
ΘΕΜΑΤΑ ΓΕΝΙΒΗ 


θἱ1Ηή ια! ἐθρ τοι. 


ΕκΚλΟοΟΕις Π. ΠΟΥΡΜΙΑΡΑ ΘΘΕΟΟΛλΟΝΙΚΗ 


ΑΠΟΛΟΓΙΑ 
ΗΠ 


Θέματα Γενικά 
Εἰδικά καί “Εορτολογίου 


ΠΡΟΛΟΓΟΣ 


Ἡ παρούσα ἔκδοση « Αγιολογία: Θέματα Γενικά, Εἰδικά, καί Ἕορτο- 
λογίου [1» ἀποτελεῖ συνέχεια τῆς προηγούμενης ἐκδόσεως. Ἡ ἔκδοση αὐ- 
τή ἀποτελεῖται ἀπό εἰσηγήσεις µου σέ ἁγιολογικά συνέδρια τῆς Ἱ. Μητρο- 
πόλεως Θεσσαλονίκης, τῶν Δημητρίων, ἐπιστημονικοῦ Συμποσίου, μέ 
κεντρικό θέμα «Χριστιανική Θεσσαλονίκη», καί ἄλλες ἐργασίες µου πού 
δημοσιεύθηκαν στό περιοδικό «Κληρονομία», καί στό ἀφιέρωμα στή μνή- 
μη Βασιλείου Στογιάννου, στήν Επιστημονική Ἐπετηρίδα τῆς Θεολογικῆς 
Σχολῆς «Διακονία». 

Ὅλες οἱ εἰσηγήσεις -- μελέτες διαφωτίζουν πλευρές ἁγιολογικῶν θΘε- 
μάτων καί μάλιστα δύο ἀπ᾽ αὐτές: «Ὁ "Αγιος Δημήτριος εἰς τό συγγραφι- 
κόν ἔργον τοῦ Συμεών Θεσσαλονίκης», καί «Νικόλαος Καβάσιλας. Φιλο- 
μόναχος καί Φιλομάρτυς», ἀποτελοῦν συμβολή στόν τρόπο ἀναγνωρίσε- 
ως τῶν ἁγίων ἀπό τήν Ἐκκλησία µας, ἀφοῦ οἱ εἰσηγήσεις ἔγιναν σέ συνέ- 
ὅρια πού ὀργάνωσε ὁ Παναγιώτατος Μητροπολίτης Θεσσαλονίκης Παν- 
τελεήμων Χρυσοφάκης, καί μέ τά ὁποῖα συνέδρια, ἀναγνωρίστηκαν ὡς ᾱ- 
γιοι ὁ Συμεών Θεσσαλονίκης, καί ὁ Νικόλαος Καβάσιλας. 

Ἡ ἐπανέκδοση τῶν ἐργασιῶν αὐτῶν ἀποβλέπει στήν ἐξυπηρέτηση 
τῶν φοιτητῶν στό μάθημα τῆς 'Αγιολογίας. Στο μέλλον θά ἐπακολουθήσει 
καί ἄλλη ἔκδοση ἤ θά δοθεῖ καί ἄλλο βοήθημα. 


[5ΒΝ: 960-242-017-0 


ΠΙΝΑΚΑΣ ΠΕΡΙΕΧΟΜΕΝΩΝ 


Ὁ "Αγιος Δημήτριος εἰς τό συγγραφικόν ἔργον τοῦ Συ- 
μεῶν Θεσσαλονίκης | 

Νικόλαος Καβάσιλας: Φιλομόναχος καί Φιλομέρης 
᾿Αλήθεια καί Μαρτύριο 

Οἱ Νεομάρτυρες ὡς συνεχιστές τῆς ᾿Ορθόδοξης Πνευµα- 
τικότητας 

Ἡ Θεολογία τῶν ἀρχαίων καί νέων Μαρτυρολογίων | 
Ἐγκώμια στόν ἅγιο Δημήτριο κατά τήν Παλαιολόγεια 
ἐποχή καί ὁ ἑορτασμός τοῦ ἁγίου στή Θεσσαλονίκη 


Ἡ Εὐσέρεια τῆς Θεσσαλονίκης ἀπό τήν ᾿Ιουστινιάνεια ἐ-. 


ποχή ὡς τήν ἐποχή τοῦ Ἰωάννη Καμενιάτη 

ο ΑΓΙΟΣ ΔΗΜΗΤΡΙΟΣ ΕΙΣ ΤΟ ΣΥΓΓΡΑΦΙΚΟΝ ΕΡΓῸΝ 
ΤΟΥ ΣΥΜΕΩΝ ΘΕΣΣΑΛΟΝΙΚΗΣ” 


Εἰς τήν παδοσιακήν ἁγιολογικήν φιλολογίαν περί τοῦ ἁγίου Δημη- 
τρίου (Θαύματα, Μαρτύρια, Λόγοι ἐγκωμιαστικοί, καί Ὕμνοι ἐκκλησια- 
στικοί) ὁ τιμώμενος ἀρχιεπίσκοπος Θεσσαλονίκης Συμεών (1416-1429) 
προσέθεσε τήν «᾿Ακριβῆ διάταξιν τῆς ἑορτῆς τοῦ ἁγίου Δημητρίου»!, Εὐ- 
χάς καί Ὕμνους2, τόν «Λόγον εἰς τόν ἐν ἁγίοις μέγιστον ἀθλητήν καί µυ- 
ροβλύτην Δημήτριον ἐν ἱστορίας τύπῳ τά νεωστί αὐτοῦ γεγονότα διηγού- 
μενος θαύματα»» καί τόν «Λόγον εἰς τήν λαμπράν ἑορτήν τοῦ μεγίστου ἐν 
ἀθληταῖς ἁγίοις θαυματουργοῦ καί μυροχεύμονος Δημητρίου»". Ἐπί τῇ 
βάσει τῶν κειμένων αὐτῶν ἀλλά καί ἄλλων πληροφοριῶν ἐκ τῶν ἔργων 
τοῦ Συμεών θά δώσωμεν τήν περί ἁγίου Δημητρίου εἰκόνα, ἐπιμένοντες 
ἐπί τῶν ἑξῆς κυρίως τριῶν σημείων: 1) Ὁ “Αγιος Δημήτριος ὡς «κῆρυξ 
τῆς τριάδος» καί «συνεργός μέγιστος ποιμένων καί διδασκάλων» ὑπέρ 
τῆς ᾿Ορθοδοξίας. 2) Ὁ "Αγιος Δημήτριος ὡς «ἐθνάρχης» καί «τροφεύς 
τῆς πόλεως», καί 3) Ὁ "Αγιος Δημήτριος ὡς «παρεστώς τῇ τριάδι» καί 
«συμβασιλεύων τῷ Σωτῆρι» εἰς τούς αἰῶνας. Θά κατακλείσωμεν τήν ἆ- 


"(᾿Ανάτυπον ἀπό τόν τόμο «Πρακτικά Λειτουργικοῦ συνεδρίου εἰς τιμήν καί μνήμην τοῦ ἐν 
ἁγίοις πατρός ἡμῶν Συμεῶνος ἀρχιεπισκόπου Θεσσαλονίκης τοῦ θαυματουργοῦ (15-9-81)»). 
Θεσσαλονίκη 1983. 


Ι. Ἔκδ. Β. Λαούρδα, Γρηγόριος ὁ Παλαμᾶς 39(|956) 226-341. 
2. Ἔκδ. Ἰω. Φουντούλη, Συμεών ᾿Αρχιεπισκόπου Θεσσαλονίκης, Τά Λειτουργικά Συγ- 
γράμματα, τόμος Αἱ Εὐχαί καί Ὕμνοι, Θεσσαλονίκη 1966. Ὁ Συμεών συνέθεσε εἰς τόν ἅγιον 
- Δημήτριον μόνον μίαν εὐχήν «Ἐπί τοῖς ἐγκαινίοις τοῦ θείου ναοῦ τοῦ μεγάλου ἐν μάρτυσι Δη- 
" μητρίου», σ. 14. 

3. Ἔκδ. Ὀ. Βα[/οιµγ, Ρο[ἡίςο-Ηἰς(ογίσα! Ῥ/οτΚε οἱ 5γπιεοπ ΑγοβυΙςΟΠοΡ οἳ Τηεσεα[οπςα 
(1416/17 {0 1429), Ἡίθηογ Ὀγζταπ[ἰπἰσίίεεηο δίιιαἰθη Βαπὰ ΧΙ, Μη 1979, σ. 39-69. Τοῦ λοιποῦ 
θά παραπέµπουµε ὡς ἑξῆς: Λόγος Πρῶτος. 
| 4. Ἔκδ. Ὀ. Βα[[οι’”, Αγίου Συμεών ᾿Αρχιεπισκόπου Θεσσαλονίκης (1416/17-1429). Ἔρ- 
γα Θεολογικά, Θεσσαλονίκη 1981, σ. 187-194. Τοῦ λοιποῦ θά παραπέμπουμε Λόγος Δεύτε- 
ρος. 

νάπτυξιν τοῦ θέματός µας δι᾽ ἀναφορᾶς εἰς ΤΙΣ «Κοινωνίαν τῶν ᾿Αγίων» 
ἐξ ἐπόψεως ὀρθοδόξου. 


|. Ὁ Ἅγιος Δημήτριος «κῆρυξ τῆς τριάδος» καί «συνεργός μέγιστος ποι- 
μένων καί διδασκάλων» ὑπέρ τῆς Ὀρθοδοξίας 


Κατά τά ᾿Αρχαῖα Μαρτύρια ὁ ἅγιος Δημήτριος διδάσκων τούς Θεσ- 
σαλονικεῖς, ἀνέπτυσσε πρός αὐτούς βασικάς ἀληθείας τῆς ὀρθοδόξου πί- 
στεως. Τό διδακτικόν ἔργον τοῦ μάρτυρος ἐγκωμίασαν καί ὕμνησαν ἀρ- 
γότερον ἀρχιεπίσκοποι Θεσσαλονίκης ὡς ὁ ᾿Ιωάννης καί ὁ Πλωτῖνος, 
ἐμπνευσμένοι ποιηταί καί λόγιοι ἄνδρες ὡς ὁ Ρωμανός ὁ Μελωδός, ὁ Μ. 
Φώτιος, ὁ Λέων ὁ Σοφός, ὁ ᾿Αναστάσιος ὁ Βιβλιοθηκάριος, ὁ Συμεών ὁ 
Μεταφραστής, ὁ ᾿Ιωάννης ὁ Καμενιάτης, ὅλως δέ ἰδιαιτέρως μεγάλοι θε- 
ολόγοι ὡς ὁ ἅγιος Γρηγόριος ὁ Παλαμᾶς καί ὁ Νικόλαος ὁ Καβάσιλας. 

Ὁ ἡμέτερος ἀρχιεπίσκοπος Θεσσαλονίκης χαρακτηρίζει τόν ἅγιον 
Δημήτριον «μέγαν κήρυκα Θεοῦ», «ἄλλον ἁπόστολον», «διδάσκαλον 
τῶν μυστηρίων Χριστοῦ», «προφήτην», ἀπόστολον», «ἱεραπόστολον» 
καί «εὐαγγελιστήν τῆς βασιλείας τοῦ Χριστοῦ»”. «᾿Εστηριγμένος» ἐπί τῆς 
πέτρας τῆς πίστεως, «διήνοιξε» τό στόμα αὐτοῦ κατά τῆς πλάνης καί 
ἐκήρυξε «τρανῶς τῆς εὐσεβείας τά θεῖα διδάγματα, δι᾽ ὧν πάντες πιστοί 
τῇ ἀληθείᾳ στερρῶς ἐστηρίχθησαν»θ. Καταργήσας τήν πλάνην τῶν εἰδώ- 
λων ἀνεκήρυδε «λαμπρᾷ τῇ φωνῇ» τό τέλειον μυστήριον τῆς 
θεογνωσίας7. Ὁ "Αγιος Δημήτριος ἐκήρυξε τήν μίαν δόξαν τοῦ Πατρός, 
τοῦ Υἱοῦ καί τοῦ ἁγίου Πνεύματοςδ. Ὑπῆρξε τῆς «τριάδος κῆρυξ»», ὁ 
μέγιστος πρόμαχος τῆς Ἐκκλησίας Χριστοῦ]0 καί ἀπέβη ὡς ἐκ τούτου 
φῶς εἰς τούς λαούς! 1. 

Ὁ Συμεών θέτει εἰς τό στόμα τοῦ μάρτυρος χριστολογίαν ᾿Ορθόδο- 


ς Βλ. Ἰω. Φουντούλη. «Μεγάλη Ἑβδομάς», τοῦ '᾿Αγίου Δημητρίου, Θεσσαλονίκη 1979. 
σ. 20, 29, 49. Βλ. ᾽Αντ. Παπαδοπούλου. Ὁ ἄγ. Δημήτριος εἰς τήν ἑλληνικήν καί βουλγαρι- 
κήν παράδοσιν, Θεσσαλονίκη 1971, σ. 21. 

6. Ἰω. Φουντούλη, «Μεγάλη Ἑβδομάς», σ. 65. 

7. Ἰω. Φουντούλη, «Μεγάλη Ἑβδομάς», σ. 72. 

8. Ἰω. Φουντούλη, «Μεγάλη Ἑβδομάς», σ. 108. 

9. Ιω. Φουντούλη, «Μεγάλη Ἑῤδομάς», σ. 51. 

10. Ἰω. Φουντούλη, «Μεγάλη Ἑβδομάς», σ. 49. 

11. Ἰω. Φουντούλη, «Μεγάλη Ἑβδομάς», σ. 61, 105. 

ἔον. Ὁ Δημήτριος εἶναι Χριστοκῆρυξ «τῆς τοῦ Λόγου σαρκώσεως»!2, ἀ- 
φοῦ διδάσκει ὅτι ὁ Χριστός εἶναι ὁ αἰώνιος Θεός ἡμῶν, σαρκωθείς δι᾽ ἡ- 
μᾶς. Ὁ ἴδιος ὁ Συμεών εἰς Θεοτοκίον του λέγει τά ἑξῆς: «Ἐκ σαρκός 
σου φορέσας ὡς ἀγαθός τήν μορφήν ὁ δεσπότης τήν δουλικήν ἐθέωσε, 
δέσποινα, ἑνωθείς καθ᾽ ὑπόστασιν καί τήν φύσιν πᾶσαν πληρώσας τοῦ 
Πνεύματος, τῶν ἁγίων δήμους εἰργάσατο χάριτι»!3. 

Εἰς τούς ἐγκωμιαστικούς λόγους τοῦ ἑβδόμου αἰῶνος, ὅπως ἐπίσης 
καί εἰς τούς ἐκκλησιαστικούς “Ύμνους, παρουσιάζεται ἡ «θεοσύλλεκτος 
Ἐκκλησία» τῆς Θεσσαλονίκης ἀναπτυσσομένη ἐν μέσῳ ἐθνικῶν καί ἰου- 
δαίων δίδουσα τήν μαρτυρίαν τῆς ὀρθοδόξου πίστεως. Οἱ ἐγκωμιασταί 
τοῦ ἁγίου θέλουν αὐτόν διαλεγόμενον µέ ἐθνικούς καί Ἰουδαίους ἤ ἀπο-.. 
κρούοντα κακοδοξίας καί κηρύσσοντα τήν ὀρθοδοξίαν. Πρός Ἕλληνας. 
--γεοπλατωνικούς φιλοσόφους ἐλθόντας ἐξ. Αθηνῶν -- ὁ ἅγιος ὡμίλει 
περί ἑνός Θεοῦ δημιουργήσαντος τόν κόσμον ἐκ τοῦ μηδενός, ἐνῷ πρός 
τούς Ιουδαίους ἐτόνιζεν ὅτι ὁ εἷς κατ᾽ οὐσίαν Θεόν εἶναι τριαδικός ὡς 
πρός τάς ὑποστάσεις. "Αλλοτε ἀποκρούων ᾿Αρειανούς καί Πνευματομά- 
χους κηρύσσει τριάδα ὁμοούσιον. ᾿Αναδεικνύεται ὑπέρμαχος τῶν δύο ἐν 
Χριστῷ φύσεων «ἀτρέπτως, ἀσυγχύτως καί ἁδιαιρέτως» ἡνωμένων, καί 
διακηρύσσει ὅτι ἡ μήτηρ τοῦ Κυρίου εἶναι ἀληθῶς Θεοτόκος. Ὁ Ρωμα-. 
νός ὁ Μελωδός ἀποκρούει ἐν ὀνόματι τοῦ μάρτυρος μανιχαϊστικάς κα- 
κοδοξίας ἐν Θεσσαλονίκη, ἐνῷ ὁ Ιωσήφ, ἀρχιεπίσκοπος Θεσσαλονίκης, 
τούς εἰκονομάχους τῆς ἐποχῆς του. Τέλος ὁ Φιλόθεος Κόκκινος, μετέ- 
πειτα πατριάρχης Κωνσταντινουπόλεως, ἀπέκρουσε τήν προσθήκην τοῦ | 
Εἰ]ϊοαιιε εἰς τό Σύμβολον τῆς πίστεως ἐγκωμιάζων τόν μάρτυρα!4 

Δεδομένου ὅτι ὁ ἅγιος Δημήτριος ὑπῆρξεν «κῆρυξ καί ὑπέρμαχος 
τῆς τριάδος» καί διά τῆς ὅλης προβολῆς του ἐπεδιώχθη ἡ ἑδραίωσις τῆς 
ὀρθοδοξίας ἐν Θεσσαλονίκη, ἧτο φυσικόν ὁ Συμεών νά χαρακτηρίσῃ τόν 
ἅγιον Δημήτριον «συνεργόν μέγιστον ποιμένων καί διδασκάλων»! μετ᾽ 
αὐτῶν δέ νά συναριθμῇ καί τόν ἑαυτόν του. 

Ἡ Θεσσαλονίκη ἐπί τῶν ἡμερῶν τῆς ἀρχιεπισκοπείας τοῦ Συμεών, 
ἀλλά καί ἐνωρίτερον, διήρχετο στιγμάς κρισίµους. ᾿Επίκειται ἡ παράδο- 
σις τῆς πόλεως εἰς τούς Βενετούς (1423). Ὁ ἀρχιεπίσκοπος ὅμως πρό 
τῆς παραδόσεως τῆς πόλεως εἰργάσθη ὅπως ὑπογραφοῦν συνθῆκαι «ἵνα 


12. Ἴω. Φουντούλη, «Μεγάλη Ἑβδομάς», σ. 43. 
13, Ἰω. Φουντούλη, «Μεγάλη Ἑῤδομάς», σ. 29. 
14. Βλ. ᾽Αντ. Παπαδοπούλου, ἔνθ᾽ ἀνωτ. σ. 32 κ.ὲ. 
15, Ιω. Φουντούλη, «Μεγάλη Ἑβδομάς», σ. 50. 

μή τά τῆς Ἐκκλησίας ἀπόληται». ᾿Ἐνδιεφέρετο «ὅπως ὁμολογηθείη ὁρ- 
'θῶς καί ὑμνηθείη καθαρῶς καί μή τοὐναντίον βλασφημηθείη Θεός». Ἔ- 
πίσης ἐφρόντισεν «ὅπως μή καταπατηθείη τά θεῖα καί βεβηλωθείη τά ᾱ- 
για, μηδέ προχωροῖ τά τῆς ἀσεβείας, καί ὅπως μή παρρησίᾳ ἡ Τριάς κα- 
θυβρίζοιτο καί τά τοῦ ἑνός τῆς Τριάδος σαρκωθέντος ὑπέρ ἡμῶν»ν!6. Πε- 
ρί ὅλων αὐτῶν ἠγωνίζετο ἔχων πάντοτε συνεργόν τόν ἅγιον Δημήτριον ἐ- 
νῷ δυστυχῶς οἱ πολλοί ἦσαν ἀδιάφοροι. «Τούτων οὐδέν οὐδενί διά φρον- 
τίδος ὑπῆρχεν, ἀλλά τό τρυφῆσαι μόνον καί τῶν λεβήτων γεύσασθαι καί 
ἄρτοις τῶν Αἰγυπτίων εἰς κόρον χορτασθῆναι κατά τό πάλαι γογγυστάς 
ἐκείνους Ἰουδαίων»!7, | 

Ἡ ὀρθοτόμησις ὅμως τοῦ λόγου τῆς ἀληθείας θά ἧτο δυνατή καί ἡ 
ὀρθόδοξος πίστις θά διετηρεῖτο εἰς τήν Θεσσαλονίκην μόνον ὑπό τήν 
προὐπόθεσιν ὅτι οἱ κάτοικοι καί δοκιμαζόμενοι θά ἐτέλουν ὑπό ἀρχιε- 
-ρέα, ἔχοντα κανονικήν τήν ἱερωσύνην παρά τοῦ Πατριάρχου Κωνσταντι- 
νουπόλεως. «Τοῦτο οὕτως ἀγαθόν τῷ κοινῷ, τό ὀρθοτομεῖν, τό ὀρθοδο-. 
ξεῖν, τό ὑπό ποιμένα τῆς ᾿Ἐκκλησίας εἶναι καί τάξιν καί τῶν νόμων τῆς 
εὐσεβείας ἀντέχεσθαι: εἰ δ᾽ οὖν, κρεῖττόν γε τό ἀποθανεῖν». Καί ὑπῆρχον 
μέν πολλοί ἀντιτιθέμενοι εἰς τάς ἐπιδιώξεις τοῦ Συμεών ἐπικαλούμενοι 
τό παράδειγμα τῶν νήσων, ὅπου οἱ χριστιανοί ἦσαν «ἀνεπίσκοποι», ὁ ὀρ- 
θόδοξος ὅμως ἀρχιεπίσκοπος ὑπεγράμμιζε πρός αὐτούς ὅτι οὐδέν ἦτο 
δυνατόν νά γίνῃ θεῖον ἄνευ ποιμένος ἐπέχοντος τόν τύπον τοῦ Χριστοῦ. 
"Ανευ ἀρχιερέως, ἔλεγε πρός τούς Θεσσαλονικεῖς ὁ στοργικός ποιµενάρ- 
χης των, θά ἐσαλεύοντο τά τῆς ὀρθοδοξίας: δέν θά ἦτο δυνατή ἡ συγχώ- 
ρησις τῶν ἁμαρτιῶν: δέν θά ἐτελοῦντο κανονικῶς τά μυστήρια καί τό 
μυστήριον τοῦ γάμου, ἀφοῦ δέν θά ὑπῆρχε γνησία χειροτονία. ᾿Επίσης 
δέν θά ἀνεπέμποντο καλῶς αἱ πρός τόν θεόν εὐχαί. Διότι «ἡ ἀρχιερωσύ- 
νη τυγχάνει θεμέλιος τῆς πίστεως» καί πᾶν ἀγαθόν δίδεται δι᾽ αὐτῆς !δ, 
Ὅλον δέ τό μυστήριον τῆς Πεντηκοστῆς μεταδίδεται διά τῆς “ερωσύ- ᾿ 
νης. Καί ἐτόνιζεν ὀρθῶς πάντα ταῦτα ὁ Συμεών ἀφοῦ «χειροτονία, δόγμα 
καί πνευματικότης ἀποτελοῦν κατά τήν ὀρθόδοξον ἀντίληψιν περί Ἱερᾶς 
Παραδόσεως, μίαν ἁδιάσπαστον ἑνότητα, ὥστε ἡ ἕλλειψις τοῦ ἑνός 
στοιχείου νά συνεπάγεται τήν ἀπουσίαν τῶν ἄλλων καί ἄρα τήν διάσπα- 
σιν καί κοπήν τῆς ᾿Αποστολικῆς διαδοχῆς καί τῆς μεθέξεως εἰς τήν Ἵε- 


16. Συμεών Θεσσαλονίκης, Λόγος Πρῶτος, σ. 56. 
17. Αὐτόθι. 
18. Λόγος Πρῶτος, σ. 58. 

ράν Παράδοσιν καί τήν Παρακαταθήκην». Τό μυστήριον ἄλλωστε τῆς 
ἱερωσύνης εἶναι ἐκ τῶν οὐκ ἄνευ, διότι «ἄνευ πνευματικοῦ πατρός ἔχον- 
τος διά χειροτονίας τήν ἀποστολικήν διαδοχήν, δέν ὑπάρχει μέθεξις τῶν 
σωστικῶν, ἁγιαστικῶν καί θεωτικῶν ἐνεργειῶν τῶν μυστηρίων τοῦ Σώ- 
ματος τοῦ Χριστοῦ»!”. Καί ἐπειδή ἀκρόπολις τῆς ᾿Ορθοδοξίας ἦτο ἡ 
Κωνσταντινούπολις, μή ὑποκύψασα εἰς τούς Ιταλούς καί µή ἀρνηθεῖσα 
τήν πίστιν τῶν πατέρων τῆς. Ἐκκλησίας, διατηρήσασα ἀντιθέτως ἀναλ- 
λοίωτον τό Σύμβολον τῆς πίστεως, ὡς ἀποτελοῦσα τό «σκήνωμα τῆς 
τριάδος», ὁ Συμεών ἐπέμενεν ὅπως ὁ ἑκάστοτε ἀρχιερεύς λαμβάνῃ τήν 
χειροτονίαν του παρά τοῦ πατριάρχου Κωνσταντινουπόλεως20 

Ὁ Συμεών ἐπέτυχε τοῦ σκοποῦ του: εἰς τοῦτο εἶχε συνεργόν καί οὗ- 
τος τόν μυροβλύτην Δημήτριον. «Ὁ δή καί ὡς ἔγνων, αὐτός αὖθις περί 
τῆς Ἐκκλησίας ἐφρόντισα’ τήν ὁρμήν γάρ γνούς τῶν πολλῶν καί τάς 
πρεσβείας γινομένας, ἤδη μή ἔχων, ὅ,τι καί πράξαιμι, κἄν τό μή τά τῶν 
ἐκκλησιῶν πάντῃ διαφθαρῆναι ἐδεόμην αὐτός ζητεῖν καί τά τῶν ἄνωθεν 
ὀρθῶν ἐν ἡμῖν καί δογμάτων θείων καί τούς ναούς εἶναι καί τάς μονάς 
παρ᾽ ἡμῖν καί αὐτόν τόν ἀρχιερέα, ὡς ἔθος ἀρχαῖον, παρά τοῦ τῆς Κων- 
σταντίνου ὀρθοδόξου δή πατριάρχου καί τῆς συνόδου χειροτονεῖσθαι. 
Καί μόλις γε τοῦτο γέγραπται ἐν ταῖς γεγονυίαις αὐτῶν συνθήκαις ἀγῶσι 
καί πόνοις ἡμῶν, ἵνα μή τά τῆς ἐκκλησίας ἀπόληται, καί εἰ μή ἐβοήθει 
Θεός μεσιτευούσης τῆς Θεομήτορος ἅμα καί τῷ μυροβλύτῃ καί ἡμεῖς ἐ- 
νέστημεν ἐν πολλοῖς»2Ι, Ὁ ἅγιος Δημήτριος, λοιπόν, ἀναδεικνύεται διά 
μίαν εἰσέτι φοράν «συνεργός ποιμένος» εἰς περιφρούρησιν τῆς ὀρθοδόξου 
πίστεως, ἀφοῦ κατά τόν ποιμενάρχην εἶναι «ἀρχιερέων φρουρός καί πα- 
ράκλησις, ὡς συνέριθος»22 

Φρονοῦμεν ὅτι ὁ Συμεών ἀποδίδων εἰς τόν ἅγιον Δημήτριον ὀρθόδο- 
ξον τριαδολογίαν καί χριστολογίαν καί χαρακτηρίζων αὐτόν «μέγιστον 
συνεργόν ποιμένων καί διδασκάλων» εὑρίσκεται τύποις καί οὐσίᾳ ἐπί 
τῆς αὐτῆς γραμμῆς πρός τούς πρό αὐτοῦ ἐγκωμιαστάς. 

Ὁ ἅγιος πατήρ διακατέχεται ἀπό τόν πόθον νά τροφοδοτήσῃ καί νά 
ζωογονήση τό ποίμνιόν του μέ τό ὀρθόδοξον δόγμα προβάλλων τό παρά- 
δειγµα τοῦ πολιστοῦ καί πολιούχου των. 


19. Ἴω. Ρωμανίδου, Δογματική καί Συµβολική Θεολογία τῆς Ὡρεοέσεου Καθολικῆς Ἐκ- 
κλησίας, τόμος Α΄, Θεσσαλονίκη 1973, σ. 11.18. 

20. Λόγος Πρῶτος, σ. 58-59. 

21. Λόγος Πρῶτος, σ. 58. 

22. Λόγος Δεύτερος, σ. 192. 

2. «Ἐθνάρχης» καί «τροφεύς τῆς πόλεως» 


Ὁ Συμεών συμπάσχων μέ. τό ποίμνιόν του κατά τούς δυσχειμέρους͵ κ 
- ἐκείνους καιρούς καί ἐπιθυμῶν νά παραμυθήσῃ τούς Θεσσαλονικεῖς ἀνα- 
φέρεται εἰς τάς περιπετείας τῆς πόλεως ἀπό τῆς πρώτης ἐπί Μουράτ ΑΓ 
τό 1387 καταλήψεως ἤ παραδόσεως αὐτῆς μέχρι καί τῶν παραμονῶν τῆς 

ὁριστικῆς ἁλώσεως τῆς Θεσσαλονίκης ὑπό τῶν Τούρκων. Ὁ ἅγιος Δη- 
| μήτριος, ὅπως κατά τό παρελθόν «ἔφιππος, ὑψηλός τε καί θαυμαστός 
τοῖς ἔξωθεν ἑωρᾶτο, τό τεῖχός τε τρέχων ἄνωθεν καί ἐκφοβῶν τούς κατά 
τῆς πόλεως κινουμένους»29, ἔτσι καί κατά τήν ἐποχήν ἐκείνην ἀνεδείχθη 
προστάτης, πρόμαχος, φρουρός, τροφεύς, ρύστης, μεσίτης, σωτήρ, εὐερ- 
γέτης, ὁ στρατηγῶν ἀθλητής καί κυρίως ἐθνάρχης24. ᾿Αναλόγους χαρα- 
κτηρισμούς ἀπέδωσαν εἰς τόν ἅγιον Δημήτριον καί ἄλλοι πρό τοῦ Συµε- 
ών ἐγκωμιασταί, ἀλλά καθ᾽ ὅσον γνωρίζομεν διά πρώτην φοράν χαρα- 
κτηρίζεται ὡς ἐθνάρχης. 

Οἱ Θεσσαλονικεῖς ὤφειλαν νά εἶναι εὐγνώμονες ἕναντι τοῦ «πολι- 
στοῦ» καί πολιούχου των, διότι διά τῶν πρεσβειῶν του πρός τόν Θεόν 
- οὗτοι ἀπήλαυσαν τό μέγιστον ἀγαθόν, τήν ἐλευθερίαν. «Ποῖον δέ θῶμεν 
πρό τῶν ἄλλων εἰς ἀπαρχήν τῆς εὐχαριστίας; Αὐτό δή τό μέγιστον ἡμῖν, 
τήν ἐλευθερίαν ἥν διά τοῦ μάρτυρος εὕραμεν»2». Ἡ δευτέρα κατάληψις 
τῆς Θεσσαλονίκης ἐπί Βαγιαζίτ Α᾿ τό 139] ἦτο βιαία. Κατ’ αὐτήν «κατέ- 
πεσον οἶκοι, ὧν πρῶτος ἦν ὁ ἐν τῇ ἀκροπόλει τοῦ Σωτῆρος θεῖος ναός, 
καί ὅσοι ἐκεῖσε λοιποί, καί ἔτι ὅσαι µοναί τῇ ἀκροπόλει ἐγγίζουσαι, καί 
καταπάτημα, φεῦ, γεγόνασιν οὗτοι καί ἐπίχαρμα τοῖς ἀθέοις: ἔπειτα δέ 
καί πλεῖστοι τῶν ἐν τῇ πόλει σεβασμίων οἴκων μεμίανται, καί θυσιαστή- 
ρια μέν κατέσκαπται, βεβήλωται δέ τά ἅγια. Καί µετά τῶν ἄλλων ἡ θειο- 
τάτη τοῦ ἱεροῦ Βαπτιστοῦ μονή καί ἡ τοῦ φίλου Χριστοῦ καί νυμφαγωγοῦ 
τε καί κήρυκος τοῦ πανάγνου ἐναγῶν, οἴμοι, καί μιαρῶν -- ὦ Χριστέ Σω- 
| τήρ, τῆς σῆς ἀνοχῆς- καί ἐχθρῶν σου βλασφήμων γέγονεν 
οἰκητήριον»”θ, Ὁ Συμεών γνωρίζει µέ κάθε λεπτομέρειαν, καί περιγράφει 


23. Λόγος Πρῶτος, σ. 61. 

24. Λόγος Πρῶτος, σ. 40, 44. 
25. Λόγος Πρῶτος, σ. 42. 
26. Αὐτόθι. 

μέ ὀδύνην ψυχῆς «τάς περιφρονήσεις», τούς «μυκτηρισμούς τῶν σεβα- 
σμίων εἰκόνων», τάς «ἐνυβρίσεις τοῦ τιμίου σταυροῦ», τάς «ἐξουδενώ- 
σεις», τούς «ἐμπαιγμούς τῶν ἱερῶν ἀνδρῶν καί τοῦ σχήματος» καί τάς 
«παντοίας ἀκαθαρσίας» τῶν ἀθέων’. Εἰς τάς δύο αὐτάς καταλήψεις τῆς 
Θεσσαλονίκης ἀναφέρονται καί οἱ ἐγκωμιασταί τοῦ ἁγίου Δημητρίου, Ἶ- 
σίδωρος, Γαβριήλ καί Δημήτριος Χρυσολωρᾶς, ἀποδίδοντες τάς μέν 
συμφοράς εἰς τάς ἁμαρτίας τῶν χριστιανῶν, τήν δέ μετρίασιν τῶν συμ- 
φορῶν ἤ τήν ἀπαλλαγήν ἐξ αὐτῶν εἰς τόν ἐγκωμιαζόμενον ἅγιον:δ. Καί ὁ 
Συμεών εἰς ἕτερον Λόγον του ὑπαινισσόμενος προφανῶς τά γεγονότα αὖ- 
τά ἤ ἀναφερόμενος γενικώτερον εἰς τάς δοκιμασίας τῆς πόλεως, ὁμιλεῖ 
περί «παιδείας» τῶν μικροψύχων διά τοῦ μάρτυρος2”. Τέλος ὁ Συμεών ἐ- 
πιθυμῶν νά ἐνισχύσῃ τούς Θεσσαλονικεῖς ἀναφέρεται εἰς τήν ἀπελευθέ- 
ρωσιν τῆς Θεσσαλονίκης τό 1403 ἀπό τούς Τούρκους. Ταύτην ἀποδίδει 
εἰς τόν στρατηγοῦντα ἀθλητήν Δημήτριον, ὁ ὁποῖος καί τόν γενναῖον 
στρατηγόν Δημήτριον Λεοντάρην ἐνίσχυσεν, ἀλλά καί τούς Θεσσαλονι- 
κεῖς παρώτρυνε νά ἀντιπαραταχθοῦν κατά τῶν Τούρκωνϑῦ. | 
᾿Ακολουθοῦν νέαι περιπέτειαι τῆς πόλεως. Κατά τήν διάρκειαν τῶν 
πολέμων μεταξύ τῶν διαδόχων τοῦ Βαγιαζίτ Α᾿, ἡ Θεσσαλονίκη πολιορ- 
κεῖται δίς ὑπό τῶν τουρκικῶν στρατευμάτων, τό 1412 καί τό 1416, ἐνῷ ἡ 
Μακεδονία διασχίζεται συχνά πρός τήν μίαν ἤ τήν ἄλλην κατεύθυνσιν ἀ- 
πό τά στίφη τῶν φιλοδόξων υἱῶν τοῦ Βαγιαζίτ. Ὁ φόβος καί ὁ τρόμος 
συνέχουν τάς καρδίας τῶν κατοίκων. Οἱ πάντες, ὅπως ἀναφέρει καί ὁ 
Γαβριήλ. «Εἷς τήν προεόρτιον Κυριακήν τοῦ μεγαλομάρτυρος Δημητρί- 
ου», προσπαθοῦν νά ἀντλήσουν θάρρος ἐντός τοῦ θερμοῦ περιβάλλοντος 
τοῦ ναοῦ τοῦ μάρτυρος7]. Ὁ Συμεών καί αὐτάς τάς πολιορκίας γνωρίζει, 
ὑπενθυμίζει ὅμως ἐκείνας τῆς Κωνσταντινουπόλεως καί τῆς Θεσσαλονί- 
κης ἐπί Μουράτ Β᾽ τό 1422. Αἱ πολιορκίαι τελικῶς λύονται καί αἱ πόλεις 
σώζονται. Ὁ Θεός ἐδέχθη τῆς Θεομήτορος «τάς λιτάς» καί «τάς προ- 
σευχάς τοῦ μεγίστου ἐν ἀθληταῖς» 2. Ὁ Συμεών ὅμως λυπεῖται διότι ἀν- 
τιμετωπίζει εἰς τήν πόλιν του ἄρχοντας, οἱ ὁποῖοι διαπράττουν ἀδικίας, 


27. Λόγος Πρῶτος, σ. 43. 

28. Βλ. ᾿Αντ. Παπαδοπούλου, ἔνθ᾽ ἀνωτ., σ. 132 ἑξ. 
29. Λόγος Δεύτερος, σ. 192. 

30. Λόγος Πρῶτος, σ. 44. 


31. Βλ. ᾿Αποστ. Ε. Βακαλοπούλου, Ἱστορία τῆς Μακεδονίας 1394-1833, Θεσσαλονίκη . 


1969, σ. 73-74. 
32. Λόγος Πρῶτος, σ. 46. 

«οὐδέν ἀποδίδοντες εἰς τόν Θεόν», καί πένητας, οἱ ὁποῖοι ζοῦν «ἁρπα- 
κτικῶς καί πλεονεκτικῶς», ὁπλιζόμενοι κατ᾽ ἀλλήλων. Πράγματι ἡ ἐπο- 
χἠ ἐκείνη ἧτο ἐποχή «ἀνωμαλίας καί καιρικῆς στενώσεως», ὅπως παρα- 
τηρεῖ καί μία δωρήτρια κτημάτων εἰς τήν Ἱεράν Μονήν τοῦ Διονυσίου”. 
Ὁ πεφωτισμένος ὅμως ἱεράρχης προσπαθεῖ καί τήν κατάστασιν αὐτήν 
νά θεραπεύσῃ ἐπικαλούμενος τόν ἅγιον. 

Ἕν ἔτος βραδύτερον τό 1423 ἡ Θεσσαλονίκη παραδίδεται εἰς τούς. 
Βενετούς. Ἡ κατάστασις ὅμως δέν ἀλλάζει. Τό 1425 πολιορκεῖται ἐκ νέ- 
ου ὑπό τοῦ Μουράτ Β΄. ᾽Αλλά καί πάλιν, ὑπενθυμίζει ὁ παραμυθητικός 
ἀρχιεπίσκοπος εἰς τούς Θεσσαλονικεῖς, ὅτι «οὐκ ἀφῆκεν προβῆναι καί 
τοῦτο ἀγρυπνῶν ὁ Δημήτριος», διότι ἐξεγείρει δυσσεβῆ κατά δυσσεβοῦς, 
τόν Μουσταφᾶν ἀγωνιζόμενον κατά τοῦ ἰδίου τοῦ Σουλτάνου. Ἡ πόλις 
δικομάζεται σκληρῶς. Ἡ ἐπισιτιστική της κατάστασις ἐξακολουθεῖ νά 
εἶναι δεινή καί ἡ διατροφή τῆς πόλεως καί τοῦ πληθυσμοῦ προβληµατι- 
κή. ᾿Ιδού πῶς ἀκριβῶς περιγράφει ὁ Συμεών τήν κατάστασιν. «Ὃθεν 
καί μεγίστων στενώσεων ἐπιγενομένων πολλάκις, ὡς καί τόν ἄρτον παν- 
τάπασιν ἐκλιπεῖν καί τῶν ἐνοικούντων τῇ πόλει τούς πλείστους μέν οὐδέ 
λαχάνοις σιτίζεσθαι τοῖς ἁρμόζουσι, ραφανίσι δέ καί ἀγρίοις ἄλλοις κατ᾽ 
ἀπορίαν καί λιμοῦ βίαν λαμβανομένοις εἰς τροφήν, ἅ καί οὐ δυνατόν ἀν- 
θρώπινον συστήσασθαι σῶμα, ἄλλους δέ καί πιτύροις ἐκπιεσθεῖσι χρω- 
μένους τοῖς ἐκ τοῦ λινοσπέρματος κριθῆς ὀλίγοις, ἔστι δ᾽ ὅτε καί σίτου, 
ἀναμιγνυμένοις ἀλεύροις, αὐτός ἐδείκνυτο ὁ Δημήτριος παρά τήν ὥραν 
καί τόν καιρόν ἐπορέγων τά πρός τροφήν, ναῦς πολυμεδίμνους παρά 
προσδοκίαν εἰς τήν αὐτοῦ πόλιν κομίζων καί διατρέφων τούς τῷ λιμῷ 
κινδυνεύοντας». Καί ἐπειδή τά μέν γεγονότα αὐτά ἦσαν πρόσφατα εἰς 
τούς Θεσσαλονικεῖς, ὁ δέ ποιμενάρχης ἀπέβλεπεν εἰς τό νά ἐνισχύσῃ 
τούς πιστούς του, ὑπενθύμιζε εἰς αὐτούς ὅτι «τοῦτο οὐ μίαν ἤ δίς, ἀλλά 
πολλάκις ἦν γεγονός»}υ. Ὁ παραμυθητικός ἱεράρχης καταβάλλει προ- 
σπαθείας νά στηρίξη τούς Θεσσαλονικεῖς εἰς τήν ὀρθόδοξον πίστιν καί 
νά ἀναπτερώσῃ τάς ἐλπίδας τοῦ ποιμνίου του. Ἡ πόλις δέν θά ἔπρεπε νά 
πέση εἰς χεῖρας τῶν Τούρκων. Ἦτο καί ἔπρεπε νά παραμείνῃ φρουρός 
τῶν «περί ταύτην» πόλεων, καί «ἔρεισμα καί συνεργός τῆς βασιλευού- 
σης»ὀ». Ὁ μάρτυς, ὁ ὁποῖος εἶχε καταστῆ ἡ ψυχή τῆς πατρίδος του, κα- 


33. Λόγος Πρῶτος, σ. 47. Βλ. παρά ᾿Απ. Βακαλοπούλῳ, ἔνθ᾽ ἀνωτ., σ. 74. 
34. Λόγος Πρῶτος, σ. 59. ! 
35. Λόγος Πρῶτος, σ. 63. 

τά τήν ἔκφρασιν τοῦ Θεοδώρου Μετοχίτη, ἧτο πολύ φυσικόν νά τονώνῃ 
τό φρόνημα τῶν Θεσσαλονικέων, δι᾽ ὅσων ὁ Συμεών θέτει εἰς τό στόμα 
του’ «Μή δειλιᾶς, ὦ πατρίς µου, Θεσσαλονίκη πόλις, ἥν ἐκ δεινῶν ἐλευθε- 
ρῶ ἀεί ταῖς προσευχαῖς: ἐκλυτρώσομαι γάρ καί νῦν ἐκ θλίψεων καί πλη- 
ρώσω ἐνθέων ἀμέτρων ἀγαθῶν καί φυλάξω καί σώσω»δ6, 

Ὁ Συμεών ἀπέθανεν ἕξ μῆνας πρό τῆς ἁλώσεως τῆς πόλεως. Ὁ θά- 
νατος τοῦ παραμυθητικοῦ ποιμενάρχου ἐθεωρήθη ὡς προμήνυμα κακῶν. 
Οἱ Θεσσαλονικεῖς ὅμως εἶχαν καλῶς γαλουχηθῆ καί ὑπό τοῦ Συμεών, ὥ- 
στε καί πρό τῆς πτώσεως, ὅπως μᾶς πληροφορεῖ ὁ Ἰωάννης ᾿Αναγνώ- 
στης, ἀλλά καί µετά τήν πτῶσιν τῆς πόλεως δέν εἶχαν οὗτοι ἀποθαρρυν- 
θῆ. Τοῦτο ἄλλωστε μαρτυρεῖται καί ἐκ τῶν ἐγκωμίων τῆς περιόδου τῆς 
τουρκοκρατίας”᾽. | 

Ἔχει τονισθῆ ἀπό εἰδικούς ἱστορικούς, ὅτι τήν ἐποχήν κατά τήν ὁ- 
ποίαν συνεσωρεύοντο ἀπειλητικά κατά τοῦ ἑλληνισμοῦ σύννεφα, οὗτος 
κατά τήν ὥραν τῆς πολιτικῆς καί οἰκονομικῆς αὐτοῦ ἀγωνίας, συγκεν- 
τρώνει πάσας αὐτοῦ τάς δυνάμεις, διά νά δείξῃ τήν ζωτικότητά του. Ὁ 
Ἑλληνισμός ναί μέν πρόκειται μετ᾽ ὀλίγον νά ὑποδουλωθῆ, ἔχει ὅμως ἤ- 
δη ρίψει τάς ρίζας του διά τήν ὁριστικήν εἰς τό μέλλον ἀνάστασιν, διά 
τήν πραγματοποίησιν τῆς ὁποίας θά προσεύχωνται οἱ Ἕλληνες καί θά ἀ- 
ναμένουν βοήθειαν παρά τοῦ Θεοῦ διά τῶν πρεσβειῶν τοῦ μάρτυρος. 
Τοῦτο θά πράξουν καί ὅλοι οἱ ὀρθόδοξοι ἀδελφοί µας τῶν Βαλκανίων, ὅ- 
πως τοῦτο μαρτυρεῖται ἐκ τῶν εἰδικῶν περί τοῦ ἁγίου Δημητρίου 
κειμένωνδδ, 


3. «Παρεστώς τῇ τριάδι» καί «συμβασιλεύων τῷ Σωτῆρι» εἰς τούς αἰῶνας 


Κατά τήν ὀρθόδοξον παράδοσιν οἱ ἅγιοι τελειούμενοι εἰσέρχονται 
εἰς τήν δόξαν τοῦ Θεοῦ καί συμβασιλεύουν μέ τόν Χριστόν εἰς τούς αἰῶ- 
νας ὡς φίλοι Θεοῦ. Παραμένουν ἅγιοι εἰς τό «διηνεκές» δυνάμενοι νά 
πρεσβεύουν ὑπέρ ἡμῶν. | 

Ὁ Συμεών εἰς τούς Ὕμνους του τονίζει ὅτι ὁ ἅγιος Δημήτριος «πα- 
ρίσταται Θεῷ παρρησίᾳ» καί συμβασιλεύει «λαμπρότατα τῷ Σωτῆρι». 


36. Κανών Προεόρτιος εἰς τόν ἅγιον Δημήτριον, προσόµοιος τοῦ Μ. Σαββάτου, ὠδή θ᾿, 
ἔκδ. Ἰω. Φουντούλη, σ. 203. 

37. Βλ. Αντ. Παπαδοπούλου, ἔνθ᾽ ἀνωτ., σ. 135 κ.ξ. 

38. Παρά ᾽Αντ. Παπαδοπούλου, ἔνθ᾽ ἀνωτ., σ. 109. 

«Κατοικῶν ἐν οὐρανῷ» ἐμφορεῖται ὑπό θείου φωτός. Παρίσταται «σύν 
ταῖς χορείαις ἀγγέλων καί μαρτύρων, τῷ Θεανθρώπῳ Λόγω» καί δοξάζει 
τόν Κύριον καί ποιητήν τῶν ἁπάντων. Ψάλλει νοερῶς «σύν ἀγγέλοις» 
καί γεραίρει «τόν δημιουργόν ἐν Τριάδι Θεόν ἕνα», ἀναμέλπων δέ τόν 
τρισάγιον αἶνον, πληροῦται τριαδικῆς δόξης7᾽. | 

Ἡ παρρησία τοῦ ἁγίου Δημητρίου ἐνώπιον τοῦ Θεοῦ καί αἱ πρε- 
σβεῖαι του ὑπέρ ἡμῶν ὀφείλονται εἰς τό γεγονός ὅτι ἀνεδείχθη, κατά τόν 
Συμεών, θεοειδής, ἀγαθώτατος, ἁγνός, πραῦς, καθαρός, παρθένος, ἀ- 
σκητής, καί κυρίως ζηλωτής τῆς πλευρᾶς τοῦ Χριστοῦ. Ὁ ἅγιος Δημή- 
τριος εἶναι «ἐλαία πλήρης θείων καρπῶν ἐλέους, ἐν οἴκῳ Θεοῦ πεφυτευ- 
μένη καλῶς, καί κρίνον λευκόν καθαρότητος, καί ρόδον ἐρυθρόν τῷ ἀ- 
θλητικῷ αἵματι καί εὔοσμος βοτάνη τῷ θεραπευτικῷ τῶν ἰάσεων, καί 
παράδεισος τερπνός, καρπούς παρέχων τῶν χαρισμάτων, καί κῆπος κε- 
κλεισμένος, διάφορα φυτά παρέχων ζωῆς τερπνά, καί λειμών θεῖος, πάν- 
των ἀνθέων πλήρης τῶν παντοδαπῶν ἀρετῶν, καί τεθνηκώς ἄνθρωπος 
ζῶν, οὐ τά κάτω μόνον, τῷ σώματι νεκρός κείμενος, θαυμαστῶς ζωογο- 
νῶν καί εὐφραίνων, ἀλλά καί κατατέρπων τά ἄνω καί ἐπουράνια, καί 
αὐτόν δέ τόν δεσπότην ἡδύνων τοῦ οὐρανοῦ», 

Αἱ ἀρεταί τοῦ μάρτυρος συνετέλεσαν ὥστε νά καταξιωθῇ οὗτος τῆς 
μεθέξεως τῆς δόξης τοῦ Θεοῦ, νῦν δέ νά πρεσβεύῃ ὑπέρ ἡμῶν, ἀφοῦ εἶναι 
μέτοχος τῆς δόξης Χριστοῦ. Ὁ ἐκδούς τούς δύο λόγους τοῦ Συμεῶν εἰς 
τόν ἅγιον Δημήτριον Ὠανίά Βα]ίοιτ, διαβλέπων τάσιν τοῦ Συμεών νά ἐ- 
ξάρῃ τόν ἅγιον Δημήτριον μεταξύ ὅλων τῶν ἁγίων καί νά θέσῃ τόν ἅγιον 
εἰς ἴδιον ἐπίπεδον μέ τόν Χριστόν, παρατηρεῖ ὅτι «τοιοῦτος λόγος μόλις 
θά ἀπεδέχετο λογικήν ἀνάλυσιν»"]. Καί εἶναι μέν ἀληθές ὅτι ὁ Συμεών 
ἐρωτᾷ: «Διατί δέ ταῦτα τούτῳ, καί ἐξαιρέτως παρά πάντας τούς ἀθλη- 
τάς, καί σχεδόν τό μυρορροεῖν παρά τούς ἡγιασμένους ἅπαντας;» Ἔν 
τούτοις εἶναι µετριοπαθέστερος ἄλλων πρό αὐτοῦ ἐγκωμιαστῶν. Ὁ ᾿Αρ- 
μενόπουλος ἐπιθυμῶν ὅπως προβάλῃ τόν ἅγιον Δημήτριον ὡς πρότυπον 
παρθενίας, συγκρίνει αὐτόν πρός τήν Θεοτόκον, ἡ ὁποία εἰς τό πνευματι- 
κόν λεξιλόγιον τῶν ἡσυχαστῶν ἀπετέλει σύμβολον παρθενίας. Σπεύδει ὅ- 
µως νά δηλώστν ὅτι πράττει τοῦτο χωρίς νά θέλῃ νά ἐξάρῃ τόν ἅγιον ὖ- 
πέρ τήν Θεοτόκον. Ὁ ἅγιος Γρηγόριος ὁ Παλαμᾶς συγκρίνας τόν µάρ- 


39. "Ιω. Φουντούλη, «Μεγάλη Ἑβδομάς», σ. 20, 37, 72, 112. 
40. Λόγος Πρῶτος, σ. 40. Λόγος Δεύτερος, σ. 187-188, 192. 
4]. Ἔργα Θεολογικά, σ. 185. 

τυρα πρός τόν ᾿Ιὡβ, τονίζει ὅτι ὁ Δημήτριος εἶναι ἀνώτερος τούτου λόγῳ 
τῆς παρθενίας. ᾿Επίσης ὁ Δημήτριος συγκρίνεται παρά τοῦ ἰδίου πατρός 
πρός τούς προφήτας, τούς ἀποστόλους, τούς διδασκάλους καί τούς ἀ- 
σκητάς, καί ἄλλοις μέν δείκνυται ἑπόμενος, ἄλλοις δέ ἐξισούμενος καί 
ἄλλων προηγούμενος, ἰδίᾳ δέ τῶν ἀσκητῶν. ᾿Εκεῖνος ὅμως πού ὑπερέβα- 
λε τούς πάντας εἰς συγκρίσεις εἶναι ὁ Νικόλαος Καβάσιλας. Οὗτος, εἴτε 
διότι ἔγραψε τό ἐγκώμιόν του εἰς νεαράν ἡλικίαν, εἴτε διότι ἐκινεῖτο ἐκ 
λόγων συναισθηματικῶν πρός τόν συμπατριώτην του μάρτυρα, ὑπερέ- 
βαλεν αὐτόν προσώπων τῆς Π. Διαθήκης καί τῶν ἁγίων ᾿Αποστόλων 
Πέτρου, Παύλου καί Ἰωάννου ὡς ἐπίσης καί τοῦ Βαπτιστοῦ Ιωάννου. 
Ὁ Συμεών ἀποφεύγει τοιαύτας ἀκρότητας. ᾿Αναφερόμενος εἰς τά πρό- 
σώπα τῆς Κ. Διαθήκης λέγει: «ὍὭσπερ οὖν Πέτρῳ ἡ πίστις ἐξαίρετον, 
καί διά τοῦτο δῶρον αὐτῷ τό πέτραν κληρῆναι πίστεως: καί Παύλῳ τό 
κήρυγμα ἰδιαίτερον παρά τούς λοιπούς κήρυκας, ἐν ᾧ καί πλέον κεκο- 
πίακε πάντων, καί δῶρον αὐτῷ τό διδάσκαλον ἐθνῶν εἶναι καί χριστο- 
κήρυκα πλέον τῶν ἄλλων κατονομάζεσθαι καί εἰς τρίτον φθάσαι τόν 
οὐρανόν: καί Ιωάννη διά παρθενίαν τό ἐπί τό θεῖον στῆθος ἀνακλιθῆναι, 
καί θεολόγων ἀποδειχθῆναι ἔξαρχον, καί μετατεθῆναι καί ζῆν' καί Δη- 
μητρίῳ διά τήν παρθενίαν ἐξαίρετον, καί τό τῆς ἀγάπης πολύ, καί τήν δι- 
δασκαλίαν τε καί τό κήρυγμα, τό μετατεθῆναι μέν θανόντα μαρτυρικῶς 
ταῖς λόγχαις, Χριστοῦ τό πάθος ἐξεικονίσαντα, ζῆν δέ καί τεθνηκότα, 
καί τήν εἰσαεί ζωήν τοῖς ρέουσι μύροις διηνεκῶς ἐπιδείκνυσθαινή᾽. ᾿Αλλ’ 
οὔτε ἀποτολμᾷ ὁ Συμεών νά θέσῃ τόν Δημήτριον ὑπεράνω προσώπων τῆς 
Π. Διαθήκης. Τοῦτο φαίνεται ἐξ ἑνός Κοντακίου εἰς Προεόρτιον εἰς τόν 
ἅγιον Δημήτριον. «Ὡς ᾿Ιακὠβ σέ δεύτερον σοῦ τόν ἐχθρόν πτερνίσαντα, 
ὡς Ιωσήφ τε τιμῶμεν τόν σώφρονα τῶν παθῶν βασιλεύσαντα: τῇ ἁμαρ- 
τίᾳ γάρ, μάρτυς, μή δουλωθείς καί τῇ πλάνῃ, μάκαρ, ἔλαβες παρά τοῦ 
νέμοντος πρός τούς ἀγῶνας τήν χάριν, Δημήτριε, καί στέφος 
ἄφθαρτον»ά4ά. Τέλος ὅπου φαίνεται ὅτι ὁ Συμεών τάσσει τόν ἅγιον Δημή- 
τριον εἰς «ἴδιον ἐπίπεδον» μέ τόν Χριστόν, ὅπως παρετήρησε μέ κάποιαν 
δυσφορίαν ὁ Βαά]ΐοιτ, τοῦτο γίνεται διά νά τονισθῇ, ὅπως λέγει καί ὁ Κα- 
βάσιλας, συγκρίνας Χριστόν καί Δημήτριον, ὅτι πάσας τάς ἀρετάς ἔλα- 
βε παρά τοῦ Χριστοῦ, καί ὅτι «δίχα Χριστοῦ» καί τῆς «ἐκείνου συμμα- 


42. Παρά ᾿Αντ. Παπαδοπούλου, ἔνθ᾽ ἀνωτ., σ. 115 κ.ἑ. 
43. Λόγος Δεύτερος, σ. Ι88. 
44. Ἔκδ. Ἴω. Φουντούλη, Συμεών Θεσσαλονίκης κλπ., σ. 139. 

χίας» οὐδέν ἠδύνατο νά ἐπιτύχη΄”. Τοῦτο ἄλλωστε ἀποτελεῖ τήν βασικήν 
πίστιν τῶν πατέρων καί ἰδίᾳ τῶν νηπτικῶν, τούς ὁποίους καλῶς γνωρίζει 
ὁ Συμεών. "Αλλωστε ὁ Συμεών ἀπαριθμῶν τάς ἀρετάς τοῦ Δημητρίου 
δέν παραλείπει νά ὑπογραμμίσῃ ὅτι ὁ ἀγών τῶν ἁγίων εἶναι «ὑπερφυής». 
Οἱ ἅγιοι ἐπέτυχον τά μεγάλα καί κατεκράτησαν σαρκός, ἰδίᾳ ὁ ἅγιος 
Δημήτριος εἰς νεαράν ἡλικίαν, ἐνίκησαν τούς δαίμονας, καί ἐμιμήθησαν 
τό πάθος τοῦ Χριστοῦ, διά τῆς δυνάμεως ᾿Εκείνου. "Αλλωστε ἡ ἰδέα ὅτι 
οἱ μάρτυρες διά τοῦ μαρτυρικοῦ των θανάτου ἐγίνοντο μιμηταί καί μέτο- 
χοι τοῦ πάθους τοῦ Χριστοῦ εἶναι πολύ παλαιά. «ἰδιαιτέρως διά τόν ἅ- 
γιον Δημήτριον ἡ λόγχευσις τῆς πλευρᾶς ὑπενθυμίζει τόν λογχισμόν τοῦ 
Κυρίου. Πέραν ὅμως τούτου ἡ ὁμοίωσις ἐξετείνετο καί πρός τήν ἀφθαρ- 
σίαν τοῦ σώματος τοῦ Κυρίου καί τήν, κατά τήν παράδοσιν, διατήρησιν 
ἀφθάρτου τοῦ σώματος τοῦ ἁγίου Δημητρίου εἰς τόν τάφον του, ὡς καί 
εἰς τήν ροήν τοῦ μύρου ἐκ τῆς λογχονύκτου πλευρᾶς του κατά τό πρότυ- 
πον τοῦ αἵματος καί ὕδατος τοῦ ἐξελθόντος ἐκ τῆς πλευρᾶς τοῦ 
Κυρίου»46, Τό μύρον ἐπί πλέον συμβολίζει τήν παρθενίαν καί τήν ἔσωτε- 
ρικήν τοῦ μάρτυρος καθαρότητα ὄχι μόνον εἰς τά κείµενα τοῦ Συμεών. 
ἀλλά καί εἰς ἄλλους ἐγκωμιαστάς καί ὑμνητάς του. Πάντα ὅμως ταῦτα 
δέν θέτουν τόν ἅγιον εἰς ἴσον ἐπίπεδον µέ τόν Χριστόν. Ὁ ἅγιος καθί- 
σταται μέτοχος τῶν ἀγαθῶν τούτων διότι μιμεῖται τόν διδάσκαλον καί 
τελειωτήν τῆς πίστεως. «Εἰ γάρ ἐπάρσεως σημεῖον τό νεκροῦσθαι καί 
ρέειν εἰς τό μή ὄν, καί δῆλον ἐκ τοῦ ᾿Αδάμ, ἰσοθεῖας νόσῳ εὑρηκότος 
τόν θάνατον, τό μέχρι θανάτου ταπεινοῦσθαι διά Χριστόν πάντως τοῦ 
ζῆν αἴτιον ἔσται: ἐπεί καί Χριστός, ἄχρι θανάτου ταπεινωθείς, ἐξεγήγερ- 
ται καί εἰς αἰῶνα ζῇ, ’θάνατος’ γάρ φησίν’ αὐτοῦ οὐκέτι κυριεύει’. “ἵνα 
οὖν δειχθῇ καί Δημήτριος ὅτι ζῆ, ταπεινωθείς διά Χριστόν καί ἀποθα- 
νών, κεῖται νεκρός μέν βροτῶν νόμῳ, ἐπεί κατετρώθη καί τέθνηκε, ρέει 
δέ ἀρρεύστως ζωήν ἐκ τῶν νεκρῶν λειψάνων μή λήγουσαν, φανερῶν ὡς 
ζῆ, ταπεινωθείς ἐν Χριστῷ, καί δεδόξασται, καί ἔτι δοξασθήσεται πλέ- 
ον», Κατά τήν ὀρθόδοξον διδασκαλίαν ἡ δύναμις ἐκείνη ἡ ὁποία τε- 
λειοποιεῖ τούς πιστούς καί κάμει αὐτούς φίλους τοῦ Θεοῦ, εἶναι τό μυ- 
στήριον τοῦ σταυροῦ καί τῆς ἀναστάσεως. Ὁ ἅγιος Δημήτριος ὑπακού- 
σας εἰς τό θέλημα τοῦ Θεοῦ, ᾗρε τόν σταυρόν του, ἠγωνίσθη δηλ. ἑκου- 

σίως ὡς πιστός διά νά ἀπελευθερωθῇ ἐκ τῆς δουλείας τοῦ διαβόλου καί 
τῆς ἁμαρτίας. Αρα ὀρθῶς οἱ ἐγκωμιασταί του ἀποδίδουν εἰς αὐτόν ἀ- 
σκητικάς ἀρετάς. Ἐπί πλέον ἡ ὑπακοή του εἰς τόν Χριστόν μέχρι τῆς μι- 
μήσεως τοῦ πάθους του, κατηξίωσε αὐτόν νά γίνῃ φίλος τοῦ Χριστοῦ. 
Διά τῆς ὑπακοῆς ἡ χάρις τοῦ Θεοῦ μεταβάλλει τήν «ὑποστατικήν» ἰδιο- 
τέλειαν τοῦ πιστοῦ εἰς ἀνιδιοτελῆ ἀγάπην καί ἔτσι ὁ χριστιανός θεοῦται 
καί γίνεται συνεργός τοῦ θεοῦ καί ἀδελφός καί συμβασιλεύς κατά χάριν 


τοῦ Χριστοῦ, καί θετός υἱός τῆς παρθένου, ἡ ὁποία εὑρίσκεται εἰς τήν 
κορυφήν τοῦ νέφους τῶν ἁγίωνήδ, 

Ὁ Συμεών καί εἰς τούς Ὕμνους του ὁμιλεῖ περί δοξασμοῦ τοῦ µάρ-. 
τυρος διότι ὁ τελευταῖος ἐζήλωσε τό πάθος τοῦ Χριστοῦ. Τονίζεται ὅτι ὁ 
κόσμος ἀνεμορφώθη διά τοῦ μαρτυρίου τοῦ Χριστοῦ καί ἁγιάζεται ἐπί- 
σης διά τοῦ αἵματος τοῦ μάρτυρος”. Χρησιμοποιῶν ὁ Συμεών τήν γλῶσ- 
σαν τοῦ ἁγίου Μαξίμου ὁμιλεῖ περί Θεοῦ ὡς ἀγάπης καί ἔρωτος, ἀλλά 
καί ὡς ἀγαπητοῦ καί ἑραστοῦ, διά νά ἀποδώσῃ εἰς τήν ἀγάπην τοῦ μάρ- 
τυρος πρός τόν Χριστόν τάς διά τοῦ μάρτυρος παρεχομένας εὐεργεσίας 
τοῦ Θεοῦ. Ἐντός τοῦ πνεύματος αὐτοῦ δυνάμεθα νά κατανοήσωμεν καί 
τόν χαρακτηρισμόν «διαλλακτής»»0 πού ἀποδίδει ὁ Συμεών εἰς τόν ἅγιον 
Δημήτριον: τόν χαρακτηρισµόν αὐτόν διά πρώτην φοράν ἀπαντῶμεν εἰς 
ἁγιολογικά κείµενα περί τοῦ ἁγίου Δημητρίου. 

Τό Χριστομίμητον τοῦ μαρτυρίου συμβολίζουν καί αἱ ἑορταί τοῦ ἆ- 
γίου Δημητρίου. Ὁ ἅγιος Γρηγόριος ὁ Παλαμᾶς ὁμιλῶν περί τῆς συλλή- 
ψεως τοῦ ἁγίου Δημητρίου ἐν τῇ Καταφυγῇ καί περί τοῦ μαρτυρίου τοῦ 
ἁγίου λέγει’ «Ταῦθ᾽ ἡμεῖς εἰκονίζοντες, κατ᾽ ἔτος εἰκότως, ἐκεῖ μέν τῆς 
πανηγύρεως ποιούμεθα τήν ἀρχήν, ὧδε δέ τήν τελείωσιν, ἐπεί καί ὁ μάρ- 
τυς οὕτως εἶχεν, ἑλκόμενος εἰς τήν σφαγήν τηνικαῦτα διά Χριστόν». Ἐξ 
ἄλλου ὁ ᾽Αρμενόπουλος παρατηρεῖ τά ἑξῆς: «ἡ πόλις ξύμπασα κοσμίως 
εὖ μάλα ἐπέτειον ἱεράν ποιεῖται καί θείαν πομπήν... τό τούτου χριστοµί- 
µητον ἐξεικονίζουσα πάθος καί ἐκεῖθεν εἰς τό μαρτύριον αὐτοῦ μετά 
πομπῆς ἀγαγεῖν». Οἱ ἐχθροί τοῦ ἁγίου Δημητρίου διά τῆς συλλήψεως, 
διακωμωδήσεως καί φυλακίσεως αὐτοῦ ἀπέβλεπον εἰς μείωσιν τοῦ μάρ- 
τυρος, ὡς εἶχον πράξει καί οἱ σταυρωταί τοῦ Χριστοῦ. Οἱ χριστιανοί ὅ- 
μως βλέποντες τόν ᾿Ιησοῦν σταυρούμενον, θνήσκοντα καί ἀνιστάμενον 

κατά τήν θείαν Λειτουργίαν, δοξάζουν τόν Κύριον. Ὡσαύτως καί περί 
τοῦ ἁγίου Δημητρίου. Ἡ ἐξεικόνισις ἐσυμβόλιζε μέν τό μαρτύριον τοῦ ἆ- 
γίου, ἀπέβλεπεν ὅμως εἰς δόξαν αὐτοῦ καί τῆς Ἐκκλησίας τοῦ Θεοῦ". 
Ὁ Συμεών Θεσσαλονίκης, ἐνῷ περιγράφει µέ πᾶσαν λεπτομέρειαν τήν 
λιτανείαν, οὐδέν λέγει περί τοῦ χαρακτῆρος αὐτῆς, προφανῶς διότι εἶναι 
ἤδη γνωστός. "Αλλωστε ὁ Συμεών, ἄν δέν εἶναι ὁ εἰσηγητής, εἶναι ὅμως 
ὁ κύριος ἐνσαρκωτής τῆς ἰδέας τῆς ἐξομοιώσεως τῶν προεορτίων ἀκο- 
λουθιῶν καί τῆς μνήμης τοῦ ᾿Αγίου Δημητρίου πρός τήν Μεγάλην Ἕβδο- 
μάδα καί τό Πάσχα. Ἔτσι ἄλλωστε μπορεῖ νά αἰτιολογηθῇ καί τό πανη- 
γυρικόν ὕφος τοῦ Συμεών ἐπ᾽ εὐκαιρίᾳ τῆς ἑορτῆς τοῦ ᾿Αγίου Δημητρίου, ᾿ 
τήν 26ην ᾿Οκτωβρίου: «Τίς ἡ λαμπρά αὕτη ἡμέρα, τήν ἀνάστασιν τοῦ 
Σωτῆρος ἐξεικονίζουσα; Τίς ἡ τηλικαύτη λαμπροφορία, τό μέγα φῶς καί 
ἄδυτον προσηµαίνουσα»»2. Τέλος ὁ Συμεών διά τῶν πληροφοριῶν του 
διαφωτίζει κάπως τό περί τῆς «Καταφυγῆς» πρόβλημα, διότι ἀχρηστεύει 
τάς ἐπί τοῦ ζητήματος αὐτοῦ ἀπόψεις τῶν Γ. Σωτηρίου καί Δ. Εὐαγγελί- 
δου, οἱ ὁποῖοι ὑπεστήριξαν ὅτι Καταφυγή ἧτο ὄνομα στοᾶς καί ὄχι ὄνο- 
μα ναοῦ. Προβληματική μένει ἀκόμη ἡ ταύτισις τοῦ ναοῦ τῆς Θεοτόκου 
τῆς Καταφυγῆς πρός ἕνα ἐκ τῶν μέχρι σήμερον διασωθέντων ναῶν τῆς 
Θεσσαλονίκης. Διά τῶν πληροφοριῶν τοῦ Συμεών θά ἧτο δυνατόν νά 
στηριχθῇ ἡ ἄποψις ὅτι ὁ ναός τῆς Καταφυγῆς ταυτίζεται πρός τήν ᾿Αχει- 
ροποίητον, διότι οὐδόλως ἀναφέρει αὐτήν, ἐκ τῆς ὁποίας ὅμως κατά τόν 
᾿Αρμενόπουλον, ἤρχιζεν ἡ πομπή. Δέν ἀποκλείεται ἐπί τῆς ἐποχῆς τοῦ 
Συμεών ἡ ἑορτή νά εἶχεν ὑποστῆ µερικάς μεταρρυθμίσεις ἐνδεχομένως ἐ- 
πί τό ἁπλούστερον, παραλειφθείσης ἰδίως τῆς σταθμεύσεως ἐν τῇ 
᾽Αχειροποιήτῳ»2. 

Ὁ ἅγιος Δημήτριος ὑπῆρξεν ὑπέρμαχος τῆς τριάδος καί συνεργός 
ποιμένων καί διδασκάλων ὑπέρ τῆς ᾿Ορθοδοξίας: ἐθνάρχης καί τροφεύς 
καί διαλλακτής, διότι συμβασιλεύει μέ τόν Χριστόν εἰς τούς αἰῶνας. Τήν 
ἀλήθειαν αὐτήν προβάλλει ἡ ᾿Ορθόδοξος Ἔκκλησία καί δι᾽ ὅσων διδά- 
σκει περί τῆς Κοινωνίας τῶν “Αγίων. Αὕτη σημαίνει κοινωνίαν ὄχι μόνον 
μέ ζῶντας καί κεκοιμημένους χριστιανούς, ἀλλά καί µέ τούς ἁγίους ἀγ- 
γέλους καί εἰδικώτερον µέ τήν μακαρίαν Παρθένον Μαρίαν. Τήν ἀλήθειαν 


51. Παρά ᾽Αντ. Παπαδοπούλῳ, Αἱ ἑορταί τοῦ Αγίου Δημητρίου ἐν Θεσσαλονίκη, Γρη- 
γόριος ὁ Παλαμᾶς 44(1963), 370. 

52. Λόγος Δεύτερος, σ. 187. Βλ. Ἴω. Φουντούλη, «Μεγάλη Ἑβδομάς», σ. 7-8. 

53. Παρά Αντ. Παπαδοπούλῳ, Αἱ ἑορταί τοῦ “Αγίου Δημητρίους, σ. 366. 

αὐτήν διεκήρυξαν οἱ ἐκπρόσωποι τῆς Ορθοδόξου Ἐκκλησίας καί πρός 
τούς ἑτεροδόξους, µέ τούς ὁποίους διαλέγεται ἡ Ἐκκλησία µας. Ἐκτός 
τοῦ Συνεδρίου τοῦ Εδιμβούργου τό 1937, οἱ ὀρθόδοξοι ἀντιπρόσωποι εἰς 
Δήλωσίν των, τήν ὁποίαν κατέθεσαν κατά τήν Β᾽ Γενικήν Συνέλευσιν 
τοῦ ΠΣΕ εἰς τό Εναποίοη τό 1954 ἐπί τοῦ κυρίου θέματος τοῦ Συνεδρίου 
«Ὁ Χριστός εἶναι ἡ ἑλπίς τοῦ κόσμου», ὑπεγράμμισαν ὅτι ἡ ἐλπίς µας ἑ- 
δράζεται ἐπί τῆς χριστιανικῆς πίστεως καί προσέθεσαν. «Τοῦτο στηρίζε- 
ται ἐπί τῆς πεποιθήσεως, ὅτι ὁ Θεός ἐνδιαφέρεται προσωπικῶς περί τῆς 
ἀνθρωπίνης ζωῆς καί τῆς ἀνθρωπίνης ἱστορίας». ᾿Επίσης ὁμιλοῦντες πε- 
ρί τῆς Ἐκκλησίας ἑτόνισαν ὅτι: «Ἡ Ἐκκλησία εἶναι ἡ µεγάλη κοινωνία 
τῶν ἁγίων. Ἡμεῖς ἐπί τῆς γῆς ζῶμεν καί ἀγωνιζόμεθα ἐν κοινωνίᾳ μετά 
τοῦ ἐνδόξου νέφους τῶν μαρτύρων, τοῦ ἀποκαλυπτομένου διά μέσου τῶν 
αἰώνων, καί ἐνισχυόμεθα διά τῶν προσβειῶν:τῆς Θεοτόκου καί τῶν ἆ- 
γίων μεθ᾽ ὧν ἑνούμεθα ἐν τῇ λατρείᾳ τοῦ Σωτῆρος ἡμῶν Χριστοῦ». 

Καί ἐκ τῆς ἐπόψεως αὐτῆς, Παναγιώτατε Δέσποτα, ἡ ᾿Ορθόδοξος 
Ἐκκλησία τῆς Θεσσαλονίκης προβαίνουσα εἰς ἀναγνώρισιν ὣς ἁγίου ἑ- 
νός πεφωτισμένου, παραμυθητικοῦ καί ὑπερμάχου τῆς ὀρθοδόξου πίστε- 
ως προκατόχου Σας, τοῦ ἁγίου πλέον Συμεών, δίδει καί σήμερον εἰς τόν 
σύγχρονον κόσμον τήν μαρτυρίαν τῆς Ὀρθοδοξίας. 


54. Παρά Ἰω. Καρμίρῃ, Τά Δογματικά καί Συµβολικά Μνημεῖα τῆς Ὀρθοδόξου Καθολι- 
κῆς Ἐκκλησίας, τόμ. Β, ἐκδ. Οτ8π2-- ΑυςδίΓί 1968, σ. 946. 


ΝΙΚΟΛΑΟΣ ΚΑΒΑΣΙΛΑΣ: ΦΙΛΟΜΟΝΑΧΟΣ ΚΑΙ ΦΙΛΟΜΑΡΤΥΣ » 


Ὅταν ὁ Νικόλαος Καβάσιλας βρισκόταν στήν Κωνσταντινούπολη 
νεαρός ἀκόμη φοιτητής, ὄχι παραπάνω ἀπό εἴκοσι χρονῶν, συνέταξε, µέ 
τήν προτροπή τοῦ πατέρα του, ἕνα ἐγκώμιο στόν ἅγιο Δημήτριο καί τό 
ἔστειλε στή Θεσσαλονίκη συμμετέχοντας ἔτσι στόν διαγωνισμό πού εἶχε 
προκηρύξει «ὁ ὕπατος τῶν φιλοσόφων» Ἰωάννης "Αμπαρης. Τό ἐγκώμιο 
«Εἰς τόν ἔνδοξον τοῦ Χριστοῦ μεγαλομάρτυρα καί θαυματουργόν καί µυ- 
ροβλύτην Δημήτριον» ἐπικρίθηκε ζωηρότατα ἀπό τούς λογίους τῆς Θεσ- 
σαλονίκης, γιατί σ᾽ αὐτό ἐμφανιζόταν ὁ πολιοῦχος ἅγιος Δημήτριος ἀνώ- 
τερος ἀπό τόν Ἰωάννη τόν Πρόδρομο. Ὁ θεῖος του ὅμως, ὁ Νεῖλος Κα- 
βάσιλας, ἐνεθάρρυνε τόν ἀνεψιό του στή σύγκριση αὐτή γιατί, ὅπως πα- 
ρατήρησε, ἀνάλογη σύγκριση ἕκαμε καί ὁ ᾿Απόστολος Παῦλος, ὁ ὁποῖος 
χαρακτήρισε τόν Χριστό κατά τό ἀνθρώπινο «βραχύ τι παρ᾽ ἀγγέλους ἠ- 
λαττωμένον». Ὁ Νεῖλος Καβάσιλας παρότρυνε ἀκόμα τόν ἀνεψιό του 
νά συνεχίσει τίς σπουδές του στήν Κωνσταντινούπολη χωρίς νά δίνει ση- 
μασία στίς ἐπικρίσεις καί τοῦ ὑπέμνησε νά καλλιεργεῖ τόν ἑαυτό του 
πνευματικά γιά νά γίνει ἕνας σωστός Χριστιανός. 

Ὁ Νικόλαος Καβάσιλας πληροφορήθηκε γιά τίς ἐπικρίσεις αὐτές τῶν 
λογίων συμπατριωτῶν του ἀλλά δέν ἀπογοητεύτηκε. Συνέταξε νέο ἐγκώ- 
μιο στόν ἅγιο Δημήτριο: «Προσφώνημα εἰς τόν ἔνδοξον τοῦ Χριστοῦ µεγα- 
λομάρτυρα Δημήτριον». Στό δεύτερο αὐτό ἐγκώμιο ἐνῶ ἐμφανίζεται με- 
τριοπαθέστερος, ὡστόσο δέν ἀφίσταται ἀπό τήν ἀρχική του γραμμή: Νά ἐ- 
ἔάρει δηλ. τόν συμπατριώτη του ἅγιο «διαφερόντως τῶν ἄλλων ἁγίων». 

Τά δύο αὐτά κείµενα τοῦ Καβάσιλα ἔχουν συνεξετασθεῖ µέ τά κείµενα 
ἄλλων λογίων της Θεσσαλονίκης πού καλύπτουν μιά περίοδο ἀπό τό 1300 


“ Ανάτυπον ἀπό τόν τόμο τοῦ Συνεδρίου γιά τήν ἁγιοποίηση (5ἱ9) τοῦ Νικολάου Καβάσιλα). 
Θεσσαλονίκη 1984. | 

Ι. Βλ. ᾿Αθανασίου ᾿Αγγελοπούλου, Νικόλαος ως Χαμαετός, Ἡ ζωή καί τό ἐρ- 
γον αὐτοῦ, Θεσσαλονίκη 1979, σ. 26. 

ὥς τό 1350 γιά νά φανεῖ ὅτι «οἱ κλασσικές σπουδές συμβαδίζανε μέ τίς θεο- 
λογικές συζητήσεις, µερικές φορές μάλιστα ἡ χριστιανική θεολογία καί ἡ 
κλασσική φιλολογία ἦταν σάν νά συμπληρώνανε ἡ μία τήν ἄλλη, ὅπως γι- 
νόταν πάντοτε στίς μεγάλες ὧρες ἀνθίσεως τοῦ βυζαντινοῦ πολιτισμοῦ». 
Ἡ ἀλληλοσυμπλήρωση αὐτή κατά τήν περίοδο τοῦ δέκατου τέταρτου αἰώ- 
να συνέβαλε στή σύνδεση κλασσικῆς παραδόσεως καί χριστιανικῆς διδα- 
σκαλίας, προήγαγε δηλ. τήν «Ἑλληνική Ὀρθοδοξία»2. 

Δέν εἶναι τῆς παρούσης ὥρας νά ἀσχοληθοῦμε μέ τόν συσχετισμό 
τῶν ἐγκωμίων τῆς περιόδου αὐτῆς πρός τίς βιογραφίες τοῦ Πλουτάρχου 
καί τοῦ Ἰσοκράτη, πού πιθανόν νά ὑπάρχουν παράλληλα στοιχεῖα. Τό 
θέμα αὐτό τῆς ἀνευρέσεως τῶν προτύπων τῶν ἁγιολογικῶν κειμένων 
πρός τίς βιογραφίες τοῦ Πλουτάρχου, τοῦ Πορφυρίου καί τοῦ ᾿Ἰαμβλί- 
χου, εἶναι παλιό. Ὁ παραλληλισμός ὅμως αὐτός δέν κατόρθωσε νά ἀπο- 
δώσει ἱκανοποιητικά συμπεράσματα, γι’ αὐτό καί δημιουργεῖ τήν ἀνάγκη 
ἀναζητήσεως ἄλλων προτύπων”. 

Γιά τούς συγγραφεῖς τῆς Θεσσαλονίκης τό θέµα τοῦ ἁγίου Δημη- 
τρίου ἦταν ἁπό τά πιό προσφιλή. Στά ἐγκώμια πού γράφονται κατά τόν 
δέκατο τέταρτο αἰώνα δέν ἔχουμε µιά λεπτομερή ἀναγραφή τῶν βιογρα- 
φικῶν στοιχείων τῶν ἁγίων γιατί πολλά ἀπ᾽ αὐτά εἶναι γνωστά στούς ᾱ- 
ναγνῶστες. Ἐκεῖνο πού ἐνδιαφέρει τούς συγγραφεῖς εἶναι νά ἐγκωμιά- 
σουν περισσότερο καί ὄχι νά βιογραφήσουν. Ἐάν μάλιστα λάβουμε στά 
σοβαρά ὑπόψη µας ὅτι οἱ ἐγκωμιασμοί στόν ἅγιο Δημήτριο δέν ἀποτε- 
λοῦν ἐπίδειξη ρητορικῆς τέχνης ἤ μιά βυζαντινή «κενολογία»΄, θέτουµε 
ἀμέσως τό ἐρώτημα: τί ἐπιθυμεῖ νά ἐγκωμιάσει ὁ Νικόλαος Καβάσιλας 
μέ τά δύο αὐτά κείµενα στόν ἅγιο Δημήτριο; Δεχόμαστε ὁπωσδήποτε ὡς 
ὀρθή τήν παρατήρηση ὅτι τά κείµενα αὐτά εἶναι ἐντεταγμένα στό ὅλο 
πνεῦμα τῆς ἐποχῆς, κατά τήν ὁποία σημειώνεται μιά ἀναχώνευση τῆς 
κλασσικῆς παραδόσεως. Στό γενικό ἄλλωστε αὐτό πνεῦμα ἐντάσσεται 
καί τό τρίτο ἐγκώμιο τοῦ Καβάσιλα, ποιητικό τούτη τή φορά, συντεταγ- 
μένο δηλ. ἐπί τῆς προσωδίας. Οἱ ἀρχές ὅμως καί τά νοήματα πού «περ- 
νοῦν» ἀπό τά κείμενα τοῦ Καβάσιλα, φαίνεται ὅτι στοχεύουν κάπως ψη- 


2. Βασιλείου Λαούρδα, Ἡ κλασσική φιλολογία εἰς τή Θεσσαλονίκην κατά τόν δέκατον 
τέταρτον αἰῶνα, Θεσσαλονίκη 1960, σ. 5. 

3. Βλ. Βασιλείου Λαούρδα, ὅ.π., σ. 13 κ.ὲ. Βλ. ἐπίσης ᾽Α. Φυτράκη, «Μαρτύριον καί 
μοναχικός βίος», Θεολογία 19(1941-1948) 328. 

4. Βασιλείου Λαούρδα «Ἐγκώμια εἰς τόν ἅγιον Δημήτριον κατά τόν δέκατον τέταρτον 
αἰῶνα», ΕΒΔΣ (1954) 288. 

λότερα. Ὁ ἅγιος Δημήτριος ἐξαίρεται σάν ἀσκητής, μοναχός πού βιώνει 
πρίν ἀπό τό μαρτύριο τοῦ αἵματος καί τό ἐσωτερικό μαρτύριο: τό μαρτύ- 
ριο δηλ.. τῆς συνειδήσεως. Προβάλλοντας τέτοιες ἀρχές ὁ νεαρός Καβά- 
σιλας ἐξαίρει προφανῶς τόν ἁγιορείτικο καί γενικότερα τόν ὀρθόδοξο 
μοναχισμό ἐνῶ ταυτόχρονα ἐκφράζει τόν ἐσωτερικό του κόσμο. Φρονοῦ- 
µε ὅτι οἱ θέσεις αὐτές μποροῦν νά στηριχθοῦν µέ ὅσα θά ἀναπτύξουμε. 


Α΄. Μεταξύ τῶν δύο μεγάλων χορῶν τῶν ἁγίων τῆς χριστιανικῆς ἐκ- 
κλησίας, δηλ. τῶν μαρτύρων καί τῶν μοναχῶν, ὑπάρχει στενή σχέση”. 
Οἱ μάρτυρες στήν ἀρχαία Ἐκκλησία εἶναι οἱ μιμητές τοῦ πάθους τοῦ 
Χριστοῦ: οἱ γνήσιοι τοῦ Χριστοῦ µαθητές πού ἐπισφραγίζουν τή ζωή τους 
μέ τό αἷμα τους. Μέ αὐτούς συσχετίζονται ἀργότερα οἱ μοναχοί. Πολ.- 
λοί ἄλλωστε ὁμολογητές τῆς πίστεως, ὅπως αὐτό φαίνεται σέ πολλά 
Μαρτύρια, εἶχαν τάσεις ἀσκητικές. 

Τό στάδιο τῆς δοκιμασίας μέ τήν ἀνάδειξη ἡρώων τῆς χριστιανικῆς 
πίστεως εἶχε κλείσει µετά τό τέλος τῶν διωγμῶν. Τά «ὄργανα τοῦ ἐ- 
χθροῦ», ὅπως ὀνομάζονται οἱ διῶκτες τοῦ Χριστιανισμοῦ, εἶχαν καταθέ- 
σει τά ὅπλα. Ἡ εἰρηνική περίοδος δέν παρεῖχε πιά ἀφορμές δοκιμασίας. 
Μέ τή νίκη ὅμως τοῦ Χριστιανισμοῦ ἀνοίχθηκε ἕνα νέο στάδιο πνευµατι- 
κῶν ἀγώνων γιά ὅσους ἐπιθυμοῦσαν «φιλοσοφίας κορυφήν ἀναβῆναι». 

Τά ἀσκητήρια καί τά μοναστήρια στά ὁποῖα καταφεύγουν οἱ µονα- 
χοί εἶναι τά νά στάδια τῶν ἀγώνων τους, εἶναι ἡ «παλαίστρα», ὅπου ᾱ- 
ναδεικνύονται οἱ νέοι «ὀλυμπιονίκες». Οἱ μοναχοί θεωροῦνται «μιμητές 
τοῦ Κυρίου», εἶναι οἱ αἴροντες τό σταυρό τους καί γι’ αὐτό ὀνομάζονται 
«σταυροφόροι». Τούς μοναχούς τούς ἀναμένει «ἰσάγγελος δόξα», τήν ὁ- 
ποίαν «ἐπαγγέλλεται ὁ ἀγωνοθέτης τοῖς ἀγωνιζομένοις». Αὐτοί τελικά θά 
«στεφανηφορήσουν μεταξύ τῶν ἀγγέλων», οἱ ὁποῖοι καί παραλαμβάνουν 
τίς ψυχές τοὺς μετά θάνατο. | 

Στό Βίο τοῦ Μ. ᾽Αντωνίου γιά. πρώτη φορά γίνεται λόγος γιά τό µαρ- 
τύριο τῆς συνειδήσεως. Μέ αὐτό ἐπιδιώκει ὁ μοναχός τήν ἐσωτερική του 
τελείώὠση. Ὁ ἀσκητής Νεῖλος, γράφοντας σέ κάποιο μοναχό πού νο-. 
σταλγεῖ τό μαρτύριο, λέγει πώς καί ἄν ἀκόμα δέν ὑπάρχει ὁ συγκεκριµέ- 
νος διώκτης τύραννος, ἐντούτοις πρέπει νά εἶναι ἕτοιμος γιά τό ἐσωτερι- 
κό μαρτύριο, νά ἀντιμετωπίζει δηλ. µέ καρτερία τά ποικίλα πάθη. Τό ἵ- 
διο ἰσχύει γιά ὅλους τούς μοναχούς πού θεωροῦνται ὅτι ἀνήκουν «ἐν τῇ 


5, Στήν παράγραφο αὐτή ἀκολουθοῦμε τόν ᾿Α. Φυτράκη, ὅ.π., σ. 30] κ.ἑ. 

τάξει τῶν μαρτύρων»ό. Οἱ τάφοι τῶν πιό γνωστῶν καί πιό διακεκριμένων 
μοναχῶν ὀνομάζονται «Μαρτύρια», ὅπως καί οἱ τάφοι τῶν μαρτύρων. 
Τά λείψανα τῶν ἐξόχων μοναχῶν τοποθετοῦνται κατά προτίµηση στά 
Μαρτύρια. 

Μάρτυρες καί ἀσκητές ἐπιδιώκουν νά ἐφαρμόσουν τίς ἐντολές τοῦ 
Θεοῦ. ᾽Αμϕότεροι ἀκολουθοῦν πιστά τόν Χριστό. Κατά τήν περίοδο τῶν 
διωγμῶν ὁμολογητές ζοῦν ἐν ἀσκήσει καί οἱ ἀσκητές ζώντας ἐπιδιώκουν 
νά καταστοῦν ὁμολογητές καί μάρτυρες. Ἡ ἀποχώρηση καί ἡ «ἁπότα- 
ξη» θεωρήθηκαν ὡς οἱ μεγαλύτερες ὠδῖνες, πού συγκρίνονται πρός τό 
μαρτύριο καί τή θυσία µέ τή διαφορά ὅτι ἐνῶ ἡ ὁμολογία τοῦ μάρτυρα 
καί ἡ ὁδός τοῦ θανάτου καί τῆς θυσίας ἔγινε ἅπαξ, τό μαρτύριο τοῦ μο- 
ναχοῦ παρατείνεται γιά ὅλη τή ζωή. Ὁ ἴδιος «θεῖος ἔρως» καί ἡ ἴδια 
«θεία ἀγάπη» διακρίνουν μάρτυρες καί μοναχούς. Γι᾿ αὐτό καί ὁ ὅρος 
«μάρτυς» ἀποδίδεται καί στούς μοναχούς. «Πότε οὕτως ὁ θάνατος κατε- 
φρονήθη, εἰμή ὅτε ὁ σταυρός τοῦ Χριστοῦ γέγονε;» ἐρωτᾶ ὁ Μ. ᾿Αντώ- 
νιος τούς ἐπισκέπτες του φιλοσόφους. «Τοῦτο δέ οὐδείς ἀμφιβάλλει», λέ- 
γει στή συνέχεια, «βλέπων τούς μάρτυρας διά τόν Χριστόν καταφρο- | 
νοῦντας τόν θάνατον, βλέπων τάς τῆς Ἐκκλησίας παρθένους διά τόν 
Χριστόν καθαρά καί ἁμίαντα τά σώματα φυλαττούσας. καί ἐστι μέν ἵκα- 
νά ταῦτα τεκμήρια δεῖξαι τήν κατά Χριστόν πίστιν μόνην ἀληθῆ εἶναι εἰς 
εὐσέβειαν»᾽. Πρίν ἀπό τόν Μ. ᾿Αντώνιο τόσο ὁ Κλήμης ὁ ᾽Αλεξανδρεύς 
ὅσο καί ὁ ᾿Ὠριγένης σῬσχετισαν τήν ἐσωτερική καθαρότητα πρός τό 
μαρτύριοϑ. 

: Μοναχοί, λοιπόν, καί μάρτυρες θυσιάζουν τούς ἑαυτούς τους χάρη 
τοῦ Χριστοῦ ὁρμώμενοι ἀπό θεῖο ἔρωτα. Καί τό μαρτύριο καί ὁ µοναχι- 
κός βίος εἶναι ἐσχατολογικές ἐκδηλώσεις ἑνός χριστιανικοῦ ἐνθουσια- 
σμοῦ. Γιατί μάρτυρες καί μοναχοί ἐπιδιώκουν τήν κατά Χριστό τελειότη- 
τα. Ὁ κοινός ἐχθρός ἔχει πάντοτε τόν ἴδιο σκοπό: τήν ἁπομάκρυνση 
τῶν πιστῶν ἀπό τήν Ἐκκλησία. Κατά τήν περίοδο τῶν διωγμῶν χρησι- 
μοποιοῦνται ὡς ὄργανα οἱ διῶκτες καί τά βασανιστήρια. Κατά τήν εἰρη- 
νική περίοδο ὁ πολέμιος ἔχει ὡς ὄργανά του «τόν ἐν τοῖς μέλεσιν ἕτερον 
νόμον τόν ἀντιστρατευόμενον τῷ νόμῳ τοῦ νοός» καί τόν «κόσμον». Τό 
καθῆκον τῶν Χριστιανῶν, πού θέλουν νά γίνουν τέλειοι, εἶναι νά κατα- 
τροπώνουν τόν ἀνταγωνιστή τους. ᾿Αγωνίζεται καί θριαμβεύει µέ τόν θά- 

νατό του ὁ μάρτυς. ᾽Αγωνίζεται καί νικᾶ καί ὁ μοναχός. Ἐκλείπει ἕνα 
στάδιο ἀγώνων καί ἀρχίζει ἕνα ἄλλο ἐντός τῆς συνειδήσεως. Καί µέ τό ἕ- 
να μαρτύριο καί µέ τό ἄλλο, μάρτυρες καί μοναχοί φέρουν τά στίγματα 
τοῦ Χριστοῦ. Ὁ θρίαμβος καί ἡ νίκη τῶν μαρτύρων καί τῶν μοναχῶν Ἄ- 
ποδηλώνουν τόν τελικό θρίαμβο τῆς Βασιλείας πού θά ἔλθει μέ τό πλή- 
ρωμα τοῦ χρόνου. 

Β᾽. Στά ἐγκώμια τοῦ Καβάσιλα στόν ἅγιο Δημήτριο θεωρεῖται γνω- 
στό καί δεδομένο τό μαρτύριο τοῦ αἵματος. Αὐτό ὅμως δέν σηµαίνει ὅτι 
ὁ συγγραφέας µας τό ἀντιπαρέρχεται. Ἰδιαίτερος λόγος γιά τό μαρτύριο 
γίνεται στό τρίτο του ἐγκώμιο, γραμμένο ὅπως εἴπαμε στήν ὁμηρική 
γλώσσα. Τό κείµενο αὐτό ἀποτελεῖ καί βασική πηγή γιά τό μαρτύριο τοῦ 
Λούπου, μαθητῆ τοῦ Δημητρίου. Ὁ Καβάσιλας ὅμως ἐπιμένει περισσότε- 
ρο στούς ἐσωτερικούς ἀγῶνες γιά νά δειχθεῖ ἡ καρτερία τοῦ Δημητρίου. 
Ὁ Δημήτριος νέος ἀκόμα ρύθμισε τίς αἰσθήσεις του κατά τέτοιο τρόπο 
πού ἔπαυσαν νά ὑπακούουν στίς ἐπιθυμίες του. ᾿Αποφεύγοντας τήν «τρυ- 
φή» κατέστησε τό σῶμα του ἀπαθές, ὄργανο τοῦ θείου Πνεύματος. «Τάς 
γάρ αἰσθήσεις ρυθµίσας: κάλλιστα πάντων ὡς μή ταῖς ἐπιθυμίαις ὑπάγε- 
σθαι, μηδ᾽ ἀπάδειν ἔχειν τῷ λογισμῷ τήν ψυχήν, ἐξ ἀνάγκης καθαράν 
τῶν οὐκ ἀγαθῶν ἔδειξεν ἐννοιῶν καί συμπάσης ὑλικῆς προσπαθείας 
κρείττω παρεσκεύασεν εἶναι, κἀντεῦθεν αὖθις τό σῶμα ἀπαθές καθάπαξ 
διέθηκε καί δι᾽ ἀλλήλων ἄμφω καθάρας νέων ἑαυτόν ἀνέδειξε θεῖον καί 
ὄργανον πνεύματος». Ὁ ἅγιος Δημήτριος σ᾽ ὅλη του τή ζωή τήρησε τόν 
ἑαυτό του καθαρόν καί τό «κατ᾽ εἰκόνα σαφῶς ἐπεδείξατο». Ἔτσι ἀνα- 
δείχθηκε ἀρχέτυπο καθαρότητας, κανόνας ἀκριβής καί ἔτυχε «ἀπαθείας 
θεόθεν»”. Καί στά δύο πρῶτα ἐγκώμια τονίζονται οἱ πόνοι καί οἱ ἔσωτε- 
ρικοί ἀγῶνες τοῦ Δημητρίου γιά τήν καθαρότητα τοῦ σώματος καί τῆς 
ψυχῆς µέ τούς ὁποίους ἔμεινε παρθένος καί ἀναδείχτηκε ἰσάγγελος. Ὁ 
Δημήτριος ἦταν κατά πάντα ἁγνός, ἀγνότατος!0͵ Ὁ Καβάσιλας ἐγκω- 
μιάζει τούς πόνους, τούς ἔρωτες καί τούς ἄθλους τοῦ Δημητρίου γιά τό 
Χριστό. «᾿Εγώ δέ καί ἐκεῖνο ἄν εἴποιμι, παντός μᾶλλον ὑπέρ τοῦ µεγά- 
λου προσῆκον: ὡς εἴ γε μηδ᾽ ἡτισοῦν ἦν τῶν μελλόντων ἀγαθῶν ἐκείνων 
ἐλπίς, μηδ᾽ ἆθλα προύκειτο ταῖς ὑπέρ τῆς ἀρετῆς ἀγωνίαις, Δημήτριον 

ἄν ἀπό μόνης τῆς εἰς Χριστόν εὐσεβείας, μηδενός ἧττον τῶν τι λαβεῖν 
ἠλπικότων, ὑπέρ τῶν θείων ἐπιταγμάτων πάντας καί λέγειν καί πράττειν 
καί πάσχειν οἴεσθαι δεῖν, ἆθλα λαμπρά τούς τοῦ Σωτῆρος ἔρωτας, καί 
μόνην ταύτην τῶν πόνων ἀμοιβήν ἡγούμενον». Σέ μιά ἀποστροφή του 
πρός τόν ἅγιο ἀποκαλεῖ αὐτόν «θησαυρόν θείων ἐρώτων», «τρόπαιον εὐ- 
σεβείας», «εἰκόνα τῶν τοῦ Θεοῦ χαρίτων», «κοινωνόν τῶν τραυμάτων 
τοῦ Χριστοῦ, καί τῆς τελευτῆς καί τῆς δόξης»Ι1. 

Γ᾽. Καί ἐρχόμαστε τώρα στό ἐπίμαχο θέµα τῶν συγκρίσεων τοῦ ἆ- 
γίου Δημητρίου πρός ἱερά πρόσωπα τῆς “Αγίας Γραφῆς πού ἐπεχείρησε ὁ 
Καβάσιλας. Πρῶτα - πρῶτα συγκρίνει τόν ἅγιο Δημήτριο μέ τόν Ιώβ. 
Ὁ Δημήτριος ὑπῆρξε ἀνώτερος ἀπό τόν ᾿Ιώβ, τοῦ ὁποίου τά δεινά καί 
τήν καρτερία θαυμάζει ὁ ἐγκωμιαστής. Ὁ Ἰώβ ὑποφέροντας ἐπιθυμοῦσε 
νά ἀπαλλαγεῖ ἀπό τίς συμφορές, ἑνῶ ὁ Δημήτριος ἤθελε νά πάθει γιά τόν 
Χριστό. «Ἔδωκε μέν τοῖς δεινοῖς τό σῶμα, ἐξέχεε δέ τό αἷμα, προήκατο 
δέ τήν ψυχήν διά τά Χριστοῦ βέλη καί φίλτρα, καί οὐκ ἠγάπα τοῖς δυ- 
σχερέσιν, ἀλλ᾽ ἤρα πολλῷ μειζόνων τε καί πλειόνων»!Ζ. Ἔπειτα ὁ συγ- 
γραφέας µας συγκρίνει τόν Δημήτριο μέ τούς πατριάρχες. ᾿Ανάλογη σύγ- 
κριση τοῦ Δημητρίου πρός τόν ᾿Αβραάμ καί τόν ᾿Ισαάκ, τόν τύπο τοῦ 
Χριστοῦ ἐπιχείρησε ὁ Λέων ὁ Σοφός. ᾿Αλλ.’ ἐνῶ ὁ Λέων προσπαθεῖ νά θέ- 
σει τόν Δημήτριο στήν ἴδια θέση μέ τούς προφῆτες, ὁ Καβάσιλας ἐξαίρει 
τόν συμπατριώτη του ἅγιο πάνω ἀπ᾽ αὐτούς] 2. Ὁ ἅγιος Δημήτριος εἶναι 
μεγαλύτερος καί ἀπό τόν Ιωσήφ, γιατί ἐνῶ ὁ τελευταῖος ἀγωνίσθηκε κα- 
τά τῆς ἀκολασίας, δέν ἔμεινε ὅμως σ᾽ ὅλη του τή ζωή παρθένος!ά. 

Στή συνέχεια ὁ Καβάσιλας συγκρίνει τόν ἅγιο Δημήτριο µέ τόν Ἴω- 
άννη, τόν μεγαλύτερο τῶν προφητῶν. Ὁ ᾿Ιωάννης ἔζησε στήν ἔρημο τρε- 
φόμενος «διά τροφῆς ξένης καί ἀήθους». Τήρησε τήν ψυχή του καθαρά, 
καί ἀφοῦ ἔγινε καθαρός κατόρθωσε «τῷ καθαρῷ Θεῷ συγγενέσθαι». Ἔ- 
πίσης διακρίθηκε γιά τήν ἄσκηση καί ἀξιώθηκε νά δείξει στούς ἀνθρώ- 
ποὺς τόν Χριστό, τόν ὁποῖο καί βάπτισε. Ὁ Δημήτριος διακρίθηκε γιά 
τήν παρθενία, βάπτισε τόν ἑαυτό του καί πολλούς ἄλλους µέ τό αἷμα τοῦ 
μαρτυρίου. Ἡ ὑπεροχή του βρίσκεται στό γεγονός ὅτι ὁ ἅγιος πέθανε γιά 

τόν Χριστό, ἐνῶ ὁ Ἰωάννης «ὑπέρ νόμου»]”. 

Ὁ Καβάσιλας προχώρησε ἀκόμη περισσότερο: συνέκρινε τόν Δημή- 
τριο πρός τούς ἀποστόλους Παῦλο καί Πέτρο καί τέλος πρός τόν ᾿Ιωάν- 
νη. Ὁ συγγραφέας µας παρατηρεῖ ὅτι τό ἔργο τοῦ Παύλου καί ἡ ἀγάπη 
του πρός τόν Χριστό εἶναι πράγματα γνωστά. Ὁ Παῦλος χρειάσθηκε νά 
περάσει πολύς χρόνος γιά νά γίνει σκεῦος τῆς ἐκλογῆς, ἐνῶ ὁ Δημήτριος 
«τελειωθείς ἐν ὀλίγῳ, μακρούς ἐπλήρωσε χρόνους». Ἐκτός αὐτοῦ ὁ Δη- 
μήτριος δέν ὑστέρησε ἀπό τόν Παῦλο σέ ἀγάπη πρός τόν Χριστό, οὔτε 
θυμόταν, ὅπως ὁ Παῦλος, ὅτι ἐδίωξε τόν Χριστό. Γι’ αὐτό «ἐφάνη καί 
Παῦλος καί Παύλου μείζων». Ὑπῆρξε ἀνώτερος ἀπό τόν Πέτρο, ὁ ὁ- 
ποῖος ὑπῆρξε θαυμαστός γιά τό ζῆλο του καί γιά τά δεινά πού ὑπέστη γιά 
τό Χριστό. Δεινά ὅμως ὑπέστη καί ὁ Δημήτριος. Ὁ Πέτρος ὅμως «ὡμί- 
λησε γάμῳ», ὁ Δημήτριος «παρθενίας ἦν ἐραστής». Τέλος ὁ Καβάσιλας 
συγκρίνοντας τόν Δημήτριο πρός τόν ᾿Ιωάννη τόν εὐαγγελιστή λέγει ὅτι 
ὁ συμπατριώτης του δέν ὑπολείπεται ἀπό τόν ᾿Ιωάννη κατά τήν παρθε- 
νία, οὔτε κατά τή θεολογία, οὔτε τέλος κατά τή φιλανθρωπία, ὑπῆρξε 
μάλιστα μεγαλύτερος ἀπ’ αὐτόν γιατί ἐπιπλέον πέθανε μαρτυρικό θάνα- 
το «πληγείς τήν πλευράν» ἐνῶ ὁ Ἰωάννης δέν μαρτύρησεῖ6. ᾿Από τή σύγ- 
κριση αὐτή προκύπτει ὅτι ὁ ἅγιος Δημήτριος ὑπῆρξε ἀνώτερος ὅλων τῶν 
προφητῶν, τῶν ἀποστόλων καί τῶν μαρτύρων. «Οὕτως, ὦ πάντων ἀν- 
θρώπων βέλτιστε, σύ καί προφήτης εἶ, καί προφητῶν μακρῷ πάντων ἄρι- 
στος, καί ἀπόστολος καί ἀποστόλων γε μεγ᾽ ἀμείνων, καί μάρτυς, καί 
παρά πάντων τῶν ἐνταῦθα γενομένων σχήματος τό συγκεχωρηκός 
ἔχων... Καί νενίκηκας μέν τόν τῶν ἁγίων σύμπαντα κύκλον, καί καθ᾽ ἕ- 
να καί κατά φατρίας, καί πάντας ὁμοῦ: τό μέν ἅ γε πάντες εἰσί, μόνος 
αὐτός γενόμενος, κοινῇ δέ πάντας, οἷς, ἅ πᾶσι πρόσεστι, μόνος ἁπάν- 
τῶν μετέχων, καί τό μεθ᾽ ὑπερβολῆς προσειλήφεις, τῷ δέ πάντων Δεσπό- 
- τῃ, τῶν ἴσων ὥσπερ ἐφιλονείκησας μετασχεῖν»!”, 

᾽Από τήν παράθεση τοῦ κειμένου φαίνεται ὅτι ὁ Καβάσιλας δέν συ- 
νέκρινε τόν ἅγιο Δημήτριο µόνο πρός τόν πρύτανη τῶν προφητῶν καί 
πρότυπο τοῦ μοναχικοῦ βίου, τόν ᾿Ιωάννη τόν Πρόδρομο, ἀλλά καί πρός 
τούς ἀποστόλους Παῦλο, Πέτρο καί Ἰωάννη. Προφανῶς ὁ νεαρός Κα- 
βάσιλας ὑπερβάλλει κινούμενος καί ἀπό συναισθηματικούς λόγους πρός 

τόν συμπατριώτη του. Θά μποροῦσε τουλάχιστο νά θεωρήσει τόν ἐγκω- 
μιαζόμενο ἅγιο Δημήτριο ἰσάξιο µέ τούς ᾿Αποστόλους, ὅπως γινόταν 
στήν ἀρχαία Ἐκκλησία. Διαπρεπέστεροι δηλ. μοναχοί θεωροῦνταν ἰσά- 
ἔιοι τῶν ᾿Αποστόλων]ϑ. Ἐκεῖνο ὅμως πού φαίνεται ἀπό τίς ἀναλογίες 
τῶν συγκρίσεων εἶναι τό διπλό μαρτύριο πού ἀποδίδει ὁ Καβάσιλας στόν 
συμπατριώτη του ἅγιο. Τό ἐσωτερικό, καί τό μαρτύριο τοῦ αἵματος. Μέ 
τό ἕνα ἀναφέρεται στούς ἐσωτερικούς ἀγῶνες τοῦ ἁγίου Δημητρίου, ὁ ὁ- 
ποῖος θέλει νά μείνει ἁγνός, καθαρός, παρθένος σέ συνδυασμό μέ τήν 
προσευχή, καί μέ τό ἄλλο νά γίνει μιμητής Χριστοῦ. Ἔτσι ἄλλωστε θά 
ἑρμηνεύσει ὁ Καβάσιλας καί τό μύρο πού ἀναβλύζει ἀπό τόν τάφο τοῦ 
μάρτυρα. Ἡ προσοχή λοιπόν τῶν ἐπικριτῶν τοῦ Καβάσιλα δέν θά ἕπρε- 
πε νά ριχθεῖ τόσο πολύ στίς συγκρίσεις, ὅσο στό πνεῦμα καί τό σκοπό 
τοῦ νεαροῦ Καβάσιλα. Ὁ ἴδιος ἄλλωστε ἁγνός καί καλοπροαίρετος ὅ- 
πως ἦταν θά διορθώσει τίς ὑπερβολές στό δεύτερο ἐγκώμιο, ἐνῶ ἐπί τοῦ 
θέματος τῆς προβολῆς τῶν ἀσκητικῶν καί ἄλλων ἀρετῶν τῶν μοναχῶν 
θά ἔχει τό θάρρους νά ἐπανέλθει. 

Ἥ ὑπεροχή τοῦ ἁγίου Δημητρίου ἕναντι ὅλων τῶν ἁγίων, ἀποστό- 
λῶν καί μαρτύρων ὁδηγεῖ στήν τελευταία καί ἀνώτατη σύγκριση μεταξύ 
τοῦ ἁγίου Δημητρίου καί τοῦ Χριστοῦ. Τίς ἀναλογίες ἀπό τή σύγκριση 
διατυπώνει ὁ Καβάσιλας µέ τόν ἑξῆς τρόπο: «᾿Ἐμαρτύρησεν ἐκεῖνος ἐπί 
Ποντίου Πιλάτου τήν καλήν ὁμολογίαν -ἑἐμαρτυρήσας καί αὐτός τήν κα- 
λήν ὁμολογία ἐκείνῳ. Δεδεμένον ἔμαθες-ἐδέθης αὐτός. ᾿Ἐδέξατο τῇ 
πλευρᾷ τήν πληγήν ὁ Δεόπότης-καί σύ τούτῳ τῷ μέρει τάς πληγάς ἐκεί- 
νας ἐδέξω. Ὑπέρ ἀνθρώπων ἐκεῖνος εἵλετο τήν τελευτήν, ὑπέρ αὐτοῦ καί 
τῶν ἀνθρώπων ἐτελευτήσας αὐτός». Ὁ συσχετισμός Δημητρίου πρός 
τόν Χριστόν γίνεται ὄχι κατά τήν προηγούμενη ἀναλογία, κατά τήν ὁ- 
ποία ὁ Δημήτριος ἀναδεικνυόταν ἀνώτερος, ἀλλά γιά νά τονισθεῖ ὅτι ὅ- 
λες τίς ἀρετές τίς ἕλαβε ἁπό τόν Χριστό, ἐπειδή πίστευε ὅτι «δίχα Χρι- 
στοῦ καί τῆς ἐκείνου συμμαχίας» δέν μποροῦσε νά ἐπιτύχει τίποτε!’. Ὁ 
ἅγιος Δημήτριος ὑπῆρξε «μιμητής Χριστοῦ» καί «ἑταῖρος Χριστοῦ». «Ὦ 
Χριστοῦ μέν ἑταῖρε, Χριστοῦ δέ µιμητά» λέγει πρός τόν Δημήτριον σέ 
μιά ἀποστροφή τουζῦ, 

Καί στό μετριοπαθέστερο ἐγκώμιό του στόν ἅγιο Δημήτριο ὁ Καβά- 

σιλας τονίζει ὅτι ὁ συμπατριώτης του ἅγιος σ᾽ ὅλη του τή ζωή ἐπιδίωξε 
τήν ἐσωτερική καθαρότητα, ὅτι ἀγάπησε τήν παρθενία, γι’ αὐτό καί µπο- 
-ρεῖ νά συγκριθεῖ μέ τόν Ἰωσήφ καί μέ τόν Ἰωάννη τόν Θεολόγο. Ἡ ἀπο- 
κορύφωση ὅμως τῆς ἑξάρσεως τῆς παρθενίας στό πρόσωπο τοῦ Δημη- 
τρίου γίνεται ἀπό τόν Καβάσιλα, ὅταν ὁ συγγραφέας µας ἐπιδιώκει νά 
τονίσει ὅτι ὁ Δημήτριος περισσότερο ἀπ᾽ ὅλους πλησιάζει μέ τήν καθα- 
ρότητά του τήν καθαρότητα τῆς Αγίας Τριάδος. «᾿Αλλ. ὦ πάντα τά βέλ- 
τιστα καί ὤν αὐτός καί δοκῶν καί καλούμενος, ὦ παρθενίας ἄγαλμα καί 
θαῦμα μαρτύρων καί συμπάσης ἄλλης τῆς περί Θεόν ἑταιρείας καί, ἵνα 
συνελών εἴπω, ὦ παντοδαπόν ἀγαθόν καί διά πάντων βέλτιστε πάντων, 
σύ μέν οὕτως ἔχων χαίροις καί συγχαίροις σαὐτῷ, ὥς σοι μάλιστα τῶν 
ἄλλων διαφερόντως τό χαίρειν προσήκει, ἅτε καί μάλιστα τῶν ἄλλων 
διαφερόντως τῇ καθαρωτάτῃ Τριάδι προσήκοντι καί τῆς ἐκεῖθεν ἀρρή- 
του δόξης πάντας τούς ἄλλους ἐπιτυχεῖ καταστάντι, ἅθ᾽ ὑπέρ πάντας 
τούς ἄλλους ταύτης ὑπερασπιστῇ γεγονότι»2!,. Ἢ ἀγαμία καί παρθενία 
κατά τήν ἀσκητική παράδοση ἔχει χαρακτήρα ἐσχατολογικό, ἐφόσον μ᾿ 
αὐτήν ὁ ἄνθρωπος μιμεῖται τήν πολιτεία τοῦ οὐρανοῦ καί μετέχει προκα- 
ταβολικά στόν τρόπο τῶν υἱῶν τοῦ μέλλοντα αἰώνα. Γι’ αὐτό καί ὁ παρ- 
θενικός βίος δέν ἀνάγεται µόνο στούς ἀγγέλους ἀλλά σ᾽ αὐτόν τόν τρια- 
δικό Θεό. Ἡ διδασκαλία αὐτή ἐκτίθεται στό Συμπόσιο ἤ τό περί ἁγνείας 
ἔργο τοῦ Μεθόδιου Ολύμπου, σέ ἔργα τοῦ Βασιλείου ᾿Αγκύρας, Γρηγο- 
ρίου τοῦ Θεολόγου, Γρηγορίου Νύσσης, Ἰωάννου τοῦ Χρυσοστόμου καί 
σ᾽ ὁλόκληρη τήν ἀσκητική γραμματεία22, 

Δ᾽. Εἴπαμε ὅτι οἱ κλασσικές σπουδές στή Θεσσαλονίκη συμβάδιζαν 
μέ τίς θεολογικές συζητήσεις καί μερικές φορές ἡ θεολογία συμπλήρωνε 
τήν κλασσική παιδεία. Αὐτός εἶναι ὁ στόχος τοῦ Καβάσιλα. Ὁ συγγρα- 
φέας µας ἀρχίζει τό πρῶτο ἐγκώμιό του μέ τόν ἐγκωμιασμό τῆς Θεσσα- 
λονίκης. Ἐξυμνεῖ τό κλίμα, τή γεωγραφική θέση τῆς πόλεως, τόν πλοῦ- 
το τῶν ἐμπορευμάτων καί εἰδικότερα ἐγκωμιάζει τήν πνευματική της πα- 
ράδοση. Καμιά ἄλλη πόλη δέν ἔχει νά παρουσιάσει τόσους πολλούς καί 
τόσους ἐκλεκτούς διανοούμενους ὅπως ἡ Θεσσαλονίκη. Οἱ διανοούμενοι 
ἄλλων πόλεων θεωροῦν τή Θεσσαλονίκη σάν πνευματική τους πατρίδα, 
γιατί ἀπό τήν πόλη αὐτή προέρχονται τά πρότυπα ἰδεῶν, ὕφους καί πνευ- 
ματικῆς καλλιέργειας. Ἡ νομοθεσία τῆς Θεσσαλονίκης εἶναι ὑποδειγμα- 


21. Ἔκδ. Β. Λαούρδα, σ. 104. 
22. Βλ. Θ. Ζήση, Τέχνη παρθενίας, Θεσσαλονίκη 1973. 

τική, ἀνώτερη καί ἀπό τήν ἰδεώδη πολιτεία πού συνέθεσε ὁ Πλάτων. Ἡ 
ὑπεροχή αὐτή ὀφείλεται βέβαια σ᾿ ὅσα ἀναφέραμε ἀλλά κυρίως γιατί σ᾽ 
αὐτήν τήν πόλη ἀσκεῖ μεγάλη ἀκτινοβολία ὁ Άθως. «Τοιοῦτον ἡμῖν τῇ 
πόλει τό ἦθος, καί οὕτως ἀκριβῶς καί µετά παντός τοῦ γιγνομένου, τούς 
Ἑλλήνων ἔσωσε νόμους, οὐ πρός ρήματος μόνον σφίσι κοινωνήσασα. 
Τήν γάρ θείαν φιλοσοφίαν καί τούς ἐνταῦθα περί αὐτήν ἔχοντας, καταλί- 
' τω, τοσούτους μέν ὄντας, ὅσοι μηδ᾽ ἐν ἁπάσῃ σχεδόν τῇ Ἑλλάδι, οὕτω 
δ᾽ ἀγαθούς ἀρετῆς τεχνίτας, ὡς μή μόνον αὐτούς δήπου τῆς σφῶν τέχνης 
ἀπολαύειν, ἀλλά καί πολλοῖς ἄλλοις τά τοιαῦτα συμμαχεῖν ἔχει, καί Θεῷ 
συνιστᾶναι δύνασθαι, ὧν ὁ "Αθως οὐρανομήκης ἕστηκε στήλη, μονονού 
βοῶν πρός ἅπαντας τόν προσόντα τρόπον τῇ πόλει, καί ὅν ἀμέλει διορύ- 
ξας ὁ Πέρσης, εἴδωλον τῆς αὐτοῦ μανίας ὥσπερεί καταλέλοιπε, τοῦτον ἡ 
πόλις ἀπόδειξιν τῶν τρόπων ποιεῖται, μητρόπολις καταστᾶσα τῆς ἐνταῦ- 
θα φιλοσοφίας». Καί θά συμπληρώσει ὁ Καβάσιλας τή σύγκριση τῆς πό- 
λεως πρός κάθε ἄλλη παρατηρώντας, ὅτι ἡ ἰσότητα, ἡ δικαιοσύνη, ἡ εὖ- 
σέβεια «περί Θεόν», πού καθιστοῦν ἀνώτερη τή Θεσσαλονίκη ἀπό τήν ἱ- τ 
δεώδη πολιτεία τοῦ Πλάτωνος, ὀφείλεται στήν ἀκτινοβολία τοῦ “Αγίου 
ρους”. | 

Μετά τόν ἐγκωμιασμόν τῆς Θεσσαλονίκης ἀκολουθεῖ ἡ ἐξύμνηση 
τοῦ ἴδιου τοῦ μάρτυρα. Καί ἐδῶ διαβλέπει κανείς τήν ἴδια γραμμή πού ἀ- 
κολουθεῖ ὁ νεαρός Καβάσιλας. Μιλάει γιά τήν καταγωγή καί τήν παιδεία 
τοῦ συμπατριώτη του λέγοντας τά ἑξῆς: «Μετέσχε τῆς σοφίας τοῖς ἐν 
μαθήμασι καί λόγοις, ῇ καθάπερ ὀργάνῳ πρός τήν τῆς θείας σοφίας χρη- 
σάμενος ἐπιστήμην, ἀκριβέστερον ἤ κατά τούς πολλούς ταῖς θείαις ἐνέ- 
τυχε βίβλοις, ἵνα, ἑτοίμως ἔχῃ κατά τόν θεῖον ἀπόστολον, παντί τῷ ζη- 
τοῦντι λόγον διδόναι περί τῆς ἐν ἡμῖν ἐλπίδος᾽ τήν δέ θείαν ἀκτῖνα τῇ ψυ- 
χῇ δεξάμενος, τῷ πάντων μέν τῶν κακῶν ἐλευθέρους τούς ἀνθρώπους 
ποιοῦντι, Θεῷ δέ συνιστάντι θείῳ λουτρῷ, καί τήν θαυμαστήν τῶν ἀν- 
θρώπων εὐδαιμονίαν ἀπολαβών, ἀγωγόν τε πρός Θεόν αὐτήν εἶχε, καί 
συναγωνιστήν τῶν ἀρίστων, καί τῶν γινομένων χριστιανοῖς ἔργων, ἀγα- 
θόν διδάσκαλον»24. Ἡ θεία σοφία λοιπόν ἐγκωμιάζεται ὡς ὑπέρτερη ἐνῶ 
ἡ σοφία τῆς μαθήσεως εἶναι ὄργανο τῆς θείας. Ἡ θεία σοφία ἐκτός τῶν 
ἄλλων κατέστησε τόν Δημήτριο «διδάσκαλον ἀγαθόν». Στό σημεῖο αὐτό 
ἐπιθυμοῦμε νά τονίσουμε ὅτι τά ᾿Αρχαῖα Μαρτύρια καί τά βιβλία τῶν 


23. Ἔκδ. Θεοφίλου ᾿Ιωάννου, σ. 70-71. 
24. Ἔκδ. Θεοφίλου Ἰωάννου, σ. 74. 

«Θαυμάτων» ὁμιλοῦν γιά τό διδακτικό ἔργο τοῦ μάρτυρα. Στήν ἐποχή 
τοῦ Καβάσιλα ὁ ἅγιος Δημήτριος εἶναι γνωστός σ᾽ ὁλόκληρο τό σλαβικό 
κόσμο ὡς διδάσκαλος τῆς ὀρθοδοξίας. Τό Σίρµιο, ἡ ᾽Αχρίδα, τό Κίεβο, 
τό Βλαδιμήρ, το Τύρνοβο, πίστευαν μέσω τῶν ἔργων τοῦ Κυρίλλου καί 
Μεθοδίου καί τοῦ Κλήμεντα ᾿Αχρίδας, στήν ὀρθόδοξη διδασκαλία τοῦ ἁ- 
γίου Δημητρίου. | | 

Τόν συσχετισμό σοφίας καί καθαρότητας μποροῦμε νά δοῦμε καί 
στό δεύτερο, τό «διορθωτικό» του ἐγκώμιο, ὅπου ὁ Καβάσιλας λέγει’ 
«Πρό δέ γε ταύτης καί µετά ταύτης ἐφίλησε μέν παρθενίαν, ἐφίλησε δέ κ 
ἁγνείαν καί τό διά βίου παντός καθαίρεσθαι, ἐπεί περ ὥσπερ ἑκάτερ᾽ 
ἀλλήλων ἔχοντα καί οὔτε σοφός τις ἄν εἴη μή κεκαθαρμένος τό πρό- 
σθεν, οὔτε κεκαθαρμένος ἕνι γενέσθαι μή σοφόν γενόμενον: ἀνθ᾽ ὧν ἕαυ- 
τοῦ τό σῶμα Δημήτριος ἀπειλικρινημένον εὐθύς ἐκ παιδός καί καθαρώ- 
τατον διά τέλους τηρήσας, τήν ψυχήν ἀξίαν εὖ μάλα τῆς ἀρρήτου καί ὁ- 
πέρ λόγον παρεσκευάκει σοφίας, ᾗ φίλη μάλιστά γε τῶν ἄλλων ἁπάντων 
ἡ κάθαρσις»ά΄. 

Ἥ συσχέτιση τῆς θύραθεν σοφίας πρός τή θεία δέν γίνεται μόνο ἀπό 
τόν Καβάσιλα. Ὁ ἅγιος Γρηγόριος ὁ Παλαμᾶς δεχόταν ὡς ἀπαραίτητη 
τήν ἐκπαίδευση τῶν νέων καί ἀνεχόταν τήν ἐνασχόληση μέ τήν κοσμική 
σοφία, φρονοῦσε ὅμως ὅτι ἡ σοφία τοῦ κόσμου ἀποτελεῖ ἁπλή προπαί- 
δεια καί ὅτι δέν μπορεῖ νά συμβάλει στήν κατανόηση τῶν θείων ἁλη- 
θειῶν, γιά τίς ὁποῖες ἀπαραίτητη εἶναι ἡ ὁδός τῆς καθάρσεως. ᾽Ανάλογες 
παρατηρήσεις ἕκαμε καί ὁ Φιλόθεος, μοναχός στό "Αγιο Ὄρος καί ἀρ- 
γότερα πατριάρχης Κωνσταντινουπόλεως, ἕνας ἀπό τούς πιό διαλεκτούς 
θεολόγους τοῦ δέκατου τέταρτου αἰώνα. Βιογραφώντας τόν Γερμανό ἱς- 
ρομόναχο καί τόν Σάββα, ἐπίσης ἱερομόναχο ἀπό τή Θεσσαλονίκη, τονί- 
ζει ὅτι καί οἱ δύο ἄρχισαν τή φοίτησή τους μελετώντας ἀρχαίους συγγρα- 
φεῖς. Μιλώντας στή συνέχεια γιά τά κλασσικά ἐνδιαφέροντα τῶν ἡρώων 
του λέγει ὅτι µέ τή βοήθεια τῆς ἀρχαίας γραμματείας θά μποροῦσαν νά 
κατανοήσουν τή χριστιανική διδασκαλία26͵ | 

Ὁ Καβάσιλας τιμώντας τή Θεσσαλονίκη γιά τήν πνευματική της 
ζωή ὀφειλομένη στήν ἀκτινοβολία τοῦ 'Αγίου Ὄρους καί θεωρώντας τή 


25. "Εκδ. Β. Λαούρδα, σ. 100. 
26. Βλ. Π. Χρήστου, Ὁ Γρηγόριος Παλαμᾶς καί ἡ Θεολογία εἰς τήν Θεσσαλονίκην κατά 


τόν δέκατον τέταρτον αἰῶνα, Θεσσαλονίκη 1959, σ. 9. Βλ. Β. Λαούρδα, Ἡ κλασσική φιλολο- 


γία κλπ., σ. 6. 

θύραθεν σοφία ὡς «ὄργανο» γιά τή θεία, θέλει νά ἐμπνεύσει στούς λο- 
γίους τῆς Θεσσαλονίκης ἀγάπη καί ἐκτίμηση πρός τόν μοναχισμό. Γιατί 
ὅπως εἶναι γνωστό πολλοί διανοούμενοι αἰσθάνονταν ἀποστροφή πρός 
τήν μοναχικό βίο καί περιφρόνηση πρός τούς μοναχούς. Ἤδη ἀπό τόν 
ἑνδέκατο αἰώνα εἶχαν ἀναπτυχθεῖ μεταξύ τῶν ὀρθολογιζόντων κύκλων 
τάσεις περιφρονήσεως πρός τούς μοναχούς, τούς ὁποίους ὁ Μιχαήλ, Ψελ- 
λός ἀποκαλεῖ «καθ᾽ ἡμᾶς Ναζιραίους». Σ᾽ αὐτούς προστέθηκαν τώρα. 
καί οἱ ἀντίπαλοι τῶν ἡσυχαστῶν2). 

Ἡ ἀπάθεια τήν ὁποία ἐπιδιώκει ὁ μοναχός δέ σημαίνει μόνο νέκρω- 
ση τοῦ παθητικοῦ, ἀλλά καί μετάθεση αὐτοῦ «ἐπί τά κρείττω». Στήν ὁρ- 
θόδοξη ἀσκητική διδασκαλία ἡ ἀπάθεια συνδέεται μέ τή μεγαλύτερη χρι- 
στιανική ἀρετή, τήν ἀγάπη, ἡ ὁποία χαρακτηρίζεται ὡς ἔκγονος τῆς ἀ- 
παθείας. Ἕνα βασικό μέλημα τῶν ἡσυχαστῶν καί γενικότερα τῶν µονα- 
χῶν τοῦ “Αγίου Ὄρους, ὅπως μᾶς πληροφορεῖ ὁ Φιλόθεος στό ἐγκώμιό 
του στό ἅγιο Γρηγόριο τόν Παλαμᾶ, ἦταν ἡ καλλιέργεια τῆς θεοµίµητης 
εὐσπλαχνίας, τῆς ψυχοσώστου ἐλεημοσύνης καί ἀγαθοεργίας, πού πραγ- 
ματοποιεῖται μέ τή χάρη τοῦ “Αγίου Πνεύματος. Ὁ Νικόλαος Καβάσιλας 
- πού ἀπέδωσε µοναχικές ἀρετές στόν συμπατριώτη του μιλάει καί γιά τήν. 
πλούσια φιλανθρωπία τοῦ ἁγίου Δημητρίου. Ὁ ἅγιος Δημήτριος εἶναι ἄ- 
ξιος ἐπαίνων καί ἐγκωμίων. Ἡ Θεσσαλονίκη ἀπέβη μέ τόν ἅγιο Δημή- 
τριο ἑστία καί πρυτανεῖο φιλανθρωπίας, γιατί σ᾽ αὐτήν ὁ πολιοῦχος ἐλεεῖ 
ὅλους τούς πιστούς. Μέ τό ἴδιο πνεῦμα ὡς πρός τό σημεῖο αὐτό τῆς φι- 
λανθρωπίας θά μιλήσουν µετά τόν Καβάσιλα ὁ ᾿Αρμενόπουλος καί κυ- 
ρίως ὁ Ἰσίδωρος Θεσσαλονίκης2δ, 

Εἶναι λοιπόν φανερό πώς ὁ Καβάσιλας ἐκμεταλλευόμενος τό ἀνα- 
γεννητικό κλίμα, προσπαθεῖ ὄχι µόνο νά ἀναχωνεύσει τήν κλασσική πα- 
ράδοση ἀλλά νά «περάσει» φιλομοναστικές ἰδέες µέ τά ἐγκώμιά του 
στόν ἅγιο Δημήτριο. Καί εἶναι χαρακτηριστικό ὅτι τόν Καβάσιλα ἀκο- 
λουθοῦν ὁ ἅγιος Γρηγόριος ὁ Παλαμᾶς, ὁ ᾿Αρμενόπουλος καί ἄλλοι ἐγ- 
κωμιαστές τοῦ ἁγίου καί φίλοι τοῦ μοναχισμοῦ καί τοῦ ἡσυχασμοῦ. 

Ὁ ᾿Αρμενόπουλος συγκρίνει τόν ἅγιο Δημήτριο πρός τή Θεοτόκο, 
τό πρότυπο τῆς παρθενίας, ὄχι βέβαια ὅπως λέγει ὁ ἴδιος γιά νά ὑπερβά- 
λει τόν Δημήτριο, ἀλλά γιατί ἐμπνεύσθηκε ἀπό τό γεγονός ὅτι στήν ᾿Α- 
χειροποίητο γιόρταζαν οἱ Θεσσαλονικεῖς τόν ἅγιο Δημήτριο µαζί καί τή 


27. Βλ. Π. Χρήστου, Περί τά αἴτια τῆς ἡσυχαστικῆς ἔριδος, Θεσσαλονίκη 1956, σ. 5. 
28. Στοῦ ᾽Αντ. Παπαδοπούλου, ὅ.π., σ. 113. 

Θεοτόκο. Ἐξάλλου ὁ ἅγιος Γρηγόριος ὁ Παλαμᾶς ἐγκωμιάζει τόν ἅγιο 
Δημήτριο μέ τή γλώσσα τῶν ἡσυχαστῶν, τῶν ὁποίων ἄλλωστε ἦταν ὁ 
κύριος ἐκπρόσωπος. Ὁ Δημήτριος «ἐτελειώθη ἐν καθαρότητι», ἐπελέγη 
«μυστικῶς» ἀπό τόν Θεάνθρωπο γιά τήν ἀποστολή του. Ἡ στρατιωτική 
του στολή, ὁ δακτύλιος καί ἡ χλαμύδα ἦταν «σύμβολα» τοῦ ἀξιώματος 
τοῦ διδασκάλου, τό ὁποῖο τοῦ δόθηκε «μυστικῶς» ἀπό τόν Σωτήρα. Μέ- 
σω αὐτῆς τῆς θεολογίας τοῦ ἡσυχασμοῦ εἶδε τόν ἅγιο Δημήτριο ὁ Παλα- 
μᾶς. Ὡς πρός τό θέµα τῶν συγκρίσεων ὁ Παλαμᾶς ἐνᾷ δέν ἀποφεύγει τή 

σύγκριση τοῦ ἁγίου Δημητρίου µέ ἄλλα πρόσωπα, δέν φθάνει ὅμως στό 

ἐπικίνδυνο σημεῖο τῶν ὑπερβολῶν. Ὁ ἅγιος Δημήτριος εἶναι βέβαια δια- 

κεκριμένος μεταξύ τῶν προφητῶν, τῶν ἀποστόλων, καί τῶν διδασκά- 

λων τῆς ἐκκλησίας, ὅπως ἐπίσης διακρίνεται καί μεταξύ τῶν ὁσίων ἀ- 

σκητῶν. «᾿Αλλά τοῖς μέν ἑπόμενος, τοῖς δέ ἐξισούμενος, τῶν δέ προῖ- 

στάμενος, ἔστιν δ᾽ οὕς καί ὑπερβάλλων, οὐ κατά βραχύ, μόνος ἤ πάνυ 

μετ᾽ ὀλίγων τά πάντα συλλαβών ἔχει»2᾽. Θά μπορούσαμε νά ποῦμε ὅτι ὁ. 
Καβάσιλας ὁλοκληρώνεται, ἤ ἀκριβέστερα ἡ προσπάθεια τοῦ Καβάσιλα 

ὁλοκληρώνεται μέ τή συμβολή μιᾶς μεγάλης προσωπικότητας: τοῦ ἁγίου 

Γρηγορίου τοῦ Παλαμᾶ. 

Τέλος ὁ Καβάσιλας δέν ἐπαινεῖ μόνο τόν ἁγιορείτικο μοναχισμό, ἆλ- 
λά γενικότερα τόν ὀρθόδοξο. Καί σ᾽ ἄλλα του ἁγιολογικά κείµενα βρί- 
σκει εὐκαιρίες νά ἐξάρει τίς ἀσκητικές ἀρετές τῶν ἁγίων πού ἐγκωμιά- 
ζει. Τιμώντας π.χ. τόν ἅγιο Νικόλαο λέγει ὅτι ὁ ἅγιος ἀπό τή νεαρή του 
ἡλικία, ἐξέλεξε τά ἀγαθά «πρίν γνῶναι πονηρά ἤ ἀγαθά» καί κατέστησε 
τόν ἑαυτό του «νοῦν Χριστοῦ». Ὁ ἅγιος Νικόλαος ἀκόμη ἦταν ἀσκητι- 
κότατος, ἁγνός καί παρθένοςὀθ. Ἐγκωμιάζοντας τήν ἁγία Θεοδώρα ἐ- 
ξαίρει τήν καρτερικότητά της, τήν καθαρότητα καί ὅλες τίς ἀρετές πού 
πρέπει νά ᾿κοσμοῦν τούς μοναχούς. «Τῆς δέ περί τό Θεῖον ἀγάπης καί 
τοῦτο μέν ἀπόδειξις ἐναργής, τό πάντα ταῦτα φέρειν διά τόν περί αὐτόν 
ἔρωτα, καί μή ὅτι γε δυσχεραίνειν τοῖς δυσχερέσιν, ἀλλά καί δυσχεραί- 
νειν ὅτι μή πλείω τά δυσχερῆ: καί πρό γε τούτων καί µετά τούτων τό 
τοῖς ὑπερφυέσιν ἐπιβάλλειν ἀγῶσι τοῦ πρός αὐτόν εἴνεκα πόθου, καί νῦν 
μέν νηστείαις καί ἀγρυπνίαις, νῦν δέ δυσχερείαις ἁπάσαις ὑπέρ τό µέ- 
τρον τό σῶμα διδόναι, καί ὅλως ἐκείνοις πᾶσιν ἐγχειρεῖν, ἐξ ὧν τό μέν ὑ- 


29. Ὁ.π., σ. 115. 
30. Βλ. Β. Ψευτογκᾶ, Νικολάου Καβάσιλα, Ἑπτά ἀνέκδοτοι λόγοι τό πρῶτον νῦν ἐκδιδό- 


μενοι, Θεσσαλονίκη 1976, σ. 45. 

ποπίπτειν, τήν δέ ψυχήν αὔξειν περιγίνεται»!. 

Σέ πολλά ἁγιολογικά κείµενα ὁ βιογραφούμενος ἤ ἐγκωμιαζόμενος 
ἅγιος παρουσιάζεται συνήθως νά ἐπιλέγει τήν κατά Χριστό ζωή ἀπό τήν 
παιδική του ἡλικία, γιά νά ὑπογραμμισθεῖ προφανῶς ὁ ἀποφασιστικός 
ρόλος τοῦ πνευματικοῦ περιβάλλοντος. τ 

Στήν περίπτωση τοῦ Καβάσιλα ἀντλοῦμε πληροφορίες ἀπό τά ἴδια 
του τά κείµενα. Μᾶς καταπλήσσει ἡ ἀρχαιομάθειά του. Δέν μένομε ὅ- 
µως ἐκεῖ. Βλέπουμε τούς στόχους του’ τούς ὁραματισμούς του. Τόν ἑνά- 
ρετο βίου του. Ὁ Νικόλαος Καβάσιλας ἀπό παιδί δέχθηκε τήν ἐπίδραση 


- τοῦ μοναχισμοῦ’ τήν «ἑσχατολογία τῆς μεταμορφώσεως», ὅπως θά ἕλεγε 


ὁ ἀείμνηστος Φλορόφσκυ, καί ὡρίμασε ἀγαπώντας τόν μοναχικό βίο. 

Ὑπό τό πρίσμα αὐτό πρέπει νά ἐξηγήσουμε καί τά ἑξῆς: 

Πρῶτο, ὁ Καβάσιλας συνόδευσε τόν Σεπτέμβριο τοῦ 1347 τόν νεοε- 
κλεγέντα μητροπολίτη Θεσσαλονίκης Γρηγόριο Παλαμᾶ. Δεύτερο, ἔμει- 
νε στό "Αγιο Ὄρος ἕνα περίπου χρόνο µέ τόν Παλαμᾶ ὅπου εἶχε τή δυ- 
νατότητα νά βιώσει ἀκόμη περισσότερο τό ἀσκητικό ἰδεῶδες πού τόσο 
ἐγκωμίασε μικρός. Τρίτο, ἐπιθυμοῦσε νά ἀφιερωθεῖ στό Χριστό προτι- 
μώντας τόν παρθενικό βίο. Τέταρτο, οἱ ἀρετές τοῦ Καβάσιλα καί ἰδιαίτε- 
ρα ἡ δικαιοσύνη καί ἡ ἀγάπη του ἐκτιμῶνταν ἀπό τούς συμπατριῶτες 
τουὀ2, καί πέμπτο, τό πλούσιο ἔργο του γιά τό ὁποῖο μίλησαν καί θά μη- 
λήσουν ἄλλοι καταλληλότεροι ἀπό μένα. 

Μή διαθέτοντας «ἀργύριον καί χρυσίον» καταθέτο τοῦτες τίς ἁπλές 
- σκέψεις στήν πνευματική τράπεζα τοῦ «Νικόλαου Καβάσιλα». 


31. Νικολάου Καβάσιλα, Ἐγκώμιον εἰς τήν ὁσίαν ἡμῶν καί μυροβλύτιδα Θεοδώραν, ΡΟ 
150, 761Ρ-764Α. 
32. Βλ. ᾿Αθ. ᾿Αγγελοπούλου, ὅ.π., σ. 43, 45, 47, 48, 49, 7Ο. 


ΑΛΗΘΕΙΑ ΚΑΙ ΜΑΡΤΥΡΙΟ» 


Τό ὑπό ἐξέταση θέµα µας, ὅπως ἄλλωστε ὑποδηλώνεται καί ἀπό τήν 
ἐκφορά του, ἔχει δύο σκέλη. ᾿Αρχικά μᾶς ἀπασχολεῖ ἡ ἔννοια τῆς ἁλή- 
θειας, καί στή συνέχεια, ἀφοῦ προσδιορίσουμε τήν ἔννοια τοῦ μαρτυρίου, 
συνθέτουµε τά δύο ἐπιμέρους τμήματα, πού ἀποτελοῦν καί τό θέμα μας: 
ως καί Μαρτύριο. 

. Ὁ διδάσκαλος ἦλθε στόν κόσµο «ἵνα μαρτυρήσῃ τῇ ἀληθείᾳ». 
.ν. ὁ Πιλάτος ἀνακρίνοντας στό πραιτώριό του τό Χριστό ρώ- 
τησε νά πληροφορηθεῖ «τί ἐστιν ἀλήθεια». Ὁ ἡγεμόνας ὅμως δέν ἕλαβε 
ἀπάντηση]. Οἱ Πατέρες ἑρμηνεύοντας τή σιωπή τοῦ Κυρίου παρατηροῦν 
ὅτι ὁ Πιλάτος δέν ἕλαβε ἀπάντηση γιατί ἡ ἐρώτησή του δέν ἀποτελοῦσε 
ἔκφραση μιᾶς ψυχῆς πού ποθοῦσε τήν ἀλήθεια, ἐκείνη γιά τήν ὁποία ἦλ- 
θε νά μαρτυρήσει ὁ Χριστός. Δέν πρόκειται δηλ. γιά μιά διανοητική ἆνα- 
ζήτηση, ἀλλά γιά τήν ἀλήθεια ἐκείνη πού ὁδηγεῖ στό Θεό καί ἐντάσσει 
τόν ἄνθρωπο στό χῶρο τῆς βασιλείας του. Ὁ Κύριος διέκοψε ἄλλωστε, 
ὅπως εἶναι γνωστό, στό διάλογό του µέ τή Σαµαρείτιδα, τούς σχολια- 
σμούς τῆς γυναίκας ἐκείνης (Ἴω. 4, 9), πού ἐπιθυμοῦσε θεολογική ἀνά- 
πτυξη, γιά νά φέρει (ὁ Κύριος) τή συζήτηση στό χῶρο τῆς προσωπικῆς 
ζωῆς, τῆς ἀληθινῆς θεολογίας, πού ὁδηγεῖ τόν ἄνθρωπο στήν γνώση τῆς 
ἀλήθειας. Ἔτσι ὁ ἄνθρωπος δέ γνωρίζει µόνο τήν ἀλήθεια, ἀλλά βρίσκε- 
ται στό δρόμο τῆς ὀρθῆς κοινωνίας μέ τό Θεό. "Αμεσο ἐνδιαφέρον τοῦ 
Κυρίου εἶναι ὁ ἄνθρωπος. Τό ἴδιο ἐνδιαφέρον ἐκδήλωσε ὁ Παῦλος, μέ ὅ- 
σα ἔγραψε πρός Κορινθίους «οὐ ζητῶ τά ὑμῶν, ἀλλ᾽ ὑμᾶς». (Β᾽ Κορ. 12, 
14)2. Στήν ἴδια γραμμή θά κινηθοῦν καί οἱ θεούμενοι Πατέρες τῆς Ἐκ- 
κλησίας. 


« (Ανάτυπο ἀπό τήν «Κληρονομία», τόμος 17, τεῦχος Α΄, 1985). 
Θεσσαλονίκη 1987 

1. Ἰω. 18, 37. 

2. Πρβλ.. Βασιλείου, Καθηγουμένου Ἱ. Μονῆς Σταυρονικήτα, Εἰσοδικόν, "Αγιον Όρος 
1978, σ. 42. 

Ἡ ἀλήθεια γιά τήν ὁποία ἦλθε νά μαρτυρήσει ὁ Χριστός δέν ἀποτε- 
λεῖ ἀναζήτηση καί ἱκανοποίηση τῆς τρωτῆς ἀπό τήν ἁμαρτία διάνοιας. 
Ἡ ἀλήθεια εἶναι ἡ «αἴσθησις κατά Θεόν» λέγει ὁ ἅγιος Ἰσαάκ ὁ Σύρος”. 
"Αν ὁ ἄνθρωπος, ὁ πιστός δηλ. δέν ἔχει μιά τέτοια αἴσθηση, τότε γι’ αὖ- 
τόν δέν ὑπάρχει ἀλήθεια, ἤ ἀκριβέστερα παραμένει γι᾿ αὐτόν ἡ ἀλήθεια 
ἄγνωστη. Ὁ ἄνθρωπος ἀναζητεῖ τήν ἀλήθεια, ὡστόσο ὅμως παραμένει 
γι) αὐτόν ἄγνωστη, ἄν δέν ἐπιδιώκει τήν κατά Χριστό αἴσθηση. Μόνο 
στήν αἴσθηση αὐτή, κατά τούς Πατέρες, ὑπάρχει ἡ γνώση τῆς ἀλήθειας. 

Τήν αἴσθηση τοῦ Θεοῦ ἀποκτάει ὁ ἄνθρωπος ἐν Χριστῷ, ὁ ὁποῖος εἷ- 
ναι ἡ ἀλήθεια. Ὁ Χριστός εἶναι ἡ ἀλήθεια καί «ἡ ἀλήθεια δι᾽ Αὐτοῦ ἐγέ- 
νετο» καί δι᾽ αὐτοῦ ἔμεινε ἡ ἀλήθεια στόν ἀνθρώπινο κόσμο. Πρίν ἀπό 
τό Χριστό καί χωρίς Χριστό δέν ὑπάρχει ἀλήθεια, ὑπό τήν ἔννοια ὅτι μέ- 
νει ἄγνωστη στόν κόσμο. Ὁ ᾿Αββᾶς Δωρόθεος παρατηρεῖ ὅτι ἡ «ἀλήθεια 
ἐστιν ᾽ Θεός. Αὐτός γάρ λέγει: '᾿Εγώ εἰμί ἡ ὁδός, καί ἡ ἀλήθεια καί ἡ 
ζωή’» 

Ἡ ἀλήθεια ἀποκαλύπτεται ἐν Χριστῷ. Ὁ ἅγιος Μάξιμος ὁ σμολ 
γητής ἀναφερόμενος στά λόγια τοῦ ᾿Αποστόλου Παύλου, σύμφωνα µέ τά 
ὁποῖα ὁ Χριστός κατοικεῖ στίς καρδιές τῶν Χριστιανῶν μέ τήν πίστη. 
τους, καί ἔχοντας ὑπόψη του ὅσα ὁ ἴδιος ὁ Απόστολος ὑπογραμμίζει ὅτι 
«ἐν Χριστῷ εἶσιν πάντες οἱ θησαυροί τῆς σοφίας καί τῆς γνώσεως ἀπό- 
κρυφοι»», διδάσκει (ὁ ἅγιος Μάξιμος) ὅτι οἱ θησαυροί αὗτοί τῆς γνώσεως 
««φανεροῦνται τῇ καρδίᾳ κατά τήν ἀναλογίαν τῆς ἑκάστου, διά τῶν ἐντο- 
λῶν, τῆς καθάρσεως»ύ. Ἡ διδασκαλία αὐτή τοῦ ἁγίου Πατρός, γιά θη- 
σαυρούς σοφίας καί γνώσεως ἐν Χριστῷ, καί τῆς κατανοήσεως «κατά 
τήν ἀναλογίαν τῆς ἑκάστου διά τῶν ἐντολῶν, καθάρσεως» φέρει τό ὅλο 
θέµα ἐπί τῆς ἀσκητικῆς μεθόδου γνώσεως τοῦ Θεοῦ, ἐκείνης δηλ. πού 
προσδιορίζεται ἀπό τήν κάθαρση, τό φωτισμό καί τή θέα τῆς δόξης τοῦ 
Θεοῦ ἤ τῆς θεώσεως. Ἡ μέθοδος αὐτή καθαρά ἁγιογραφική ἀναπτύσσε- 
ται ἀπό τούς Πατέρες καί μεταδίνεται μυστικά καί ἐμπειρικά σ᾽ ὅσους 
ἀκολουθοῦν τήν ἀσκητική ὁδό γνώσεως τῆς ἀλήθειας. 


3. Βλ. Ιουστίνου Πόποβιτς, «Ἡ γνωσιολογία τοῦ ἁγίου ᾿Ισαάκ τοῦ νι Θεολογία 
38 (1967) 394. 

4. Ἰω. Ι, 18' 14,6. Διδασκαλία 6 Περί Ψεύδους, Μὶρπε ΡΟ 88, 1716Β- πρβλ. Ἐφραίμ 
τοῦ Σύρου, ᾿Ασκητικά, σ. 36, 55. 

5. Ἐφεσ. 3,11: Κολ. 2,3. 

6. «Περί ἀγάπης κεφαλαίων ἑκατοντάς τετάρτη», Φιλοκαλία τῶν ἱερῶν νηπτικῶν ἕκδ. 
Α. Ε. Παπαδημητρίου, ᾿Αθῆναι 1958, Τόμος Β’, σ. 48. 

Οἱ Πατέρες πού ἀναφέρονται στήν ἐν Χριστῷ ἀλήθεια δέν παραλεί- 
πουν νά ὑπογραμμίσουν ὅτι ἡ ἀνθρωπότητα ἀναζητοῦσε πάντοτε νά βρεῖ 
- τήν ἀλήθεια. Οἱ Ἕλληνες, οἱ Αἰγύπτιοι, ἀκόμα καί πολλοί ἀπό τούς Ἕ- 
βραίους ἐπιδίωξαν νά φιλοσοφήσουν µέ µόνο ὁδηγό τή λογική τους. ὍὋ- 
λοι αὐτοί προσπάθησαν νά ἐξηγήσουν τό μέγεθος τοῦ οὐρανοῦ, τοῦ ἥλιου 
καί τῶν ἄστρων. Διακηρύσσοντας ὅτι θά ἐπιτύχουν νά ἑρμηνεύσουν τά 
ἀναπόδεικτα, ἐπιχείρησαν ἀκόμα καί νά θεολογήσουν. Ἐντούτοις ὅμως 
ἡ ἀλήθεια γι αὐτούς παρέμεινε ἀνέφικτη, ἐπειδή ζοῦσαν, ὅπως παρατη- 
ρεῖ ὁ Νεῖλος, «ἀτιμότερον τῶν ἐν βορβόρῳ κυλινδουμένων χοίρων». Ὅ- 
λοι αὐτοί χαρακτηρίζονται ἀπό τούς Πατέρες «μετεωρολέσχαι»᾽. Ἡ ἀ- 
ποτυχία τους ἀποδίδεται στό γεγονός ὅτι γι᾿ αὐτούς ἦταν ἀκόμα ἄγνω- 
στος ὁ Χριστός. Ὁ ἅγιος Γρηγόριος ὁ Παλαμᾶς θά τονίσει στήν ἐποχή 
του ὅτι, πρίν ἔλθει ὁ Χριστός στόν κόσμο οἱ Ἕλληνες, καί οἱ Αἰγύπτιοι, 
προσπάθησαν νά γνωρίσουν τήν ἀλήθεια ἀπό τή θεωρία τῶν κτισμάτων, 
μέ βάση δηλαδή τά κτιστά ὄντα, χρησιμοποιώντας τή λογική. Τώρα ὅ- 
µως πού φανερώθηκε ἡ ζωή, δέ βλέπουμε πιά «ἐκ τοῦ εἰκότος» δέν ὁδη- 
γούμαστε δηλ. στήν ἀλήθεια µέ ὑποθέσεις καί εἰκασίες, ἀλλά ἔχουμε αὖ- 
-τήν ἀπευθείας ἀπό τό Χριστό. Ὁ Χριστός, σύμφωνα μέ τή διδασκαλία 
τῆς ᾿Αγίας Γραφῆς, εἶναι ὁ μόνος καθηγητής, «ὁρισθείς Υἱός Θεοῦ ἐν δυ- 
νάμει κατά πνεῦμα ἁγιωσύνης ἐξ ἀναστάσεως νεκρῶν»ὸ. Ἡ ἀλήθεια εἷ- 
ναι ὁ Χριστός καί στό πρόσωπο τοῦ Χριστοῦ ἀποκαλύπτεται ὅλη ἡ ἁλή- 
θεια. Ὁ Χριστός εἶναι ἡ πληρότητα τῆς ἀλήθειας. Ἡ λεγόμενη φυσική 
Θεολογία (ΤΠ6ο]ορ!8 ΠαϊυΓ8]15), πού χρησιμοποιεῖ τή λογική τῶν καταφά- 
σεων µέ γνωσιολογικά κατηγορήµατα, δηλ. µέ τήν παραδοχή ἑνός Θεοῦ 
πού ὑπάρχει ἐκτός τοῦ κόσμου, μέ τήν πίστη ὅτι ἡ φύση καί ἡ ὕπαρξη 
αὐτοῦ κατανοοῦνται καί βεβαιώνονται ἀπόλυτα µέ τήν πίστη καί τίς φυ- 
σικές δυνάμεις τοῦ ἀνθρώπου, σύμφωνα μέ τήν 4ΠΕΙΟΡΙ8 επί]6, τῆς περιώ- 
νυμης δηλ. ἀρχῆς τῆς Σχολαστικῆς θεολογίας πού ὁδηγεῖ μοιραῖα στήν 
ἄσκηση τῆς ἀνθρωποκεντρικῆς θεολογίας καί εἰσάγει στή θεολογία κο- 
σμική θεώρηση, δέν μπορεῖ νά παραλληλισθεῖ μέ τήν ἐν Χριστῷ ἀποκά- 
λυψη. Τήν πλήρη γνώση τῆς ἀλήθειας ἔχει ὁ ἄνθρωπος µόνο διά τοῦ Χρι- 
στοῦ. Στήν ὀρθόδοξη πατερική γραμμή ἡ ὁδός τῆς θείας Οἰκονομίας ἆ- 
ποτελεῖ τό μοναδικό τρόπο ἀληθινῆς γνώσεως τοῦ Θεοῦ καί τῆς ἁλή- 


7. Λόγος ἀσκητικός, Μίρπε ΡΟ 79, Τ20Βς --Τ21Β. 
8. Ρωμ. 1,4. «Ὑπέρ τῶν ἱερῶς ἡσυχαζόντων», 2,3, ἔκδ. Π. Χρήστου, Γρηγορίου τοῦ Πα- 
λαμᾶ Συγγράμματα, τόμ. Α΄, Θεσσαλονίκη 1962, σ. 578-90. 

θειας. Ἡ ᾿Ανατολική ᾿Ορθόδοξη Ἐκκλησία δέν καλλιέργησε τήν αὐτο- 
νοµία μιᾶς φυσικῆς λογικῆς (Ίμπιεῃ πϑίυτα]ε τα(ἱοπίς: τό φῶς τοῦ φυσικοῦ 
λόγου). Ὁ Θεός πού ἀπευθύνεται πρός τήν ἄνθρωπο διαμέσου τῆς ἐν 
Χριστῷ ἀποκαλύψεως ἐνεργεῖ τή μεταμόρφωση τοῦ κόσμου καί τοῦ 
ἀνθρώπου”. 

Πρίν προχωρήσουμε στό θέµα µας, ἀναπτύσσοντας τήν ἔννοια τῆς 
ἀλήθειας, ὁ ἀναγνώστης κατανοεῖ, ὅτι τόσο ὁ Χριστός, ὅσο καί οἱ Πατέ- 
ρες τῆς Ἐκκλησίας διέστειλαν μεταξύ ἐκείνης τῆς ἀλήθειας μέ τήν ὁ- 
ποία γνωρίζουμε τά κτιστά ὄντα καί τά διάφορα φαινόμενα, καί τῆς ᾱ- 
κτιστης ἀλήθειας πού εἶναι ὁ Θεός καί ὅλες οἱ ἀποκαλυφθεῖσες καί ὑπο- 
στατικά ὑπάρχουσες πραγματικότητες, καί ἀκόμα πρέπει νά ὑπογραμμί- 
σουµε ὅτι στήν ᾿Ορθοδοξία οὐδέποτε ἔγινε σύγχυση μεταξύ τῆς δυνατό- 
τητας πού ἔχει ὁ ἄνθρωπος νά γνωρίσει τό περιβάλλον του καί νά ἀνα- 
δειχθεῖ λ.χ. σ᾽ ἕναν Εἰποίειη, καί ἐκείνης τῆς ἀλήθειας πού γνωρίζεται 
διαμέσου πάντοτε τῆς ἐσωτερικῆς καθαρότητας, τῆς ἀσκητικῆς δηλ.. με- 
θόδου. Ὁ γνώστης τῆς κατά Θεόν ἀλήθειας δέν γίνεται αὐτόματα µαθη- 
ματικός, ἥ φυσικός ἤ ὁτιδήποτε ἄλλο σχετίζεται µέ τήν ἐπιστήμη. Ὁ- 
πωσδήποτε ὅμως οἱ ἐπιμέρους αὐτές ἀλήθειες, κατά τόν ἅγιο Γρηγόριο. 
τόν Παλαμᾶ, μικρή σημασία ἔχουν μπροστά᾽ στήν ἀλήθεια τοῦ Θεοῦ, 
γιατί ἐνῶ παρέχουν ἐπιστημονική γνώση δέ δίνουν ὅμως ἀπάντηση σέ Ἄ- 
παρξιακά θέµατα, καί κυρίως στή θέση τοῦ ἀνθρώπου ἀπέναντι στόν 
Θεό. Ἡ πνευματική γνώση πού ἀποκτᾶται στά στάδια τῆς τελειώσεως 
καί μάλιστα ἡ γνώση τοῦ Θεοῦ καί τῶν μυστηρίων, εἶναι ὑπέρτερη ἀπό 
κάθε ἄλλη. Συγκεκριμένα ὁ ἅγιος Πατήρ τονίζει ὅτι ἡ πνευματική γνώση 
εἶναι ἀνώτερη ἀπό τή φυσιολογία καί τήν ἀστρολογία καί τή φιλοσοφία. 
Ἐπειδή δέν ὑπάρχει ἐπιστήμη πού νά θέτει σωστά τόν ἄνθρωπο ἀπέναντι 
στό Θεό καί νά ἐξηγεῖ τό μυστήριο τῆς ζωῆς καί τοῦ θανάτου, τοῦ καλοῦ 
καί τοῦ κακοῦ, χρειάζεται πίστη: ὅλα αὐτά ὁ ἄνθρωπος τά γνωρίζει µέ 
τήν πίστη. «Οὐ μόνον δέ τό γινώσκειν κατά τό ἐγχωροῦν ἐν ἀληθείᾳ Θε- 
όν, ἀσυγκρίτως κρεῖττον τῆς καθ᾽ Ἕλληνας φιλοσοφίας ἐστίν», λέγει ὁ 
ἅγιος Γρηγόριος ὁ Παλαμᾶς, «ἀλλά καί μόνον τό εἰδέναι τίνα τόπον ἔχει 
ὁ ἄνθρωπος παρά τῷ Θεῷ, πᾶσαν ὑπερβαίνει τήν κατ᾽ ἐκείνους σοφίαν. 


9. Βλ. Στ. Παπαδοπούλου, Πατέρες, αὔξησις τῆς Ἐκκλησίας, "Άγιον Πνεῦμα, ᾿Αθῆναι 
1970, σ. 46. Σπ. Κυριαζοπούλου, Προλεγόμενα εἰς τήν ἐρώτησιν περί Θεοῦ, ᾿Αθῆναι 1960, σ. 
2-12. Ρ. Ενἀάοκίπιον, Τό "Άγιον Πνεῦμα στήν Ὀρθόδοξη παράδοση (µετφρ. Πρεσβ. Σ. Πλευ- 
ράκη), Θεσσαλονίκη 1973, σ. 24. 

Μόνος γάρ ἁπάντων ἐπιγείων τε καί οὐρανίων ἐκτίσθη κατ’ εἰκόνα τοῦ 
πλάσαντος, ὡς πρός ἐκεῖνον ὁρῴη καί αὐτόν ἀγαπῴη, κἀκείνου μόνου 
μύστης καί προσκυνητής εἴη: καί τῇ πρός αὐτόν πίστει καί νεύσει καί 
διαθέσει, τήν οἰκείαν καλλονήν συντηροίη. Πάντα δέ τ᾽ ἄλλα, ὅσα γῆ καί 
οὐρανός ὅδε φέρει, κατώτερα ἑαυτοῦ εἰδείη καί νοῦ παντάπασιν 
ἄμοιρα»!, | 

Ὁ π. ᾿Ιουστίνος Πόποβιτς, γιά νά ἀναφερθοῦμε σέ μιά σύγχρονη 
μαρτυρική μορφή, συνεχίζοντας τό θέµα µας, μιλάει συχνά γιά τά σύγ- 
χρονα προβλήματα τῆς ἐποχῆς µας καί ὑπογραμμίζει ὅτι ἡ ἀλήθεια δέν 
μπορεῖ νά εἶναι ἄλλη καί οὔτε μπορεῖ νά ἀναζητηθεῖ ἀλλοῦ παρά μόνο 
στό Θεάνθρωπο Χριστό. Ἡ ἀλήθεια λέγει ὁ Σέρβος Θεολόγος εἶναι πρό- 
σωπο, τό πρόσωπο τοῦ Θεανθρώπου, γιαὐτό καί εἶναι αἰώνια καί ὄχι 
«πεπερασμένη». Ἡ ἀλήθεια εἶναι αἰώνια, «διότι εἰς τόν Κύριον Ἰησοῦν ἡ 
᾿Αλήθεια καί ἡ ζωή εἶναι ὁμοούσιοι. Ἡ ἀλήθεια ἡ αἰώνιος καί ἡ ζωή ἡ 
αἰώνιος». 

Ἡ ἔννοια τοῦ προσώπου ἀποτελεῖ γιά τήν ἐποχή µας θέµα θεολογι- 
κῆς ἐμβαθύνσεως καί ἐπεξεργασίας2. Ὁ Χριστός εἶναι σωτήρας καί λυ- 
τρωτής ὄχι µόνο γιατί σώζει τόν ἄνθρωπο, ἀλλά κυρίως ἐπειδή φέρει 
στήν ἱστορία τήν πραγματικότητα τοῦ προσώπου. Ὁ Θεός εἶναι πρόσω- 
πο. Στοιχεῖα πού συνιστοῦν τό πρόσωπο τοῦ Θεοῦ εἶναι ἡ ἀκτιστότητα 
καί ἡ ἀῑδιότητα τοῦ Θεοῦ. Ὁ Θεός ὡς ἄκτιστος καί ἀίδιος δέν ὑπόκειται 
σέ καμιά ἀναγκαιότητα πού θά περιόριζε τήν ἐλευθερία του. Στήν κατα- 
νόηση τοῦ Θεοῦ ὡς προσώπου συνέβαλαν τά μέγιστα οἱ Καππαδόκες µέ 
τήν ὅλη περί '᾿Αγίας Τριάδος διδασκαλία τους. Ἡ τριαδολογία τους μι- 
λάει γιά «μιά οὐσία καί τρεῖς ὑποστάσεις». Τονίζουν ὅτι ἡ ὀντολογική 


10. «Κεφάλαια φυσικά», Φιλοκαλία, ὅ.π., τόμ. Δ᾽, σ. 142-143. 
11. Ὀρθοδοξία καί Οἰκουμενισμός, Θεσσαλονίκη 197], σ. 226. 


12. Στήν παρούσα ἐργασία ἔχουμε ὑπόψη µας κατά πρῶτο λόγο τήν ἐνδιαφέρουσα μελέ- 
τη τοῦ καθηγητῆ Ἰω. Ζηζιούλα. «᾿Από τό προσωπεῖον εἰς τό πρόσωπον. Ἡ συμβολή τῆς 
πατερικῆς θεολογίας εἰς τήν ἔννοιαν τοῦ προσώπου». Χαριστήρια εἰς τιμήν τοῦ Μητροπολί- 
του Γέροντος Χαλκιδόνος Μελίτωνος, ἕκδ. Πατριαρχικοῦ Ἱδρύματος Πατερικῶν μελετῶν, 
Θεσσαλονίκη 1977, σ. 257-283, τήν ὁποία σέ πολλά σημεῖα ἀκολουθοῦμε. Ὁ ἀναγνώστης 
μπορεῖ νά δεῖ ἀκόμα τίς ἐργασίες τοῦ Χρ. Γιανναρᾶ, Τό ὀντολογικό περιεχόμενον τῆς θεο- 
λογικῆς ἐννοίας τοῦ προσώπου, ᾿Αθῆναι 1970, Τό πρόσωπον. καί ὁ ἔρως, ᾿Αθήαν 1976 καί 
«᾿Ανθρωπολογικές προὐποθέσεις», Σύναξη 2 (1982) 37-46. Στοῦ Ν. Καραζαφείρη, Ἡ περί 
προσώπου διδασκαλία Μαξίμου τοῦ Ὁμολογητοῦ, Θεσσαλονίκη 1985 καί εἰδικότερα στό 
πρῶτο κεφάλαιο, ὁ ἀναγνώστης μπορεῖ νά βρεῖ μιά συνοπτική βιβλιογραφία γιά τήν ἔννοια 
τοῦ προσώπου, μᾶς ἀπασχολεῖ. 

ἀρχή τοῦ εἶναι τοῦ Θεοῦ δέν εἶναι ἡ οὐσία τοῦ Πατρός, ἀλλ᾽ ἡ ὑπόσταση ᾽ 
τοῦ Πατρός. Ὁ Πατήρ ὡς Πατήρ καί ὄχι ὡς οὐσία εἶναι αἰτία τῆς ὑπάρ- 
ξεως τοῦ Υἱοῦ καί τοῦ Πνεύματος. Τά ὀνόματα Πατήρ, Υἱός καί “Αγιο 
Πνεῦμα δέν εἶναι δηλωτικά τῆς κοινῆς φύσεως ἤ τῆς οὐσίας, ἀλλά εἶναι 
οἱ τρεῖς ἰδιότητες κατά τίς ὁποῖες ὑπάρχει «διαφορά» στό Θεό. Ἡ διαφο- 
ρά εἶναι σχέσεις αἰτίου Πατρός πρός αἰτιατό Υἱό καί αἰτιατό Πνεῦμα. 
Κατά τούς Πατέρες στήν Αγία Τριάδα δέν ὑφίσταται σύγχυση ὑποστατι- 
κῶν ἰδιωμάτων. Ὁ Πατήρ γεννᾶ τόν Υἱό καί ἐκπορεύει τό "Αγιο Πνεῦμα 
ἐλεύθερα. Ἡ ἕννοια «κατ᾽ ἀνάγκην» δέν ἔχει θέση στην τριαδολογία τῶν 
Πατέρων!3. 

Εἴπαμε ὅτι ἡ ἐν Χριστῶ ἀποκάλυψη εἶναι ἡ τελειότερη, ἀφοῦ κατ᾽ 
αὐτήν ὁ Θεός ἔγινε ὁρατός, ἀκουστός καί ψηλαφητός, ὄχι μόνο ἀπό 
τούς θεουμένους προφῆτες καί λοιπούς ἁγίους τῆς Π. Διαθήκης, οἱ ὁ- 
ποῖοι εἶδαν, ἄκουσαν τόν ἄσαρκο Λόγο κατά τρόπο ὑπερφυσικό, ἀλλά 
ἀπό τούς µαθητές καί τόν πολύν λαό πού πίστευε στό Χριστό. Οἱ θεοφά- 
νειες τῆς Π. Διαθήκης καί τῆς Κ. Διαθήκης ἐνῶ ἔχουν τό ἴδιο περιεχόμε- 
νο, δέν ἔχουν ὅμως τόν ἴδιο τρόπο ἀποκαλύψεως. «Στό Χριστό ἔχουμε ἕ- 
να μοναδικό τρόπο ἀποκαλύψεως» παρατηρεῖ ὁ καθηγητής Ἰ. Ζηζιού- 
λας, «πού χαρακτηρίζεται ἀπό κοινωνία καί τῶν αἰσθήσεων (ὁράσεως, 
ἀφῆς, γεύσεως κλπ.)»!“. Ὁ Ἰωάννης θά μιλήσει µέ κατηγορηµατικότητα 
γιά τόν τρόπο αὐτό τῆς ἀποκαλύψεως. Θά ὑπογραμμίσει ὅτι καί «αἱ χεῖ- 
ρες ἡμῶν ἑψηλάφησαν» (Α᾿ Ἰω. 1], 1). Ἔτσι ἡ Χριστιφάνεια γίνεται σα- 
φέστερη ἀποκάλυψη. Στό Χριστό τέλος οἱ ᾿Απόστολοι εἶδαν τόν Πατέρα 
ἀφοῦ ὁ ἴδιος ὁ Χριστός διακήρυξε «ὁ ἑωρακώς ἐμέ ἑώρακεν τόν Πατέ- 
ρα» (Ἰω. 14,9). 

Ὁ ἅγιος Μάξιμος ὁ Ὁμολογητής µέ τή θεολογία του θά μᾶς βοηθή- 
σει στήν παραπέρα κατανόηση τοῦ θέματός µας. ᾽Αντιλαμβάνεται τήν 
ἔννοια τοῦ Λόγου ὡς προσώπου, µέ τόν ὁποῖο ὁ Θεός Πατήρ βρίσκεται 
σέ σχέση ἀγαπητική. Τό Θεό γνωρίζει µόνο ὁ Λόγος τοῦ Θεοῦ. Ὁ Λόγος 
κυρίως, ὅπως ἀναφέραμε παραπάνω, κάνει γνωστή τήν ταυτότητα τοῦ 
Θεοῦ ὡς Πατέρα, ὡς προσώπου. Μέσα σ᾽ αὐτήν τή σχέση Πατρός καί 
Υἱοῦ ἀποκαλύπτεται ὁ Θεός, γνωρίζεται ὡς ἀλήθεια. Ἡ προσωπική σχέ- 


13. Βλ. Ἴω. Ζηζιούλα, ὅ.π., σ. 299 Ιω. Ρωμανίδου, Δογματική καί Συµβολική Θεολογία 
τῆς Ὀρθοδόξου Καθολικῆς Ἐκκλησίας, Τόμ. Α΄, Θεσσαλονίκη 1973, σ. 301-302. Βλ. καί 
σελ.. 208 ἑκ. 

14. Ἴω. Ζηζιούλα, Μαθήματα Δαγματικῆς (κείµενο πολυγραφημένο), σ. 12. 

ση πού ἔχει ὁ Χριστός µέ τόν Πατέρα, δίνει σέ μᾶς τή δυνατότητα νά 
μποροῦμε νά γνωρίζουμε ὡς υἱοί τόν Θεό καί νά τόν ἀποκαλοῦμε καί ἐ- 
μεῖς Πατέρα. Τό γεγονός ὅτι καλοῦμε το Θεό Πατέρα, τοῦτο προέρχεται 
ἀπό τό δικαίωμα πού παραχωρεῖ ὁ Χριστός στούς µαθητές του νά ὀνο- 
μάζουν τόν Θεό Πατέρα. Στήν Κ. Διαθήκη µόνο ὁ Υἱός ἔχει τό δικαίωμα 
νά ἀποκαλεῖ τό Θεό Πατέρα καί νά μεταβιβάζει καί στούς µαθητές του 
τό δικαίωµα αὐτό. Βέβαια διέστειλε τόν τρόπο μέ τόν ὁποῖο ἀποκαλεῖ ὁ 
ἴδιος τόν Θεό Πατέρα ἀπό τόν τρόπο πού οἱ ἄνθρωποι τόν ἀποκαλοῦν. 
-Στόν Ιωάννη µόνο ὁ ᾿Ιησοῦς εἶναι ὁ μονογενής, οἱ ἄνθρωποι δέν ἀποκα- 
λοῦνται υἱοί Θεοῦ!”. Ὡστόσο ὁ ἴδιος ὁ Κύριος, δίδαξε τούς µαθητές του 
πῶς νά ἀποκαλοῦν τόν Θεό Πατέρα προσευχόμενοι ὀρθά!6, Ἡ ἐπίκληση 
τοῦ Θεοῦ ὡς Πατρός δέν ἀποτελεῖ ὑπόθεση ἐμφύτου θρησκευτικότητας, 
ἀλλά θέμα προσωπικῆς σχέσεως, τήν ὁποία ἔχει μόνο ὁ Υἱός, ὁ µονογε- 
νής. Καί ὁ μονογενής µεταβιβάζει τό δικαίωµα αὐτό νά ἀποκαλοῦμε τόν 
Θεό Πατέρα. Ἡ πείρα πού δημιουργεῖται ἀπό τήν κοινωνία αὐτή Πατρός 
πρός τέκνα, κατά τόν ἅγιο Μάξιμο, εἶναι ὅτι ὁ Θεός εἶναι ἀγάπη καί ἕ- 
ρως ἀγαπητός καί ἑραστός!”. 

Ο Θεός εἶναι ἀλήθεια καί ἡ ἀλήθεια εἶναι πρόσωπο. Εἶναι ὅμως καί 
ζωή αἰώνια. Ὁ Χριστός πού ἀποκαλύπτει τό Θεό ὡς πρόσωπο καί παρέ- 
χει τή δυνατότητα στούς ἀνθρώπους νά τόν ἀποκαλοῦν Πατέρα, βεβαιώ- 
νει ὅτι ἦλθε στόν κόσμον γιά νά προσφέρει ζωή καί μάλιστα «περισσόν». 
«᾿Εγώ ἦλθον ἵνα ζωή ἔχωσιν καί περισσόν ἔχωσιν». Ἡ αἰώνια ζωή συνί- 
σταται στή γνώση τοῦ ἀληθινοῦ Θεοῦ καί τοῦ ἀπεσταλμένου του ᾿Ιησοῦ 
Χριστοῦ, ὁ ὁποῖος καί καθιστᾶ ἱκανό τόν ἄνθρωπο νά ἀποκαλεῖ τόν Θεό 
πατέρα. «Αὕτη ἐστιν ἡ αἰώνιος ζωή ἵνα γινώσκωσί σε τόν μόνον ἀληθι- 
νόν Θεόν καί ὅν ἀπέστειλας Ἰησοῦν Χριστόνν!δ. 

Ἡ γνώση καί ἡ βίωση τῆς ἀλήθειας πραγματοποιεῖται μέσα στήν 
Ἐκκλησία τοῦ Χριστοῦ ἐν ᾿Αγίῳ Πνεύματι, ὅπου ὑπάρχει μόνιμη Πεντη- 
κοστή. Ἑρμηνεύοντας λόγια τοῦ ᾿Αποστόλου Παύλου «ὁ Θεός πάντας 
ἀνθρώπους θέλει σωθῆναι καί εἰς ἐπίγνωσιν ἀληθείας ἐλθεῖν», ὁ Μᾶρκος 
ὁ Ἐρημίτης παρατηρεῖ: «᾿Αλήθειαν δέ λέγει τῆς κατ᾽ ἐλπίδα νοερᾶς πί- 


15. Βλ. Ἰω. Καλογήρου, Ἱστορία τῶν Δογμάτων, Τόμ. Α᾿, Θεσσαλονίκη 1969, σ. 27. 

16. Ματθ. 6,9. 

17. Λεπτομερή ἀνάπτυξη τοῦ θέματος σχετικά μέ τό δικαίωµα πού παραχωρεῖ ὁ Χρι- 
στός στούς µαθητές του να ὀνομάζουν τόν Θεό πατέρα, βλ. στοῦ Ἰω. Ζηζιούλα, Μαθήματα 
Δογματικῆς κλπ. σ. 39 καί ἑξ. 

18. ἴω. 10,10: 17,2. 

στεως εὑρισκομένης καθώς προειρήκαμεν, ἥτις οὐκέτι ἐξ ἀκοῆς, ἀλλ᾽ ἐξ 
ἐνεργείας τοῦ Παναγίου Πνεύματος πιστεύεται, ἥτις ἐστίν ἐλπιζομένων ὗ- 
πόστασις κατά τήν Γραφήν»!”. Μέ ἄλλα λόγια µέ τή χάρη τοῦ "Αγίου 
Πνεύματος γνωρίζουμε τίς ἀποκαλυμμένες ἀλήθειες ὡς «ὑποστατικές». 
Οἱ ἀλήθειες γνωρίζονται ὡς ὑποστατικές ἐν Χριστῷ καί ἐν ᾿Αγίῳ Πνεύ- 
ματι. Ἡ ᾿Ορθοδοξία τονίζει καί ἐξαίρει πάντοτε τήν παρουσία τοῦ Αγίου 
Πνεύματος στήν Ἐκκλησία, καί ἀναφέρει τό ρόλο Αὐτοῦ στή βίωση τῶν 
ἀληθειῶν. Σέ παλιά καί πρόσφατα οἰκουμενολογικά συνέδρια ἡ Ὄρθοδο- 
ξία συμμετέχοντας σ᾽ αὐτά δείχνει τόν χαρακτήρα της, ὁ ὁποῖος εἶναι 
τριαδολογικός. Ἐν ᾿Αγίῳ Πνεύματι ὁ Χριστός εἶναι παρών στήν Ἔκκλη- 
σία. Διά τῶν μυστηρίων μεταδίδεται ἡ ἄκτιστη χάρη τοῦ Σταυροῦ καί ὁ 
ἄνθρωπος ἀναπλάθεται µέσα στή «καινή κτίση». Μέ τήν παρουσία τοῦ 
“Αγίου Πνεύματος, καθαίρεται ὁ νοῦς τοῦ Χριστιανοῦ, δέχεται τή βασι- 
λεία αὐτοῦ ἐντός αὐτοῦ καί εἰσέρχεται στήν προσωπική ζωή τοῦ Θεοῦ, 
τήν ὁποία οἱ Πατέρες καλοῦν θέωση. Ἡ αἴσθηση, κατά Θεό μεταβάλλει 
τήν «ἐξ ἀκοῆς πίστιν» σέ γνώση καί ὅραση τῆς ἀλήθειας τοῦ Θεοῦ, πού 
ἀποτελεῖ καρπό «ἐξ ἐνεργείας τοῦ "Αγίου Πνεύματος». Ἔτσι γνώση καί 
πίστη ταυτίζονται, ὥστε ὁ πιστεύων ἔχει τήν ἀλήθεια ἐνώπιόν του ὡς Ἄ- 
πόσταση. 

2. Ἡ λ. μαρτύριο ἐτυμολογεῖται ἀπό τό ρ. μαρτυρῶ. Ὁ Κύριος ἀ- 
παντώντας στό καυτό ἐρώτημα τῶν μαθητῶν του «Κύριε, εἰ ἐν τῷ χρόνῳ 
τούτῳ ἀποκαθιστάνεις τήν βασιλείαν τῷ Ἱσραήλ», ἐνῶ τούς εἶπε᾽ «οὐχ 
ὑμῶν ἐστιν γνῶναι χρόνους ἤ καιρούς οὕς ὁ πατήρ ἔθετο ἐν τῇ ἰδίᾳ ἐξου- 
σία», τούς διαβεβαίωσε ὅμως ὅτι θά λάβουν τή χάρη τοῦ “Αγίου Πνεύμα- 
τος καί δι᾽ αὐτοῦ θα καταστοῦν μάρτυρες τῆς ἀληθείας ὄχι µόνο μέσα Ἢ 
στά στενά ὅρια τῆς Ἱερουσαλήμ, τῆς Ιουδαίας καί τῆς Σαμάρειας, ἀλλά 
καί ὥς τά ἔσχατα τῆς γῆς. «λήψεσθε δύναμιν ἐπελθόντος τοῦ ἁγίου 
Πνεύματος ἐφ᾽ ὑμᾶς: καί ἔσεσθέ µου μάρτυρες ἐν τε Ἱερουσαλήμ καί ἐν 
πάσῃ τῇ Ἰουδαίᾳ καί Σαμαρείᾳ καί ἕως ἐσχάτων τῆς γῆς»70, Ἐνῶ δηλ. 
ὁ Κύριος ἀναφέρθηκε στήν ἐξουσία τοῦ Πατρός γιά τούς χρόνους καί 
τούς καιρούς, παρέσχε ὅμως σ᾽ αὐτούς τήν διαβεβαίωση ὅτι µετά τήν ἐ- 
πελθούσα «καταλλαγή» µέ τή σταυρική του θυσία, οἱ µαθητές καί ὅλοι 
οἱ πιστοί ἐν ᾿Αγίῳω Πνεύματι µέσα στήν Ἐκκλησία τοῦ Θεοῦ θά μποροῦν 


19. Α᾿ Τιμ. 2,4. ᾿Απόκρισις πρός τούς ἀποροῦντας περί τοῦ θείου βαπτίσματος, Μίρηςε ΡΟ 
65, 1001 ΑΒ. | 
20. Πράξ. 1,7-8. 

νά γεύονται τά ἀγαθά τῆς βασιλείας, προσδοκώντας τήν κ ἔλευ- 
ση τῆς παρουσίας τοῦ Χριστοῦ. 

Οἱ µαθητές τοῦ Χριστοῦ ἀφοῦ ἔλαβαν κατά τή διαβεβαίωση τοῦ δι- 
δασκάλου τους τή δύναμη τοῦ “Αγίου Πνεύματος --ἡ κάθοδος τοῦ ΄Α- 
γίου Πνεύματος κατά τήν Πεντηκοστή δέ σηµαίνει ὑποστατική καί οὗ- 
σιαστική λήψη αὐτοῦ, ἀλλά τή χάρη αὐτοῦ --, βάσταξαν ὅ,τι ὁ διδάσκα- 
λος τούς δίδαξε καί ἔγιναν μάρτυρες ὅσων ἄκουσαν, εἶδαν, καί ἑψηλά- 
φησαν. «“Ὁ ἦν ἀπ᾽ ἀρχῆς, ὅ ἀκηκόαμεν, ὅ ἑωράκαμεν τοῖς ὀφθαλμοῖς ἡ- 
μῶν, ὅ ἐθεασάμεθα καί αἱ χεῖρες ἡμῶν ἐψηλάφησαν, περί τοῦ Λόγου τῆς 
ζωῆς, καί ἡ ζωή ἐφανερώθη, καί ἑωράκαμεν καί μαρτυροῦμεν καί ἀπαγ- 
γέλλομεν ὑμῖν τήν ζωήν τήν αἰώνιον, ἥτις ἦν πρός τόν Πατέρα καί ἐφανε- 
ρώθη ὑμῖν' ὅ ἑωράκαμεν καί ἀκηκόαμεν, ἀπαγγέλλομεν καί ὑμῖν, ἵνα 
καί ὑμεῖς κοινωνίαν ἔχητε μεθ᾽ ἡμῶν»2!, Οἱ μαθητές μαρτυροῦν καί δια- 
βεβαιώνουν ὅτι ὁ Χριστός δίδαξε, θαυματούργησε, πέθανε στό σταυρό 
καί ἀναστήθηκε καί ἀκόμα ὅτι εἶναι ἡ αἰώνια ζωή. ᾿Ανήκοντας στήν 
προνομιούχα θέση ἐκείνων πού «ἐψηλάφησαν» τήν ἀλήθεια καί ἔχοντας 
τή χάρη τοῦ “Αγίου Πνεύματος θέτουν τόν ὕψιστο κανόνα «πειθαρχεῖν 
δεῖ μᾶλλον Θεῷ ἤ ἀνθρώποις» ὑφιστάμενοι κινδύνους, διωγμούς, φυλακί- 
σεις καί τέλος τόν μαρτυρικό θάνατο. Τό μαρτύριο λοιπόν δέν εἶναι μιά 
ὁμολογία γιά μιά ἰδέα, ἀλλά καρπός τελειώσεως καί ἁγιασμοῦ. Οἱ µαρ- 
τυροῦντες μαθητές τοῦ Χριστοῦ εἰσέρχονται στή προσωπική ζωή τοῦ 
Χριστοῦ, δηλ.. στήν αἰωνιότητα. 

Τό δρόμο τῶν μαθητῶν ἀκολούθησαν οἱ βαπτισμένοι Χριστιανοί, οἱ 
κλητοί, καί οἱ ἅγιοι τοῦ Χριστοῦ. Πιστεύουν στήν ὑποστατική ἀλήθεια 
χωρίς νά ἔχουν τήν ἐμπειρία ἐκείνη τῶν μαθητῶν δηλ. τῆς ὁράσεως καί 
ἀφῆς πού εἶχαν οἱ μαθητές. Γι’ αὐτούς καί γιά ὅλους τούς μετέπειτα πι- 
στούς ὑπάρχει ἡ διαβεβαίωση τῶν μαρτύρων τῆς Ἐκκλησίας, τῶν μαθη- 
τῶν ἐκείνων, οἱ ὁποῖοι «ἑώρακαν τοῖς ὀφθαλμοῖς», «ἐθεάσαντο καί αἱ 
χεῖρες αὐτῶν ἐψηλάφησαν». Ἡ πίστη τῶν κατοπινῶν μαθητῶν καί πι- 
στῶν προὐποθέτει ἕνα στοιχεῖο πού παρέχει τό Πνεῦμα τό “Αγιο. Τήν ἐ- 
λευθερία. Οἱ μαθητές βεβαιώνουν καί ἐπαγγέλλονται αὐτά πού εἶδαν καί 
ἐψηλάφησαν στήν ἱστορία, γιά νά ἔχουμε ὅλοι ἐμεῖς πού πιστεύουμε στό 
ἴδιο γεγονός κοινωνία µέ τό Χριστό, πού ἀποκαλύπτει τό Θεό ὡς πρόσω- 
πο καί τό ὁποῖο πρόσωπο εἶναι ζωή καί παρέχει ζωή. Μέ τήν ἐλευθερία 
του ὁ πιστός καθίσταται κοινωνός τοῦ προσώπου τοῦ Θεοῦ, καί τῆς ζω- 


21. Α᾿ Ἰω. 1-3. 

ῆς. Ἡ ἐλευθερία ὡς καρπός τοῦ πνεύματος παρέχει στόν ἄνθρωπο τή δυ- 
νατότητα νά ζεῖ τά ἔσχατα ὡς παρόντα καί ταυτόχρονα νά πορεύεται 
πρός αὐτά, πρός τή βασιλεία, ἀναμένοντας τήν ἕλευση τοῦ Χριστοῦ. Ἔ- 
τσι ὄχι µόνο γιά τούς ᾽᾿Αποστόλους καί µαθητές, ἀλλά καί γιά τίς µετέ- 
πειτα γενεές τῶν πιστῶν ἡ ἀλήθεια εἶναι ὀντολογική, καί ἐν ἐλευθερία ὁ 
πιστός ἐπιδιώκει, ἀγαπᾶ τήν ἀλήθεια μέχρι καί τό μαρτύριο. Ἡ διαβε- 
βαίωση τοῦ Παύλου ὅτι «τό ἀποθανεῖν εἶναι κέρδος» καί «ὅτι μᾶλλον 
κρεῖσσον τό ἀναλῦσαι καί σύν Χριστῷ εἶναι»22, ἀποβαίνει γιά τούς βα- 
πτισμένους χριστιανούς πού ζοῦν τήν κατάσταση τῆς θεώσεως ἡ ἴδια ἐπι- 
θυμία. ΄ : 

Ἡ χορεία τῶν μαθητῶν, τῶν μαρτύρων καί ὁμολογητῶν, πού πι- 
στεύουν στόν ᾿Ιησοῦ ὅτι εἶναι ὁ Κύριος καί Θεός, ὁ ἀναστημένος Χρι- 
στός, ἡ ζωή ἡ αἰώνια, καθιστᾶ αὐτούς μιμητές τοῦ Χριστοῦ, ἀφοῦ ὑφί- 
στανται διωγμούς καί μαρτύρια καί ὅλα τά δεινά γιά τό ὄνομά Του. Ὁ 
Χριστός θεωρεῖται «μάρτυς πιστός», ὁ πρῶτος τῶν μαρτύρων, «ὁ ἀρχι- 
μάρτυς», «πρωτομάρτυς ἀληθῶς», «καί τῶν ἀθλητῶν ἁπάντων πρωτα- 
θλητής» τό κατεξοχήν ὑπόδειγμα πρός μίμηση. Οἱ μάρτυρες εἶναι οἱ ἆλη- 
θινοί µαθητές τοῦ Χριστοῦ23. Οἱ μάρτυρες πού ὑφίστανται πάθη καί µαρ- 
τύρια γιά τό Χριστό γίνονται καί εἶναι «μιμηταί τῶν τοῦ Χριστοῦ παθη- 
μάτων», «γνήσιοι τοῦ Χριστοῦ μαθηταί», «ἀκολουθοῦντες τῷ ἀρνίῳ ὅ- 
που ἄν ὑπάγῃ». Ἡ πορεία τους αὐτή δέν εἶναι ἀναγκαστική. Εἶναι καρ- 
πός ἐλευθερίας, πού φέρει τόν πιστό σέ ἅμεση γνώση τῆς ἀλήθειας. Ὁ 
μαρτυρικός θάνατος τοῦ πιστοῦ, θεωρεῖται καί εἶναι «ὑψίστη τιµή» ἐπει- 
δή σ᾽ αὐτούς ἀποδίδεται ἡ νίκη τοῦ Χριστιανισμοῦ καί ἐπειδή κυρίως μέ 
τό μαρτύριο ἀποδεικνύεται ὅτι οἱ μάρτυρες βρίσκονται σέ κατάσταση 
φωτισμοῦ, ἔχοντας στήν καρδιά τους τό Πνεῦμα τό “Αγιο προσευχόμε- 
νο. Δίκαια θεωροῦνται «φωστῆρες τῆς οἰκουμένης», καί «μαργαρῖται 
τῆς Ἐκκλησίας». Εἶναι πραγματικοί «χριστοφόροι». «θεοφόροι», «πνευ- 
ματοφόροι». Πορευόμενοι «ἐπί τό μαρτύριον» δέν πορεύονται «ἐπί τόν 
θάνατον, ἀλλά ἐπί τήν ζωήν»2δ, ᾿Αντίθετα ἡ ἄρνηση τῆς ἀλήθειας, ἡ ἄρ- 
νηση δηλ. τοῦ Χριστοῦ ὡς προσώπου καί ζωῆς αἰώνιας, ἐξαιτίας τῶν βα- 


22. Φιλ. 1.23. 

23. Βλ. ᾿Α. Φυτράκη, 4είψανα καί τάφοι Μαρτύρων, κατά τούς τρεῖς πρώτους αἰῶνας, σ. 
6 ( ἐπανέκδοση γιά τούς φοιτητές). Βλ. καί σ. 9. Βλ. ἐπίσης τόν Συναξαριστή Νεομαρτύρων 
(1400-1900 μ.Χ) ἕκδ. ᾿Ορθοδόξου Κυψέλης, σ. 17. 

24. Μαρτύριον Πιονίου 20,5 (ἔκδ. «Γρηγόριος ὁ Παλαμᾶς», Ἕλληνες Πατέρες τῆς Ἐκ- 
κλησίας), Θεσσαλονίκη 1978, σ. 174. 

σανιστηρίων, ἦταν ἀπόδειξη ὅτι ὁ ἀρνητής δέν εἶχε προσευχόμενο τό 
Πνεῦμα τό “Αγιο στό χῶρο τῆς καρδιᾶς. Γιά τούς ὁμολογητές καί µάρ- 
τυρες τῆς Ἐκκλησίας πού στήν καρδιά τους προσεύχεται τό “Αγιο Πνεῦ- 
μα δέν ὑπάρχει πρόβλημα φόβου ἤ δειλίας. Ἡ δύναμη τοῦ “Αγίου Πνεύ- 
ματος στήν καρδιά τῶν πιστῶν εἶναι πάντοτε καί σέ κάθε ἐποχή μεγαλύ- 
τερη καί ἀπό τά χειρότερα βασανιστήρια”. 

Μάρτυρες ὅμως τῆς Ἐκκλησίας δέν εἶναι µόνο αὐτοί πού ὑπέστη- 
σαν διωγμούς καί βασανιστήρια στήν ἐποχή τῶν διωγμῶν κάθε περιό- 
δου. Μετά τούς ἀρχικούς διωγμούς ἀνοίγεται ἕνα νέο στάδιο πνευµατι- 
κῶν ἀγώνων γιά ὅσους ἐπιθυμοῦν «φιλοσοφίας κορυφήν ἀναβῆναι». Τά 
«ἀσκητήρια» καί τά «μοναστήρια» γίνονται νέες «παλαίστρες» ὅπου ἀ- 
ναδεικνύονται νέοι «ὀλυμπιονίκαι». Πρόκειται γιά τούς ἀσκητές καί 
τούς μοναχούς πού μιμοῦνται ἐπίσης τό Χριστό. Οἱ μοναχοί θεωροῦνται, 
ὅπως καί οἱ μάρτυρες, «μιμηταί τοῦ Κυρίου». Σηκώνουν καί αὐτοί τόν 
σταυρό τους, γιαὐτό ἀποκαλοῦνται «σταυροφόροι». Τούς περιμένει «ἰ- 
σάγγελος δόξα», τήν ὁποία «ἐπαγγέλλεται ἡ ἀγωνοθέτης τοῖς ἀγωνιζομέ- 
νοις»26͵ ; 

Στό Βίο τοῦ Μ. ᾿Αντωνίου συναντοῦμε γιά πρώτη φορά τόν ὅρο 
«μαρτύριον συνειδήσεως». Μ᾽ αὐτό ἐπιδιώκει ὁ μοναχός τήν ἐσωτερική 
τελειότητα. Ὁ ἀσκητής Νεῖλος ἐντοπίζει τό μαρτύριο αὐτό στήν κατα- 
πολέμηση τῶν παθῶν, ὅπως ὅλη ἡ χορεία τῶν νηπτικῶν πατέρων. Οἱ μο- 
ναχοί θεωροῦνται ὅτι ἀνήκουν στήν τάξη τῶν μαρτύρων. Οἱ τάφοι τῶν 
πιό γνωστῶν καί διακεκριμένων μοναχῶν ὀνομάζονται «Μαρτύρια», ὅ- 
πως καί οἱ τάφοι τῶν μαρτύρων τοῦ αἵματοςζ). Ὁ ἐσωτερικός ἀγώνας 
γιά τήν τελείωση πραγματοποιεῖται µέ ὁδηγό τό θεῖο ἔρωτα. Οἱ μοναχοί 
ἕλκονται ἀπό τόν Θεό ἀφοῦ εἶναι ἀγάπη καί ἕως ἀγαπητός καί ἐραστός. 
Μέ τήν ἀγαπητική αὐτή σχέση ἐν Χριστῷ φέρουν τά στίγματα τοῦ Χρι- 
στοῦ στά σώματά τους, καί αὐτό τό μαρτύριο τῆς συνειδήσεως ὅπως καί 
ἐκεῖνο τοῦ αἵματος προῦποθέτει τή χάρη τῆς ἐλευθερίας. 

 Ἡ ἀγαπητική σχέση τοῦ πιστοῦ μέ τό Θεό ἐν Χριστῷ καί ὁ στενός 


25. Βλ. Ἴω. Ρωμανίδου, Ρωμαῖοι ἡ Ρωμαῖοι Πατέρες τῆς Ἐκκλησίας, Τόμ. Α΄, Θεσσα- 
λονίκη 1984, σ. 25-26. 

26. Βλ. ᾿Α. Φυτράκη, «Μαρτύριον καί μοναχικός βίος», Θεολογία 19 (1941-1948) 328. 

27. Βλ. ᾽Α. Φυτράκη, Μαρτύριον καί μοναχικός βίος κλπ. σ. 301 καί ἑξ. Βλ. ἐπίσης ᾿Α. 
Παπαδοπούλου, Νικόλαος Καβάσιλας, Φιλομόναχος καί φιλομάρτυς (ἀνάτυπον ἀπό τόν τό- 
μο τοῦ Συνεδρίου γιά τήν ἀναγνώριση ὡς ἁγίου τοῦ Νικολάου Καβάσιλα), Θεσσαλονίκη 
1984, σ. 177. 

σύνδεσμος τοῦ Χριστιανοῦ µέ τόν ἀρχηγό τῆς πίστεως, ἀναπτύσσει τό 
ὀρθό φρόνημα, τήν ὀρθοδοξία. Οἱ μοναχοί ἑκτός ἀπό τίς περιπτώσεις 
τῶν «πεπλανημένων» εἶναι ἀφοσιωμένοι στήν ᾿Ορθοδοξία ἀφοῦ ζοῦν τήν 
καινή κτίση ἐν Χριστῷ καί γίνονται δεῖκτες τῆς αἰωνιότητας μέ τά στίγ- 
ματά τους. Ὁ Μ. ᾿Αντώνιος «καί τῇ πίστει δέ πάνυ θαυμαστός ἦν καί 
εὐσεβής». ᾿Αφοσιωμένος στήν ὀρθοδοξία ἦταν ὁ Ἱλαρίων, ὁ Παχώμιος 
καί ὅλη ἡ χορεία τῶν μεγάλων ἀσκητῶν. Οἱ ἀσκητές καί οἱ μοναχοί τῆς 
Ἐκκλησίας ὑπῆρξαν ὑπέρμαχοι καί ἀγωνιστές τῶν ἐκκλησιαστικῶν 
δογμάτων. Ὅπως μᾶς πληροφοροῦν οἱ πηγές, ὅπου ὑπῆρχαν ἀνθηρές 
µοναστικές κοινότητες οἱ αἱρετικοί ὑποχωροῦσαν. Ἡ ἕλλειψη αἱρετικῶν 
ὀφειλόμενη στίς ἀνθηρές µοναστικές κοινότητες, ὅπου βιωνόταν τό 
δόγμα, ἀποτελοῦσε χαρά καί ἔπαινο γιά τόν ἐπίσκοπο, στόν ὁποῖο ἦταν 
πάντοτε ὑποτεταγμένοι, παρόλο πού οἱ μοναχοί ἐμφανίστηκαν ὡς χαρι- 
σματικές μορφές µέσα στήν Ἐκκλησία. Στήν Ἐκκλησία οὐδέποτε δη- 
μιουργήθηκε πρόβλημα συγκρούσεως χαρίσματος (μοναχικοῦ) καί ἐπι- 
σκοπικοῦ ἀξιώματος. Οἱ μοναχοί, ὡς ὑπέρμαχοι τῶν ἐκκλησιαστικῶν 
δογμάτων καί τῆς ᾿Ορθοδοξίας, ὑφίσταντο διωγμούς ἀκόμα καί τό θάνα- 
το. Πλῆθος μοναχῶν ἐκτός ἀπό τό μαρτύριο τῆς συνειδήσεως, πρόσφε- 
ραν στήν Ἐκκλησία τοῦ Χριστοῦ καί τό αἷμα τους2δ, 

᾿Ανάλογο μαρτύριο ἔζησαν οἱ ὁμολογητές, οἱ Πατέρες καί οἱ ἱεράρ- 
χες πού ἀντιμετώπισαν τήν αἴρεση καί τούς αἱρετικούς. Ἡ διδασκαλία 
τῶν αἱρετικῶν «οὐκ ἔστιν τῶν ἀποστόλων, ἀλλά τῶν δαιμόνων καί τοῦ 
πατρός αὐτοῦ τοῦ διαβόλου». Οἱ αἱρετικοί εἶναι «ἀντίπαλοι τῆς ἁλη- 
θείας», «ἐχθροί τῆς ἀληθείας», «κατήγοροι τῆς ἀληθείας», «λύκοι ἅρπα- 
γες» «λύκοι πονηροί», καί «βλάσφημοι». Οἱ Πατέρες χαρακτηρίζουν τήν 
αἵρεση «ἀπιστία» καί «ἀθεῖα», καί τούς αἱρετικούς «ἀθέους», «ἀπί- 
στους», «ἑτεροδόξους»””. 

Οἱ Πατέρες καί οἱ ἱεράρχες πού ἀγωνίστηκαν κατά τῶν ἀντιπάλων 
τῆς ἀλήθειας, κατά τοῦ Χριστοῦ καί τῆς Ἐκκλησίας, ἀποτελοῦν μιά νέα 
μορφή μαρτύρων, καί ζοῦν ἕνα νέο μαρτύριο. Ὁ ἐπίσκοπος ᾿Αντιοχείας .. 
Εὐστάθιος εἶναι μάρτυρας γιατί ὑπέστη δοκιμασίες γιά τήν ᾿Ορθοδοξία, 
ἐνῶ ὁ Μελέτιος, ἐπίσκοπος τῆς ἴδιας πόλεως, χαρακτηρίζεται «στρατη- 
γός κατά τῶν μηχανῶν τοῦ διαβόλου καί μάρτυς». Ὅλοι οἱ ὑπερασπι- 


28. Βλ. ᾽᾿Αντ. Παπαδοπούλου, Ὁ Μοναχιστός ἔναντι τῆς αἱρέσεως εἰς τήν ἀρχαίαν Ἔκ- 
κλησίαν, Θεσσαλονίκη 1980, σ. 33-41. 
29. Στοῦ ᾽Α. Παπαδοπούλου, Ὁ Μοναχισμός ἕναντι τῆς αἱρέσεως κλπ. σ. 78-97. 

στές τῆς πίστεως χαρακτηρίζονται καί εἶναι μάρτυρες. Οἱ ἱεράρχες θεω- 
ροῦνται ἰσάξιοι τῶν ᾿Αποστόλων, ἀφοῦ τό «εἶδος» τους εἶναι ἀγγελικό 
καί οἱ ἴδιοι φορεῖς τοῦ “Αγίου Πνεύματος. Μετά τό θάνατό τους θεωροῦν- 
ται «παραδείσου οἰκήτορες», «οὐρανοῦ πολῖται», «ἀγγέλων ὁμόσκηνοι», 
«᾿Αποστόλων σύνθρονοι», «μαρτύρων συνόμιλοι», «ὁμολογητῶν σύνδου- 
λοιν0͵ 

Στήν ἱστορία τῆς Ἐκκλησίας εἶναι γνωστό ὅτι οἱ «διαβεβηκότες τήν 
ἐν Χριστῷ νηπιότητα» μοναχοί ἐπικοινωνοῦν ἐν ἀγάπῃ μέ εἰδωλολάτρες, 
ἀποστέλλονται ὡς ἱεραπόστολοι, καί προπάντων διαλέγονται µέ πλανε- 
μένους γιά νά τούς ἐπαναφέρουν στήν Καθολική Ἐκκλησία, δηλ. τήν 
᾿Ορθοδοξία. Οἱ μεταβαίνοντες στήν ἱεραποστολή ἦταν ἕτοιμοι νά πεθά- 
νοῦν γιά τήν ἀλήθεια. Οἱ δύο «᾿Αποστολικοί ἄνδρες», οἱ ἅγιοι Κύριλλος 
καί Μεθόδιος, φωτιστές τῶν Σλάβων, ἀναγεννημένοι «ἐξ ὕδατος καί 
Πνεύματος» θέτουν τόν ἑαυτό τους στήν ὑπηρεσία τῆς Ἐκκλησίας, ἕτοι- 
μοι «νά ὑπάγουν διά τόν διάλογον» μέ ἀλλοθρήσκους, Ιουδαίους καί 
Σαρακηνούς, ἤ νά ὑπερασπισθοῦν τήν οἰκουμενικότητα τῆς Ἐκκλησίας 
ἕτοιμοι νά πεθάνουν γιά τήν ᾿Αγία Τριάδα. «Εὐχαρίστως θά μεταβῶ» λέ- 
γει ὁ Κωνσταντίνος-Κύριλλος, πρός Ἱεραποστολή «διότι τί πολυτιµότε- 
ρον ὑπάρχει εἰς τόν παρόντα κόσμον δι᾽ ἐμέ ἀπό τοῦ νά ἀποθάνω καί νά 
ζῶ χάριν τῆς ᾿Αγίας Τριάδος». ᾿Ανάλογη προθυμία ἐπέδειξεν ὄχι µόνο ὁ 
ἀδελφός του Μεθόδιος ἀλλά καί οἱ µαθητές τους, πού ἀποκαλοῦνται «ὁ- 
µολογηταί Χριστοῦ» ἤ «ὁμολογηταί τῆς ἀληθείας» καί «μάρτυρες»21. Ἡ 
Ἐκκλησία τοῦ Χριστοῦ καί μάλιστα ἡ ᾿Ορθοδοξία ἀποδεικνύεται Ἐκ- 
κλησία τῶν μαρτύρων, τῶν πιστῶν δηλ. πού πορεύονται «ἐπί τήν ζωήν». 

Οἱ ἅγιοι τῆς Ἐκκλησίας βίωσαν κατά τόν ἕνα ἤ τόν ἄλλο τρόπο, τό 
μαρτύριο, ἐπειδή εἰσῆλθαν στήν προσωπική ζωή τοῦ Θεοῦ, πού στή 
γλώσσα τῶν Πατέρων τῆς Ἐκκλησίας, ὀνομάζεται θέωση. Γιά τούς Θε- 
ουμένους ἁγίους, τούς μάρτυρες τῆς Εκκλησίας, ἰσχύουν οἱ λόγοι τοῦ 
“Αγίου Γρηγορίου Νύσσης. Αὐτοί ἔχουν ἀποβάλει τήν φύση τους, καί ἔγι- 
ναν ἀθάνατοι, ἀκήρατοι καί ἀίδιοι, «γενόμενοι τό ὅλον θεοί ἐξ ἀνθρώ- 
πων» καί «φίλοι τοῦ Θεοῦ». Εἶναι δέ φίλοι τοῦ Θεοῦ γιατί ἔχουν «τοῦ Πα- 
τρός τό ἀξίωμα»»22. Οἱ ἅγιοι εἶναι κατεξοχήν ναός τοῦ Θεοῦ. Ἔχοντας 


30. Βλ. ᾽Αντ. Παπαδοπούλου, 'Αγιολογία, Θεσσαλονίκη 1985, σ. 113. | 

31. Βίος Κωνσταντίνου-Κυρίλλου, ΝΙ ἔκδ. Ἴω. ᾿Αναστασίου, Θεσσαλονίκη 1968. σ. 124. 
Βίος Κλήμεντος ᾿Αχρίδος, ΙΧ, 30 (στήν ἴδια ἔκδοση τοῦ Ἴω. ᾿Αναστασίου, σ. 172). Βλ. ἐπί- 
σης ΧΙΝ, 42, σ. 176, ΧΝΙ, 47, σ. 177. 

32. Λόγος 7 εἰς τήν Μεταμόρφωσιν, Μίρηε ΡΟ 44, 1280 ς. 

τοῦ Πνεύματος τή χάρη, ἐν τῷ Πνεύματι εἶναι παρών εἶναι καί ὁ Πατήρ, 
δηλ. ὁλόκληρη ἡ “Αγία Τριάδα. Ἔτσι ἑρμηνεύονται τά λόγια τοῦ Κυρίου 
«ἐλευσόμεθα ἐγώ καί ὁ Πατήρ, καί μονήν παρ᾽ αὐτῷ ποιησόμεθα»δδ. Κα- 
τά τόν ἅγιο Γρηγόριο τόν Παλαμᾶ, ὁ Θεός «πάρεστιν πανταχοῦ ἐνοικεῖ 
δέ ἐν μόνοις τοῖς ἁγίοις. Τό γάρ ἐνοικεῖν, χρῆσθαι αὐτοῖς ἐστιν, ἐνδιαι- 
τώμενειν αὐτοῖς καί δι᾽ αὐτῶν ὡς ὀργάνων τῆς οἰκείας ἐνεργείας ἐνερ- 
γοῦντά τε καί γνωριζόμενοι»ὃύ. 

Οἱ ἅγιοι µέ τό «μαρτύριό τους» ἀναδείχθηκαν θεοειδεῖς, ἀγαθότατοι 
ἁγνοί, πραεῖς, καθαροί, παρθένοι, ἀσκητές καί ζηλωτές τοῦ μαρτυρίου 
τοῦ Χριστοῦ. Οἱ ἅγιοι ἔλαβαν τίς ἀρετές τους ἀπό τό Χριστό καί «δίχα 
Χριστοῦ» καί τῆς «ἐκείνου συμμαχίας» δέ θά μποροῦσαν νά πράξουν τί- 
ποτε. Αὐτό ἀποτελεῖ τήν ὁμολογία τους. Θέλησαν τά μεγάλα, κατακρά- 
τησαν τή σάρκα, νίκησαν τούς δαίμονες καί μιμήθηκαν μέ τό πάθος 
τους τό πάθος τοῦ Χριστοῦ, πού παραμένει στή ζωή τους τό αἰώνιο πρό- 
σωπο καί ἡ μοναδική ἀλήθεια. 

Εἰσερχόμενοι στήν αἰώνια ζωή παίρνουν θέση µαζί μέ τούς ᾿Αποστό- 
λους καί τούς Δικαίους τῆς Π. Διαθήκης «εἰς τά δεξιά µέρη» τοῦ Κυ- 
ρίου. Στή βασιλεία τοῦ Χριστοῦ ὡς «τοῦ Χριστοῦ πάρεδροι καί τῆς βασι- 
λείας αὐτοῦ κοινωνοί» γίνονται καί «μέτοχοι τῆς κρίσεως αὐτοῦ καί συν- 
δικάζοντες Αὐτῷ ἐν τῇ μελλούσῃ κρίσει». «Συμβασιλεύουν μετά τοῦ Χρι- 
στοῦ εἰς τούς αἰῶνας». Πρεσβεύουν πρός τόν Κύριο γιά τούς ἀδελφούς. 
«Αἱ ψυχαί τῶν πεπελεκισμένων ἕνεκεν τῆς μαρτυρίας Ἰησοῦ Χριστοῦ», 
γράφει ὁ Ὠριγένης «μή μάτην τῷ ἐν οὐρανοῖς θυσιαστηρίῳ παρεδρεύου- 
σαι, διακονοῦσι τοῖς εὐχομένοις ἄφεσιν ἁμαρτημάτων». Ὁ Κύριος εἶναι 
ὁ «ὀφειλέτης» «ὑπέρ οὗ τάς κεφαλάς ἀπέθεντο»”᾽. 

Ἡ 2᾽ Οἰκουμενική Σύνοδος ἔχει ἀνακεφαλαιώσει τή διδασκαλία 
τῶν Πατέρων, πού χαρακτηρίζουν τούς ἁγίους ὡς «φῶτα θεουργικά», 
«φίλους καί ἀληθινούς γνωστικούς τοῦ Θεοῦ» καί ἔχει ὑποδείξει νά τι- 
μοῦνται ὄχι µόνο ὡς ἀληθινοί «θεράποντες» τοῦ Θεοῦ, ἀλλά καί ὁδηγοί 
τῶν πιστῶν εἰς πᾶσαν τήν ἀλήθειαν ἐν ᾿Αγίῳ Πνεύματι. Ὁ “Αγιος Γρη- 
γόριος ὁ Παλαμᾶς ἀναφερόμενος στήν «κενωτική» ζωή τῶν ἁγίων, 
- παρατηρεῖ: «Εἰ δέ τούς κατά σάρκα πατέρας οὕτω, πόσῳ πλέον τιμήσεις 


33. Ἰω. 14,2,23’ Μ. ᾿Αθανασίου, Πρός Σεραπίωνα [Ι, Μίρπε ΡΟ 26, 600Β. 

34. Πρός Δαμιανόν, 12,15-25, Συγγράμματα κλπ. Τόμ. Β', Θεσσαλονίκη 1966. σ. 468. 

35. ΠΙροτρεπτικός εἰς μάρτυρα (ἕκδ. Κοείξοῄμαι, σ. 39). Περισσότερα στοῦ ᾿Α. Φυτράκη, 
Λείψανα καί τάφη Μαρτύρων, σ. 19. 

καί ἀγαπήσεις τούς κατά πνεῦμά σοι γεγονότας πατέρας», καί 
προσθέτει: «Οἵ σέ ἀπό τοῦ εἶναι εἰς τό εὖ εἶναι µετεποίησαν καί μετέδο- 
σαν τοῦ φωτισμοῦ τῆς γνώσεως καί ἐδίδαξαν τήν φανέρωσιν τῆς ἁλη- 
θείας καί ἀναγέννησάν σε διά τοῦ λουτροῦ τῆς παλλιγγενεσίας καί ἐνέθη- 
κά σοι τήν ἐλπίδα τῆς ἀναστάσεως καί τῆς ἀθανασίας καί τῆς ἀδιαδό- 
χου βασιλείας καί κληρονομίας καί ἐποίησάν σε ἐξ ἀναξίου ἄξιον καί 
αἰωνίων ἀγαθῶν καί οὐράνιον ἀντ᾽ ἐπιγείου καί αἰώνιον ἀντί προσκαίρου 
καί υἱόν καί διδακτόν, οὐκέτι ἀνθρώπου, ἀλλά Θεανθρώπου Ἰησοῦ Χρι- 
στοῦ, τοῦ χαρισαμένου σοι τό πνεῦμα τῆς υἱοθεσίας»26. 

Οἱ ᾿Ορθόδοξοι συνεχίζοντας τήν πίστη τους γιά τούς μάρτυρες καί 
τούς ἁγίους καί θεωρώντας αὐτούς ὅτι βρίσκονται ἑνωμένοι μέ τήν ἁλή- 
θεια, καί στήν ἐποχή τοῦ διαλόγου ἀναπτύσσουν τήν ἔννοια «κοινωνία 
τῆς ἁγίων» σέ διαχριστιανικά συνέδρια καί µέ τήν ὀρθόδοξη ἄποψη. Ἔ- 
τσι οἱ ὀρθόδοξοι εἶχαν τήν εὐκαιρία τόσο στό Συνέδριο τοῦ Ἐδιμβούργου 
τό 1937, ὅσος καί στή Β᾽ Γενική Συνέλευση τοῦ Παγκοσμίου Συμβουλίου 
Ἐκκλησιῶν στό Εναπείοη τό 1954 ἐπί τοῦ κυρίου θέματος τοῦ συνεδρίου 
«ὁ Χριστός εἶναι ἡ ἐλπίδα τοῦ κόσμου», νά ἀναλύσουν τήν ἔννοια «κοι- 
νωνία ἁγίων» καί κατά τήν ὀρθόδοξη ἄποψη. «Τοῦτο στηρίζεται ἐπί τῆς 
πεποιθήσεως ὅτι ὁ Θεός ἐνδιαφέρεται προσωπικῶς περί τῆς ἀνθρωπίνης 
ζωῆς καί τῆς ἀνθρωπίνης ἱστορίας», καί πρόσθεσαν: «Ἡ Ἐκκλησία εἷ- 
ναι ἡ μεγάλη κοινωνία τῶν ἁγίων. Ἡμεῖς ἐπί τῆς γῆς ζῶμεν καί ἀγωνιζό- 
μεθα ἐν κοινωνίᾳ µετά τοῦ ἐνδόξου νέφους τῶν μαρτύρων, τοῦ ἀποκαλυ- 
πτοµένου διά μέσου τῶν αἰώνων, καί ἐνισχυόμεθα διά τῶν πρεσβειῶν τῆς 
Θεοτόκου καί τῶν ἁγίων, μεθ᾽ ὧν ἑνούμεθα ἐν τῇ λατρείᾳ τοῦ Σωτῆρος 
ἡμῶν Χριστοῦ»21. | 

Καί ἐνῶ ὁ θεολογικός διάλογος ἐν ἀγάπῃ μέ τούς ἑτεροδόξους, καί 
στή συγκεκριμένη περίπτωση μέ τούς Προτεστάντες, εἶναι δυνατόν νά ἐ- 
πιφέρει κάποια προσέγγιση, ἀντίθετα ἡ Ἐκκλησία τοῦ Χριστοῦ πρέπει 
νά προστατεύσει τά τέκνα της ἀπό τούς αὐτοαποκαλούμενους «μάρτυ- 
ρες τοῦ Ἰεχωβᾶ», οἱ ὁποῖοι µέ τίς κακοδοξίες τους κατεδαφίζουν ὄχι µό- 
νο τήν ἀποδιδόμενη τιµή τῆς Ἐκκλησίας πρός τούς ἁγίους, ἀλλά καί τά 
βασικότερα δόγματα. ᾿Αρνοῦνται τή θεότητα τοῦ Κυρίου, πρός τόν ὁποῖο 


36. Δεκάλογος τῆς κατά Χριστόν νομοθεσίας, ἥτοι τῆς Νέας Διαθήκης, Λόγος ΗΒ Φι- 
λοκαλία, ὅ.π., τόμ. Δ᾽, σε’. 119. 

37. Στοῦ Ἰω. Καρμίρη, Τό Δογματικά καί Συµβολικά Μνημεῖα τῆς Ὀρθοδόξου Καθολι- 
κῆς Ἐκκλησίας, Τόμ. Β᾽, ἔκδ. ΟΓ87-ΑυιςίΓγία 1968, σ. 946. 

οὐδεμία ἀποδίνουν λατρεία, τιµή καί προσκύνηση. Οἱ Χιλιαστές µέ ἐπι- 
κεφαλῆς τούς «ἐπίγειους ἄρχοντές» τους, τούς ἀξιωματούχους τῆς ἑται- 
ρίας Σκοπιᾶς, κηρύσσουν μιά βασιλεία ξένη πρός ἐκείνη τοῦ Εὐαγγε- 
λίου. Ἡ ἄποψη πού διατυπώθηκε εἶναι ὅτι «Οἱ Μάρτυρες τοῦ ᾿Ιεχωβᾶ 
δέν ἔχουν ἀποκλίνει ἀπό τήν ὀρθόδοξη διδασκαλία γιά νά θεωρηθοῦν αἵ- 
ρεση, ἀλλά τήν ἔχουν σχεδόν καθολοκληρίαν ἀπορρίψει, ἐφόσον δέ δέ- 
χονται θεμελιώδη δόγματα τῆς ἐνανθρωπήσεως καί τοῦ τριαδικοῦ 
Θεοῦ». Βέβαια, παρατηρεῖται ἀπό νομική πλευρά «καί στή νομολογία 
καί στήν ἐπιστήμη ὑποστηρίχθηκε ὅτι οἱ χιλιαστές ἀποτελοῦν αἵρεση, 
ἀλλ. ἔχουμε συνοδική ἀπόφαση τῆς Ἐκκλησίας τῆς Ἑλλάδος, ἡ ὁποία 
ρητά τούς κατατάσσει στούς ἀλλοθρήσκους»ὸδ. Σέ μιά τέτοια περίπτω- 
ση, ὅπως θά ἔχουμε τή δυνατότητα νά δοῦμε τό θέµα σέ εἰδική µας 
πραγματεία, γιά τούς χιλιαστές, εἶναι τελείως ἀδύνατο νά ὑπάρξει προ- 
σέγγιση σχετικά μέ τή τιμή τῶν μαρτύρων καί τῶν ἁγίων, οἱ δέ Χριστια- 
νοί ὕστερα ἀπ᾽ ὅσα ἀναπτύξαμε, θά πρέπει νά ἀναθέτουν ἑαυτούς µόνο 
στήν Ἐκκλησία τοῦ Χριστοῦ. 

Ἡ πεμπτουσία τῆς σωτηρίας τοῦ ανθηδποὐ εἶναι νά εἰσέλθει στή 
προσωπική ζωή τοῦ Θεοῦ, δηλ.. νά ἐπιτύχει τή θέωση. Ἡ Θέωση πραγµα- 
τοποιεῖται ἁφῆς στιγμῆς ὁ ἄνθρωπος ἀρχίζει μέ τά μυστήρια τῆς ἐκκλη- 
σίας νά γίνεται ὑπόσταση «ἐκκλησιολογικῆς ὑπάρξεως». Ἡ ὁλοκλήρω- 
ση τῆς πορείας πρός τήν τελειότητα πραγματοποιεῖται μέ τήν ἀσκητική. 
Ἡ ἀσκητική ζωή διέκρινε τούς μάρτυρες τῆς Ἐκκλησίας, τό δέ μαρτύ- 
ριο εἶναι ἄσκηση. Μέ τήν ἀσκητική ὁ Χριστιανός εἰσέρχεται στήν αἰώνια 
ζωή, πού εἶναι ὁ Χριστός, τό ἀληθινό πρόσωπο. 


38. Γεωργίου Α. Πουλή, Ὁ Δόλος καί ἡ Πλάνη γιά τόν ἄδικο χαρακτήρα τῆς πράξης στό 
ἐκκλησιαστικό ποινικό δίκαιο, Θεσσαλονίκη 1984, σ. 11-120. 


ΟΙ ΝΕΟΜΑΡΤΥΡΕΣ ΩΣ ΣΥΝΕΧΙΣΤΕΣ ΤΗΣ ΟΡΘΟΔΟΞΗΣ 
ΠΝΕΥΜΑΤΙΚΟΤΗΤΑΣ ” 


Τό τρέχον ἔτος 1986 ἀφιερώθηκε ἀπό τόν Παναγιώτατο Μητροπολί- 
τη Θεσσαλονίκης Παντελεήμονα τόν Χρυσοφάκη στούς Νεομάρτυρες 
τῆς ᾿Ορθοδοξίας, πού εἶναι «τῆς ὀρθοδόξου πίστεως ἡ ἀνακαίνησις, καί 
τῆς ἀσεβείας ἡ κατάργησις». Ἡ τιμή τῶν νεοφανῶν μαρτύρων θά κορυ- 
φωθεῖ κατά τό μήνα Νοέμβριο ὁπότε θά λάβει χώρα ἱστορικοθεολογικό 
συνέδριο στήν πόλη τοῦ Μεγαλομάρτυρα Αγίου Δημητρίου καί θά µελε- 
τηθοῦν πολλές πτυχές τοῦ βίου καί τοῦ ἔργου τους. Στό συνέδριο αὐτό ἐ- 
μεῖς θά ἔχουμε τήν εὐκαιρία νά ἀναπτύξουμε τό θέµα: «Ἡ θεολογία ἀρ- 
-χαίων καί νέων Μαρτυρολογίων». 

Οἱ «Νεομάρτυρες» ἀποτελοῦν ἕνα µεγάλο κεφάλαιο τῆς νεότερης ἷ- 
στορίας καί τῆς ᾿Ορθοδοξίας γενικότερα. Γι’ αὐτό καί χρήζει ἐνδελεχοῦς 
ἔρευνας. ᾽Από τό μεγάλο κεφάλαιο τῶν Νεομαρτύρων μικρή µόνο ἔποψη 
ἐξετάζουμε στό ἀφιέρωμά µας αὐτό πρός τιμή τοῦ φίλου καί συναδέλφου 
ΒΑΣΙΛΗ ΣΤΟΓΙΑΝΝΟΥ͂. Ὁ Βασίλης Στογιάννος δέν ὑπῆρξε μόνο ἀκα- 
δημαϊκός δάσκαλος ἀλλά καί φλογερός κήρυκας τοῦ λόγου τοῦ Θεοῦ. 
Ἐργάστηκε καί θεολόγησε µέσα στήν Ἐκκλησία τοῦ Χριστοῦ δίνοντας 
τή μαρτυρία τῆς ᾿Ὀρθοδοξίας «παντί τῷ αἰτοῦντι». Ἡ φωνή του, φωνή 
καθαρή, σταθερά ὀρθόδοξη, ἠχεῖ στ᾽ αὐτιά καί στίς καρδιές ὅλων ἐκεί- 
νῶν πού τόν ἄκουγαν μέ προσοχή καί ἀγάπη. 


Ι. 


Ἡ ὀρθόδοξη πνευματικότητα συνίσταται στήν καταπολέμηση τοῦ 
| σατανᾶ, στήν ἐσωτερική κάθαρση, στό φωτισμό, στή γνώση τοῦ Θεοῦ, 
στήν ὁμολογία τῆς πίστεως μέχρι τό μαρτύριο, καί βέβαια, στή θέα τοῦ 
Θεοῦ καί στή θέωση. Ἡ θεολογία καί ἡ πνευματικότητα τῆς ὀρθόδοξης 
Ἐκκλησίας κατανοοῦνται καί βιώνονται στήν πληρότητά τους ἀπ᾽ ἐκεί- 
νους, πού ἔχουν κοινωνία μέ τούς θεουμένους ἁγίους. Ἡ παράδοση αὐτή 


» (Ανάτυπο ἀπό τήν Επιστημονική Ἐπετηρίδα τῆς Θεολογικῆς Σχολῆς. Διακονία. ᾿Αφιέ- 
ρωμα στή μνήμη Βασιλείου Στογιάνου). 
Θεσσαλονίκη 1988. 

βρίσκεται στήν ἀσκητική ζωή τῆς Ἐκκλησίας, στά συγγράµµατα τῶν 
Πατέρων, καί βέβαια πρῶτα ἀπ᾽ ὅλα στήν "Αγία Γραφή. 

Ἡ ὀρθόδοξη πνευματικότητα, γιά τήν ὁποία ἀγωνίστηκαν οἱ Πατέ- 
ρες τῆς Ἐκκλησίας καί ἀργότερα, σέ χρόνια δύσκολα, τόν δέκατο τέ- 
ταρτο αἰώνα, ὁ ἅγιος Γρηγόριος ὁ Παλαμᾶς, ὁδηγεῖ τόν πιστό στήν ἆλη- 
θογνωσία. Ἡ γνώση ὅμως τοῦ Θεοῦ δέν εἶναι γνώση ἐγκεφαλική, ἀλλά 
νοητική. Ὅταν ὁ νοῦς, πού ἀποτελεῖ διακεκριμένη ἐνέργεια τῆς. ψυχῆς, 
καθαρθεῖ ἀπό τά πάθη καί τήν ἁμαρτία, ὁ ἄνθρωπος πορεύεται σταθερά 
σέ μιά πρόσωπο πρός πρόσωπο συνάντηση μέ τό Θεό. Ἡ ἐσωτερική κά- 
θαρση ὅμως δέν μπορεῖ νά πραγματοποιηθεῖ ἕξω καί µακριά ἀπό τήν 
κοινότητα, ἤ κοινωνία, δηλ.. τήν Ἐκκλησία. Στήν κοινότητα αὐτή τελεῖ- 
ται τό μυστήριο τῆς Θ. Εὐχαριστίας, πού ἐκφράζει τήν ἑνότητα τῆς Ἐκ- 
κλησίας μαζί μέ τόν ἐπικεφαλῆς τῆς κοινότητας, τόν ἐπίσκοπο. Ἡ διδα- 
σκαλία αὐτή συμπεριελήφθηκε στίς ἀποφάσεις τῶν ἡσυχαστικῶν συνό- 
δῶν τοῦ δέκατου τέταρτου αἰώνα, στίς ὁποῖες δικαιώθηκε ὁ ἅγιος Γρη- 
γόριος ὁ Παλαμᾶς καί καταδικάστηκαν οἱ ἀντίπαλοί του, πού ἐκπροσω- 
ποῦσαν ξενόφερτη, δυτική θολογική σκέψη. Οἱ ἀποφάσεις τῶν συνόδων 
τοῦ δέκατου τέταρτου αἰώνα συμπεριελήφθηκαν στήν ἀκολουθία τῆς Κυ- 
ριακῆς τῆς ᾿Ὀρθοδοξίας. Καί ὀρθῶς, ἀφοῦ ὁ ἅγιος Γρηγόριος ὁ Παλαμᾶς 
δέν ὑπῆρξε «καινός θεολόγος» καί ἡ διδασκαλία του δέν εἶναι «νέα θεο- 
λογία», ὅπως ἤθελαν νά τήν ἐμφανίσουν οἱ ἀντίπαλοί του]. 

Ὁ βίος, ἡ θεολογία καί κυρίως ἡ πνευματικότητα τῆς ᾿Ορθόδοξης 
Ἐκκλησίας ἐνῶ πολεμήθηκε ἀπό τούς ἀντιπάλους της καί σ᾿ αὐτήν ἁκό- 
μα τή Ρωσία, γιά νά ἐπανέλθει ἀργότερα στή μεγάλη αὐτή χώρα, ἀντίθε- 
τα δέσποζε μεταξύ τῶν Ἑλλήνων τῆς ᾿Οθωμανικῆς αὐτοκρατορίας καί 
διατηρήθηκε ἀλώβητη διαμέσου τῶν μοναστηρίων καί μάλιστα τῶν μο- 
ναστηρίων τοῦ “Αγίου "Ὄρους. Ἡ ὀρθόδοξη παράδοση καί πνευματικό- 
τητα ἀνέδειξαν τούς Νικοδήμους “Αγιορεῖτες, τούς Νοταράδες, τούς 
Κολλυβάδες, ἕνα Κοσμᾶ Αἰτωλό, καί ὅλο τό νέφος τῶν Νεομαρτύρων 
τῆς Ὀρθοδοξίας πού εἶναι τό «καύχημα εἰς τούς ὀρθοδόξους χριστια- 
νούς, καί δόξα καί χαρά». Μέ τούς Νεομάρτυρες τῆς ᾿Ορθοδοξίας ἡ 
Ἐκκλησία δοξάζεται ἐνῶ καταισχύνονται οἱ ἑτερόδοξοιἆ, παρατηρεῖ ὁ ἅ- 
γιος Νικόδημος ὁ Αγιορείτης. 

Ὁ ἅγιος Νικόδημος ὁ “Αγιορείτης ἐξαίροντας τήν πίστη καί τή ζωή 


1. Βλ. Γ. Μαντζαρίδου, «Παράδοσις καί ἀνανέωσις εἰς τήν θεολογίαν Γρηγορίου τοῦ 
Παλαμᾶ», Μέθεξις Θεοῦ, Θεσσαλονίκη 1979, σ. 231. 
: 4, Βλ. Νικοδήμου τοῦ “Αγιορείτου, Νέον Μαρτυρολόγιον, ἔκδ. Γ᾽, ἐκδ. οἴκου 
«Αστήρ», ᾿Αθῆναι 1961, Προοίμιον, σ. 22 (α-β). 

τῶν νέων ἀθλητῶν τῆς Εκκλησίας, τοποθετεῖ αὐτούς στή χορεία ὅλων ἐ- 
κείνων τῶν ἁγίων πού ἔζησαν τήν ὀρθόδοξη πνευματικότητα. «Καθώς ἡ 
ὀρθή, καί ἁγία πίστις γεννᾷ καί στερεώνει τήν ὀρθήν, καί ἁγίαν ζωήν: ἕ- 
τσι ἀντιστρόφως καί ἡ ἁγία ζωή, γεννᾷ καί στερεώνει τήν ἁγίαν πίστιν: 
καί ἕνα τοῦ ἄλλου εἶναι συστατικόν, κατά τόν θεῖον Χρυσόστομον: καί. 
βλέπομεν μέ τό ἔργον, ὅτι ὅσοι ἀρνοῦνται τήν πίστιν τοῦ Χριστοῦ, ἤ πί- 
πτουν εἰς δόγματα πονηρά, οὗτοι εἶναι πρότερον διεφθαρμένοι ἀπό μίαν 
ζωήν πονηράν, ἐμπαθῆ καί διεστραμμένην»δ. | 

Ἕνα βασικό στοιχεῖο τῆς ὀρθόδοξης πνευματικότητας εἶναι τό µαρ- 
τύριο. Ὁ ἅγιος Νικόδημος ὁ ᾿Αγιορείτης ἀναλύοντας τήν ἔννοια «μάρ- 
τυς» τονίζει ὅτι πρῶτα ὁ ἴδιος ὁ Θεός Πατήρ ἔγινε μάρτυς τῆς θεότητας 
τοῦ Υἱοῦ του, κηρύττοντας αὐτόν στόν ᾿Ιορδάνη, στό Θαβώριο ὄρος καί 
στό ἐρχόμενο πάθος. ᾿Αλλά καί ὁ μονογενής Υἱός του ἔγινε μάρτυς τοῦ 
Πατρός μέ ὅλο τό ἔργο τῆς θείας οἰκονομίας. Ἡ μεγαλύτερη χαρά τῶν 
πιστῶν εἶναι νά γίνονται μάρτυρες τῆς ᾿Αγίας Τριάδος κατά τό «γίνεσθέ 
μοι μάρτυρες καί ἐγώ Μάρτυς, λέγει Κύριος ὁ Θεός, καί ὁ παῖς μου ὅν ἐ- 
ξελεξάμην» (Ἠσ. 43,10)4. 

Τό θέαµα τῶν μαρτύρων προκαλεῖ μακαριότητα, γιατί εἶναι πραγµα- 
τικά Μακάριο. Οἱ ἄγγελοι, λέγει ὁ ἅγιος Νικόδημος ὁ Αγιορείτης, χαί- 
ρονται ν᾽ ἀντικρύζουν τούς Μάρτυρες, διότι ἀφοῦ ὁμολόγησαν τό Χρι- 
στό, ὑπέστησαν δεινά καί μαρτύρια. Καί ὁ ἅγιος Νικόδημος συνεχίζει: 
«Ὅσον χαίρουσι καί µακαρίζονται, διά τί βλέπουν τήν μακαρίαν ὄψιν 
τοῦ Θεοῦ, ἄλλο τόσον χαίρουσι, καί μακαρίζονται, διά τί βλέπουν ὑμᾶς. 
τούς νέους μάρτυρας ἀνάμεσα εἰς τά διά Χριστόν πάθη καί Μαρτύρια: ἕ- 
να γάρ εἶναι νά εἰπῇς δόξαν, καί μακαριότητα, καί ἕνα νά εἰπῇς πάθος 
διά τόν Χριστόν, καί Μακάριον: δι᾽ ὅ καί ὁ Κύριος δόξαν ὠνόμασε τόν 
σταυρόν, καί τό πάθος του’ 'νῦν ἐδοξάσθη ὁ υἱός τοῦ ἀνθρώπου’ (Ἴω 
13.31)». | 

Ἐνῶ τό μαρτύριο προκαλεῖ μακαριότητα καί δοξάζει τόν πιστό, ἀν- 
τίθετα ἡ ἄρνηση τοῦ Χριστοῦ σημαίνει μεγάλη πτώση. Οἱ ἀρνησίχριστοι 
ἔπαθαν, παρατηρεῖ ὁ ἴδιος ἅγιος, µεγάλη συμφορά. Ἡ ἐμμονή μάλιστα ὁ- 
ρισμένων στήν πτώση εἶναι «ἀξιοδάκρυτον πτῶμα». Γι’ αὐτό καί παρα- 
κινοῦνται οἱ ἀρνησίχριστοι νά μετανοήσουν καί ν᾽ ἀρχίσουν «πόλεμον μέ 


3. Βλ. Νικοδήμου τοῦ “Αγιορείτου, ὅ.π., σ. 16 (α). 
4. Βλ. Νικοδήμου τοῦ 'Αγιορείτου, ὅ.π., σ. 20 (α). 
5. Βλ. Νικοδήμου τοῦ 'Αγιορείτου, ὅ.π., σ. 22 (β). 

τόν ἐχθρόν», τόν ὁποῖο πρέπει νά νικήσουν κατά κράτος. Πρίν ὅμως ἀρ- 
χίσει ὁ πόλεμος, ἡ κατάληξη τοῦ ὁποίου πρέπει νά εἶναι ἡ ὁμολογία τοῦ 
Χριστοῦ καί τό μαρτύριο, ὁ ἅγιος Νικόδημος συνιστᾶ στούς ἀρνησιχρί- 
στους νά ἀσκηθοῦν στήν πνευματική ζωή μέ τή βοήθεια ἔμπειρου γέρον- 
τα. Σ᾽ αὐτόν πρέπει νά ἐξομολογηθοῦν τίς ἁμαρτίες τους καί τήν ἐπιθυ- 
μία τους γιά τό μαρτύριο. «Νά ζητήσετε νά λάβετε τήν δευτέραν χρίσιν 
τοῦ “Αγίου Μύρου, κατά τήν διάταξιν τῆς ᾿Αγίας Ἐκκλησίας µας. Νά 
τραβηχθῆτε εἰς ἕνα μέρος ἥσυχον, καί ἐκεῖ καθήμενοι νά παρακαλέσετε 
τόν Θεόν μέ νηστείαν, ἀγρυπνίαν, καί δάκρυα, διά νά γένῃ ἵλεως εἰς τό 
μέγα σφάλμα ὅπου ἐκάμετε' καί μάλιστα διά νά ἀνάψῃ τήν θείαν του ἀ- 
γάπην εἰς καρδίαν σας, καί σᾶς ἐνδυναμώση εἰς τό Μαρτύριον, διά νά 
καταισχύνετε τόν διάβολον, καί τούς ὑπηρέτας του»ό. 

Ἡ μετάνοια σώζει τούς ἀρνησιχρίστους. Ἡ ὁλοκλήρωση ὅμως τῆς 
μετάνοιας µετά τήν πτώση πραγματοποιεῖται μέ τό μαρτύριο. Ἔτσι στά 
χρόνια τῆς τουρκοκρατίας καλλιεργεῖται ἡ ἐπιθυμία τοῦ μαρτυρίου, μέ 
τό ὁποῖο ἡ μετάνοια ἀποβαίνει «ὁλοκάρδιος». «᾿Ἐσεῖς ὁπού ἠρνήθητε 
μίαν φοράν τόν Χριστόν», παρατηρεῖ πάλι ὁ ἅγιος Νικόδημος ὁ Αγιο- 
ρείτης, «ἀγκαλά καί ἡμπορεῖτε νά σωθῆτε διά μετανοίας, καί ἱκανοποιή- 
σεως, ὁπού διορίζουν οἱ ἱεροί και θεῖοι κανόνες, χωρίς νά μαρτυρήσετε: 
ἡ µετάνοιά σας ὅμως αὕτη δέν εἶναι τελεία καί ὁλοκάρκιος, ἀλλά ἀτε- 
λῆς, μερική καί κολοβή, µέ τό νά μή ἐξισοῦται καί νά ἀναλογῇ ὁ Κανό- 
νας, καί ἡ ἱκανοποίησις μέ τό σφάλμα τῆς ἀρνήσεως. Καί μέ ἄλλα ἆ- 
μαρτήματα ὁπού ἑκάματέ εἰς τόν καιρόν τῆς ἀρνήσεως: πάντοτε δέ πρέ- 
πει νά εἶναι κάποια ἀναλογία καί ὁμοιότης ἀναμεταξύ εἰς τό σφάλμα, 
καί εἰς τόν κανόνα τοῦ σφάλματος, καθώς οἱ θεολόγοι διδάσκουσι. Διά 
ταύτην τήν ἀφορμήν καί ὁ Η᾽ Κανών τοῦ “Αγίου Ἱερομάρτυρος Πέτρου 
᾽Αλεξανδρείας, διορίζει ὅτι ἡ τελειοτάτη καί ὁλοκάρδιος μετάνοια τῶν 
ἀρνησιχρίστων, εἶναι τό νά ὑπάγουν εἰς τόν τόπον ἐκεῖνον ὁπού ἠρνήθη- 
σαν τόν Χριστόν, καί ἐκεῖ νά τόν ὁμολογήσουν πάλιν ἐμπρός εἰς ὅλους, 
καί ἐν τῇ ὁμολογίᾳ ταύτῃ νά ἀποθάνουν»᾽. Εἶναι προφανές ὅτι ἡ ὁμολο- 


6. Βλ. Νικοδήμου τοῦ “Αγιορείτου, ὅ.π., σ. 19 (α). 

7. Βλ. Νικοδήμου τοῦ 'Αγιορείτου, ὅ.π., σ. 19 (β). Ὁ Η᾽ Κανόνας τοῦ Πέτρου ᾽Αλεξαν- 
δρείας ὁρίζει τά ἑξῆς: «Τοῖς δέ παραδεδοµένοις, καί ἐκπεπτωκόσι, τοῖς τε αὐτοῖς προσελη- 
λυθόσιν εἰς τόν ἀγῶνα, καί ὁμολογοῦσιν εἶναι Χριστιανοῖς, ἐμβεβλημένοις τε ἐν τῇ φυλακῇ 
μετά βασάνων, εὔλογόν ἐστιν ἐν ἀγαλλιάσει καρδίας συνεπισχύειν, καί κοινωνεῖν ἐν πᾶσιν, 
ἔν τε ταῖς προσευχαῖς, καί τῇ μεταλήψει τοῦ σώματος καί τοῦ αἵματος τοῦ Χριστοῦ, καί τῇ 
παρακλήσει τοῦ λόγου ἵνα εὐτονώτερον ἀγωνισάμενοι καταξιωθῶσι καί αὐτοί τοῦ βραβείου 

υγία τῆς πίστεως στόν τόπο τῆς ἀρνήσεως τοῦ Χριστοῦ, διαφέρει ἀπό τήν 
αὐτόκλητη καί προκλητική πράξη ὁρισμένων αἱρετικῶν πού προσέρχον- 
ταν στό μαρτύριο κατά τήν ἀρχαία Ἐκκλησία. Τό ἕνα εἶναι ἐπανόρθωση 
«πτώσεως», ἐνῶ τό ἄλλο ἰσοδυναμεῖ µέ αὐτοκτονία. "Αλλωστε καί ὁ ἵ- 
διος ὁ Πέτρος ᾽Αλεξανδρείας ἦταν ἐναντίον κάθε μοντανιστικῆς καί ἔξω 
ἐκκλησιαστικῆς παραδόσεωςδ. Ἐπίσης παρατηροῦμε ὅτι ἡ ὁμολογία γιά 
τό Χριστό καί τό μαρτύριο ὅπως καί ἡ ἐπανόρθωση τῆς πτώσεως μέ 
μαρτύριο, πιστεύεται καί κατά τήν περίοδο αὐτή, ὅτι εἶναι καρπός τοῦ 
“Αγίου Πνεύματος, γι’ αὐτό καί ὅλοι πού ἐπιθυμοῦν τήν χριστιανική ὁμο- 
λογία πρέπει νά ζοῦν πνευματική ζωή. 

Πολλοί ἀπό τούς Νεομάρτυρες, ὅπως ὁ βίος καί τ μαρτύριό τους 
παραδίδεται ἀπό τό Νικόδημο ᾿Αγιορείτη, τό Μακάριο Κορίνθου, τό Νε- 
όφυτο Χίου, καί τόν ᾿Αθανάσιο Πάριο, ἦταν μοναχοί τοῦ “Αγίου Όρους 
ἤ ἄλλων μοναστηρίων ἀνδρώων ἤ γυναικείων, δηλ. ἱερομόναχοι καί ὁ- 
σιομάρτυρες. Πολλοί ἐπίσης πρίν ἀπό τό μαρτύριό τόυς, καί μάλιστα οἱ 
ἀρνησίχριστοι πού εἶχαν μετανοήσει γιά τήν πτώση τους, διῆλθαν ἀπό τά 
μοναστήρια τοῦ Αγίου "Ὄρους, τήν "Αγία Λαύρα, τήν μονή τοῦ “Αγίου 
Παύλου, Ξηροποτάμου, Φιλοθέου καί ἄλλα, καί ἀπό τήν ἔρημο, κυρίως 
ἀπό τά Καυσοκαλύβια, εἴτε ὡς μοναχοί εἴτε ὡς μετανοοῦντες, γιά νά 
προετοιμαστοῦν πνευματικά. 

Εἶναι γνωστό ἀπό τήν ἔρευνα τῆς ᾿Αγιολογίας ὅτι ὅλοι οἱ ἀρχαῖοι 
μάρτυρες τῆς Ἐκκλησίας πρίν προσφέρουν τή ζωή τοὺς γιά τό Χριστό 
αἰσθάνονταν τό “Αγιο Πνεῦμα νά προσεύχεται στή καρδιά τους, στό χῶ- 
ρο δηλ.. ἐκεῖνο ὅπου ὁ ἄνθρωπος βιώνει τήν ὑπακοή πρός τό Θεό, κατά 
τόν “Αγιο Μακάριο. Ἡ καρδιά, κατά τόν “Αγιο Μακάριο, «ἡγεμονεύει 
ὅλου τοῦ ὀργάνου καί, ἐπάν κατάσχῃ τάς νομάς τῆς καρδίας ἡ χάρις, 
βασιλεύει ὅλων τῶν λογισμῶν καί τῶν μελῶν: ἐκεῖ γάρ ἐστιν ὁ νοῦς καί 
' πάντες οἱ λογισμοί τῆς ψυχῆς»”. Ἡ καρδιά θεωρεῖται ἀπό τό Μακάριο ἡ 
συνισταμένη ὅλων τῶν δυνάμεων τῆς ψυχῆς. Ἡ ἀλήθεια αὐτή μᾶς ὁδηγεῖ 
στό ἀσφαλές συμπέρασμα ὅτι οἱ μάρτυρες τῆς ἀρχαίας Ἐκκλησίας ἦταν 


τῆς ἄνω κλήσεως. Καί γάρ ἑπτάκις, φησί, πεσεῖται ὁ δίκαιος, καί ἀναστήσεται: ὅπερ, εἰ 
καί πάντες οἱ ἐκπεπτωκότες πεποιήκασι, τελειοτάτην καί ὁλοκάρδιον μετάνοιαν ἐνεδείξαν- 
το», Γ. ᾿Α. Ράλλη καί Μ. Ποτλῆ, Σύνταγμα τῶν θείων καί ἱερῶν Κανόνων, τόμ. Δ᾽ ᾿Αθῆναι 
1854, σ. 23-24. 
8. Γιά τή θέση τοῦ Πέτρου ᾿᾽Αλεξανδρείας στό μαρτύριο βλ. Αντ. Παπαδοπούλου, Ὁ 
Μοναχισμός ἔναντι τῆς αἱρέσεως εἰς τήν ἀρχαίαν Ἐκκλησίαν, Θεσσαλονίκη 1980, σ. 82-83. 
9. Ὁμιλία 15, 20, Μρπο ΡΟ 24, 589 Β. 

καθαροί καί φωτισμένοι ἀπό τό Θεό, ἕτοιμοι γιά τό μαρτύριο, εὐπρόσδε- 
κτο ἀπό τό Θεό. Αὐτό σηµαίνει πώς οἱ μάρτυρες ἦταν πρόσωπα θεούμε- 
να. Γι αὐτό καί τό μαρτύριο τῆς συνειδήσεως, ὅπως ἐπικράτησε νά ὀνο- 
μάζεται τό μαρτύριο τῶν μοναχῶν, ἐνῶ φαίνεται χρονολογικά μεταγενέ- 
στερο, οὐσιαστικά εἶναι προγενέστερο. Κανείς δέ φθάνει στήν θυσία τοῦ 
αἵματος ἄν δέν ἀγωνίζεται κατά τοῦ διαβόλου. Νά γιατί καί οἱ νεοµάρτυ- 
ρες ἔπρεπε πρῶτα νά περάσουν ἀπό τό καμίνι τῆς ἐσωτερικῆς καθάρσε- 
Ως. . 
᾿Από τό ἐσωτερικό μαρτύριο διέρχονται ὅλοι οἱ νεομάρτυρες, γιατί 
πρῶτα ἀσκοῦνται στήν καταπολέμηση τοῦ σατανᾶ, ἐπιδίδονται στήν 
πνευματική ἄσκηση, διέρχονται δηλ. ἀπό τήν «κατά Θεόν Σχολήν», τήν 
ἀγρυπνία καί τήν προσευχή. Ἡ πνευματική αὐτή ζωή ὁδηγεῖ αὐτούς στήν 
ἀληθογνωσία. 

Στούς βίους τῶν Νεομαρτύρων ἐκτίθενται ἐκεῖνα τά στοιχεῖα πού 
συνθέτουν τήν ἐσωτερική πνευματικότητα. Κάθαρση ἁπό κάθε εἴδους ἀ- 
καθαρσία. Ἔπειτα µελέτη τῆς Αγίας Γραφῆς, συμμετοχή στά μυστήρια 
τῆς Ἐκκλησίας. Αὔξηση τῆς πίστεως καί ἀναστροφή µέ τούς ἁγίους. 
Ὅλοι οἱ νεομάρτυρες χαρακτηρίζονται ἀπό τούς βιογράφους τους φρόνι- 
μοι, νουνεχεῖς, σώφρονες. Πολλοί μάλιστα ἀπ᾽ αὐτούς παιδιόθεν ἦταν 
σώφρονες, ἐχθροί τῶν σαρκικῶν ἡδονῶν, μιμητές τοῦ πάγκαλου 
Ἰωσήφί0, Γιά ὅλους σχεδόν λέγεται ὅτι ἐναπέθεσαν τόν ἑαυτόν τους σέ 
πνευματικό πατέρα καί δέν προχωροῦσαν στό μαρτύριο «χωρίς τήν συµ- 
βουλήν τοῦ πνευματικοῦ πατρός». Οἱ πνευματικοί πατέρες συμβουλεύουν 
ὅσους ἐπιθυμοῦν τό μαρτύριο νά µή ζητοῦν «αὐθαδῶς τά τοιαῦτα, ἐπειδή 
δέν εἶναι συγκεχωρημένον ἀπό τούς ἱερούς κανόνας νά πηγαίνουν οἱ Χρι- 
στιανοί ἀπό λόγου των εἰς τό μαρτύριον, διά τό ἄδηλον τῆς ἐκβάσεως, 
μήπως μή δυνάμενοι νά ὑποφέρουν ἕως τέλους, ἀρνηθῶσι τήν πίστιν των, 
καί γελασθῶσιν ἀπό τόν διάβολον». Ὡστόσο ὅλοι διψοῦν τόν «ὑπέρ Χρι- 
στοῦ θάνατον»ν!!, Ἡ πρόθυμη ὁμολογία τους ἐνώπιον τῶν ἀρχόντων καί 
ἡ προθυμία τους νά μιμηθοῦν τό Χριστό, παραλληλίζεται πρός τήν ὁμο- 
λογία τοῦ Νέστορα, ὁ ὁποῖος μέ τήν εὐλογία τοῦ ἁγίου Δημητρίου, προ- 
σῆλθε καί πάλεψε ἐναντίον τοῦ Λυαίου!2. Καί µέ τό παράδειγµα αὐτό ἐ- 
ξαίρεται ἡ πρόθυμη ὑπέρ τοῦ Χριστοῦ ὁμολογία ὅπως καί τό μαρτύριο, 

ἀλλά πάλι ὑπενθυμίζεται ἡ ἀνάγκη εὐλογίας τοῦ πνευματικοῦ γέροντα, ὁ 
ὁποῖος καί μπορεῖ νά διακρίνει τήν ὡριμότητα τοῦ πιστοῦ. 

Ἐπειδή λοιπόν ὁ δρόμος τοῦ μαρτυρίου εἶναι δύσκολος, οἱ νεομάρ- 
τυρες γίνονται «ἀγωνιστές τῆς κατά Θεόν ἀσκήσεως καί φύλακες κατά 
πάντα τῶν ἀρετῶν τῶν ἁγίων». Ἡ τελευταία αὐτή ἔκφραση, δέν εἶναι 
χωρίς ἰδιαίτερη σημασία, ἀφοῦ οἱ ἅγιοι βίωσαν τό ἐσωτερικό μαρτύριο 
καί πολλοί ἀπ᾽ αὐτούς τό μαρτύριο τοῦ αἵματος. Παρακολουθοῦν μέ 
προθυμία ὅλες τίς ἐκκλησιαστικές ἀκολουθίες, ἀφοῦ αὐτό ἔπραξαν καί 
οἱ ἅγιοι”. Γιά τούς νεομάρτυρες ὁ ᾿Ιησοῦς εἶναι «καί ἔρως, καί ἀγάπη, 
καί ἔφεσις, καί ζωή καί ἀνάστασις, καί βασιλεία»]4. Εἰδικότερα οἱ ὁσιο- 
μάρτυρες ὡριμάζουν πνευματικά γιά τό μαρτύριο στά μοναστήρια καί 
στά ἡσυχαστήρια καλλιεργώντας τίς χριστιανικές ἀρετές. Μερικοί ἀπ᾿ 
αὐτούς οἰκοδομοῦν μοναστήρια ἕξω ἀπό τό "Αγιο Ὄρος, μεταφυτεύ- 
οντας ἔτσι τήν πνευματικότητα τοῦ "Αγίου Ὄρους στά νέα µοναστικά 
κέντρα. 

Πολλοί ἀπό τούς νεοµάρτυρες, πού ἦταν νέοι στήν ἡλικία, δοκιµά- 
ζονταν σκληρά ἀπό τούς κριτές τους. Τούς ἕκαναν δελεαστικές προτά- 
σεις γιά θέσεις καί ἀξιώματα προκειµένου ν᾽ ἀρνηθοῦν τήν πίστη τους. 
᾿Επίσης τούς προκαλοῦσαν σέ ἔκλυτη ζωή νομίζοντας ὅτι αὐτοί ὡς νέοι 
εὔκολα θά κάµπτονταν. Ὅμως ἀσκημένοι στή χριστιανική πνευματική 
ζωή καί ἀγωνιστές κατά τῶν σατανικῶν δυνάμεων, ἔμεναν ἑδραῖοι στήν 
πίστη ζώντας µέ σωφροσύνη)’. Ἐπιμένοντας στή χριστιανική ζωή, ἀπέ- 
βλεπαν στό μαρτυρικό στεφάνι]6͵ 

Καρπός αὐτῆς τῆς πνευματικῆς ζωῆς ἦταν ἡ γνώση τοῦ Θεοῦ. Ὁ Θε- 
ός τήν ὁποῖο ὁμολογοῦν μπροστά στούς κριτές τους εἶναι τρισυπόστα- 
τος, ἐνῶ τό δεύτερο πρόσωπο τῆς Αγίας Τριάδος, ὁ Κύριος Ἰησοῦς, εἷ- 
ναι Θεάνθρωπος. Τέλειος Θεός καί τέλειος ἄνθρωπος, κατά τόν ὅρο τῆς 
Δ᾽ Οἰκουμενικῆς Συνόδου. Καλούμενοι νά ὁμολογήσουν τήν πίστη τους 
ἀναφέρονται στό θεολογικό καί χριστολογικό δόγμα. Ἡ ἀρετή τους καί 
ὁ θεῖος ἔρως ἀνεβάζουν τούς πιστούς σέ µεγάλο ὕψος: «Εἶδες εἰς οἷον ὕ- 
ψος ἀνεβάζει τόν ἄνθρωπον ἡ ἀρετή, καί ὁ τοῦ Χριστοῦ ἔρως; Ὥστε ὁ- 
πού τό πάντων δεινότατον, καί φευκτέον ἀπ᾽ ὅλους, τόν θάνατον λέγω, 


13. Νικοδήμου τοῦ “Αγιορείτου, ὅ.π., σ. 58 (α). 
14. Νικοδήμου τοῦ 'Αγιορείτου, ὅ.π., σ. 56 (β). 
15. Νικοδήμου τοῦ ᾿Αγιορείτου, ὅ.π., σ. 82 (β) - 83 (α). 
16. Νικοδήμου τοῦ 'Αγιορείτου, ὅ.π., σ. 88 (β). 

νά διψᾷ καί τόν ξετρέχῃ. Καί δικαίως; ἐπειδή ὁ νικήσας τήν ἁμαρτίαν, 
αὐτός ἐνίκησε καί τόν θάνατον: ὅθεν εἰς τόν δίκαιον ἄνθρωπον, ὁ θάνα- 
τος δέν λογίζεται θάνατος, ἀλλά ἀνάπαυσις καί μετάβασις, ἀπό τά λυ- 
πηρά καί μάταια, πρός τά χαρμόσυνα καί ἀληθινά: ᾽τίμιος γάρ φησί, ἐ- 
ναντίον Κυρίου, ὁ θάνατος τῶν ὁσίων αὐτοῦ». 

Γνήσιο λοιπόν στοιχεῖο τῆς ὀρθόδοξης πνευματικότητας εἶναι ἡ ἁλη- 
θογνωσία. Στίς δελεαστικές προτάσεις καί στίς ἄλλες προκλήσεις τῶν 
κριτῶν ν᾽ ἀρνηθοῦν τό Χριστό καί νά τουρκεύσουν, οἱ νεομάρτυρες ἀ- 
παντοῦν ἀταλάντευτα. «Μή μοι γένοιτο νά ἔλθω εἰς τόσην ἀγνωσίαν, ὦ 
κριτά, καί νά ἀρνηθῶ τόν Χριστόν μου: κάλλιόν μου εἶναι νά ἀποθάνω, 
καί νά ἦμαι μέ τόν Χριστόν, πάρεξ νά ζῶ εἰς τοῦτον τόν κόσμον, μέ μυ- 
ρίας ἀναπαύσεις καί δόξας βιοτικάς»!δ. Ἡ στερεότυπη αὐτή ἔκφραση 
δέν εἶναι χωρίς σημασία. Ὁ Χριστός γιά τούς νεομάρτυρες καί γιά ὅλους 
τούς πιστούς εἶναι ὁ Υἱός τοῦ Θεοῦ, ἀλλά καί ἡ ζωή τους. ᾿Αρνούμενοι 
τό Χριστό, θά ἀρνοῦνταν τή ζωή. Ἡ ὁμολογία τους ἐξάλλου μπροστά 
στούς κριτές, «ἐγώ Χριστιανός γεννήθηκα καί Χριστιανός θά πεθάνω», 
ἰσοδυναμεῖ µέ τήν ὀρθή γνώση τοῦ Θεοῦ, τήν ἀγαθογνωσία, ἐνῶ ἡ ἄρνη- 
ση τοῦ Χριστοῦ, ἐκφράζει ἄγνοια Θεοῦ. 

ἩἭ ἀγνωσία τοῦ Θεοῦ ἀποτελεῖ πνευματικό σκοτάδι. Ὅσοι ζοῦν σ᾽ 
αὐτό περπατοῦν ἄτακτα στή ζωή τους. Πολλοί ἀπό τούς ἀρνησίχριστους 
στά χρόνια τῆς ἀγνοίας περπατοῦσαν ἅτακτα. Ἡ ἄρνηση τοῦ Χριστοῦ 
μαρτυρεῖ ὅτι στεροῦνταν τήν πνευματική δύναμη νά ἀντισταθοῦν στίς 
προκλήσεις τοῦ κόσμου καί σ᾽ ἄλλες δελεαστικές προτάσεις. Ἡ ἄρνηση 
τοῦ Χριστοῦ, εἶναι ἄρνηση τῆς πνευματικῆς ζωῆς. 

"Οσοι ἀπό τούς ἀρνησίχριστους μετανοοῦν καί ἐπιθυμοῦν ἔμπρακτα 
νά ἀποδείξουν τήν ἐσωτερική τους συντριβή, ἔρχονται στό “Αγιο Ὄρος, 
ἀσκοῦνται στήν «κατά Θεόν Σχολήν», καί ὠριμάζουν πνευματικά γιά 
τήν ὁμολογία τῆς πίστεως. Στ᾿’ αὐτιά τους ἠχοῦν τά λόγια τοῦ 
διδασκάλου’ «Πᾶς οὖν ὅστις ὁμολογήσει ἐν ἐμοί ἔμπροσθεν τῶν ἀνθρώ- 
πων, ὁμολογήσω κἀγώ ἐν αὐτῷ ἔμπροσθεν τοῦ Πατρός μου τοῦ ἐν 
οὐρανοῖς: ὅστις δ᾽ ἄν ἀρνήσηταί µε ἔμπροσθεν τῶν ἀνθρώπων, ἀρνήσο- 
μαι κἀγώ αὐτόν ἔμπροσθεν τοῦ Πατρός μου τοῦ ἐν τοῖς οὐρανοῖς» (Ματθ 
10,33). Οἱ ἀρνησίχριστοι πού ἐπιθυμοῦν νά ὁμολογήσουν Χριστό ἐνώπιον 
τῶν ἀνθρώπων, προετοιμάζονται πνευματικά, φωτίζονται ἀπό τό Πνεῦμα 


17. Νικοδήμου τοῦ “Αγιορείτου, ὅ.π., σ. 9ἱ (α καί β). 
18. Νικοδήμου τοῦ “Αγιορείτου, ὅ.π., σ. 95 (β). 

τό "Αγιο καί κατόπιν μαρτυροῦν!”. “Ολοι οἱ νεομάρτυρες ὁμολογώντας 
Χριστό ἀναφωνοῦν μαζί μέ τόν Παῦλο. «Τίς ἡμᾶς χωρίσει ἀπό τῆς ἀγά- 
πης τοῦ Χριστοῦ, θλῖψις ἤ στενοχωρία ἤ διωγμός ἤ λιμός ἤ γυμνότης ἤ 
κίνδυνος ἤ μάχαιρα;» (Ρωμ. 8,35). Ὅλοι οἱ Νεομάρτυρες, ἱερομάρτυρες 
ὁσιομάρτυρες ἔφεραν τά στίγματα τοῦ Χριστοῦ «ἐν τῷ σώματι» αὐτῶν. 
᾿Από τό πλῆθος τῶν Νεομαρτύρων ἀναφέρουμε μόνο λίγα παραδείγ- 
ματα γιά νά κατακλείσουµε τό μικρό µας αὐτό ἀφιέρωμα. Ὁ ἱερομάρτυ- 
ρας Σεραφείμ «ἔφθασε εἰς μέτρον ἡλικίας» γιατί ἀγάπησε τό μοναχικό 
βίο, μίσησε τόν κόσμο καί τά τοῦ κόσμου2θ, Ὁ ὁσιομάρτυρας Κυπρια- 
νός, πού μαρτύρησε τό 1679, ἔμαθε πρῶτα τά ἱερά γράμματα, ἔγινε ὕστε- 
ρα μοναχός καί τέλος ἀξιώθηκε τό χάρισμα τῆς ἱερωσύνης. Στό “Αγιο 
"Ὄρος «ἐργαζόμενος τό μέλι τῆς ἀρετῆς καί ὣς φιλεργός μέλισσα, συνή- 
γαγε εἰς τόν ἑαυτόν του ὅλα τά ἄνθη τῶν ἀρετῶν. Ἔκεῖ οὖν εὑρισκόμε- 
νος τοῦ Μακαρίου (μαρτυρίου) ἄναψεν ὁ θεῖος πόθος εἰς τήν καρδίαν 
του, ὅθεν ἠλλοιώθη τήν καλήν ἀλλοίωσιν, καί ἐνετρύφα ἀκορέστως τῷ 
θείῳ ἔρωτι τοῦ Σωτῆρος Χριστοῦ, ὑπό τοῦ ὁποίου καταφλεγόμενος ὅσα 
καί ἄν ἔπραττε, δέν ἐνόμιζε πώς πράττει κανέναν ἄξιον τῆς ἀγάπης 
αὐτοῦ) ποῖα δέ ἔργα καί ἀρετάς ἔπραττε; Τήν περιεκτικήν ἐγκράτειαν᾽ 
τήν ἐκτεταμένην νηστείαν: τάς ὁλονυκτίους ἀγρυπνίας, γονυκλισίας τε, 
καί χαμαικοιτίας: τό ἀνένδοτον ἐν ταῖς προσευχαῖς, εἰς τάς ὁποίας ὡς 
στύλος ἀκλόνητος ἵστατο: τό πένθος τό παντοτεινόν, τά ἀείρρυτα 
δάκρυα: τήν ὑψοποιόν ταπείνωσιν, τήν ὑπέρ ἄνθρωπον ἀκτημοσύνην: 
τήν τῆς ψυχῆς καί τοῦ σώματος καθαρότητα: τήν πίστιν τήν ἀκλινῆ καί 
ἀνόθευτον, τήν κραταιάν ἐλπίδα, τήν κορωνίδα τῶν ἀρετῶν, τήν ἀγά- 
πην, καί συντόμως εἰπεῖν ὅλο τό πλῆθος τῶν ἀρετῶν». 
Ὁ ἅγιος Κοσμᾶς ὁ Αἰτωλός, «ὁ τῇ ἀληθείᾳ ἄνθρωπος τοῦ Θεοῦ, διδά- 
σκαλος καί κῆρυξ τοῦ θείου Εὐαγγελίου», δέ θά ἔφερε σέ πέρας τό µεγά- 
λο ἱεραποστολικό του ἔργο, ἄν προηγουμένως δέν εἶχε ἀναγεννηθεῖ μέσα 
στήν ὀρθόδοξη πνευματική ζωή. Στή μονή Φιλοθέου γίνεται μοναχός. Ἔ- 
κεῖ ἀσκεῖται στήν πνευματική ζωή γιά νά ὡριμάσει πνευματικά. Ὥριμος 
πιά ὀργώνει σχεδόν ὅλη τή Μακεδονία, προχωρεῖ στά µέρη τῆς Χειμάρ- 
ρας, ᾿Ακαρνανίας, αἰτωλίας μέχρι τήν "Αρτα καί Πρέβεζα. Πλέει ἔπειτα 
"στήν ᾽Αγία Λαύρα, στήν Κεφαλληνία, στή Ζάκυνθο, στή Κέρκυρα, καί 


19. Νικοδήμου τοῦ “Αγιορείτου, ὅ.π., σ. 98 (β) - 99 (α). 
20. Νικοδήμου τοῦ “Αγιορείτου, ὅ.π., σ. 63 (α και β). 

στούς "Αγίους Σαράντα. Ὁ ἅγιος Κοσμᾶς «ἐκατάστησε σχολεῖα παντα- 
χοῦ διά µέσου τῆς διδασκαλίας του, τόσον ἑλληνικά, ὅσον καί κοινά, 
τόσον εἰς τάς χώρας, ὅσον καί εἰς τά χωρία, διά νά πηγαίνουν εἰς αὐτά 
τά παιδία, καί νά μαθαίνουν δωρεάν τά ἱερά γράμματα, καί ἐκ τούτων 
νά στερεώνωνται μέν εἰς τήν πίστιν καί τήν εὐσέβειαν, νά ὁδηγῶνται δέ, 
εἰς τήν ἐνάρετον ζωήν, καί πολιτείαν: ἑκατάπεισε τούς πλουσίους, καί ἠ- 
γόρασαν ὑπέρ τάς τέσσερας χιλιάδας κολυμβήθρας μεγάλας χαλκωµα- 
τένιας, καί τάς ἀφιέρωσαν εἰς τάς ἐκκλησίας, νά εὑρίσκωνται ἐκεῖ παν- 
τοτεινά πρός μνημόσυνόν τους, διά νά βαπτίζωνται καθώς πρέπει τά 
παιδία τῶν Χριστιανῶν». Ὁ ἅγιος Κοσμᾶς ὑπῆρξε ἀληθινά «κοινωφελέ- 
στατος ἄνθρωπος», καί «τοῦ κόσμου κόσμος εὐκοσμότατος». Δίκαια ἕ- 
λαβε τούς διπλούς στεφάνους τοῦ Κυρίου, ὡς ἱεραπόστολος καί ὡς 
ἱερομάρτυς22. ) 

Ὅπως ὅλοι οἱ ἅγιοι τῆς Ἐκκλησίας συμβασιλεύουν µέ τό Χριστό 
στούς αἰῶνες καί πρεσβεύουν γιά τούς πιστούς, ὅτσι καί οἱ Νεομάρτυρες 
τῆς Ορθοδοξίας. Δοξαστικό ᾿Ακολουθίας «Πάντων τῶν Νεοφανῶν µαρ- 
τύρων»23 λέγει: | 


Νεοφανεῖς ἀστέρες σήμερον ἐν 

τῷ τῆς Ἐκκλησίας ἀνέτειλαν στε- 
ρεώματι, οὐκ ἀποτροπαίους ἐκβάσεις, 
ἀλλ᾽ ἀγαθῶν ἐπιρροάς τῇ οἰκουμένῃ μη- 
νύοντες, ἅπαντες οἱ µετά τήν ἅλωσιν τῆς 
βασιλίδος, πολλαχοῦ γενόμενοι Χριστο- 
μάρτυρες. Δεῦτε οὖν φιλέορτοι πάντες, 
χρεωστικῶς αὐτοῖς προσείπωμεν λέγον- 
τες’ χαίρετε, τῆς ὀρθοδόξου πίστεως οἱ 
χρηματίσαντες ἀνακαίνησις, καί τῆς ἆσε- 
βείας τῶν ᾿Αγαρηνῶν, ἡ κατάργησις: χαί- 
ρετε, τῆς ᾿Ανατολικῆς Ἐκκλησίας, ἡ δόξα, 
καί ἑτεροδόξων ἡ ἀναφαίρετος κα- 
ταισχύνη: χαίρετε, οἱ τύποι γενόμενοι ὁ- 
πομονῆς τοῖς πιστοῖς, καί τοῦ διά Χρι- 
στόν ἀθλεῖν ἐν καιρῷ τῷ προσήκοντι: 


22. Νικοδήμου τοῦ ᾿Αγιορείτου, ὅ.π., σ. 201] κ.ὲ. 
23. Νικοδήμου τοῦ ᾿Αγιορείτου, ὅ.π., σ. 203 κ.ὲ. 


πάριτε µέσον ἡμῶν νοερῶς, τῶν δεινῶν 
ἐκλυτρούμενοι, καί πρεσβεύετε ἀπαύστως 
ὑπέρ τῶν ψυχῶν ἡμῶν». 

ΘΕΟΛΟΓΙΑ ΑΡΧΑΙΩΝ ΚΑΙ ΝΕΩΝ ΜΑΡΤΥΡΟΛΟΓΙΩΝ” 


Εἰσαγωγή 

Στήν ἐποχή µας συχνά γίνεται λόγος γιά πολλές καί διάφορες 
«θεολογίες». Μιλᾶμε λ.χ. γιά τή θεολογία τῆς ἐπαναστάσεως, ἤ γιά τή 
θεολογία τῆς ἀπελευθερώσεως, γιά πολιτική θεολογία ἢ γιά θεολογία 
πού βρίσκεται σέ μιά συνεχή ἀνάπτυξη μέ τόν κόσμο, γιά εἰρηνική 
θεολογία ἤ γιά τή θεολογία τῆς εἰρήνης. Τόν τελευταῖο μάλιστα καιρό 
γίνεται εἰδικότερα λόγος γιά τή θεολογία τῆς ἀπελευθερώσεως, τήν 
ὁποία ἡ Ρωμαιοκαθολική ᾿Εκκλησία ὄχι μόνο τήν ἀποδέχεται, ἀλλά 
καί τή δικαιώνει. «Ἡ ᾿Αγία Ἔδρα» γράφει ἡ Καθολική «δικαιώνει τή 
θεολογία τῆς ἀπελευθερώσεως», ἢ ἡ «θεολογία τῆς ἀπελευθερώσεως», 
λέγει ὁ Πάπας Ἰωάννης Παῦλος Β΄ πρός τούς ἐπισκόπους τῆς Βραζι- 
λίας «εἶναι χρήσιμη καί ἀπαραίτητη»'. 

Δέν εἶναι τῆς παρούσας στιγμῆς ν᾽ ἀσχοληθοῦμε μέ ὅλες τίς «ἔπα- 
γωγικές» θεολογίες καί νά κρίνουμε τήν ὀρθότητα τῆς ὑπάρξεως καί τή 
σκοπιµότητά τους. "Αν θέλαμε νά κάνουμε λόγο ἑκτενή γιά ὅλες τίς 
προαναφερθεῖσες θεολογίες. θά ἔπρεπε τότε νά ἐπεκταθοῦμε καί πρός 
τή λεγόμενη ἢ καλλιεργούμενη «Αφρικανική θεολογία». 

Πρέπει ἐξαρχῆς νά ποῦμε ὅτι κάθε μορφή λόγου γιά τό Θεό ἤ τά 
θεῖα, εἶναι ὁτιδήποτε ἄλλο. δηλ. μυθολογία. φιλοσοφία ἤ γνώση Φιλο- 
σοφική. ὄχι ὅμως θεολογία. ἄν ἡ µορφή τοῦ λόγου δέν εἶναι καί δέν 
κινεῖται μέσα στήν ἀποκάλυψη. ᾿Αφετηρία τῆς Θεολογίας εἶναι πάντο- 
τε τό «κοίταγμα τῶν πράξεων καί τῶν ἐνεργειῶν τοῦ Θεοῦ μέσα στήν 
ἱστορία» πού εἶναι κυρίως ἢ ἐνσάρκωση τοῦ Υἱοῦ τοῦ Θεοῦ. Ὅταν 
κάνουμε λόγο γιά οἰκονομία. ἐννοοῦμε τήν οἰκονομία τοῦ Υἱοῦ μέ τήν 


5 Ανάτυπο ἀπό τόν τόμο τοῦ Θεολογικοῦ Συνεδρίου τῆς Ἱερᾶς Μητροπόλεως Θεσσαλονί- 
κης εἰς τιμήν καί μνήμην τῶν ΠΕΝ Θεσσαλονίκη 17-19 Νοεμβρίου 1986). 
Θεσσαλονίκη 1987 

ὁποία συνδέεται καί τό ἔργο τοῦ ᾽ Αγίου Πνεύματος”. Αὐτό τό κοίταγµα 
τῶν ἐνεργειῶν τοῦ Θεοῦ προὐποθέτει τή θεολογία ἐκείνη πού πλαισιώ- 
νει τήν ᾿Αποκάλυψη καί ἢ ᾿Αποκάλυψη δικαιώνει τή θεολογία στήν 
Εκκλησία καί γιά τήν Ἐκκλησία, δηλ. τό λαό τοῦ Θεοῦ. Μόνο ἐκεῖνος 
πού ἀνήκει στήν Ἐκκλησία καί ἀναπνέει τόν ἄνεμο τῶν ἐσχάτων, µπο- 
ρεῖ νά ἀναφωνεῖ μαζί μέ τό Διάδοχο Φωτικῆς «Οὐδέν δέ οὕτως ἡμῶν 
ἀναφλέγει καί κινεῖ τήν καρδίαν εἰς τήν ἀγάπην τῆς αὐτοῦ ἀγαθότητος, 
ὡς ἡ θεολογία». Κατά τόν “Αγιο Διάδοχο Φωτικῆς ἡ θεολογία εἶναι ἢ 
θεώρηση τοῦ Θεοῦ πού βρίσκεται στήν ὑψηλότερη βαθμίδα τῆς τελειώ- 
σεως. Αὐτή προὐποθέτει ἐπίπονο ἐν Χριστῷ βίο, ἄρνηση Φιλίας τοῦ 
κόσμου, καί θετικά τήν περιαύγαση τοῦ νοῦ μέ τό πῦρ τῆς ἀλλαγῆς. 
Μ᾽ ὅλα αὐτά ὁδηγεῖται ὁ θεολόγος σέ κοινωνία µέ τούς προφῆτες καί 
τέλος μέ τό Θεό. Ὁ “Αγιος Γρηγόριος ὁ Θεολόγος θά ὑπογραμμίσει 
ὅτι «οὐ παντός... τό περί Θεοῦ φιλοσοφεῖν, οὐ παντός, ἀλλά τῶν ἐξητα- 
σμένων καί βιαβεβηκότων ἐν θεωρίᾳ». Ὁ Μ. Βασίλειος θέλει νά θεολο- 
γοῦν µόνο «οἱ διαβεβηκότες τήν ἐν Χριστῷ νηπιότητα», ἐνῶ ὁ ἅγιος 
Γρηγόριος ὁ Παλαμᾶς θά διαστείλει στήν ἐποχή του μεταξύ θεολογίας 
καί θεοπτίας, γιατί ἣ θεολογία εἶχε καταντήσει στήν ἐποχή του ἕνας 
λόγος ἤ μιά μορφή λόγου περί Θεοῦ, χωρίς τή χάρη τοῦ Πνεύματος, 
ἐνῶ ἢ θεοπτία εἶναι δωρεά τῆς χάριτος καί ὅραση τοῦ Θεοῦ. Οὐσιαστι- 
κά ὅμως μέ τόν ὅρο θεοπτία, ὃ θεόπτης Πατήρ, ἐπαναφέρει τή θεολογία 
στήν ἀρχική της σημασία, σ᾽ ἐκείνην γιά τήν ὁποία μίλησαν ὁ ἅγιος 
Διάδοχος Φωτικῆς καί ὅλοι οἱ νηπτικοί Πατέρες”. 

Οἱ θεολογίες πού ἀναφέραμε παραπάνω ἐφόσον ἐκφράζουν κοινῶ- 
νία μέ τό Θεό, μποροῦν νά εἶναι ἐκκλησιαστικές. Μέ ἄλλα λόγια ἐφό- 
σον ἡ ἐπεξεργασία τῶν «ἐπαγωγικῶν» θεολογιῶν γίνεται σέ μιά κάθετη 
διάσταση μέσα δηλαδή στήν ᾿Εκκλησία, τότε ἀποτελοῦν θεολογία. 
Αὐτό σηµαίνει, ὅπως σωστά παρατηρήθηκε στό Δεύτερο Συνέδριο Ὁρ- 
θοδόξου Θεολογίας στήν ᾿Αθήνα τό 1976, ὅτι ἡ θεολογία τῆς Ἔκκλη- 
σίας εἶναι θεολογία τῆς Μαρτυρίας τοῦ μοναδικοῦ γεγονότος τῆς κοι- 
νωνίας τοῦ ἀνθρώπου μέ τό Θεό ἐν Χριστῷ μέσα στήν Ἐκκλησία, τόν 


2. Βλ. Ἴω. Ζηζιούλα (τώρα Μητροπολίτου Περγάμου) Δυτικἠ Θεολογία (κείµενο 
πολυγραφημένο) Θεσσαλονίκη 1986, σ. 12. 

3. Στοῦ ᾽Αντ. Μ. Παπαδοπούλου, Θεολογική Γνωσιολογία κατά τούς νηπτικούς 
Πατέρας, Θεσσαλονίκης 1977, σ. 130: στοῦ ἴδιου, Ὁ Μοναχισμός ἔναντι τῆς αἱρέσεως 
εἰς τήν ἀρχαίαν ᾿Εκκλησίαν, Θεσσαλονίκη 1980, σ. ΙΙ7, 148, καί Ἴω. Ρωμανίδου, 
Δογματική καί Συμβολική Θεολογία τῆς Ὀρθοδόξου Καθολικῆς ᾿Εκκλησίας, Τόμος Α΄, 
Θεσσαλονίκη 1973, σ. 74. 

ὁποῖο Χριστό ζεῖ καί γνωρίζει ὁ πιστός ἐν ᾿Αγίῳ Πνεύματι". 

Κατεξοχήν ὅμως θεολογία τῆς Μαρτυρίας τοῦ μοναδικοῦ γεγονό- 
τος τῆς κοινωνίας τοῦ ἀνθρώπου μέ τό Θεό στήν Ἐκκλησία ἐν Χριστῷ 
καί ἐν ᾿Αγίῳ Πνεύματι, εἶναι ἢ θεολογία τῶν Μαρτύρων τῆς Ἔκκλη- 
σίας μέ τή γενικότερη τοῦ ὅρου σημασία, καί βέβαια µέ τήν εἰδικότερη 
πού θά μᾶς ἀπασχολήσει ἐδῶ". Οἱ Μάρτυρες, ἐπισφραγίζοντας ἤ μή 
ἐπισφραγίζοντας τή ζωή τους μέ αἷμα, ὑπῆρξαν ὁμολογητές τῆς θεότη- 
τας τοῦ Κυρίου ἀκολουθήσαντες πιστά τά λόγια τοῦ Θεοῦ: «Γίνεσθέ 
μοι Μάρτυρες, καί ἐγώ Μάρτυς λέγει Κύριος ὁ Θεός, καί ὁ παῖς µου, 
ὅν ἐξελεξάμην» (Ἠσ. 43,]0). 

Ὁ Θεός Πατήρ ἔγινε μάρτυρας τῆς θεότητος τοῦ Υἱοῦ του «κηρύ- 
ξας αὐτόν εἰς τόν Ἰορδάνην καί εἰς τό Θαβώριον Ὄρος, καί εἰς τό 
πάθος ἐπερχόμενον». ᾿Αλλά καί ὁ Μονογενής Υἱός ἔγινε μάρτυρας τοῦ 
Πατρός «δι᾽ ὅλης του τῆς οἰκονομίας». Τί μεγάλο πράγμα εἶναι, λέγει 
ὁ Αγιος Νικόδημος ὁ ᾽ Αγιορείτης, ἄν οἱ θνητοί ἄνθρωποι γίνονται 
Μάρτυρες τῆς ᾽ Αγίας Τριάδος”. 

Ἢ θεολογία τῶν ἀρχαίων καί νέων Μαρτύρων ἤ ἡ θεολογία πού 
ἀναπτύσσεται στά ἀρχαῖα καί νέα Μαρτυρολόγια, ἔχουν κοινά σημεῖα: 
«Μάρτυράς βλέπουσιν, ὅτι μαρτυροῦσιν καί τώρα ὑποκάτω εἰς τό πρό- 
σωπον τῶν νέων τούτων Μαρτύρων, καί ὅτι φαίνονται πάλιν εἰς τόν 
κόσμον δεύτεροι Γεώργιοι, δεύτεροι Δημήτριοι, νέοι Θεόδωροι, ὄχι 
μόνον διά τήν ταυτότητα τῶν ὀνομάτων, ἀλλά πολλῷ μᾶλλον διά τήν 
ὁμοιότητα τῶν Μαρτυρίων». Ἡ ταυτότητα τῶν Μαρτυρίων βρίσκεται 
στήν οὐσία τῆς ὁμολογίας γιατί νέοι καί παλιοί μάρτυρες ἀνακαινίζουν 
«καί τό κήρυγμα τῶν ἱερῶν ᾿Αποστόλων, καί πιστώνουσι τό θεῖον Εὐαγ- 
γέλιον, καί βεβαιώνουσι τήν θεότητα τοῦ ᾿Ιησοῦ Χριστοῦ, ὅτι δηλαδή 
εἶναι Υἱός ἀληθινός τοῦ Θεοῦ, ὁμοούσιος μέ τόν ἄναρχόν του Πατέρα, 
καί μέ τό ζωοποιόν αὐτοῦ Πνεῦμα, καί κηρύττουσι τό Μέγα μυστήριον 
τῆς ᾿Αγίας Τριάδος: καί ἁπλῶς εἰπεῖν, ὅλην τήν ὀρθόδοξον πίστιν τῶν 
Χριστιανῶν ἐπισφραγίζουσιν, ὄχι μόνον μέ τά λόγια, ἀλλά μᾶλλον μέ 
τά πάνδεινα κολαστήρια ὁπού ἔλαβον, καί μέ αὐτό τό ἴδιον αἷμα, καί 
τόν μαρτυρικόν τους θάνατον». Καί τό κείμενον τοῦ Προοιμίου συνεχί- 
ζει: «Ἔτζη ὁ Θεός οἰκονομήσας εἰς τούτους τούς τελευταίους καιρούς, 


4. Στοῦ ᾿Αντ. Παπαδοπούλου, Μαρτυρία καί Διακονία τῆς ᾿Ορθοδοξίας σήμερα, 
Θεσσαλονίκη 1985’, σ. 86. 

5. Νικοδήμου ᾿Αγιορείτου. Νέον Μαρτυρολόγιον, ἔκδ. οἶκος «Αστήρ», ᾿Αθῆναι 
1961", σ. 14 (τοῦ λοιποῦ Ν.Μ.). 

6. Ν.Μ., σ. 20. 

ά γένουν οἱ νέοι Μάρτυρες. ὃϊι αὐτῶν ἀπέδειξεν πάλιν θερμήν. καί 
νεαράν τήν κάτωθεν ἀφ᾽ ἡμῶν ἕως αὐτοῦ τοῦ Χριστοῦ ἀναβαίνουσαν. 
δύο σχεδόν χιλιάδων χρόνων πίστιν. καί ἓν ταὐτῷ συναπέδειξεν αὐτούς 
ἀνακαινισμόν ὅλης τῆς ὀρθοδόξου πίστεως»’. Ὅπως οἱ ἀρχαῖοι µάρτυ- 
ρες ὁμολόγησαν τήν πίστη τους μπροστά στά πλήθη τῶν ἀλλοπίστων. 
«διά τοῦτο καί ἀνέμιξον (ὁ Θεός δηλαδή) τῷ πλήθει τούς αὐτῷ πι- 
στεύοντας. ἵνα μεταδῶμεν ἀλλήλοις τῆς ἡμετέρας συνέσεως». παρατηρεῖ 
ὁ ἅγιος Ἰωάννης ὁ Χρυσόστομος (Ομιλία 46 Εἰς τό Ματθ). «ἔτσι καὶ 
τώρα ἰδιαίτερα οἰκονόμησε ὃ Θεός οἱ Μάρτυρες πού γεννήθηκαν ἀνά- 
μεσα σέ πλήθη ἀλλοπίστων, ἐνώπιον τῶν ἡγεμόνων καί κριτῶν μὲ 
μεγάλην ἀνδρείαν ἐκήρυξαν τήν πίστιν τῶν Χριστιανῶν, ὅτι εἶναι ἁπλα- 
νής καί ἀληθινή, καί τόν Ἰησοῦν Χριστόν λαμπρᾷ τῇ φωνῇ ὡμολόγη- 
σαν Υΐόν Θεοῦ καί ἀληθινόν, καί ᾿σοφίαν καί λόγον τοῦ Θεοῦ. δι᾽ οὗ 
τά πάντα ἐγένετο)». (Ἴω 1.2). 

Στήν ἐποχή σκότους καί «μισοχριστότητος». οἱ δαρμοί, οἱ φυλακί- 
σεις, οἱ ἁλυσίδες, οἱ ζημίες, οἱ ἀτιμίες, οἱ διωγμοί, οἱ ἐξορίες, οἱ 
διαρπαγές τῶν ὑπαρχόντων καί ὅλα τά δεινά κολαστήρια πού ἔπαθαν 
οἱ Μάρτυρες, ἀνέδειξαν αὐτούς χαρισματούχους. Ὅλα ὅσα ὑπέστησαν 
χαρακτηρίζονται ὡς «χαρίσματα θεϊκά, δωρεές καί ἀξιώματα οὐράνια»”. 
Άλλωστε, ὅπως ὀρθά παρατηρήθηκε, τά ἱερά πρόσωπα τῆς Παλαιᾶς 
καί τῆς Καινῆς Διαθήκης, ἐπιπλέον οἱ ἐπίσκοποι, οἱ πρεσβύτεροι καί 
οἱ διάκονοι, οἱ Πατέρες, οἱ ἅγιοι δέν εἶναι φυσιογνωμίες ἤ ἥρωες ἤ 
δάσκαλοι, ἀλλά χαρισματικοί φορεῖς τῆς ἀλήθειας καί τῆς ζωῆς, 

Οἱ ἀρχαῖοι καί οἱ νέοι Μάρτυρες ὁμολογώντας τήν πίστη τους 
θεολογοῦν καί θεολογώντας ἀποδείχνουν ὅτι εἶναι χαρισματοῦχοι, ἐφό- 
σον θεολογοῦν µέσα στήν Καθολική - ᾿Ορθόδοξη ᾿Ανατολική Ἔκκλη- 
σία. Γι᾽ αὐτό καί τό ὅλο µας θέµα τό διαιροῦμε σέ δύο παραγράφους: 
α) Ὁμολογιακή θεολογία, καί β) χαρισματική θεολογία. 


7. Ν.Μ., σ. 11. 

8. Ν.Μ., σ. ΙΙ. 

9 Ν.Μ., σ. 16. Βλ. καί Συναξαριστή Νεομαρτύρων (1400-1900 μ.Χ.) Τῶν ἁγίων 
καί Θεοφόρων Πατέρων Μακαρίου Κορίνθου, Νικοδήμου ᾿Αγιορείτου, Νικηφόρου 
Χίου, καί διδασκάλου ᾿Αθανασίου Παρίου, ἔκδ. «Ορθόδοξος Κυψέλη», Θεσσαλονίκη 
|984, σ. 718 (τοῦ λοιποῦ Σ.Ν). 

10. Βλ. Ν. Ματσούκα, Δογματική καί Συμβολική Θεολογία, Εἰσαγωγή στή Θεολογική 
γνωσιολογία, Θεσσαλονίκη [985, σ. 132. (Τοῦ λοιποῦ Α΄ ἤ Β΄ τόμος). 


7Ι 
ΑΓΟΜΟΛΟΓΙΛΚΗ ΘΕΟΛΟΓΙΛ” 


|. Παιδιά τῆς Καθολικῆς - ᾿Ανατολικῆς Ὀρθοδόξου, Ἐκκλησίας 


Οἱ Μάρτυρες ἀνήκουν πρῶτα-πρῶτα στήν Καθολική Ἔκκλησία, 
δηλ. τήν Ὀρθόδοξη. Στά ἀρχαῖα Μαρτυρολόγια ἀναφέρεται ὁ ὅρος 
Καθολική Ἐκκλησία, ἐνῶ στά νέα Μαρτυρολόγια ᾿Ανατολική Ορθό- 
δοξη Ἐκκλησία. | 

Στό Μαρτύριο τοῦ ἁγίου Πολυκάρπου ἀναφέρεται εὐθύς ἐξαρχῆς ἡ 
λ. Ἐκκλησία. «Ἡ Ἐκκλησία τοῦ Θεοῦ, ἡ παροικοῦσα Σμύρναν»'. Ὁ 
ἅγιος Πολύκαρπος «νύκτα καί ἡμέραν οὐδέν ἕτερον ποιῶν ἤ προσευχόµε- 
νος περί πάντων καί τῶν κατά τήν οἰκουμένην ἐκκλησιῶν, ὅπερ ἦν σύνη- 
θες αὐτῷ»’. Ἐπίσης ὁ ἅγιος Πολύκαρπος «εὐλογεῖ τόν Κύριον ἡμῶν 
Ἰησοῦν Χριστόν, τόν σωτῆρα τῶν ψυχῶν ἡμῶν καί κυβερνήτην τῶν σωμά- 
των ἡμῶν καί ποιμένα τῆς κατά τήν οἰκουμένην Καθολικῆς Εκκλησίας». 

Στό Μαρτύριο τοῦ ἁγίου Πιονίου ἀναφέρεται ὅτι ὁ Πιόνιος ἀπολο- 
γούμενος γιά τή χριστιανική πίστη καί ἀνασκευάζοντας ὅσα διέδιδαν 
οἱ Ιουδαῖοι γιά τό Χριστό, ὅτι ἦταν ἄνθρωπος πού καταδικάστηκε σέ 
θάνατο: καί πέθανε, ἔλεγε μέ παρρησία. «Εἰπάτωσαν οὖν ἡμῖν ποίου 
βιοθανοῦς πᾶς ὁ κόσμος μαθητῶν ἐπλήσθη; Ποίου βιοθανοῦς ἀνθρώπου 
οἱ μαθηταί καί ἄλλοι μετ᾽ αὐτούς τοσοῦτοι ὑπέρ τοῦ ὀνόματος τοῦ 
διδασκάλου αὐτῶν ἀπέθανον; Ποίου βιοθανοῦς ἀνθρώπου τῷ ὀνόματι 
τοσούτοις ἔτεσι δαιμόνια ἐξεβλήθη καί ἐκβάλλεται καί ἐκβληθήσεται, 
καί ὅσα ἄλλα μεγαλεῖα ἐν τῇ ᾿Εκκλησίᾳ τῇ Καθολικῇ γίνεται;»”. 

Ὁ Μάρτυρας Εὖπλος, στό ὁμώνυμο Μαρτύριο «πολλά τοίνυν βα- 
-σανισθείς, τέλος ὑπέμεινε τόν τοῦ. μαρτυρίου ἀγῶνα τῆς ὀρθοδόξου 
πίστεως, τόν στέφανον κομισάμενος»”. 

Μέ τήν ἐκκλησιολογία τοῦ Μαρτυρίου τοῦ ἁγίου Πολυκάρπου ἔχει 
ἀσχοληθεῖ διεξοδικά ὁ Μητροπολίτης Περγάμου, καθηγητής ᾿Ιωάννης 
Ζηζιούλας”. Τό Μαρτύριο ἀνήκει στήν πρώτη ἤ δεύτερη γενεά μετά 

"Πρόκειται γιά τήν ὁμολογία Πίστεως τῶν βαπτισμένων ἀπέναντι στίς ἄλλες θρη- 
σκεῖες καί τίς διάφορες αἱρέσεις στήν ἀρχαία Εκκλησία καί στήν ἐποχή τῶν Νεο- 
μαρτύρων. 

Ι. Παραπέμπουμε στά «Μαρτύρια τῶν ᾿Αρχαίων Χριστιανῶν», Πατερικαί ἐκδό- 
σεις «Γρηγόριος ὁ Παλαμᾶς», Θεσσαλονίκη 1978, σ. 102, Εἰσαγωγή (τοῦ λοιποῦ 
Μ.Α.Χ. σελίδες παραγράφους ἤ στίχους). 

2. Μ.Α.Χ., σ. 106, 5..Ι. 

3. Μ.Α.Χ., σ. 122,19. 

4. Μ.Α.Χ., σ. 158,13. 

9. Μ.Α.Χ., σ. 332, 2. | 

6. 'Η ᾿Ενότης τῆς ᾿Εκκλησίας ἐν τῇ θείᾳ Εὐχαριστίᾳ καί τῷ ἐπισκόπῳ κατά τούς 
τρεῖς πρώτους αἰῶνας, Ἔν ᾿Αθήναις 1965, σ. 106-107. | 

τόν ᾿Ιγνάτιο, γιαὐτό ὁ ὅρος «Καθολική Εκκλησία) ἐμφανίζεται πιά 
σάν τεχνικός ὅρος, πού χρησιμοποιεῖται γιά τήν τοπική Εκκλησία. 
Κάθε τοπική ᾿Εκκλησία ἀποτελεῖ «παροικίαν» τῆς «Καθολικῆς Ἔκκλη- 
σίας». Σάν παροικία ἡ τοπική ᾿Εκκλησία δέ συνιστᾶ τμῆμα τῆς Καθο- 
λικῆς Ἐκκλησίας, ἀλλά τόν τόπο, στόν ὁποῖο «ἐνδημοῖ σύνολος ἡ 
Καθολική ᾿Εκκλησία». ᾿Αλλ᾽ οὔτε ἡ φράση «τῆς κατά τήν οἰκουμένην 
Καθολικῆς Ἐκκλησίας», σημαίνει ὅτι ταυτίζεται ὁ ὅρος «Καθολική 
Εκκλησία» πρός τήν «οἰκουμενικήν ᾿Εκκλησίαν». 

Καί ἐνῶ στό Μαρτύριο τοῦ ἁγίου Πολυκάρπου ὁ ὅρος «Καθολική 
Ἐκκλησία» σημαίνει τήν τοπική ᾿Εκκλησία, τήν ὅλη ᾿Εκκλησία, στήν 
ὁποία ὁ ὅλος ἱστορικός Χριστός σαρκώνεται σ᾽ αὐτήν μέ τή Θ. Εὐχα- 
ριστία, πρόβλημα ὡς πρός τόν ὅρο «Καθολική ᾿Εκκλησία» δημιουργεῖ 
τό Μαρτύριο τοῦ Πιονίου. ᾿Εδῶ ἡ Καθολική Ἐκκλησία δέν πρέπει νά 
εἶναι ἡ τοπική, ἀφοῦ μέ θαυμαστά ἔργα τοῦ Κυρίου γέμισε ὅλος ὁ 
κόσμος. Γιά νά κατανοήσουμε τόν ὅρο Καθολική ᾿Εκκλησία στό Μαρ- 
τύριο τοῦ Πιονίου, λαμβάνουμε ὑπόψη µας καί τό δύσλυτο πρόβλημα 
τῆς χρονολογίας τοῦ Μαρτυρίου τοῦ Πιονίου. Αν δεχθοῦμε ὅτι ἡ τελι- 
κή ἐπεξεργασία καί ἡ σύνθεση τοῦ κειμένου ἔγινε ἴσως στίς ἀρχές τοῦ 
τέταρτου αἰώνα”, τότε εἶναι εὔκολο νά ποῦμε ὅτι ἔχουμε σύνθεση τῆς 
καθολικότητας τῆς ᾿Εκκλησίας μέ τήν παγκοσμιότητα. Εἶναι Καθολική 
γιατί εἶναι διαδεδομένη σ᾽ ὅλο τόν κόσµο καί διότι διδάσκει ὅλα τά 
δόγματα, στή γνώση τῶν ὁποίων πρέπει νά ἔλθει ὁ ἄνθρωπος». 

Ἐξάλλου ἡ ἔκφραση «ὀρθόδοξος πίστις» πού ἀναφέρεται στό 
- Μαρτύριο τοῦ ἁγίου Εὔπλου, ἀποτελεῖ τήν πίστη τῆς Καθολικῆς Ἔκ- 
κλησίας, ἢ ὁποία ἀντιμετωπίζει πιά καί τήν αἵρεση. 

Στά ἀρχαῖα Μαρτύρια ἔχουμε παραδείγματα Μαρτύρων πού ἀπο- 
στρέφονταν τούς αἱρετικούς γιά τή διασφάλιση τῆς ὀρθοδόξου πίστεως, 
καί προπαντός γιά τή διατήρηση τοῦ λαοῦ τοῦ Θεοῦ μακριά ἀπό τήν 
πλάνη. Ὁ "Αγιος Εἰρηναῖος μᾶς πληροφορεῖ ὅτι ὅταν ὁ ἅγιος Πολύ- 
καρπος συνάντησε τόν Μαρκίωνα, τοῦ ὁποίου οἱ ὀπαδοί ὀνομάζονται 
Μαρκιωνιστές, ὁ Μαρκίων εἶπε πρός τόν ἅγιο Πολύκαρπο: «Ἐπιγίνω- 
σκε ἡμᾶς, Πολύκαρπε», δηλ. ἀναγνώρισέ µας. Ἡ Ρώμη ἧταν γεμάτη 
ἀπό διδασκάλους καί στοές κατά τό δεύτερο αἰώνα, καί αἱρεσιάρχες 
ὅπως ὁ Μαρκίων, ὁ Βασιλείδης καί ὁ Βαλεντίνος κατόρθωναν γιά πολ- 
λά χρόνια νά βρίσκονται σέ ἐπαφή μέ τήν ᾿Εκκλησία. Ὁ Πολύκαρπος 
ἀπαντώντας στό Μαρκίωνα τοῦ εἶπε «Ἐπιγινώσκω, ἐπιγινώσκω τόν 


7. Βλ. τήν εἰσαγωγή τῆς ἐκδόσεως Μ.Α.Χ., σ. 43-47. 
8. Στοῦ Ἰω. Ζησιούλα, ᾿Η ἑνότης τῆς ᾿Εκκλησίας κλπ., σ. 88-80. 

πρωτότοκον τοῦ σατανᾶ»”. Οἱ Μαρκιωνιστές, ἐφόσον εἶναι τοῦ σατανᾶ΄ 
δέν ἀνήκουν στήν Καθολική ᾿Εκκλησία, ὅπως δέν ἀνήκουν στήν Καθο- 
λική Ἐκκλησία καί οἱ Μοντανιστές. Ὅταν ἔρριψαν τόν Πιόνιο μέ 
τούς συντρόφους του στή φυλακή, ἐκεῖ βρῆκαν ἕνα πρεσβύτερο τῆς 
Καθολικῆς Ἐκκλησίας, πού ὀνομαζόταν Λίμνος, πρός τόν ὁποῖο προ- 
φανῶς ἔδειξαν ὅλο τους τό σεβασμό, καί ἕναν ὀπαδό τῆς αἱρέσεως τῶν 
Μοντανιστῶν. Οἱ Μοντανιστές ἀκολουθώντας ἐξωεκκλησιαστική πα- 
ράδοση, δέν ἀνῆκαν στήν Καθολική ᾿Εκκλησία γιαὐτό καί χαρακτηρί- 
ζονται αἱρετικοί'”. 

Τά μέλη τῆς Ἐκκλησίας διακρίνονται γιά τήν καθαρότητα τῆς 
: ζωῆς τους. Δέν προτιθέµαστε νά ἀσχοληθοῦμε μέ τίς γνωστές κατηγο- 
ρίες κατά τῶν Χριστιανῶν, τίς ὁποῖες ἀπέκρουσαν οἱ ᾿Απολογητές. Θά 
ἀναφερθοῦμε μόνον σ᾽ ἕνα παράδειγμα προσπάθειας σπιλώσεως τῆς 
Καθολικῆς ᾿Εκκλησίας καί τῆς διδασκαλίας της. 

Ὁ διωγμός ἐπί Διοκλητιανοῦ-Μαξιμιανοῦ συνεχίστηκε στήν ᾿Ανα- 
τολή μέχρι τό 311, μέ μιά ἀνάπαυλα τό 308. Ὁ πρωτεργάτης τῆς ἐκρή- 
ξεως τοῦ φοβεροῦ ἐκείνου διωγμοῦ Γαλέριος, Αὔγουστος πιά, εἶχε ἐκ- 
δώσει τόν ᾿Απρίλιο τοῦ 31] διάταγμα γιά ἀνοχή ἀπέναντι στό Χριστια- 
νισμό. Μετά τό θάνατο τοῦ Γαλέριου ὁ Μαξιμίνος Λάϊα ἀνανεωσε τό 
διωγμό. Ἡ ὑπέρμετρη δεισιδαιμονία τοῦ κυριάρχη ὁδήγησε ὅλους τούς 
ἄρχοντες πού ἦταν κάτω ἀπό τίς διαταγές του νά κάνουν τό πᾶν γιά νά. 
ἐξοντώσουν τούς Χριστιανούς. | 

Τότε ἔπλασαν ἀπομνημονεύματα τοῦ Πιλάτου καί τοῦ Σωτήρα, γε- 
μάτα ἀπό κάθε εἴδους βλασφημία κατά τοῦ Χριστοῦ, μέ ἔγκριση τοῦ 
ἡγέτη καί τά ἀπέστειλαν σ᾽ ὅλη τήν χώρα πού ἦταν ὑπό τήν ἐξουσία 
τοῦ Μαξιμίνου µέ µορφή διακηρύξεως. Ἔδωσαν ἐπίσης ὁδηγίες νά 
δημοσιευθοῦν σέ ἐμφανή σημεῖα, σέ πόλεις καί σέ χωριά, καί οἱ γραμ- 
᾽ ματοδιδάσκαλοι ἔπρεπε νά τά διδάσκουν στά παιδιά καί αὐτά νά τά 
μαθαίνουν ἀπό στήθους. Καί ἐνῶ γίνονταν ὅλα αὐτά ὁ στρατοπεδάρχης. 
ἅρπασε ἀπό τήν ἀγορά τῆς Δαμασκοῦ τῆς Φοινίκης μερικά «γυναικά- 
ρια» ἐλευθερίων ἠθῶν, καί ἀφοῦ τά ἀπείλησε μέ ἐπιβολή βασάνων, τά 
ἀνάγκισε νά λέγουν ὅτι ἧταν κάποτε Χριστιανές, ἀναγνωρίζουν πώς 
διαπράττονταν στίς τάξεις τῶν Χριστιανῶν ἀθεμιτουργίες, «ἐν αὐτοῖς 
τε τοῖς κυριακοῖς πράττειν αὐτούς τά ἀκόλαστα καί ὅσα ἄλλα λέγειν 
αὐτάς ἐπί διαβολῇ τοῦ δόγματος ἤθελεν»''. 


9. Μ.Α.Χ.. σ. 126. Β΄. 
Ι0. Μ.Α.Χ.. σ. 152, 11. 
ΙΙ. Μ.Α.Χ.. σ. 496, 5 

Μέ ἄλλα λόγια οἱ πολέμιοι τῆς πίστεως ἤθελαν νά ἀνακόψουν τήν 
πορεία τοῦ Χριστιανισμοῦ μέ δύο συκοφαντίες. Πρῶτο κατά τῆς ἔσωτε- 
ρικῆς καθαρότητας τῶν πιστῶν καί δεύτερο κατά τοῦ δόγµατος, γιά τά 
ὁποῖα ὅμως οἱ Χριστιανοί σεμνύνονταν. 

Στά ἀρχαῖα Μαρτυρολόγια ἀναφέρονται ἐπίσκοποι καί πρεσβύτε- 
ροι, οἱ ὁποῖοι διακρίνονται γιά τήν καθολική τους πίστη. ᾿Επικεφαλῆς 
κάθε τοπικῆς ᾿Εκκλησίας εἶναι οἱ προεστῶτες, οἱ ἐπίσκοποι μέ τούς 
περί αὐτούς πρεσβυτέρους καί διακόνους. Στά ἀρχαῖα Μαρτύρια δια- 
κρίνονται οἱ πρῶτοι ἐπίσκοποι Ἱεροσολύμων, ὁ ἅγιος Ιάκωβος ὁ ἀδελ- 
φόθεος καί ὁ Συμεών τοῦ Κλωπᾶ. Μέ τή διδασκαλία τοῦ Ἰακώβου 
πίστευε πολύς κόσμος στό Χριστό πράγμα πού θορύβησε τούς ᾿Ιουδαί- 
οις καί τίς ποικίλες αὐτῶν αἱρέσεις. ᾿Ανάλογα παρατηροῦμε καί στό 
Μαρτύριο τοῦ Κλωπᾶ, δεύτερου κατά σειρά ἐπισκόπου “Ἱεροσολύμων, 
πού μαρτύρησε στήν ἐποχή τοῦ αὐτοκράτορα Τραϊανοῦ καί ὑπατικοῦ 
᾿Αττικοῦ, πού ἦταν πατέρας τοῦ "Ηρώδη τοῦ ᾿Αττικοῦ, τό 105 ἤ 107’’, 

᾿Από τούς διαπρεπεῖς τελειωθέντες στήν ᾿Αλεξάνδρεια, σ᾽ ὅλη τήν 
Αἴγυπτο καί στή Θηβαΐδα πρῶτα ἀξίζει νά ἀναφερθεῖ ὁ Πέτρος, ἐπίσκο- 
πος ᾿Αλεξανδρείας. Ὁ Πέτρος διετέλεσε θεῖο ὑπόδειγμα διδασκάλου 
τῆς χριστιανικῆς θεοσέβειας. ᾿Αναφέρονται ἐπίσης τά ὀνόματα τῶν 
ἐπισκόπων τῆς Αἰγύπτου Φιλέα, ᾿Ησύχιου, Παχύμιου, Θεόδωρου, καί 
τῶν πρεσβυτέρων, πού ὑπῆρξαν τέλειοι τοῦ Χριστοῦ μάρτυρες Φαύστου, 
Δίου, ᾽Αμμώνιου καί πολλῶν ἄλλων κληρικῶν'”. Δέν εἶναι εὔκολο νά 
παραθέσουµε πλήρη καί ἐπίσημο κατάλογο Μαρτύρων ἐπισκόπων, πρε- 
σβυτέρων καί διακόνων. "Αλλωστε δέ θά ἐξυπηρετοῦσε σέ τίποτε. Τά 
ὀνόματα πού ἀναφέραμε καί ἄλλα πού ἀναφέρουμε ὅπως τοῦ ἐπισκόπου 
τῆς ᾿Εκκλησίας τῆς Τύρου Τυραννίωνος, τοῦ πρεσβυτέρου Ζηνόβιου 
στή Σιδώνα καί τοῦ ἐπίσκοπου Σιλβανοῦ τῶν ἐκκλησιῶν τῆς περιοχῆς 
τῆς ᾿Εμίσης καί πολλῶν ἄλλων, μαρτυροῦν ὅτι οἱ προεστῶτες τῆς Ἔκ- 
κλησίας πρωτοστατοῦσαν στήν πίστη"΄. 

στήν ἀρχαία ᾿Εκκλησία ὅπως Φαίνεται ἀπό τά Μαρτύρια, Μάρτυ- 
ρες καί “Αγιοι ἀναγνωρίζονταν µόνο οἱ τῆς Καθολικῆς Ἐκκλησίας. Ἡ 
τοπική Εκκλησία μέ ἐπικεφαλῆς τόν ἐπίσκοπο φρόντιζε νά μή θεωρη- 
θοῦν ὡς ἅγιοι καί γραφοῦν τά ὀνόματά τους στά Δίπτυχα αἱρετικοί ᾿ 


Ι2. Μ.Α.Χ., σ. 401, 406-410. 

Ι3. Μ.Α.Χ., σ. 482, 13. 

Ι4. ΜΑ .Χ.ά, 481, Β. Γιά προεστῶτες μάρτυρες καί ὁμολογίες βλ. στοῦ Σπυρ. 
Μπιλάλη, Οἱ Μάρτυρες τῆς Ορθοδοξίας τόμος Α΄. ᾿Η Θεολογία τοῦ Μαρτυρίου, ᾿Αθῆναι 
1973, σ. 190-223. ᾽ 

μάρτυρες. ᾿Επίσκοποι καί πρεσβύτεροι τῆς Μαρκιωνιτικῆς αἱρέσεως 
δέν ἀναγνωρίζονται ὡς ἐπίσκοποι καί πρεσβύτεροι. Χαρακτηριστική 
εἶναι ἐν προκειμένῳ ἡ θέσις τοῦ ἁγίου Ἱερομάρτυρος Κυπριανοῦ: «ΜαΓ- 
ΥΓ 6556 ποπί Ροίε»ί, αὐ! Ιη Εοε[εοὶα ποη εδ» (Ξ δέν μπορεῖ νά εἶναι 
Μάρτυς Ἐκεῖνος πού δέν ἀνήκει στήν Ἐκκλησία)“. Ὁ Εὐσέβιος στό 
ἔργο του «Περί τῶν ἐν Παλαιστίνῃ Μαρτυρησάντων» μᾶς πληροφορεῖ 
τά ἑξῆς: στίς 11 ᾿Ἰανουαρίου τοῦ 309 στήν Καισάρεια ὁμολόγησε πίστη 
στό Χριστό ὁ ἀσκητής Πέτρος, ὁ λεγόμενος ᾿Αψέλαμος ἀπό τήν ᾿Α- 
νέαν, κώμη τῆς περιοχῆς ᾿Ἐλευθερουπόλεως. Μαζί μ᾿ αὐτόν μαρτύρησε 
καί κάποιος ᾿Ασκληπιός στό ὄνομα τῆς μαρκιωνιτικῆς αἱρέσεως, ποῦ 
θεωροῦνταν ἐπίσκοπος ἀπό ζῆλο εὐσεβείας ὅπως νόμιζε, ἀλλά ὄχι τῆς 
κατ᾽ ἐπίγνωση. «Τούτῳ δέ τῆς κατά Μαρκίωνα πλάνης ἐπίσκοπός τις 
εἶναι δοκῶν ᾿Ασκληπιός ζήλῳ μέν, ὡς ὤετο, εὐσεβείας, ἀλλ᾽ οὔτι γε τῆς 
κατ᾽ ἐπίγνωσιν, ὅμως δ᾽ οὖν μιᾷ καί τῇ αὐτῇ πυρᾷ τόν βίον ἐξελήλυ- 
θεν»'’’. Ἡ Ἐκκλησία δέν ἀναγνωρίζει ὡς μάρτυρα κανένα αἱρετικό καί 
οὔτε ἀπένειμε στούς θεωρουμένους κληρικούς τήν ἐπισκοπική ἀξία ἢ 
τήν ἀξία τοῦ πρεσβυτέρου. Καί αὐτά ὡς πρός τούς ἀρχαίους Μάρτυρες. 

Οἱ Νεομάρτυρες ἀνήκουν στήν ᾿Ορθόδοξη ᾿Εκκλησία, ἡ ὁποία 
ταυτίζεται μέ τήν Καθολική τῶν τριῶν πρώτων αἰώνων καί μετά. Ἢ 
᾿Ὀρθοδοξία ἀναφέρεται σ᾽ ὅλους τούς Βίους τῶν Νεομαρτύρων. Οἱ 
Νέοι Μάρτυρες «εἶναι τέκνα τῆς ᾿Ανατολικῆς Ἐκκλησίας, τά δόγματα 
ταύτης κατέχοντες». Μεταξύ τῆς ᾿Ανατολικῆς ᾿Ορθοδόξου ᾿Εκκλησίας 
καί τῶν Νεομαρτύρων ὑφίσταται σχέση αἰτίου καί αἰτιατοῦ. ᾿Από τό 
αἰτιατό, τήν ἁγιότητα τοῦ βίου, βλέπουν τό αἴτιο. Η ᾿Εκκλησία πού 
εἶναι ἁγία, ἁγιάζει τούς Μάρτυρες, τά δικά της τά παιδιά. «Καθώς 
αὐτοί εἶναι “Αγιοι, καί εὐάρεστοι τῷ Θεῷ, ἔτζη καί ἢ πνευματικῶς 
γεννήσασα αὐτούς ᾿Ανατολική ᾿Εκκλησία ἑπομένως εἶναι "Αγία, καί 
εὐάρεστος τῷ Θεῷ καί ταμιοῦχος τῆς θείας χάριτος τοῦ ᾿Αγίου Πνεύ- 
ματος: συνεπομένως δέ καί τά δόγματα αὐτῆς εἶναι ὀρθόδοξα καί εὐσε- 
βέστατα: οἷοι γάρ οἱ υἷοί. τοιαύτη καί ἣ μήτηρ: καί οἷος ὁ καρπός, 
τοιοῦτον καί τό δένδρον: καί οἷα τά αἰτιατά, τοιαῦτα καί τά αἴτια»'”. 
Μέ ὅσα παρατηρεῖ ὁ ἅγιος Νικόδημος ὃ ᾿Αγιορείτης δέν προσπαθεῖ νά 
μιλήσει μόνο γιά τήν ἁγιότητα τῆς Ἐκκλησίας, ἀλλά νά ὑπογραμμίσει 
κυρίως τήν ὀρθότητα τῆς διδασκαλίας της, τήν ὁποία ἀνέπτυσσαν οἱ 
Νεομάρτυρες ὄχι μόνο ἐνώπιον τῶν Τούρκων ἀλλά καί ἐνώπιον τῶν 


ἰ4α. Ογρτίαπ., Ώς εςοςἰ. Οαἰπο]. υπὶϊ., 14-Ρ], 4,526. Ώε ]2ρ5! 18, ΡΙ. 4 405. 

Λατίνων. Οἱ Νεομάρτυρες ἀντιμετώπιζαν σ᾽ ἐκείνους τούς χαλεπούς 
καιρούς καί τούς Λατίνους, οἱ ὁποῖοι ἐκτός τῶν ἄλλων δυσφήμων κατη- 
γοριῶν κατά τῆς Αγίας ᾿Ανατολικῆς Ορθοδόξου ᾿Εκκλησίας, διέδιδαν 
ὅτι ἡ Ορθοδοξία µετά τό σχίσμα δέν ἀνέδειξε ἄλλους ἁγίους, γιά νά 
ἐμφανίσουν αὐτήν ὅτι σφάλλει καί ὡς πρός τή διδασκαλία της’. Οἱ 
Λατίνοι χαρακτηρίζονται σχισµατικοί. «Οὗτοι οἱ σχισµατικοί Λατῖνοι, 
μετά τῶν αἱρετικῶν, λέγοντες δι᾽ ἑαυτούς ὅτι εἶναι σοφοί, ἐμωράνθη- 
σαν, διό καί ἐπαρθέντες ὑπό τῆς ἑωσφορικῆς ὑπερηφανείας ἐσκοτίσθη- 
σαν τόν νοῦν καί ἐτυφλώθησαν... ᾿τετύφλωκεν αὐτῶν τούς ὀφθαλμούς 
(ὁ ἐκ τοῦ οὐρανοῦ πεσών ἑωσφόρος) καί πεπώρωκεν αὐτῶν τήν καρδίαν, 
ἵνα μή ἴδωσι τοῖς ὀφθαλμοῖς καί νοήσωσι τῇ καρδίᾳ καί ἐπιστραφῶσι 
καί ἰάσομαι αὐτούς᾽ (Ἴω. 12.40. Ἤσ. 6,10) καί οὕτω πλανῶντες καί 
πλανώμενοι ἐν σκότει διαπορεύονται» δ 

᾿Αλλ᾽ ἡ Αγία τοῦ Χριστοῦ ᾿Ανατολική ᾿Εκκλησία απολαμβάνει 
υἱούς τῶν υἱῶν. Γιαὐτήν ἰσχύει τό ψαλμικό «καί ἴδοις υἱούς τῶν υἱῶν 
σου», (Ψαλμ. 128,6) γιατί ἐντρυφᾶ καί τρέφεται νοητά, ὄχι µόνο μέ τά 
γεννήματα τῶν παλιῶν Μαρτύρων, ἀλλά καί μέ τά καινούργια τῶν νέων 
ἀθλητῶν. «Καί βλέπει γεννηθέντας ἐξ αὐτῆς πνευματικῶς, καί τούς 
πρώτους της υἱούς, τούς παλαιούς λέγω Μάρτυρας, καί τούς υἱούς τῶν 
υἱῶν της, ἤτοι τούς διαδόχους ἐκείνους νέους ἀθλητάς»''. Ἡ "Αγία 
᾿Ορθοδοξία μέχρι τή συντέλεια τοῦ αἰώνα θά γεννᾶ τέτοιους νέους 
υἱούς, καί ἡ γενεά αὐτή τῶν γενναίων ἁγίων δέν πρόκειται νά λείψει 
ποτέ. Γιά τήν ᾿Ορθόδοξη ᾿Εκκλησία ἰσχύουν τά λόγια τοῦ Κυρίου: 
«Αμήν λέγω ὑμῖν, οὐ μή παρέλθῃ ἡ γενεά αὕτη, ἕως ἄν πάντα ταῦτα 
γένηται» (Ματθ. 24,34) καί τό αἴτιο εἶναι προφανές. Ὁ Νυμφίος τῆς 
᾿Ανατολικῆς ᾿Εκκλησίας Χριστός ζεῖ καί βρίσκεται ἑνωμένος πνευματι- 
κά μέ τή νύμφη του, τήν Ἐκκλησία, ἀφοῦ ὁ ἴδιος διαβεβαίωσε ὅτι 
«ἰδού ἐγώ μεθ᾽’ ὑμῶν εἶμι πάσας τάς ἡμέρας ἕως τῆς συντελείας τοῦ 
αἰῶνος» (Ματθ. 28,20). ᾿Αλλά καί ὁ Νυμφαγωγός, τό Πνεῦμα τό “Αγιο 
μένει σ᾽ αὐτήν, σύμφωνα μέ τά λόγια τοῦ Κυρίου: «Καί ἄλλον Παρά- 
κλητον δώσει ὑμῖν, ἵνα μένῃ μεθ᾽ ὑμῶν εἰς τόν αἰῶνα» (Ἴω. 14,16). 
"Επομένως δέν πρέπει κανείς ν᾽ ἀμφιβάλλει ὅτι θά γεννῶνται ἅγια τέκνα 
στόν αἰώνα”. 


17. Σ.Ν., σ. 539. 
18.Σ.Ν., σ. 540. 
19. Ν.Μ.. σ. 13. 

Θά μπορούσαμε ν᾽ ἀπαριθμήσουμε πολλά παραδείγματα Νεομαρτύ- 
ρῶν πού χαρακτηρίζονται καί εἶναι παιδιά τῆς ᾿Ορθοδόξου ᾿Ανατολικῆς 
Εκκλησίας. Ὁ ἅγιος Κωνσταντίνος ἀπό τήν Ὕδρα ἦταν «εἰς τά πλήθη 
τῶν ᾿Ορθοδόξων καύχημα»7'. Ὁ ἅγιος Τριαντάφυλλος ὑπῆρξε «εὐωδέ- 
-στατον ἄνθος τῆς ἀφθαρσίας καί πάλλευκον κρίνον τοῦ οὐρανίου λει- 
μῶνος τό διαπνέον ἡμῖν τήν ὀσμήν τῆς θείας καί ὀρθοδόξου πίστεως. 
Τριαντάφυλλος ὁ τῶν πάλαι Μαρτύρων ἐφάμιλλος καί ἰσοστάσιος καί 
τῶν κλεινῶν Νεομαρτύρων τό θεῖον ἀγλάϊσμα, ὁ τῆς εὐσεβείας δοξάσας 
δι᾽ ἀθλητικῶν σκαμμάτων τό μέγα μυστήριον καί τῆς ἀσεβείας ταπει- 
νώσας τήν ἔπαρσιν, ὁ τήν καλήν τῆς ἁγίας ἡμῶν πίστεως ὁμολογίαν 
ἐναντίον ἡγεμόνων ἀσεβῶν ὁμολογήσας καί τῆς πλάνης τάς σοφιστίας 
τῇ ἄνωθεν σοφίᾳ καί τῷ λόγῳ τῆς χάριτος καταισχύνας»”'. Ὁ ἅγιος 
Θεόδωρος πού μαρτύρησε τό 1690 στά Δαρδανέλλια, ἀναφωνεῖ: «Μιά 
εἶναι ἡ πίστις τῶν εὐσεβῶν καί ὀρθοδόξων Χριστιανῶν». Μετά τήν 
ἀποτομή τῆς κεφαλῆς τοῦ μάρτυρα ἔτρεξαν ὄχι μόνο οἱ ᾿Ορθόδοξοι 
Χριστιανοί, ἀλλά Φράγκοι καί ᾿Αρμένιοι. Οἱ Φράγκοι καί οἱ ᾿Αρμένιοι 
μπορεῖ νά εἶναι Χριστιανοί, ἀλλά δέν ἀνήκουν στήν Ὀρθόδοξη Ἔκ- 
κλησία. Αὐτοί δέ δικαιοῦνται νά δοξάζονται ὅπως οἱ Μάρτυρες τῆς 
᾿Ανατολικῆς, ᾿Εκκλησίας. Ὁ Θεός «ἐδόξασε τόν δοῦλον του μάρτυρα 
Θεόδωρον ἔμπροσθεν εἰς τόσα γένη Χριστιανῶν, Φράγκων, Τούρκων, 
Ἑβραίων καί ᾿Αρμενίων», ἄλλοι βρέθηκαν ἐκεῖ ἀπό εὐλάβεια καί ἄλλοι 
ἀπό περιέργεια”. Στό Βίο τοῦ “Αγίου Μεγαλομάρτυρα Μάρκου (1501) 
μαζί μέ τούς ᾿Αγαρηνούς καί οἱ Φράγκοι χαρακτηρίζονται ἐχθροί τῆς 
πίστεως”. Στά Νέα Μαρτυρολόγια ὅταν γίνεται λόγος γιά ἑτεροδόξους 
δέ νοοῦνται µόνο οἱ μή ᾿Ορθόδοξοι Φράγκοι, ἀλλά καί οἱ ᾿Αγαρηνοί 
Τοῦρκοι. Ὁ Ἰωάννης ὁ Νάννος ἀπό τή Θεσσαλονίκη μισοῦσε ὡς ἐ- 
χθρούς τοῦ Θεοῦ ὅλους τούς ἑτεροδόξους μάλιστα δέ τό γένος τῶν 
᾿Αγαρηνῶν «τέλειον μῖσος, διαβιτικῶς εἰπεῖν, τό ἐμίσει ὁ µακάριος”». 

᾿Αφοῦ ὅλοι οἱ Μάρτυρες τῆς Καθολικῆς - ᾿Ανατολικῆς ᾿Ορθοδό- 
ξου ᾿Εκκλησίας ἀποτελοῦν τό αἰτιατό τῆς ᾿Εκκλησίας, θά λέγαμε ὅτι 
στήν ζωή τους ἐφαρμόζεται αὐτό πού χαρακτηριστικά εἶπε ὁ π. Ἴου- 
στίνος Πόποβιτς, ὅτι δηλαδή οἱ Βίοι τῶν ᾿Αγίων, καί ἐν προκειμένῳ 

τῶν Μαρτύρων, ἀποτελοῦν τήν ἐφηρμοσμένη Δογματική””. 

Ὅλοι οἱ Μάρτυρες, παλιοί καί νέοι, ἀνήκουν στήν ᾿Εκκλησία τοῦ 
Χριστοῦ, τή Μεγάλη Κοινωνία τῶν ᾽Αγίων. Αὐτό ἐκφράζεται «καί μέ 
τήν πεποίθηση πού διακρίνει ὅλους τούς ἁγίους. Ὅσοι βρίσκονται 
πάνω στή γῆ ἐπικοινωνοῦν μέ τούς ἁγίους τῆς Ἐκκλησίας, ἐπικεφαλῆς 
τῶν ὁποίων βρίσκεται ἡ Θεοτόκος. Πιστεύουν ὅτι προσφέροντας τό 
αἷμα τους γιά τό Χριστό, θά γίνουν δεκτοί στούς οὐρανούς ἀπό τή 
Θεοτόκο, τούς Προφῆτες, τά τάγματα τῶν ᾿Αγγέλων, τούς Πατριάρχες. 
τούς ᾿Αποστόλους, τούς “Ιεράρχες, τούς Μάρτυρες, τούς Ὅσιους καί 
ὅλους τούς Πατέρες καί τούς ἁγίους, µέ τούς ὁποίους ἀποτελοῦν κοινω- 
νία, τήν Κοινωνία τῶν ΄ Αγίων” 


2. Χριστιανός εἰμι - Χριστιανός γεννήθηκα καί Χριστιανός θ᾽ ἀποθάνω 


Στά ἀρχαῖα Μαρτύρια οἱ Μάρτυρες ὁμολογοῦν: «Χριστιανός εἰμι», 
ἐνῶ στά Νέα Μαρτυρολόγια, οἱ νέοι Μάρτυρες ἐπαναλαμβάνουν τή 
φράση «Χριστιανός γεννήθηκα καί Χριστιανός θ᾽ ἀποθάνω». 

Στό Μαρτύριο τοῦ ἁγίου Ιουστίνου καί τῶν περί αὐτόν ὁ ἀνακρι- 
τής Ρούστικος, ἔπαρχος, ἀπευθυνόμενος πρός τόν ᾿Ιουστίνο καί τούς 
συντρόφους του καί καλώντας αὐτούς νά πιστεύσουν στούς θεούς του, 
ἐκεῖνοι ἀπαντοῦν' «Χριστιανός εἰμι Θεοῦ κελεύσει», ἤ «Χριστιανή εἰμι 
τῇ τοῦ Θεοῦ δωρεᾷ», ἤ Χριστιανός εἰμι ἐλευθερωθείς ὑπό τοῦ Χριστοῦ 
καί τῆς αὐτῆς ἐλπίδος μετέχω χάριτι Χριστοῦ», ἢ «Ναί Χριστιανός 
εἰμι, τόν γάρ αὐτόν Θεόν σέβω τε καί προσκυνῶ»'. 

Ὁ ἅγιος Πολύκαρπος καλούμενος ν᾽ ἀρνηθεῖ τό Χριστό λέγει: «Εἰ 
κενοδοξεῖ ἵνα ὀμόσω τήν Καίσαρος τύχην, ὡς σύ λέγεις, προσποιεῖ δέ 
ἀγνοεῖν µε τίς εἰμι, μετά παρρησίας ἄκουε: Χριστιανός εἰμι. Εἰ δέ 
θέλεις τόν τοῦ Χριστιανισμοῦ μαθεῖν λόγον, δός ἡμέραν καί ἄκουσον». 
Οἱ περί τόν Πιόνιο προκληθέντες ἀπό τόν ἀνακριτή τους Λέπιδα νά 
θυσιάσουν, ὁμολογοῦν' «Ὅτι Χριστιανοί ἐσμεν»ὸ. Στό Μαρτύριο τῶν 
ἐν Λουγδούνῳ τελειωθέντων κάθε μάρτυρας ὁμολογεῖ «Χριστιανός 


27. Βλ. "Ανθρωπος καί Θεάνθρωπος, καί εἰδικότερα τήν παράγραφο «Σύν πᾶσι 
τοῖς ἁγίοις», ᾿Αθῆναι 1974, σ. 8δ. | 

εἰμι». ᾽Απαντώντας ὁ Σάγκτος στά βασανιστήρια πού τοῦ ὑπέβαλαν οἱ 
διῶκτες δέν ἔλεγε οὔτε τό ὄνομά του, οὔτε τό ἔθνος, οὔτε τήν πόλη τῆς 
καταγωγῆς του. ᾿Αρνήθηκε ἐπίσης νά πεῖ ἄν ἦταν δοῦλος ἤ ἐλεύθερος. 
Σ᾿ ὅλες τίς ἐρωτήσεις ἐπαναλάμβανε στή λατινική’ «Χριστιανός εἰμυ»'. 
Στό Μαρτύριο τοῦ ᾿Απολλωνίου οἱ ἀνακριτές θέτουν τό ἐρώτημα ἄν 
εἶναι Χριστιανός καί ἐκεῖνος ἀπαντοῦσε: «Ναί Χριστιανός εἰμι»”. Στό 
διωγμό τοῦ Διοκλητιανοῦ τό 304 μαρτύρησε ὁ ἅγιος Εὗπλος, ὁ ὁποῖος 
ἔκραζε: «᾿Αποθανεῖν θέλω, Χριστιανός γάρ εἰμι»”. 

᾿Ανάλογη εἶναι καί ἣ ὁμολογία τῶν Νέων Μαρτύρων. Οἱ Νεομάρ- 
τυρες ὁμολογώντας τήν πίστη τους ἐπαναλάμβαναν στερεότυπα: «᾿Εγώ 
Χριστιανός εἶμαι, καί τόν Χριστόν μου πιστεύω διά Θεόν ἀληθινόν», 
ἤ ἀναφωνώντας μέ τόλμη καί θάρρος «Χριστιανός εἶμαι»’. Καλούμενοι 
ν᾽ ἀρνηθοῦν τήν πίστη τους οἱ Νεομάρτυρες ἀπαντοῦν. «Χριστιανός 
εἶμαι, καί Χριστιανός ἐπιθυμῶ ν᾽ ἀποθάνω»δ, ἤ «Χριστιανός ἐγεννήθη- 
κα, καί Χριστιανός θέλω νά ἀποθάνω, καί δέν ἀρνοῦμαι τήν πίστιν 
μου, κἄν μύρια βάσανα μοῦ κάμετε»”. Τήν ἴδια ὁμολογία ἐπαναλαμβά- 
νοῦν καί οἱ γυναῖκες μάρτυρες: «Εἶμαι Χριστιανή»΄. 

Φρονοῦμε ὅτι ἡ κοινή αὐτή ὁμολογία πού τή βρίσκουμε σ᾽ ὅλα τά 
Μαρτυρολόγια. ἀρχαῖα καί νέα. δέν ἀποτελεῖ μιά φραστική ἀντιγραφή, 
πολύ δέ περισσότερο δέν ἐκφράζει τό «ἰνάτι» τῶν Ρωμαίων, ὅπως ἔλε- 
γαν οἱ Τοῦρκοι, ἀντιμετωπίζοντας τήν ἀκαμψία τῶν Νεομαρτύρων. Ἡ 
ὁμολογία τους δηλώνει ἕνα βαθύτερο θεολογικό περιεχόµενο γιά τό 
ὁποῖο καί κάνουμε λόγο εὐθύς ἀμέσως. | 

Ὁ Κύριος δίδαξε ὅτι εἶναι ἡ ἀλήθεια καί ἡ ζωή. «᾿Εγώ εἰμι ἡ 
ὁδός καί ἡ ἀλήθεια καί ἡ ζωή» (Ἴω. 14,6), καί ὅτι ἦλθε στόν κόσμο 
«ἵνα ζωήν ἔχωσιν καί περισσόν ἔχωσι» (Ἴω. 10.10). Ὅταν ὁ Κύριος 
διακηρύσσει ὅτι εἶναι ἡ ἀλήθεια καί ἡ ζωή, δείχνει ταυτόχρονα τό 
ἄτρεπτο τῆς οὐσίας του, γιατί ὅ,τι τρέπεται, ἀλλοιώνεται καί νικᾶται 
ἀπό τή φθορά γιαὐτό καί δέν μπορεῖ νά εἶναι ἀληθινό. Αὐτό πού δέν 
ἀλλοιώνεται εἶναι ἄφθαρτο καί ἄκτιστο καί αἰώνιο. Ἡ ὁμολογία «Χρι- 
στιανός εἰμι». ἤ «Χριστιανός γεννήθηκα καί Χριστιανός θ᾽ ἀποθάνω» 

ἐκφράζει τήν πίστη στόν ἄφθαρτο καί αἰώνιο Θεό σέ ἀντίθεση πρός 
τά εἴδωλα πού εἶναι φθαρτά, κτιστά, καί ἐφευρήματα τοῦ διαβόλου καί 
τῶν δαιμόνων, ἤ πρός θρησκεῖες πού ἐπινοήθηκαν ἀπό τούς ἀνθρώπους, 
καί συγκεκριµένα τόν Μωαμεθανισμό, πού ἱδρυτής του εἶναι ἕνας ἄν- 
θρώπος θνητός, κτιστός ἀκόμα καί ἀπατεώνας. "Ας δοῦμε ὅμως τά πράγ- 
ματα ἀπό κοντά. 

Στό Μαρτύριο τοῦ ἁγίου Ἰακώβου τοῦ ἀδελφοθέου, ἀναφέρεται 
ὅτι ὁ Ἰάκωβος ἀποκτοῦσε καθημερινά νέους ὀπαδούς ὑπέρ τῆς χριστια- 
νικῆς πίστεως. Οἱ Ιουδαῖοι, Γραμματεῖς καί Φαρισαῖοι, προσπαθοῦν 
νά τόν πείσουν νά περιορισθεῖ νά διδάσκει ὅτι ὁ Ιησοῦς ἧταν μέν ἕνας 
δίκαιος ἄνθρωπος, ἀλλά ὄχι ὅμως καί τίποτε περισσότερο. Οἱ Ἰουδαῖοι 
-ἧταν βέβαιοι ὅτι ὁ Ἰάκωβος θά ἀρνοῦνταν τή θεότητα τοῦ Χριστοῦ, 
γιατί ἧταν συγγενής του καί τόν γνώριζε σάν ἄνθρωπο, καί ἐπειδή ὁ 
Ιάκωβος τηροῦσε τό Μωσαϊκό Νόμο. «Παρακαλοῦμέν σε, ἐπίσχες τόν 
λαόν, ἐπεί ἐπλανήθη εἰς ᾿Ιησοῦν, ὡς αὐτοῦ ὄντος τοῦ Χριστοῦ. Παρα- 
καλοῦμέν σε πεῖσαι πάντας τούς ἐλθόντας εἰς τήν ἡμέραν τοῦ Πάσχα 
περί ᾿Ιησοῦ᾽ σοί γάρ πάντες πειθόµεθα. ᾿Ημεῖς γάρ μαρτυροῦμέν σοι 
καί πᾶς ὁ λαός ὅτι δίκαιος εἶ καί ὅτι πρόσωπον οὐ λαμβάνεις. Πεῖσον 
οὖν σύ τόν ὄχλον περί Ἰησοῦ μή πλανᾶσθαι: καί γάρ πᾶς ὁ λαός καί 
πάντες πειθόμεθά σου». Ὁ Ἰάκωβος ὅμως τούς ἀπάντησε: «Τί μέ ἐπε- 
ρωτᾶτε περί τοῦ Υἱοῦ τοῦ ἀνθρώπου, καί αὐτός κάθηται ἐν τῷ οὐρανῷ 
ἐκ δεξιῶν τῆς μεγάλης δυνάμεως: καί μέλλει ἔρχεσθαι ἐπί τῶν νεφελῶν 
τοῦ οὐρανοῦ»''. Ὁ ἅγιος Ἰάκωβος ἐπαναλαμβάνει λόγια τοῦ ἴδιου τοῦ 
Κυρίου: «Πλήν λέγω ὑμῖν, ἀπ᾽ ἄρτι ὄψεσθε τόν Ὑἱόν τοῦ ἀνθρώπου 
καθήμενον ἐκ δεξιῶν τῆς δυνάμεως καί ἐρχόμενον ἐπί τῶν νεφελῶν τοῦ 
οὐρανοῦ» (Ματθ. 26,64). Ὅτι ὁ Χριστός κάθεται ἐκ δεξιῶν τοῦ Πατρός, 
ἤ τοῦ Θεοῦ ἤ τῆς μεγάλης δυνάμεως ἀναφέρεται ἀπό τόν Μάρκο: «ὁ 
μέν οὖν Κύριος μετά τό λαλῆσαι αὐτοῖς ἀνελήφθη εἰς τόν οὐρανόν καί 
ἐκάθισεν ἐκ δεξιῶν τοῦ Θεοῦ» (16,19), ἀπό τό Λουκᾶ στίς Πράξεις 
(2,25), καί ἀπό τούς ᾿Αποστόλους Παῦλο καί Πέτρο’’. Ἢ φράση αὐτή 
«ἐκ δεξιῶν τῆς μεγάλης δυνάμεως», ἤ «ἐκ δεξιῶν τοῦ Θεοῦ», σήμαινε 
ὅτι ὁ Χριστός ἀπολαμβάνει ὁρισμένα προνόμια, τά ὁποῖα γιά τόν Ε- 
βραῖο ἀνῆκαν ἀποκλειστικά καί μόνο στό Θεό. Τό κατεξοχήν προνόμιο 
πού ἀπολαμβάνει ὁ Χριστός εἶναι ἡ λατρεία καί ἡ προσκύνηση ὅπως 


ε 


ἀναφέρει ὁ ἁγ. Παῦλος. «Ὁ Θεός ὑπερύψωσεν καί ἐχαρίσατο αὐτῷ 

ὄνομα τό ὑπέρ πᾶν ὄνομα, ἵνα ἐν τῷ ὀνόματι Ἰησοῦ πᾶν γόνυ κάμψῃ 
ἐπουρανίων καί ἐπιγείων καί καταχθονίων, καί πᾶσα γλῶσσα ἐξομολο- 
γήσηται ὅτι Κύριος ᾿Ιησοῦς Χριστός εἰς δόξαν Θεοῦ Πατρός» (Φιλιπ. 
2, 9-11). Ἢ λατρεία ὅμως δέν προσφέρεται σ᾽ ἕνα κτίσμα. Μέ ἄλλα 
λόγια ὁ πρῶτος ἐπίσκοπος Ἱεροσολύμων ᾿Ιάκωβος δίδασκε µέ κάθε 
παρρησία ὅτι ὁ ᾿Ιησοῦς εἶναι πράγματι ὁ Χριστός, καί ὅτι ὁ Χριστός 
δέν εἶναι κτίσμα, γιαὐτό καί ἁρμόζει σ᾽ αὐτόν κάθε λατρεία καί προσ- 
κύνηση. 

Ἢ προσευχή τοῦ ἁγίου Πολυκάρπου, ἐκτός ἀπό τά σημεῖα ἐκεῖνα 
πού θά ἀναπτύξουμε παρακάτω, ἐκφράζει τήν πεποίθησή του στή δυνα- 
τότητα νά καταστεῖ ἄφθαρτος μέ τό μαρτύριό του «ἐν τῷ ποτηρίῳ τοῦ 
Χριστοῦ» καί «ἐν ἀφθαρσίᾳ Πνεύματος ἁγίου». Τό μαρτύριο τό προσ- 
φέρει µέ χαρά γιατί ὁ Θεός στόν ὁποῖο πιστεύει εἶναι «ὁ ἀψευδής καί 
ἀληθινός» γιαὐτό καί εἶναι βέβαιος γιά τήν ἀφθαρσία'”. | 

Οἱ προσπάθειες τῶν ᾿Ιουδαίων νά μειώσουν τό πρόσωπο τοῦ Χρι- 
στοῦ καί νά τόν ἐμφανίσουν ὡς θανατοποινίτη, ἀπέβλεπαν νά δείξουν 
ὅτι εἶναι φθαρτός καί ἀσήμαντος γιαὐτό καί ἀνάξιος λατρείας καί πί- 
στεως. Τίς διαδόσεις αὐτές, ὅπως ἧταν φυσικό, ἐκμεταλλεύονταν οἱ 
διῶκτες τοῦ Χριστιανισμοῦ. Ὁ Πιόνιος πού ἀντιμετωπίζει ἀνάλογο ἐ- 
ρώτημα, θεωρεῖ βλασφημία κατά τοῦ ᾿Αγίου Πνεύματος (Μάρκου 3,29), 
τό χαρακτηρισμό τοῦ Χριστοῦ ὡς θανατοποινίτη. Τό ἴδιο ἐρώτημα 
ἀντιμετωπίζουν καί οἱ σύντροφοι τοῦ Πιονίου. Ὅμως ὁ Πιόνιος μένει 
σταθερός στήν πίστη γιατί πιστεύει στήν ἀνάσταση τοῦ Χριστοῦ καί 
συνεπῶς στήν ὑπερνίκηση τοῦ θανάτου“. 

Σ᾽ ἄλλα ἀρχαῖα Μαρτύρια ἀναφέρονται τά ἑξῆς: ὁ Κάρπος ἀρνεῖται 
νά θυσιάσει στά εἴδωλα γιατί αὐτά εἶναι ἀπατηλά καί φαινόμενα δαιμό- 
νῶν. «Ἐμέ γάρ ἀδύνατον θῦσαι κιβδήλοις φάσμασι δαιμόνων: οἱ γάρ 
τούτοις θύοντες ὅμοιοι αὐτοῖς εἰσιν». Ὁ ἴδιος θά προσθέσει ὅτι «θεοί 
οἵ τόν οὐρανόν καί τήν γῆν οὐκ ἐποίησαν᾽ ἀπολέσθωσαν». ᾿Αντίθετα 
ὁ Θεός τῶν Χριστιανῶν εἶναι αἰώνιος. Κηρύσσοντας φθαρτά τά εἴδωλα 
καί αἰώνια τόν Κύριο, τόνιζε ὅτι ὅσοι «ἐν Πνεύματι καί ἀληθείᾳ προσ- 
κυνοῦντες τῷ Θεῷ», κατά τό λόγιο τοῦ Κυρίου, ἀφομοιώνονται μέ τή 
δόξα τοῦ Θεοῦ: εἶναι μαζί του ἀθάνατοι, μετέχοντας στήν αἰώνια ζωή 
διαμέσου τοῦ λόγου, ἐνῶ ἀντίθετα, ὅσοι λατρεύουν τά εἴδωλα ἀφομοιώ- 
νονται μέ τή ματαιότητα τῶν δαιμόνων καί χάνονται μ᾽ αὐτά στή γέεννα 
τοῦ πυρός”. Ὁ ἴδιος θά ὑπογραμμίσει καί τά ἑξῆς: «Ὁ γάρ Θεός ἡμῶν 

ἄχρονος ὤν καί τούς αἰῶνας ποιήσας αὐτός ἄφθαρτος καί αἰώνιος δια- 
μένει. ὁ αὐτός ἀεί ὧν μήτε αὔξησιν μήτε μείωσιν ἐπιδεχόμενος: οὗτοι 
δέ καί γίνονται ὑπό ἀνθρώπων καί φθείρονται, ὡς ἔφην ὑπό τοῦ χρό- 
νου»''. Ὁ Θεός, στόν ὁποῖο πιστεύουν οἱ Χριστιανοί, εἶναι Θεός ζῶν. 
Ἡ βουλή του εἶναι αἰώνια. Δέν ἔγινε ἀθάνατος ὁ Θεός τῶν Χριστιανῶν, 
ἀλλά εἶναι ἀθάνατος καί ἀνίκητος". 

Ὁ μάρτυς ᾿Απολλώνιος μπροστά στόν ἀνθύπατο τῆς ᾿Ασίας Πε- 
ρέννιο. ἀναφέρεται στά συνηθισμένα θέµατα τῆς χριστιανικῆς ἀπολογη- 
τικῆς, δηλαδή τήν καταδίκη τῆς λατρείας χειροποιήτων θεῶν μέ τέτοιο 
τρόπο πού ὑπενθυμίζει τήν ᾿Επιστολή πρός Διόγνητο καί τόν Προτρε- 
πτικό τοῦ Κλήμεντα. Τό τί ἐπιτάσσει τό δόγμα τῆς συγκλήτου, λέγει 
ὁ ᾿Απολλώνιος, τό γνωρίζω καί μάλιστα µέ κάθε λεπτομέρεια. Ὅμως 
ἔγινα Χριστιανός, γιά νά μή σέβομαι χειροποίητα εἴδωλα. Ὁ χρυσός, 
ὁ ἄργυρος. ὁ χαλκός, ὁ σίδηρος, τά ξύλα καί οἱ λίθοι εἶναι ὑλικά 
φθαρτά. Γιαὐτό καί οἱ θεοί πού κατασκευάζονται μέ τέτοια ὑλικά εἶναι 
ψεύτικοι, οὔτε βλέπουν, οὔτε ἀκούουν. Εἶναι ἔργα τεκτόνων, χρυσοχόων 
καί τορνευτῶν. Ἐγώ λατρεύω μόνο τό Θεό πού βρίσκεται στούς οὐρα- 
νούς. Αὐτός ἐνεφύσησε σ᾽ ὅλους ψυχή ζῶσα καί καθημερινά χύνει σ᾽ 
ὅλους τή ζωή". Ὁ ᾽Απολλώνιος θά προχωρήσει ἀκόμα περισσότερο 
σέ ἀντιπαράθεση. Ἡ προσκύνηση κάθε εἴδους εἰδώλων εἶναι μωρία. 
Τά ἀγάλματα εἶναι δαιµονικά. Οὔτε ἀκούουν, οὔτε προσφέρουν. Ἡ ἴδια 
ἡ µορφή τους εἶναι ψεύτικη. Ἔχουν αὐτιά καί δέν ἀκούουν, ἔχουν 
ὀφθαλμούς καί δέ βλέπουν, ἔχουν χέρια καί δέν τά ἁπλώνουν, ἔχουν 
πόδια καί δέ βαδίζουν. Τό σχῆμα δέν ἀλλάσσει τήν οὐσία. Οἱ ἄνθρωποι 
ἐπίσης ἁμαρτάνουν ὅταν προσκυνοῦν αὐτά πού παράγονται φυσικῶς, ἤ 
ὅσα ἔχουν αἰσθητή φύση. ᾿Αμαρτάνουν ἀκόμα περισσότερο ἐκεῖνοι 
πού προσκυνοῦν αὐτά πού ἔχουν λογική φύση, τούς ἀνθρώπους, οἱ 
ὁποῖοι κατενέργειαν εἶναι δαίμονες". Ὁ Θεός στόν ὁποῖο πιστεύει ὁ 
ἴδιος, λέγει στόν ἔπαρχο, εἶναι ἀληθινός, πραγματικός, τόν ὁποῖο δέν 
κατασκεύασαν χέρια ἀνθρώπων. «Ἡδέως ἄν ὀμόσαιμι ἀληθεύων τόν 
ὄντως Θεόν τόν ὄντα πρό αἰώνων, ὄν χεῖρες οὐκ ἐποίησαν ἀνθρώπων, 
τοὐναντίον δέ αὐτός ἄνθρωπον ἀνθρώπων ἔταξε βασιλεύειν ἐπί τῆς 
γῆς”. 


Ι6. Μ.Α.Χ., σ. 184,16 
Ι7. Μ.Α.Χ., σ. 156,12. 228.9. 
Ι8. Μ.Α.Χ.. σ. 228,14. 230.15. 
Ι9. Μ.Α.Χ., σ. 232,22. 
20. Μ.Α.Χ., σ. 226,6. 

Ὅταν καί πρός τόν Μάρτυρα Κόνωνα ὑποβλήθηκε τό γνωστό πιά 
ἐρώτημα, πῶς δηλαδή πιστεύει σ᾽ ἕνα θανατοποινίτη, ἐκεῖνος βλέποντας 
στόν οὐρανό χαρακτήρισε τόν ἀνακριτή του «ἀσεβέστατον», καί πρόσ- 
θεσε. Θά ἦταν εὐχῆς ἔργο νά μετεῖχες καί σύ σέ μιά τέτοια μωρία καί 
νά μήν κατέστρεφες ψυχές, δίδοντας προσοχή σέ ἄψυχους λίθους καί 
σέ ἔργα χεριῶν ἀνθρώπων. Τά εἴδωλα οὔτε βλέπουν, οὔτε ἀκούουν. 
«Πῶς δέ ἐτόλμησας τόν ἐπί πάντων Θεόν οὕτω βλασφημῆσαι, οὗ ἐν 
χερσίν ἐστιν ἡ πνοή σου; Ἐμοί δέ γένοιτο καί πᾶσι τοῖς ἐπικαλουμέ- 
νοις τό ὄνομα αὐτοῦ ἀνεξαρτήτως ἀεί ὑμνεῖν καί δοξάζειν αὐτόν τόν 
τῶν ὅλων σωτῆρα καί Θεόν»”'. Ὁ Φιλέας, ἐπίσκοπος Θμούεως, ὁμολο- 
γεῖ πίστη στόν Κύριο πού εἶναι ἀμετάπτωτος, ἄτρεπτος, ἀπερινόητος, 
ἄφραστος καί ἀπείραστος. Σ᾽ αὐτόν ὑπακούει ὅλη ἡ κτίση καί αὐτόν 
ὑπηρετεῖ. Ὁ μόνος πού ὑπάρχει καί διαμένει στόν αἰώνα τοῦ αἰῶνος. 
«Τόν Θεόν τόν ποιήσαντα τόν οὐρανόν καί τήν γῆν καί τήν θάλασσαν 
καί πάντα τά ἐν αὐτοῖς. Κύριον ἀόρατον, ἀμετάπτωτον, ἄτρεπτον, ἁπε- 
ρινόητον, ᾧ δουλεύει καί εἴκει καί ὑποτέτακται πᾶσα ἡ κτίσις, τόν 
ἄφραστον καί ἀπείραστον, τόν μόνον ὄντα καί διαμένοντα εἰς τόν αἰῶ- 
να τοῦ αἰῶνος». Τό χωρίο αὐτό πού εἶναι γνήσιο ἀπολογητικό, προσ- 
λαμβάνει λατρευτικό χρῶμα””. | 

᾿Από τά παραδείγματα αὐτά πού παραθέσαµε γίνεται φανερό τί 
ἐννοοῦσαν οἱ ἀρχαῖοι μάρτυρες ὁμολογώντας μπροστά στούς δικαστές 
τους τό «Χριστιανός εἶμι». Ὁ Χριστός τόν ὁποῖο ὁμολογοῦν δέν ἀνήκει 
στήν κατηγορία τῶν κτιστῶν. Εἶναι ἄκτιστος καί ἄφθαρτος. ᾿Αντίθετα 
τά εἴδωλα, ἔργα χεριῶν ἀνθρώπων, ἀποτελοῦν ἐπινοήματα δαιμόνων. 
Ἡ ὁμολογία αὐτή θά ἐκφρασθεῖ θεολογικότερα στούς μετέπειτα αἰῶνες. 
Ὅπως ἤδη παρατηρήθηκε οἱ χρονικοί προσδιορισμοί ὅπως «ὴν ποτέ», 

«πρίν γενέσθαι», «ὅτε», ἐκφράζουν τή ρευστότητα καί τήν ἀτέλεια τῆς 
φύσεως. Αὐτοί ἀναφέρονται µόνο στά κτίσματα πού ἔχουν δηµιουργη- 
θεῖ ἀπό τό μή ὄν καί ὄχι στόν τρόπο ὑπάρξεως τοῦ Υἱοῦ τοῦ Θεοῦ πού 
πιστεύουν οἱ Χριστιανοί. Οἱ Καππαδόκες Πατέρες θά ἀναφερθοῦν στήν 
ὕπαρξη τοῦ Θεοῦ χρησιμοποιώντας τή φράση «ὅτι ἐστί». Αὐτό εἶναι 
τό γνήσιο, τό ὄντως, τό ἀληθινό εἶναι. Τό ρ. εἶναι ὄχι µόνο ἐπιτρέπεται 
προκειμένου γιά τό Θεό στή θεολογία, στήν ὀντολογία, ἀλλά καί κυριο- 
λεκτεῖται μόνο στήν περίπτωση τοῦ Θεοῦ. Ὁ θάνατος καί ἡ φθορά 
ἀποδείχνουν τά ὄντα σέ μή ὄντα, ψευδή καί ἀπατηλά. Στό εἶναι ὑπάρχει 
σταθερότητα, τό «ὡσαύτως ἀεί», τό «ὡσαύτως εἶναι» πρέπει μόνο στό 


21. Μ.Α.Χ., σ. 300,5. 
22. Μ.Α.Χ., σ. 350,27. 

Θεό. Στό «ὅτι ἐστί» τῶν Καππαδοκῶν Πατέρων ἢ φθορά ἀποτελεῖ γε- 
λοιοποίηση τοῦ ὄντος, τό ψεύτικο τοῦ ὄντος”'. Ἡ διδασκαλία τῶν 
ἀρχαίων Μαρτύρων γιά τόν αἰώνιο καί ἄφθαρτο Θεό καί ἰδιαίτερα ἡ 
πατερική διδασκαλία καί μάλιστα τῶν Καππαδοκῶν, θά περάσει διαμέ- 
σου τῶν αἰώνων στήν ζωή καί τήν πράξη τῆς ᾿Εκκλησίας καί θά 
ἐκφρασθεῖ δυναμικά ἀκόμα μιά φόρά,' στήν ἐποχή τῆς τουρκοκρατίας. 
Οἱ Νεομάρτυρες πού ὁμολογοῦν ὅτι Χριστιανοί γεννήθηκαν καί 
Χριστιανοί θέλουν νά πεθάνουν, δήλωναν μέ παρρησία ὅτι ἡ πίστη 
τους ἔχει τήν ἀναφορά της στόν ἀληθινό Θεό, πού εἶναι ἄφθαρτος, 
αἰώνιος, καί ὅτι ὁ Χριστός εἶναι ὁ ἀληθινός Θεός. ᾿Αρνοῦνται νά 
δεχθοῦν, ὅπως καί οἱ ἀρχαῖοι μάρτυρες ὅτι ὁ Χριστός εἶναι ψιλός 
ἄνθρωπος, δηλαδή φθαρτός, ἀλλά «μέγας». «Μόνο Κύριος Ἰησοῦς Χρι- 
στός ὁ Θεός ἡμῶν καί τῆς συνέσεως αὐτοῦ οὐκ ἔστιν ἀριθμός»’',. Ὁ 
Νεομάρτυς Μιχαήλ. Μαυρουδής ὑπογραμμίζει ὅτι µόνο ὁ Θεός τῶν 
Χριστιανῶν εἶναι ἀΐδιος, αἰώνιος, ἄναρχος, ἀτελεύτητος, ἄτμητος, ἄκτι- 
στος, ἀσύγχυτος, ἄτρεπτος. Τά κτίσματα ἀντίθετα εἶναι τρεπτά, γιαὐτό 
καί φθαρτά’. Οἱ Νεομάρτυρες ἀντιπαραβάλλουν τό Χριστό πρός τόν 
Μωάμεθ. Ὁ Κύριος εἶναι Θεός «ὁ ἐν ὑψηλοῖς κατοικῶν καί τά ταπεινά 
ἐφορῶν. Εἷς μόνον ἅγιος, εἷς Κύριος, εἷς προσκυνητός, μόνος, Ἰησοῦς 
Χριστός, εἰς δόξαν Θεοῦ Πατρός. Τίς Θεός μόνος, ὡς ὁ Θεός ἡμῶν; 
Αὐτός οὗτος μόνος δημιουργός, πάντα δέ δημιουργήματα». ᾿Αντίθετα ὁ 
Μωάμεθ εἶναι κοινός ἄνθρωπος, δηλαδή κτίσμα τοῦ Θεοῦ καί ἐπιπλέον 
ψευδοπροφήτης καί ἀπατεώνας””,. Ὁ ἅγιος Γεώργιος ἀπό τή Σόφια πού 
μαρτύρησε τό 1437 στήν ᾿Ανδριανούπολη, ὁμολογεῖ «τόν Κύριον Ἰη- 
σοῦν Χριστόν Θεόν καί πλάστην του». Ὁ Χριστός βασιλεύει στούς 
αἰῶνες. «Ἔγωγε γάρ πολύ τῆς οἰκουμένης κατέτριψα, μή ἀπολειφθείς 
θεωρίας τε καί προσκυνήσεως τοῦ Κυρίου µου Ἰησοῦ Χριστοῦ ζωοποι- 
οὗ τάφου, ἀλλά δή μήτε τῆς θεωρίας ἀποτυχών τοῦ ὅν ὑμεῖς πιστεύετε 
προφήτου: ὡς δέ πιστεύω, κηρύττω λαμπρᾶ τῇ φωνῇ ὅν οἶδα ζῶντα, 
προσκυνητόν τε καί Θεόν τέλειον, ἀπό δέ τούτου φεύγων, ἵνα μή σύν 
τῷ κόσμῳ κατακριθῶ»”'. 


23. Βλ. Δ. Τσάμη, Εἰσαγωγή στήν Πατερική Σκέψη, Θεσσαλονίκη, 1983, σ. 99. Ιω. 
Ζηζιούλα, Θέματα Χριστιανικῆς Δογματικῆς, Μέρος Δεύτερο (κείµενο πολυγραφημένο), 
Θεσσαλονίκη Ι9δ6, 62 κ.ὲξ. 

24. Σ.Ν., σ. 404. 

25. Ν.Μ.. σ. 53. 

26. Σ.Ν., σ. 409. 

27. Σ.Ν., σ. 410. 

Οἱ Νεομάρτυρες ὁμολογώντας ὅτι ὁ Χριστός εἶναι ἡ ζωή τους. 
μιλοῦν στούς κριτές τους γιά τά ἀγαθά τους πού τά φθείρει ὁ χρόνος. 
«Χριστός ἐστιν ἡ ζωή ἡμῶν, ἐν ᾧ ζῶμεν καί ζησόμεθα, ὑπέρ οὗ καί 
θανεῖν προθύμως αἱρούμεθα, ἤ πρόσκαιρον ἔχειν ἁμαρτίας ἀπόλαυσιν, 
ἧς τό τέλος κόλασις αἰώνιος: ὑμῶν ἔστωσαν τά προτεινόμενα ἀγαθά, ἅ 
φθορά ἀφανίζει». Ἡ κλήση τοῦ σωτήρα εἶναι ζωή αἰώνια”, 

Εἴπαμε ὅτι οἱ Νεομάρτυρες προχωροῦν μέ θάρρος σέ ἀντιπαράθεση 
τῆς πίστεώς τους μέ τή μωαμεθανική. Ἡ χριστιανική πίστη εἶναι ζωή, 
ἀντίθετα ἡ θρησκεία τῶν ᾿Αγαρηνῶν σκότος. Τήν ἀληθινή αὐτή ζωή 
τή βρίσκουν οἱ Χριστιανοί στήν ᾿Εκκλησία τοῦ Χριστοῦ”. Ἡ µωαμε- 
θανική θρησκεία εἶναι ἀκόμα πλάνη καί σκότος”. Ἡ χριστιανική θρη- 
σκεία. εἶναι μέταλλο πολύτιμο, εἶναι χρυσάφι, ἐνῶ ἡ μωαμεθανική, μο- 
λύβι᾽!, “Οτιδήποτε δέν ἀποτελεῖ πῖστη πρός τόν Χριστό ἀπορρίπτεται. 
Οἱ τιµές καί ὅλα τά προσφερόμενα ἀγαθά γιά νά δελεάσουν τούς μάρ- 
τυρες, «ἄς ὑπάγουν εἰς ἀπώλειαν»””. | 

Στά κείμενά µας πολλές φορές φαίνεται πώς γίνεται διεξοδικός 
διάλογος κριτῶν καί Νεομαρτύρων. Οἱ κριτές ἐμφανίζονται νά μή ζη- 
τοῦν ἀπό τούς Χριστιανούς ν᾿ ἀρνηθοῦν παντελῶς τό Χριστό, τόν ὁποῖο 
ἄλλωστε καί οἱ ἴδιοι, ὅπως ἀναφέρεται, τιμοῦν. Εἶναι γνωστό ὅτι τό 
Κοράνι σέ ἀρκετά σημεῖα μιλάει µέ σεβασμό γιά τά πρόσωπα τῶν 
Πατριαρχῶν, τῶν Προφητῶν, γιά τόν ᾿Ιησοῦ καί τήν Παναγία. Ἔν 


28. Σ.Ν.. σ. 427 καί 159. Χαρακτηριστικοί εἶναι οἱ στίχοι τοῦ Παχωμίου Ρουσά- 
νου: 
Λέγουν: «ἄν ἤτονε καλή πίστις ἡ ἐδική σας, 
δέν θά σᾶς ἐπεριώριζον εἰς τέλος οἱ ἐχθροί σας, 
καί δέν θά σᾶς ἐκυρίευαν νά εἶστε σκλαβωμένοι, 
ἄθλιοι καί ταλαίπωροι καί τεταπεινωμένοι 
διά νά εἶστε σεῖς κακοί κ᾿ ἣ πίστις σας ἀντάμα, 
ἐχάθη τό βασίλειον εὐθύς καί ἐν τῷ ἅμα, 
καί 'ς τόν Θεόν πού ἔχετε πλέον νά μή θαρρῆτε, 
νά λάβετε βασίλειον καί πού νά τό εὑρῆτε, 
διότι εἶν᾽ ἀδύνατος Θεός ὁ ἐδικός σας, 
σεῖς τόν ἐσταυρώσατε, κ᾿ ἐχάθη ἀπό μπρός σας. 
Τοιαῦτα λέγουν φανερῶς, λέγουν καί κατά μόνας 
δέν ξεύρουν ὅτι ζωντανός εἶσαι εἰς τούς αἰῶνας». 
Α. Βακαλοπούλου, "Ιστορία τοῦ Νέου 'Ελληνισμοῦ, τόμος Β΄, σ. 196. 
29. Σ.Ν., σ. 307. 
30. Σ.Ν., σ. 314. 
3]. Σ.Ν., σ. 464. 
32. Σ.Ν., σ. 679. 

τούτοις σαφῶς εἶναι ἀντιτριαδικό, γιαὐτό οἱ µωαμεθανοί καί τή διδα- 
σκαλία γιά τή γέννηση τοῦ Υἱοῦ, ὡς δευτέρου προσώπου τῆς Αγίας 
Τριάδος, τή θεωροῦν βλάσφημη”.. | 

Ὁ κριτής πού ἀνέκρινε τόν ἅγιο Γεώργιο, πού ἦταν ἀπό τή Σερβία 
καί μαρτύρησε στή Σόφια τό 1515, δέν ἀποτολμάει νά πείσει τόν Γεώρ- ᾿ 
γιο ν᾽ ἀρνηθεῖ τό Χριστό, οὔτε βέβαια νά παύσει καί νά τόν τιμάει. 
Καί ἐγώ, λέγει ὁ κριτής, ἀγαπῶ καί τιμῶ τό Χριστό καί ὁμολογῶ ὅτι 
ἡ σύλληψή του ἔγινε ἐκ Πνεύμάτος "Αγίου ἐκ τῆς Παρθένου Μαρίας 
χωρίς ἄνδρα. ᾿Επίσης προσθέτει ὅτι ἀναγνωρίζει τό Χριστό ὡς ἀληθινό 
προφήτη πού θά κρίνει τούς ἀνθρώπους. Στή συνέχεια ὅμως ὑπογραμ- 
μίζει ὅτι ἐμεῖς οἱ Μωαμεθανοί τιμοῦμε τόν Μωάμεθ καί φυλάττουμε τό 
νόμο του καί πιστεύουμε ὅτι ὁ Θεός τοῦ ἐνεχείρισε τά κλειδιά τοῦ 
παραδείσου. Ὁ μάρτυς εὐχαριστεῖ τό Θεό γιά ὅσα ἀκούει ἀπό τό στόμα 
τοῦ κριτῆ του γιά τή γέννηση τοῦ Χριστοῦ ἐκ τῆς Παρθένου καί ἐκ 
Πνεύματος ἁγίου καί ὅτι θά κρίνει ζῶντες καί νεκρούς, καί λέγει στόν 
κριτή του. Ὅλοι οἱ Προφῆτες προφήτευσαν πώς ὁ Χριστός εἶναι ὁ 
Υἱός τοῦ Θεοῦ καί ἀκόμα θά γίνει καί ἄνθρωπος γιά τή σωτηρία τοῦ 
ἀνθρώπινου γένους. Ὁ Χριστός, λοιπόν, ἦλθε, δίδαξε, ἔκαμε θαύματα, 
σταυρώθηκε, τάφηκε, ἀναστήθηκε καί ἀναλήφθηκε στούς οὐρανούς, 
ἐνῶ τώρα κάθεται ἐκ δεξιῶν τοῦ Πατρός. Ὁ Χριστός ὅμως δίδαξε ὅτι 
οἱ Προφῆτες φθάνουν μέχρι τόν ᾿Ιωάννη, καί ὅτι μετά τόν ᾿Ιωάννη καί 
μέχρι τό τέλος τοῦ αἰώνα δέ θά ἐμφανισθεῖ ἄλλος προφήτης, πολύ 
περισσότερο ὅτε θά διδάξει ἀντίθετα ἀπ᾽ ἐκεῖνα πού δίδαξε ὁ Χριστός. 
Ὁ Μωάμεθ ὄχι µόνο δέν εἶναι προφήτης, ἀλλά ψευδοπροφήτης”. Γιά 
σᾶς τούς Μωαμεθανούς, ἔλεγαν οἱ Νεομάρτυρες, ἰσχύουν τά λόγια τοῦ 
Κυρίου: «᾿Εγώ ἐλήλυθα ἐν τῷ ὀνόματι τοῦ Πατρός µου, καί οὐ λαμβά- 
νετέ με, ἐάν ἄλλος ἔλθῃ ἐν τῷ ὀνόματι τῷ ἰδίῳ, ἐκεῖνον λήψεσθε» (Ἴω. 
5.43). Αὐτοί εἶσθε σεῖς οἱ ᾿Αγαρηνοί πού δεχθήκατε τό Μωάμεθ πού 
πλάνεψε τούς ἀνθρώπους μέ διδασκαλία ψευδή”. 

Θεωρώντας ὡς σκύβαλα πάντα τά ἀγαθά πού πρότειναν οἱ Τοῦρκοι 
στούς Νεομάρτυρες γιά ν᾽ ἀρνηθοῦν τήν πίστη τους, ὄχι μόνο τά ἀπέρ- 
ριπταν, ἀλλά τόνιζαν πώς εἶναι ἕτοιμοι νά πεθάνουν γιά τό Χριστό. 
«Ἐμοί, ὦ ὕπαρχε, οὐδενός μέλλει», λέγει ὁ ὁσιομάρτυς Κύριλλος, ὁ 
Θεσσαλονικεύς πού μαρτύρησε τό 1566, «οὐ πλούτου: οὐ δόξης: οὐχ 
ἱματίων φθαρτῶν: οὐχ ἵππων εὐγενῶν: πάντα κόνια πάντα σκύβαλα: 


33. Πρβλ. Ν. Ματσούκα, ὅ.π., τόμος Β΄, σ. 117. 
14. Σ.Ν., σ. 293. 
35. Σ.Ν., σ. 650. 

πάντα μοι ὡς καπνός λελόγινται. Ὑμεῖς, οἱ τῆς ἀπωλείας υἱοί, οἱ τοῦ 
πονηροῦ ἐκείνου δούλου ἀκόλουθοι, ταῦτα ἐπιζητεῖτε. ᾿Εμοί Χριστός 
πλοῦτος, Χριστός ἐμοί ζωή, Χριστός ἐμοί ἔρως, Χριστός ἐμοί Θεός, 
Χριστός ἐμοί τά πάντα ἐν πᾶσιν: οὐδέν µε τῆς αὐτοῦ ἀγάπης χωρῖσαι 
πώποτε δυνήσεται: οὐ πῦρ, οὐ ξίφος, οὐ λιμός, οὐ κόσμος, οὐ πλοῦτος, 
οὐ βάρος, οὐχ ὕψος, οὐκ ἐνεστῶτα, οὐ μέλλοντα οὔτε τις ἑτέρα κτίσις, 
ἀλλά μέχρι τῆς ἐμῆς ἐσχάτης ἀναπνοῆς ὑπέρ τῆς ἐμῆς πίστεως ἀγωνί- 
σομαι. Ταῦτα παρά τῆς ἐμῆς γλώσσης ἀκηκοώς, ὦ ὕπαρχε, ποίει ὅ σοι 
δοκεῖ. Τέμνε, σφάττε, καῖε, θῦσον, πυρί, μεληδόν διαίρει, ἀνηλεῶς 
τιμώρει, ἀπηνῶς αἴκιζε, ἀφειδῶς κόλαζε: ἐμέ γάρ ὅλως οὐκ ἀποστήσεις 
τῆς τῶν Χριστιανῶν εὐσεβοῦς πίστεως». 

Τέλος πρέπει νά ἐπισημάνουμε τό γεγονός ὅτι πολλοί ἀπό τούς 
Νεομάρτυρες θυσιαζόμενοι γιά τό Χριστό ἀναφωνοῦσαν «Χριστός ᾿Α- 
νέστη»”. Ἡ ἀναφώνηση αὐτή δέν ἐκφράζει ἁπλῶς τήν πίστη στήν 
ἀνάσταση τοῦ Χριστοῦ ἀλλά καί τή βεβαιότητα στή δική του κοντά 
στό Θεό αἰώνια ζωή. Στή ζωή αὐτή πιστεύουν ὅτι πορεύονται, ὅπως 
καί οἱ ἀρχαῖοι Μάρτυρες. 


3. Θεολογία - Οἰκονομία 


Στά ἀρχαῖα Μαρτύρια βρίσκουμε ὁμολογίες πού θυμίζουν βαπτι- 
στήρια σύμβολα πού ἐκφράζουν πίστη στό Χριστό, τόν Υἱό τοῦ Θεοῦ, 
στόν Πατέρα καί τό “Αγιο Πνεῦμα. Δηλαδή μονομερή, διμερή καί τρι- 
μερή, ἀλλά καί πολυμερή. "Ὑπάρχουν ἀκόμα Μαρτύρια πού προῦποθέ- 
τουν προχωρημένη μετανικαιακή τριαδολογία, ἀφοῦ σ᾽ αὐτά γίνεται 
λόγος γιά μιά οὐσία καί τρεῖς ὑποστάσεις. Ἡ θεολογία τῶν Καππαδο- 
κῶν Πατέρων καί ἢ Χριστολογία τῶν Οἰκουμενικῶν Συνόδων καί ἰδιαί- 
τερα τῆς Δ΄ στή Χαλκηδόνα περνοῦν στά νεότερα Μαρτυρολόγια ἄλλο- 
τε ἐκλαϊκευτικά καί ἄλλοτε θεολογικότερα. Στήν οἰκονομία κυριαρχεῖ 
ἢ σωτηριολογία σέ συνδυασμό μέ τήν προαίρεση τοῦ ἀνθρώπου καί ἡ 
κάθοδος τοῦ Κυρίου στόν “Αδη. ᾿Επίσης σέ Βίους Μαρτύρων τῆς Ἔκ- 
κλησίας, πού μαρτύρησαν στά χρόνια τῆς ᾿Ενετοκρατίας στήν Κύπρο, 


36. Σ.Ν., σ. 666. 

37. Σ.Ν., σ. 201. Ὁ ἀναγνώστης μπορεῖ νά δεῖ καί τή σπουδαία πηγή γιά μερικούς 
Νεομάρτυρες στό βιβλίο τοῦ Ε. Ρουαυενί]]ε, ΗΙοιοίτε ἀὲ Ι8 γτερέπέτα[!οπ ἄε |4 ΟΓὸσε 
Ρέρωϊς 1740 Ίμδαυε επ 1824, πού ἐκδόθηκε στό Παρίσι τό 1824. Στά Ἕλληνικά 
μεταφράστηκε σέ 4 τόμους μέ τόν τίτλο: “Ιστορία τῆς ᾿Ε}ληνικῆς ᾿Επαναστάσεως ἤτοι 
ἡ ἀναγέννησις τῆς Ἑλλάδος, Ἔν ᾿Αθήναις 1890, Τόμος Β΄, 206, 208. 

ἀντιπαρατίθεται ἡ ὀρθόδοξη διδασκαλία πρός ὁρισμένες καινοτομίες 
τῶν Λατίνων. | 

Ὁ ἅγιος Ἰγνάτιος ὁ θεοφόρος, ἕτοιμος νά ἁλεσθῆ ἀπό τά δόντια 
τῶν θηρίων, προβαίνει στήν ἀκόλουθη ὁμολογία: «Εἷς ἐστιν ὁ Θεός, ὁ 
ποιήσας τόν οὐρανόν καί τήν γῆν καί τήν θάλασσαν καί πάντα τά ἐν 
αὐτοῖς: καί εἷς Χριστός Ἰησοῦς, ὁ Υἱός τοῦ Θεοῦ ὁ μονογενής, οὗ τῆς 
βασιλείας ὀναίμην»'. 

Στό Μαρτύριο τοῦ ἁγίου Ἰακώβου τοῦ ἀδελφοθέου παρατηροῦμε 
ἕνα ἔντονο χριστολογικό περιεχόµενο. Εκτός ἀπό τή φράση ἐκείνη 
πού ἀναφέραμε στήν προηγούμενη παράγραφο καί κατά τήν ὁποία ὁ 
Χριστός, ὅπως τονίζεται, κάθεται ἐκ δεξιῶν τῆς μεγάλης δυνάμεως, ὁ 
Ἰησοῦς χαρακτηρίζεται ἡ θύρα καί εἶναι ὁ σωτήρας. ᾿Επίσης ὁ Χρι- 
στός πού ἀναστήθηκε ἐκ νεκρῶν, θά ἐπανέλθει γιά νά ἀποδώσει στόν 
καθένα κατά τά ἔργα του. «Τινές οὖν τῶν ἑπτά αἱρέσεών τῶν ἐν τῷ 
λαῷ, τῶν προγεγραμμένων μοι, ἐπυνθάνοντο αὐτοῦ, τίς ἢ θύρα τοῦ 
Ἰησοῦ, καί ἔλεγε τοῦτον εἶναι τόν σωτῆρα: ἐξ ὧν τινες ἐπίστευσαν ὅτι 
Ἰησοῦς ἐστιν ὁ Χριστός. Αἱ δέ αἱρέσεις αἱ προειρημέναι οὐκ ἐπίστευον 
οὔτε ἀνάστασιν οὔτε ἐρχόμενον ἀποδοῦναι ἑκάστῳ κατά τά ἔργα αὐὖ- 
τοῦ»), | | 

Ὁ ἅγιος Ιουστίνος, μάρτυρας καί φιλόσοφος, τονίζει ἐνώπιον τοῦ 
κριτοῦ του ὅτι «Αμεμπτον καί ἀκατάγνωστον τό πείθεσθαι τοῖς προσ- 
ταχθεῖσιν ὑπό τοῦ Σωτῆρος ἡμῶν Ἰησοῦ Χριστοῦ»”. Ὁ ἴδιος ὁ μάρτυς 
ὁμολογεῖ ὅτι ἡ πίστη στό Θεό τῶν Χριστιανῶν συνίσταται, σύμφωνα 
μέ θεμελιώδεις ἀρχές, στά ἑξῆς: «“Ηγούμεθα ἕνα τούτων ἐξ ἀρχῆς ποιη- 
τήν καί δημιουργόν τῆς πάσης κτίσεως, ὁρατῆς τε καί ἀοράτου, καί 
Κύριον ᾿Ιησοῦν Χριστόν παῖδα Θεοῦ, ὅς καί προκεκήρυκται ὑπό τῶν 
Προφητῶν μέλλων παραγίνεσθαι τῷ γένει τῶν ἀνθρώπων σωτηρίας κῆ- 
ρυξ καί διδάσκαλος καλῶν μαθημάτων» καί «Κἀγώ ἄνθρωπος ὤν μικρά 
νομίζω λέγειν πρός τήν αὐτοῦ ἄπειρον θεότητα, προφητικήν τινα δύνα- 
μιν ὁμολογῶν, ὅτι προκεκήρυκται περί τούτου παρουσίας γενομένης ἐν 
ἀνθρώποις». Ὁ Θεός τῶν Χριστιανῶν δέν εἶναι τοπικά περιορισμένος, 
ἀλλ᾽ ὑπάρχει ἀόρατα καί γεμίζει τόν οὐρανόν καί τήν γῆ καί δοξάζεται 
καί προσκυνεῖται παντοῦ ἀπό τούς ἀνθρώπους”. Γιά τόν ᾿Ιουστίνο, ὁ 


]. Μ.Α.Χ., σ. 402, 48. | 

]α. Μαρτύριον τοῦ ἁγίου Ἱερομάρτυρος Ἰγνατίου τοῦ Θεοφόρου, ἀμφιβ. Βιβλ. 

Χριστός, ὅπως Φαίνεται στό Διάλογο πρός Τρύφωνα, ταυτίζεται µέ τόν. 
Κύριο τῶν δυνάμεων, τό βασιλιά τῆς δόξης, τόν Μέγα Βουλῆς ΄Αγγελο, 
καί εἶναι Θεός ἰσχυρός. ᾿Επίσης κατά τόν ᾿Ιουστίνο ὁ Μωῦσῆς εἶδε 
τόν ἄγγελο τοῦ Κυρίου, τό Χριστό. Ὁ Ἰουστίνος λέγει στόν Τρύφωνα 
ὅτι τό δεύτερο πρόσωπο τῆς Αγίας Τριάδος καλεῖται δόξα Κυρίου, 
Υἱός, Σοφία, ᾽Αγγελος, Θεός καί Λόγος”. 

Στό Μαρτύριο τοῦ ἁγίου Πολυκάρπου ὁ μάρτυρας ὁμολογεῖ πίστη 
στό Θεό Παντοκράτορα καί στόν εὐλογητό τοῦ Πατρός Υἱό. «Κύριε ὁ 
Θεός ὁ παντοκράτωρ, (᾿Αποκλ. 4.8.11,]|7.16,7.21,22), ὁ τοῦ ἀγαπητοῦ 
καί εὐλογητοῦ παιδός σου Ἰησοῦ Χριστοῦ Πατήρ, δι᾽ οὗ τήν περί σοῦ 
ἐπίγνωσιν εἰλήφαμεν, ὁ Θεός ἀγγέλων καί δυνάμεων καί πάσης τῆς 
κτίσεως παντός τε τοῦ γένους τῶν δικαίων, οἵ ζῶσιν ἐνώπιόν σου, 
εὐλογῶ σε ὅτι ἠξίωσάς µε τῆς ἡμέρας καί ὥρας ταύτης τοῦ λαβεῖν µε 
μέρος ἐν ἀριθμῷ τῶν μαρτύρων, ἐν τῷ ποτηρίῳ τοῦ Χριστοῦ σου, εἰς 
ἀνάστασιν ζωῆς αἰωνίου ψυχῆς τε καί σώματος ἐν ἀφθαρσίᾳ Πνεύματος 
ἁγίου, ἐν οἷς προσδεχθείην ἐνώπιόν σου σήμερον ἐν θυσίᾳ πίονι καί 
προσδεκτῇ, καθώς προητοίµασας καί προεφανέρωσας καί: ἐπλήρωσας, ᾿ 
ὁ ἀψευδής καί ἀληθινός Θεός. Διά τοῦτο καί περί πάντων σέ αἰνῶ, σέ 
εὐλογῶ, σέ δοξάζω διά τοῦ αἰωνίου καί ἐπουρανίου ἀρχιερέως ᾿Ιησοῦ 
Χριστοῦ ἀγαπητοῦ σου παιδός, δι᾽ οὗ σοί σύν αὐτῷ καί Πνεύματι ἁγίῳ 
δόξα καί νῦν καί εἰς τούς μέλλοντας αἰῶνας. ᾿Αμήν»”. Στό ἴδιο Μαρτύ- 
ριο ἀναφέρεται ὅτι ὁ ἅγιος Εἰρηναῖος ὑπῆρξε μαθητής τοῦ ἁγίου Πολυ- 
κάρπου καί ὅτι «ἱκανῶς τε πᾶσαν αἵρεσιν ἤλεγξε καί τόν ἐκκλησιαστι- 
κόν κανόνα καί καθολικόν, ὡς παρέλαβε παρά τοῦ ἁγίου, καί παρέδω- 
κε»ὀ, Οἱ αἱρετικοί παρερμήνευαν τή διδασκαλία τῶν Γραφῶν καί τῶν 
᾿Αποστόλων, γιαὐτό καί ἡ Ἐκκλησία ἄρχισε νά συμπληρώνει τά βαπτι- 
στήρια σύμβολα μέ κατάλληλες προσθῆκες, πού στρέφονταν ἐναντίον 
τῶν αἱρετικῶν κακοδοξιῶν καί ἔτσι πρόβαλε τόν «κανόνα τῆς ἀλη- 
θείας» πού φυλασσόταν στήν Ἐκκλησία (Βεοιία Ψεγία!ο). ᾿Από τό 
Κατά Αἱρέσεων Ι, 10,] τοῦ ἁγίου Εἰρηναίου, συνάγεται, κατά τόν Ἰω. 
Καρμίρη, ὅτι ὁ ἅγιος Εἰρηναῖος γνώριζε «κανόνα ἀληθείας», πού διέ-. 


4. Μίρπο ΡΟ 6, 613 Α. Γιά περισσότερα βλ. ᾽Αντ. Παπαδοπούλου, Ὁ Χαρακτήρας 
τοῦ Θεολογικοῦ Διαλόγου τῶν ᾿Αγίων Κυρίλλου καί Μεθοδίου καί τό μήνυμά του στό 
σήμερα, Θεσσαλονίκη 1986, σ. 277, ὅπου βλ. καί ἄλλη βιβλιογραφία σχετική μέ τήν 
ἔννοια τοῦ Λόγου. 

5. Μ.Α.Χ., σ. 118, 14. 

6. Μ.Α.Χ., σ. 126. Β΄. 

ρε ἀπό τήν ᾽Αγία Γραφή’. Προφανῶς ὁ Καρμίρης ἐννοεῖ ἀναπτυγμένη 
ὁμολογία διαφορετική ἀπό τά τριμερή βαπτιστήρια σύμβολα. ΄Οποσ- 
δήποτε ὅμως ὁ ἅγιος Εἰρηναῖος τελεῖ ὑπό τήν ἐπίδραση τοῦ πρώτου 
Χριστιανοῦ Θεολόγου, τοῦ ᾿Απ. Παύλου, καί βέβαια καί τοῦ ἁγίου 
Πολυκάρπου". 

᾿Από τήν ἐποχή στήν ὁποία ἀνήκει τό Μαρτύριο τοῦ Πολυκάρπου 
παρατηρεῖται ὅτι ἢ καθολικότητα τῆς Ἐκκλησίας συνδέεται ὄχι τόσο 
μέ τήν Εὐχαριστία ὅσο πρός τήν ὀρθοδοξία. Στήν ἐποχή αὐτή τοῦ 
Πολυκάρπου τοποθετεῖται ἡ ἔμφαση τοῦ διδακτικοῦ ἔργου ἐπί τοῦ ἐπι- 
σκόπου. Στό Μαρτύριο λέγονται ὅτι «ὁ θαυμασιώτατος Πολύκαρπος, 
ἐν τοῖς καθ᾽ ἡμᾶς χρόνοις διδάσκαλος ἀποστολικός καί προφητικός 
γενόμενος ἐπίσκοπος τῆς ἐν Σμύρνῃ καθολικῆς ᾿Εκκλησίας». ᾿Από τό 
χωρίο αὐτό Φαίνεται ὅτι ὁ ἐπίσκοπος συγκεντρώνει στόν ἑαυτό του τίς 
ἰδιότητες τῶν χαρισματούχων (ἀποστολικός καί προφητικός)' σ᾽ αὐτές 
συμπεριλαμβάνονται καί ἡ προσφορά τῆς ϐ. Εὐχαριστίας. Ἡ ἔμφαση 
πίπτει στή διδακτική αὐθεντία του’ «Πᾶν γάρ ρῆμα ὅ ἀφῆκεν (ὁ Πολύ- 
καρπος) ἐκ τοῦ στόματος αὐτοῦ, ἐτελειώθη καί τελειωθήσεται»', Μέ 
τό θάνατο τοῦ Πολυκάρπου ἐξαφανίζονται καί οἱ τελευταῖοι ζωντανοί 
φορεῖς τῆς μνήμης τῆς ἀποστολικῆς διδασκαλίας, γιαὐτό καί τό διδα- 
κτικό ἔργο ἀναλαμβάνουν οἱ ἐπίσκοποι. Ὁ τονισμός τῆς αὐθεντίας τῆς 
διδασκαλίας τῶν ἐπισκόπων δέν εἶναι ἄσχετος πρός τόν Γνωστικισμό, 
πού πρέπει νά ἀντιμετωπισθεῖ σθεναρά. Γιαὐτό, κατά τόν μαθητή τοῦ 
Πολυκάρπου Εἰρηναῖο, ὁ ἐπίσκοπος δέν εἶναι ὁ αὐθεντικός διδάσκαλος 
λόγω ἁπλῆς ἀποστολικῆς διαδοχῆς, ἀλλά καί λόγῳ τῆς χειροτονίαςδθ. 

Εἴδαμε προηγουμένως ὅτι οἱ μάρτυρες ἀντιμετώπιζαν τό ἐρώτημα, 
πῶς μποροῦν νά πιστεύουν σ᾽ ἕνα θανατοποινίτη. Εκτός ἀπό τήν ἀπάν- 
τηση πού ἔδιναν, ὑπογράμμιζαν, ὅπως ὁ Πιόνιος, ὅτι πιστεύουν στό 
Θεό «τόν ποιήσαντα τόν οὐρανόν καί τήν γῆν καί τήν θάλασσαν καί 
πάντα τά ἐν αὐτοῖς» (᾿Εξόδου 20,1], Πράξ. 4.24)’. Ὁ Πιόνιος ὁμολογεῖ 
ἀκόμα πίστη σέ Θεό παντοκράτορα, «τόν ποιήσαντα καί πάντας ἡμᾶς 
ὅς παρέχει 'ἡμῖν πάντα πλουσίως᾽, ὃν ἐγνώκαμεν διά τοῦ Λόγου αὐτοῦ 


1. Βλ. Ἰω. Καρμίρη, Τά Δογματικά καί Συµβολικά Μνημεῖα τῆς Ὀρθοδόξου Καθο: 
λικῆς Εκκλησίας, Τόμος |, ᾿Αθῆναι 1960’, σ. 43. 

8. Στοῦ Ἴω. Καλογήρου, “Ἱστορία Δογμάτων, τόμος Α΄, Θεσσαλονίκη 1969, σ. 82, 
83, 

δα. Μ.Α.Χ., σ. 120,16. 

8β. Βλ. Ἰω. Ζηζιούλα, Ἡ ἑνότης τῆς ᾿Εκκλησίας κλπ., σ. 110-113. 

Χριστοῦ», Στό ἴδιο Μαρτύριο ἡ μάρτυς Σαβίνα ἐπαναλαμβάνει' «Τόν 
Θεόν τόν παντοκράτορα, ὅς ἐποίησε τόν οὐρανόν καί τήν γῆν καί 
πάντας ἡμᾶς, ὅν ἐγνώκαμεν διά τοῦ Λόγου αὐτοῦ Ἰησοῦ Χριστοῦ»!'. 

Ὁ μάρτυρας Κάρπος ὁμολογώντας ὅτι εἶναι Χριστιανός, ἀναλύει 
τό περιεχόμενο αὐτῆς τῆς ὁμολογίας του. «Χριστόν τόν Υἱόν τοῦ Θεοῦ 
σέβομαι τόν ἐλθόντα ἐν ὑστέροις καιροῖς ἐπί σωτηρίᾳ ἡμῶν καί ρυσά- 
μενον ἡμᾶς ἀπό τῆς πλάνης τοῦ διαβόλου»!”. Ὁ μάρτυρας ᾽Απολλώνιος 
πρός τόν ἀνθύπατο Περέννιο ὁμολογεῖ. «Ἔξ αὐτῆς τῆς ἀπολογίας ὅτι 
τάς σεμνοπρεπεῖς καί λαμπράς ἐντολάς μεμαθήκαμεν ἀπό τοῦ Λόγου 
τοῦ Θεοῦ τοῦ γινώσκοντος πάντας τούς διαλογισμούς τῶν ἀνθρώπων»’”. 
Ὃ ἴδιος θά προσθέσει καί τά ἑξῆς πρός τόν ἴδιο ἀνθύπατο Περέννιο. 
«Εὐχαριστῶ τῷ Θεῷ μου, Περέννιε ἀνθύπατε, οὖν πᾶσι τοῖς ὁμολογή- 
σασι θεόν παντοκράτορα καί τόν μονογενῆ αὐτοῦ Ὑΐἷόν ᾿Ιησοῦν Χρι- 
στόν καί τό ἅγιον Πνεῦμα καί περί τῆς ἐμοί σωτηριώδους ἀποφάσεώς. 
σου»'΄'. Ὁ μάρτυρας ᾽Απολλώνιος θά ὑπογραμμίσει ἀκόμα: «Ἴσμεν καί 
ἡμεῖς ὅτι ὁ λόγος τοῦ Θεοῦ γεννήτωρ καί ψυχῆς καί σώματός ἐστι τῶν. 
δικαίων, ὁ λογώσας καί διδάξας ὡς φίλον ἐστί τῷ Θεῷ», δηλ. γεννητής 
τῆς ψυχῆς καί τοῦ σώματος τῶν δικαίων εἶναι ὁ λόγος τοῦ Θεοῦ, ὁ 
ὁποῖος ἀπέδειξε καί ἐδίδαξε τί εἶναι ἀγαπητό στό Θεό!5. | 

Στό Μαρτύριο τῆς "Αγίας Περπετούας ὑπογραμμίζεται ὅτι «οὐχ 
ἧσσον τῶν παλαιῶν γραφῶν εἰς οἰκοδομήν ἐκκλησίας ἀναγινώσκεσθαι 
ὀφείλει ἡ πανάρετος πολιτεία τῶν μαρτύρων, δι᾽ ὧν δόξαν ἀναπέμπομεν 
τῷ Πατρί τῶν αἰώνων, ἅμα τῷ μονογενεῖ αὐτοῦ Υἱῷ, τῷ Κυρίῳ ἡμῶν 
Ἰησοῦ Χριστῷ, σύν ᾿Αγίῳ Πνεύματι, ᾧ ἡ δόξα καί τό κράτος εἰς τούς 
αἰῶνας τῶν αἰώνων». "Αν δεχθοῦμε ὅτι ἡ κατακλείδα αὐτή προέρχεται 
ἀπό τόν διασκευαστή πού ἤθελε νά τοποθετήσει ἱεραρχικά τά πρόσωπα, 
καί ὅτι τό λατινικό διατηρεῖ τήν ἀρχική κατακλείδα στήν ὁποία τήν 
προέχουσα θέση ἔχει τό Πνεῦμα, ἡ οὐσία τῆς ὁμολογίας δέν ἀλλάσ- 
σει!θ, 

Στό Μαρτύριο ᾿Αγάπης, Εἰρήνης καί Χιόνης, καί οἱ τρεῖς γυναῖκες 
μάρτυρες ὁμολογοῦν πίστη στό Θεό παντοκράτορα, καί τόν μονογενή 

Υἱό, τόν Κύριο Ἰησοῦ Χριστό. Ἢ Εἰρήνη ἀρνουμένη ὁποιαδήποτε 
φιλανθρωπία, ἀπαλλαγή δηλαδή ἀπό κάθε τιμωρία σέ περίπτωση πού 
ἤθελε νά ἀναγνωρίσει τούς θεούς, ἀπαντάει «Οὐχί οὐκ εἰμι ἑτοίμη 
ποιῆσαι διά τόν παντοκράτορα Θεόν 'τόν κτίσαντα οὐρανόν τε καί γῆν 
καί θάλασσαν καί πάντα τά ἐν αὐτοῖς (Πράξ. 2,24)»’’. Πίστη σέ Θεό 
ποιητή οὐρανοῦ καί γῆς ὁμολογεῖ καί ὁ Φιλέας, ἐπίσκοπος Θμούεως!δ, 

Τέλος στό Μαρτύριο τοῦ ἁγίου Δασίου ἔχουμε ὁμολογία στήν 
“Αγία Τριάδα τῆς ὁποίας τό περιεχόµενο θυμίζει µετανικαιακή τριαδο- 
λογία. «᾿Εγώ χριστιανός εἶναι ἐμαυτόν ὁμολογῶ, καθώς πλειστάκις ὦ- 
μολόγησα, καί. οὐδενί ἄλλῳ ἐπακούω εἰ μή μόνον ἑνί ἀχράντῳ καί 
αἰωνίῳ Θεῷ, Πατρί, καί Υἱῷ καί ᾿Αγίῳ Πνεύματι ἐν τρισί μέν ὀνόμασι 
καί ὑποστάσεσιν, ἐν μιᾷ δέ οὐσίᾳ. Ἤδη τρίτῃ φωνῇ ὁμολογῶ τήν 
πίστιν τῆς ᾿Αγίας Τριάδος»'». | 

᾿Από τήν ἔκθεση τῶν παραπάνω κειμένων Φαίνεται ὅτι οἱ Μάρτυ- 
ρες τῆς ἀρχαίας ᾿Εκκλησίας ὁμολογώντας τή χριστιανική τους πίστη 
δέν εἶχαν ὑπόψη τους µόνο μονομερή, διμερή καί τριμερή βαπτιστήρια 
σύμβολα, ἀλλά καί πολυμερή. Ὁ Θεός εἶναι παντοκράτωρ, ποιητής 
οὐρανοῦ καί γῆς καί τῆς θαλάσσης καί πάντων τῶν ἐν αὐτοῖς. Ὁ 
Κύριος εἶναι Σωτήρας διά τοῦ ὁποίου καί μόνο γνωρίζουμε τό Θεό καί 
ὅτι διά τοῦ Λόγου μεταδίδεται ἡ ζωή. Ἔντονη εἶναι ἡ πίστη στήν 
ἀνάσταση τῶν νεκρῶν. ”Ας ἐπιμείνουμε ὅμως λίγο περισσότερο στά 
σημεῖα αὐτά. | | | 

Καί πρῶτα ὡς πρός τήν ἀνάσταση τῶν νεκρῶν. Ὁ ἀνακριτής Ρού- 
στικος εἰρωνεύεται τό δόγμα τῆς προσωπικῆς ἀθανασίας καί τῆς ἀνα- 
στάσεως. Ὁ Ρούστικος ἦταν στωϊκός διδάσκαλος τοῦ Μ. Αὐρηλίου, ὁ 
ὁποῖος τό 165 διετέλεσε ὕπατος, ἔπαρχος μεταξύ τῶν ἐτῶν 163-167. Ὁ 
ἔπαρχος ἀπευθυνόμενος πρός τόν ᾿Ιουστίνο τοῦ λέγει: «"Ακουε, ὃ λεγό- 
μενος λόγιος καί νομίζων ἀληθεῖς εἰδέναι λόγους: ἐάν μαστιγωθείς ἀπο- 
κεφαλισθῇς, πέπεισαι ὅτι μέλλεις ἀναβαίνειν εἰς τόν οὐρανόν;». Καί ὁ 
Ιουστίνος ὁμολογεῖ ὅτι «ἐλπίζω ἕξειν αὐτοῦ τά δώματα, ἐάν ὑπομείνω 
ταῦτα. Οἶδα δέ ὅτι καί πᾶσιν τοῖς οὕτω βιώσασιν παραμένει τό θεῖον 
χάρισμα μέχρι τῆς ἐκπληρώσεως τοῦ παντός κόσμου». Ὁ ᾿Ἰουστίνος 
εἶναι βέβαιος γιά τήν ἀνάσταση «οὐχ ὑπονοῶ ἀλλ᾽ ἀκριβῶς ἐπίσταμαι 
καί πεπληροφόρημαι»”', Καί ἀπό ἄλλα ἔργα τοῦ Ἰουστίνου μαρτυρεῖται 

ἡ πεποίθησή του στήν ἀνάσταση τῶν νεκρῶν. Ὁ ἴδιος μάλιστα διακη- 
ρύσσει πώς δέν μπορεῖ κάποιος νά εἶναι Χριστιανός ἤ νά νοεῖται Χρι- 
στιανός, ἄν δέν πιστεύει στήν ἀλήθεια τῆς ἀναστάσεως. «᾿Εγώ δέ καί 
εἴ τινες εἰσιν ὀρθογνώμονες κατά πάντα Χριστιανοί, καί σαρκός ἀνά- 
στασιν γενήσεσθαι ἐπιστάμεθα»”'. Γιά ἀνάσταση ψυχῆς καί σώματος 
καί ζωῆς αἰώνιας ρητά μιλάει ὁ ἅγιος Πολύκαρπος”. 

Ὁ Πιόνιος πιστεύει ὅτι µετά τό μαρτύριο γρήγορα θά ἐγερθεῖ. 
«Σπεύδω, ἵνα θᾶττον ἐγερθῶ. δηλῶν τήν ἐκ νεκρῶν ἀνάστασιν»”᾽. 
Γιαὐτό καί ὅταν ἐρωτᾶται ἀπό τόν ἀνθύπατο «Τί σπεύδεις ἐπί τόν 
θάνατον;» ἐκεῖνος ἀπαντάει κατηγορηματικά. «Οὐκ ἐπί τόν θάνατον, 
ἀλλ᾽ ἐπί τήν ζωήν». Ὁ Πιόνιος θά ἀναπτύξει ἐνώπιον τοῦ κριτῆ του 
καί τά ἑξῆς. Σᾶς μαρτυροῦμε τή μέλλουσα κρίση, ἡ ὁποία θά διεξαχθεῖ: 
ἀπό τό Θεό μέ πῦρ διά τοῦ Λόγου αὐτοῦ Ἰησοῦ Χριστοῦ”. ᾿Ανάλογη 
ὁμολογία κάνουν καί οἱ σύντροφοί του”. Ἡ Σαβίνα τονίζει ὅτι εἴμαστε 
Χριστιανοί καί πιστεύουμε στόν ἀναστάντα Χριστό καί ὅτι ὅσοι πι- 
στεύουμε σ᾽ αὐτόν θά γελάσουμε αἰώνια, θά χαιρόµαστε δηλαδή κοντά 
στόν αἰώνιο Θεό”. | 

Οἱ διῶκτες τῶν Χριστιανῶν ἀντιμετωπίζοντας μιά τέτοια πίστη ἄ- 
φηναν ἐκτεθειμένα στό ὕπαιθρο τά σώματα τῶν μαρτύρων. Στό Μαρτύ- 
ριο τῶν ἐν Λουγδούνῳ τελειωθέντων ἀναφέρεται ὅτι ἀφοῦ ἐξέθεσαν τά 
σώματα τῶν μαρτύρων στό ὕπαιθρο, ἔπειτα καμμένα καί στάχτη πιά 
γενομένα τά ἔρριχναν στό Ροδανό. Ἔτσι νόμιζαν οἱ διῶκτες ὅτι θά 
μποροῦσαν νά νικήσουν τό Θεό καί θά ἀφαιρέσουν ἀπό τούς μάρτυρες 
τήν ἀναγέννηση, λέγοντας ὅτι δέν μποροῦν πιά νά ἔχουν ἐλπίδα ἀνα- 
στάσεως”. Πρέπει ἀκόμα νά παρατηρήσουμε ὡς πρός τήν ἀλήθεια τῆς 
ἀναστάσεως τῶν νεκρῶν ὅτι τό μαρτύριο τό ὑφίσταντο ἡρωϊκά ὄχι 
μόνο ἄνδρες καί γυναῖκες, ἀλλά καί μικρά παιδιά. Τόσο καταφρονοῦν 
τό θάνατο, λέγει ὁ Μ. ᾿Αθανάσιος, ὥστε µέ προθυμία νά ὁρμοῦν στό 
θάνατο ἀκόμα καί μικρά παιδιά καί ἔτσι νά γίνονται μάρτυρες τῆς 
ἀναστάσεως’. Ἡ στάση τῶν μαρτύρων τῆς ᾿Εκκλησίας ἀπέναντι στό 

θάνατο καί ἡ πεποίθησή τους ὅτι μεταβαίνουν στή ζωή σέ συνδυασμό 
μέ τή βεβαιότητα τῆς ἀναστάσεως τῆς σαρκός, δέν ἀποτελοῦσε ἀπάντη- 
ση μόνο στούς διῶκτες τῆς χριστιανικῆς πίστεως, ἀλλά καί στούς αἷ- 
ρετικούς Γνωστικούς, οἱ ὁποῖοι δέ δέχονταν ἀνάσταση τοῦ σώματος. 

Ἢ ὁμολογία ἐξάλλου τῶν Μαρτύρων τῆς ᾿Εκκλησίας σέ Θεό παν- 
τοκράτορα, ποιητή καί δημιουργό οὐρανοῦ καί γῆς, ὁρατῶν τε καί 
ἀοράτων, δέν εἶναι ἐπίσης χωρίς θεολογική σημασία. Ἤδη ὅπως ἀνα- 
φέραμε οἱ Μάρτυρες ἀντιμετώπιζαν καί τούς Γνωστικούς. Αὐτοί ἔδιναν 
ἔμφαση στήν ὑπερβατικότητα τοῦ Θεοῦ. Προσπαθώντας νά λύσουν τό 
πρόβλημα τῆς θεοδικίας, δηλαδή γιατί ὑπάρχει τόσο κακό στόν κόσμο, 
δέν μποροῦσαν νά δεχθοῦν τόν ἕνα Θεό ὡς ποιητή. Ὁ Θεός Πατήρ 
εἶναι τόσο ὑπερβατικός καί ἀπρόσιτος, τόσο ξένος πρός τό τί συμβαίνει 
στόν κόσμο, ὥστε εἶναι «ὁ ξένος Θεός» τοῦ Μαρκίωνος. Οἱ Γνωστικοί 
θεωροῦν τό κακό στήν ὕλη. Γιά νά σωθεῖ κάποιος πρέπει νά φύγει ἀπό 
τόν κόσμο. Ὁ Γνωστικισµός κηρύσσει τή φυγή ἀπό τόν κόσμο. Ὁ 
γνωστικός εἶναι αὐτός πού καλεῖται νά φύγει ἀπό τό χῶρο, ἀπό τό 
χρόνο, μέ τή γνώμη πού ἔχει. Ὁ ἕνας λοιπόν Θεός εἶναι δημιουργός 
θά τονίσει ἡ ᾿Εκκλησία, καί θά ὁμολογήσουν οἱ Μάρτυρες. Ἡ δη- 
μιουργία πραγματοποιεῖται διά τοῦ Υἱοῦ. Αὐτό δέ σημαίνει κάποιο 
διέξοδο στήν ὑπερβατικότητα τοῦ Θεοῦ. Δέ σημαίνει ἀκόμα ὅτι ὁ πατήρ 
εἶναι ἄσχετος µέ τή δημιουργία. Ο Θεός Πατήρ εἶναι δημιουργός καί 
ἔχει ἄμεση σχέση µέ τή δηµιουργία, ἄμεση ἀνάμιξη, γιατί ὁ Θεός δέν 
εἶναι δημιουργός μεσαζόντων. Ἡ Ἐκκλησία δέχτηκε τή διδασκαλία 
τοῦ Εἰρηναίου ὅτι ὁ Πατήρ εἶναι δημιουργός ἔστω καί ἄν χρησιμοποιεῖ 
τόν Υἱό, ἐνεργώντας κατά τρόπο ἄμεσο. Μέ ἄλλα λόγια τό νά λέμε ὅτι 
ὁ Θεός δημιουργεῖ διά τοῦ Υἱοῦ τόν κόσμο, δέν πρέπει νά ὑπονοήσουμε 
ὅτι ὁ Πατήρ παραμένει ὑπερβατικός. Ἡ ἀμεσότητα αὐτή θά ἀποτελέσει 
μόνιμη διδασκαλία τῆς ᾿Εκκλησίας, ἔστω καί ἄν, ὅπως θά ἀναπτύξουμε 
λίγο παρακάτω, κάνοντας χρήση τῶν Βίων τῶν Νεομαρτύρων, ὁ Υἱός 
φαίνεται ὡς ποιητής καί δημιουργός», . 

Τέλος ὡς πρός τή δυνατότητα γνώσεως τοῦ Θεοῦ, ὅπως εἴδαμε οἱ 
μάρτυρες ὁμολογοῦν ὅτι γνωρίζουμε τό Θεό Πατέρα διά τοῦ Υἱοῦ. “Π 
' διδασκαλία αὐτή κατά πάντα ἁγιογραφική. Τά λόγια τοῦ Κυρίου «Οὐ- 
δείς ἔρχεται πρός τόν Πατέρα εἰ μή δι᾽ ἐμοῦ», καί «Εἰ ἐγνώκειτέ με, 
καί τόν Πατέρα µου ἄν ἤδειται» (Ἴω. 13,6-7), κυριαρχοῦν σ᾽ ὅλα τά 
ἀρχαῖα Μαρτύρια. ᾿Αργότερα ἡ διδασκαλία αὐτή θά ἀναπτυχθεῖ περισ- 

σότερο ἀπό τούς Πατέρες. Τό Θεό βασικά γνωρίζει μόνο ὁ Λόγος τοῦ 
Θεοῦ, πού δέν εἶναι μιά κοσμολογική δύναμη, ἀλλά πρόσωπο, ὅπως θά 
ἀναπτύξει ὁ ἅγιος Μάξιμος. Ὁ Λόγος σάν πρόσωπο βρίσκεται σέ ἀγα- 
πητική σχέση μέ τόν Πατέρα, καί φανερώνει, κάνει γνωστή τήν ταυτό- 
τητα τοῦ Θεοῦ Πατρός, ὡς προσώπου. Μέσα σ᾽ αὐτή τή σχέση Πατρός 
καί Υἱοῦ ἀποκαλύπτεται ὁ Θεός, γνωρίζεται ὁ Θεός ὡς ἀλήθεια. “Ὅταν 
ὁ Μ. ᾿Αθανάσιος, ἀντικρούοντας τούς ᾿Αρειανούς ἔλεγε ὅτι ὁ Ὑἱός 
εἶναι ἡ Εἰκών τοῦ Πατρός, ὁ Υἱός εἶναι ἡ ἀλήθεια τοῦ Πατρός, οὐσια- 
στικά εἶχε προηγηθεῖ τοῦ ἁγίου Μαξίμου στήν ἀνάπτυξη τῆς ἴδιας 
ἀλήθειας, ὅτι δηλ. μέσα στή σχέση Πατρός καί Υἱοῦ ἀποκαλύπτεται ὁ 
Θεός, καί γνωρίζεται ὡς ἀλήθεια”. 

Στά Νέα Μαρτυρολόγια ἔχουμε ὄχι µόνο ἀνεπτυγμένη τριαδολογία 
τῶν Καππαδοκῶν Πατέρων, Χριστολογία τῶν Οἰκουμενικῶν συνόδων 
καί μάλιστα τῆς Χαλκηδόνος, ἀλλά καί ἄλλα θεολογικά θέματα πού 
προὐποθέτουν πατερική γνώση. 'Η ἀνάπτυξη τῆς τριαδολογίας τῶν 
Νεομαρτύρων ἐνώπιον τῶν Μωαμεθανῶν Τούρκων, ὅταν μάλιστα σέ 
ὁρισμένα σημεῖα. γίνεται ὑπό µορφή διαλόγου, θυμίζει τό θεολογικό 
διάλογο τοῦ ἁγίου Κυρίλλου - Κωνσταντίνου µέ τούς Μωαμεθανούς 
τῆς Βαγδάτης καί ἀλλοῦ, ὅπου ὁ ἅγιος ἀποκρούει τόν µονότροπο µονο- 
θεῖσμό τῶν Μωαμεθανῶν””. Ας δοῦμε καί πάλι τά γεγονότα ἀπό κοντά. 

Ἢ θεολογία τῶν Καππαδοκῶν Πατέρων, ὅπως εἶναι γνωστό μιλάει 
γιά μιά οὐσία καί τρεῖς ὑποστάσεις ἤ τρία πρόσωπα, ἐνῶ ἡ Δ΄ Σύνοδος 
τῆς Χαλκηδόνος διδάσκει μέ τόν Ὅρο της τά ἑξῆς: «Τέλειον τόν αὐτόν 
(Ὑἱόν καί Κύριον ἡμῶν ᾿Ιησοῦν Χριστόν) ἐν θεότητι καί τέλειον τόν 
αὐτόν ἐν ἀνθρωπότητι, Θεόν ἀληθῶς καί ἄνθρωπον ἀληθῶς τόν αὐτόν 
ἐκ ψυχῆς λογικῆς καί σώματος, ὁμοούσιον τῷ Πατρί κατά τήν Θεότη- 
τα, καί ὁμοούσιον ἡμῖν κατά τήν ἀνθρωπότητα, κατά πάντα ὅμοιον 
ἡμῖν χωρίς ἁμαρτίας». Γύρω ἀπό τά δύο αὐτά βασικά δόγματα θά 
ἀναπτυχθεῖ ἡ θεολογία τῶν Νέων Μαρτυρολογίων. 

Θά ἀρχίσουμε μέ ἕνα κείµενο πού ἀναφέρεται στό Βίο τοῦ Μιχαήλ 
Μαυρουδῆ, πού μαρτύρησε τό 1544. Βρισκόμενος μπροστά στόν κριτή 
του τονίζει ὅτι δύο εἶναι τά πρῶτα καί ἀναγκαιότατα κεφάλαια τῆς 
χριστιανικῆς πίστεως. Τό πρῶτο ἀφορᾶ στήν πίστη σ᾽ ἕνα Θεό. Σ᾿ ἕνα 

Θεό, λέγει ὁ Μαυρουδής ἤ ὁ συντάκτης τοῦ κειμένου, πιστεύετε καὶ 
σεῖς οἱ Μωαμεθανοί. Ωστόσο δέν πρόκειται γιά τήν αὐτή πίστη. ᾿Εμεῖς 
ὁμολογοῦμε ἕνα Θεό, τρισυπόστατο καί μέ ἐνυπόστατο λόγο. Ὁ ἐνυπό- 
στατος λόγος γεννήθηκε πρό αἰώνων ἐκ τοῦ Θεοῦ καί Πατρός, καί 
στούς ὕστερους χρόνους ἔγινε ἄνθρωπος τέλειος γιά τή σωτηρία τῶν 
ἀνθρώπων. ᾿Αναφερόμενος στόν τρόπο τῆς σαρκώσεως ὁ Μαυρουδής 
θά πεῖ ὅτι αὐτός εἶναι «ἀνεκδιήγητος». 

᾿Αναπτύσσοντας τό πρῶτο κεφάλαιο τονίζει ὁ Μαυρουδής ὅτι ὁ 
Θεός δέν εἶναι χωρίς λόγο καί σοφία. Λόγος καί Σοφία, ὅπως εἴδαμε 
στόν Ἰουστίνο, εἶναι ὁ Υἷός καί Λόγος. Σοφία ἄλλωστε ἀποκαλοῦν 
τόν Ὑἱϊἱό καί οἱ Πατέρες τῆς ᾿Εκκλησίας. ᾿Ακόμα ὁ Θεός δέν εἶναι 
χωρίς Πνεῦμα. Ὁ Μαυρουδής προσπαθεῖ νά ἀναπτύξει τριαδολογία. 
Καθώς ὅμως προχωρεῖ στήν ἀνάπτυξη τοῦ θέματός του φαίνεται νά 
«ὑποπίπτει σέ κάποιο σοβαρό δογματικό λάθος, γιατί λέγει τά ἑξῆς: 
«Επειδή ἡ σοφία, μέ τόν λόγον εἶναι ἐξ ἀνάγκης, καί ἀδύνατον νά 
ἦναι χωρίς λόγον: ἄν λοιπόν καί ἧτο ποτέ ὁ Θεός, καί νά μήν ἦτον ὁ 
λόγος, καί ἡ σοφία τοῦ Θεοῦ, ἐξ ἀνάγκης ἧτον Θεός ἄλογός τε καί 
ἄσοφος». Τό ἐρώτημα πού ἐγείρεται ἐδῶ εἶναι ποιό εἶναι τό νόημα 
τῆς φράσεως «ἐξ ἀνάγκης». Προηγουμένως μᾶς εἶπε ὅτι ὁ Υΐός γεννή- 
θηκε ἀῑδίως ἐκ τοῦ Πατρός, διδασκαλία τήν ὁποία ἀνέπτυξαν οἱ πατέρες 
καί ἡ ὁποία εἶναι κατά πάντα ὀρθόδοξη. Οἱ ᾿Αρειανοί ὅμως ἀντιλέγον- 
τας στόν ᾿Αθανάσιο τοῦ ἔλεγαν. ᾿Αφοῦ λέγεις ὅτι ὁ Ὑἱός γεννᾶται ἐκ 
τῆς οὐσίας τοῦ Πατρός καί δέν εἶναι τῆς βουλήσεως τοῦ Πατρός, ἄρα 
κατ᾽ ἀνάγκη ὁ Υἱός εἶναι Υΐός. Ἢ κακόδοξη αὐτή ἀπορία τῶν ᾿Αρεια- 
νῶν ἀντιμετωπίστηκε τότε ἀπό τόν Μ. ᾿Αθανάσιο καί σήμερα δέν ὑφί- 
σταται πρόβλημα «κατ᾽ ἀνάγκην» στή διδασκαλία τῆς ᾿Ὀρθοδόξου Ἔκ- 
κλησίας᾽᾽. Ὡστόσο εἴμαστε ὑποχρεωμένοι νά θέσουμε τό ἐρώτημα: 
Μήπως ὁ Νεομάρτυς Μαυρουδής ἤ ὁ συντάκτης τοῦ κειμένου ἐμπλέκε- 
ται σέ τέτοια δύσκολα θέµατα καί ἐν προκειμένῳ σφάλλει περί τήν 
πίστη; Φρονοῦμε ὅτι ὃ Μαυρουδής ἤ ὁ συντάκτης τοῦ κειµένου ἤ ἔχει 
κάποιο ἄλλο κείµενο μπροστά του καί δέν τό ἀποδίδει καλά, ἢ τό 
πιθανότερο κάτι ἄλλο θέλει νά διδάξει, καί συνεπῶς δέν ἐμπλέκεται σέ 
κακοδοξίες ὅμοιες μέ ἐκεῖνες τῶν ᾿Αρειανῶν. Πιστεύουμε ὅτι ἐκεῖνο 
πού θέλει νά ὑπογραμμίζει ὁ Μαυρουδής εἶναι ὅτι α) ὁ Θεός εἶναι 
τρισυπόστατος καί ὄχι μονάς κατά τή Μωαμεθανική διδασκαλία, καί 
β) νά ἀποφύγει τόν ἀνθρωπομορφισμό, ξένο πρός τήν ᾿Ορθοδοξία, ἀφοῦ 


34. Ν.Μ., σ. 53. 
35. Βλ. Ἴω. Ρωμανίδου, ὅ.π., σ. 280-281. Ἴω. Ζηζιούλα, Μαθήματα Χριστιανικῆς 

οἱ ᾿Ανατολικοί Πατέρες προσπαθοῦσαν νά τόν ἀποφεύγουν. Ὅτι ὁ 
Μαυρουδής ἀποφεύγει τόν ἀνθρωπομορφισμό Φαίνεται ἀπ᾽ ὅσα λέγει 
γιά τόν ἄνθρωπο. Λόγο καί πνεῦμα ἔχει καί ὁ ἄνθρωπος. ᾿Αλλά τά 
στοιχεῖα αὐτά στόν ἄνθρωπο δέν εἶναι ἐνυπόστατα, ὅπως ἐνυπόστατα 
εἶναι στόν τριαδικό Θεό. Μέ ἄλλα λόγια ἀποφεύγει ὁ Μαυρουδής νά 
κάνει τό Θεό κατ᾽ εἰκόνα τοῦ ἀνθρώπου. Καμιά λοιπόν σχέση δέν 
ἔχουν τά ψυχολογικά στοιχεῖα τοῦ ἀνθρώπου, λόγος καί πνεῦμα, μέ τά 
ἐνυπόστατα πρόσωπα τῆς ᾿Αγίας Τριάδος. ᾿Αλλ᾽ ἄς ἐπιμείνουμε λίγο 
περισσότερο στό σημεῖο αὐτό. 

Ὁ Μαυρουδής προκειµένου νά τονίσει τήν ἑνότητα τῆς "Αγίας 
Τριάδος χρησιμοποιεῖ καί ἄλλα παραδείγματα, πού χρησιμοποιήθηκαν 
ἀπό τούς Πατέρες. ᾿Αναφέρεται στό παράδειγµα τοῦ ἥλιου, τῆς ἀκτίνας 
καί τῆς λάμψεως γιά νά πεῖ τά ἑξῆς: «Καθώς ἡ λάμψις τοῦ ἡλίου 
γεννᾶται ἀπ᾽ αὐτόν, καί πάλιν ἡ ἀκτῖνα τοῦ ἡλίου ἐκπορεύεται ἀπ᾽ 
αὐτόν, καί καταβαίνει ἕως ἡμᾶς, καί μήτε ἡ λάμψις τοῦ ἡλίου, μήτε ἡ 
ἀκτῖνά του, χωρίζεται ποτέ ἀπό τόν δίσκον τοῦ ἡλίου: πλήν λέγοντες 
ἡμεῖς λάμψιν καί ἀκτῖνα, δέν λέγομεν ἄλλον ἥλιον, παρά τόν ἕνα. Τόν 
ὅμοιον τρόπον καί τόν λόγον τοῦ Θεοῦ, λέγοντές τον Θεόν, ἀκόμη καί 
τό Πνεῦμα τοῦ Θεοῦ τό "Αγιον, δέν λέγομεν ἄλλον Θεόν, παρά τόν ἕνα. 
ἐκεῖνον δηλ. ὁπού ἀνάρχως, καί ἀῑδίως θεωρεῖται µέ τόν συνάναρχον 
λόγον του, καί τό "Αγιον Πνεῦμά του». Μέ ἄλλα λόγια ἐδῶ ὁ Μαυ- 
ρουδής ἀκολουθώντας τή διδασκαλία τῆς ᾿Εκκλησίας, δέχεται μιά μο- 
νοθεῖα ἡ ὁποία δέν ταυτίζεται μέ τόν ἕνα Θεό, μέ τό μόνο Θεό. Ὁ 
Θεός τοῦ Χριστιανισμοῦ πού προσπαθεῖ νά ἀναπτύξει ὁ Μαυρουδής 
στόν ἀνακριτή του, δέν εἶναι μοναξιά, μοναχικός. Ὁ Θεός τοῦ χριστια- 
νισμοῦ δέν ὑπῆρξε ποτέ μόνος. Ὁ ἀριθμός τρία ἀντιπροσωπεύει πραγ- 
ματικές ὀντότητες πού βρίσκονται σέ προσωπική σχέση. Ἡ πολλαπλό- 
τητα δέ συγκρούεται µέ τήν ἑνότητα. Αὐτό ἄλλωστε εἶναι καί τό Μυ- 
στήριο τῆς ᾿Αγίας Τριάδος. Γιά τήν ἐμπειρία τῶν ἀνθρώπων ἡ πολλα- 
πλότητα συγκρούεται μέ τήν ἑνότητα, ὄχι ὅμως καί στήν Αγία Τριά- 
δα’. Τό «ἐξ ἀνάγκης» λοιπόν τοῦ κειμένου θά πρέπει νά ἑρμηνευθεῖ 


ε 


σάν μιά προσπάθεια πού κάνει ὁ συντάκτης τοῦ κειμένου νά τονίσει 


, 36. Ν.Μ., σ. 54. Γιά τή χρήση τῆς εἰκόνος αὐτῆς τοῦ ἡλίου, τῆς ἀκτίνας καί τῆς 
λάμψεως ὅπως καί ἄλλες παρεμφερεῖς εἰκόνες ἀπό τούς ἐκκλησιαστικούς Θεολόγους 
καί Πατέρες τῆς ᾿Εκκλησίας, βλ. στοῦ ᾽Αντ. Παπαδοπούλου, Ἡ Περί ἐκπορεύσεως τοῦ 
“Αγίου Πνεύματος Διδασκαλία κατά τόν “Αγιο Φιλόθεο Πατριάρχη Κων/πόλεως καί ὁ 
ἀρξάμενος ᾿Ὀρθοδοξο-Ρωμαιοκαθολικός Θεολογικός Διάλογος, Θεσσαλονίκη 1984, σ. 
12,14,15,18. 

ὅτι ὁ Υἱός καί τό “Αγιο Πνεῦμα εἶναι ἀΐδια καί ἴσως ἀκόμα, ἄν δέν 
ὑπῆρχε κάποτε ὁ Υἱός, τότε καί ὁ Θεός δέ θά ἦταν Πατήρ. 


Ὥς πρός τό δεύτερο πρόσωπο τῆς ᾿Αγίας Τριάδος, τό ἄλλο βασικό 
κεφάλαιο, ὅπως λέγει ὁ ἴδιος, ὁ Μαυρουδής θά ἐπαναλάβει τόν ὅρο 
τῆς Δ΄ Οἰκουμενικῆς Συνόδου. 'Ο Χριστός εἶναι ὁ ἀληθινός καί τέλειος 
Θεός, καί ἀληθινός καί τέλειος ἄνθρωπος. Ὁ Χριστός ἀκόμα εἶναι 
παντοκράτωρ. παντοδύναμος καί δίκαιος. «Καθώς καί ἡ ἀκτίς τοῦ ἡλίου 
διπλῆν ἐνέργειαν κάμνει, καί ὄχι μόνον μμ τά πάντα, ἀλλά καί 
ζωογονεῖ καί θερμαίνει αὐτά»”» 

Σ᾽ ὅλα σχεδόν τά κείµενα «αὶ τούς Βίους τῶν Νεομαρτύρων ἔχουμε 
ἀνάλογη διδασκαλία. Στήν ᾿Ακολουθία τοῦ Μεγαλομάρτυρα Νικήτα 
ἀναφέρεται ὅτι ὁ μάρτυρας κήρυττε Θεό καί ζωοδότη Χριστό”. Ὁ 
ἅγιος ἱερομάρτυρας Ζαχαρίας ἀπό τήν Προύσα ὁμολογεῖ. ὅτι ὁ Θεός 
στόν ὁποῖο ἐπιστρέφει ὕστερα ἀπό ἄρνηση εἶναι τρισυπόστατος, Πα- 
τήρ, Υἱός καί "Αγιο Πνεῦμα. Στόν τρισυπόστατο Θεό, στό ὄνομα τοῦ 
Πατρός, τοῦ Υἱοῦ καί τοῦ ἁγίου Πνεύματος αὐτός βαπτίστηκε... Ὁ 
ἅγιος νεομάρτυρας ᾿Αλέξανδρος, πού μαρτύρησε τό 1794, διδάσκοντας 
κατά τρόπο ἁπλοϊκό γιά τήν ἁγία Τριάδα ἔλεγε αἰνιγματικά, «ὅτι τό 
ἕνα εἶναι τρία, καί τά τρία εἶναι ἕνα καί ὅποιος δέν ἔχει τά τρία δέν 
ἔχει οὔτε τό ἕνα». Ὁ ἴδιος «ὃ πρότερον ἀφρόνως ἀρνησάμενος τήν 
“Αγίαν Τριάδα», παρέστη στόν κριτή τρεῖς φορές γιά νά ὁμολογήσει 
«ἐκ τρίτου τήν πίστιν τῆς ᾿Αγίας Τριάδος». Ἡ ὁμολογία του προσ- 
λαμβάνει λειτουργικό χαρακτήρα, ὅπως πολλές ὁμολογίες ἀρχαίων µαρ- 
τύρων. «Προσκυνῶ Πατέρα, Υἱόν, καί "Αγιον Πνεῦμα, Τριάδα ὁμοού- 
σιον καί ἀχώριστον”. Ὁ ὁσιομάρτυρας Κυπριανός πού μαρτύρησε τό 
1679 στήν Κωνσταντινούπολη, ὁμολογεῖ ὅτι μία εἶναι ἡ ἀληθινή πίστη 
τῶν Χριστιανῶν, «ἥτις τόν μέν Θεόν τρισυπόστατον γινώσκει, τόν δέ 
σωτῆρα Κύριον ἡμῶν ᾿(Ιησοῦν Χριστόν θεάνθρωπον ὁμολογεῖ, ἤγουν 
τέλειον Θεόν κατά τήν θεότητα καί κατά τήν ἀνθρωπότητα τέλειον 
ἄνθρωπον,. ἐν δύο φύσεσι καί ἐν μιᾷ ὑποστάσει γνωριζόμενον, ὅστις 
ἔγινε τέλος νόμου καί τῶν προφητῶν». Ὅτι ὁ Χριστός εἶναι τέλος 
νόμου καί τῶν προφητῶν τονίστηκε ἀρκετά καί ἀπό τόν ᾿Ιουστίνο, τό 
φιλόσοφο καί μάρτυρα. ᾿Εδῶ ὅμως προσλαμβάνει καί ἰδιαίτερη σηµα- 
σία, γιατί γιά τούς πιστούς Χριστιανούς ὁ Μωάμεθ δέν εἶναι προφήτης. 

Ὁ ἱερομάρτυρας ᾿Αναστάσιος πού μαρτύρησε τό 1743 «ὁμολογεῖ τόν 
Κύριον Ἰησοῦν Χριστόν Θεόν ἀληθινόν, σύν τῷ Πατρί καί τῷ ᾿Αγίῳ 
Πνεύματι. καί ὅλην τήν ἔνσαρκον αὐτοῦ οἰκονομίαν». 

᾿Ενῶ στά ἀρχαῖα Μαρτυρολόγια τονίζεται, ὅπως ἀναπτύξαμε. ὅτι ὁ 
Θεός τόν ὁποῖο γνωρίζουμε διά τοῦ Υἱοῦ καί Λόγου, εἶναι δημιουργός, 
στά Νέα Μαρτυρολόγια μέ ἰδιαίτερη ἔμφαση ἀναφέρεται ὅτι ὃ Χριστός 
εἶναι ποιητής καί κριτής. «Πιστεύω καί προσκυνῶ διά Θεόν ἀληθινόν, 
τόν Κύριόν µου Ἰησοῦ Χριστόν, ὅστις μέλλει νά κρίνῃ ὅλον τόν κό- 
σμον, ζῶντας καί νεκρούς, καί νά ἀποδώσῃ κατά τά ἔργα αὐτοῦ, τόν 
ὁποῖον ἄν δέν πιστεύσητε καί ἐσεῖς. καθώς ἐγώ τόν πιστεύω, μέλλετε. 
νά κολασθῆτε ὅλοι»''. Ὁ ἅγιος Ἰωάννης ὁ Ναύκληρος ὁμολογεῖ πίστη 
στόν Κύριο Ἰησοῦ Χριστό διά Θεό ἀληθινόν, πού πρόκειται νά κρίνει 
τόν κόσμον ὅλον“'. Ὁ ἱερομάρτυρας Ζαχαρίας ἀναγνωρίζει τόν Κύριον 
᾽ ποιητήν καί σωτήρα. Ὁ Χριστός, λέγει, εἶναι ποιητής τοῦ σύμπαντος 
κόσμου”, Ὁ Κωνσταντίνος ὁ Ὑδραῖος προσευχόμενος ἀναφωνεῖ τόν 
Υἱόν τοῦ Θεοῦ, Θεόν ἀληθινόν, ὁ ὁποῖος δημιούργησε τόν οὐρανόν 
καί τήν γῆν, τήν θάλασσα καί ὅλα τά ὁρατά καί ἀόρατα κτίσματα” 
Ὁ Νεομάρτυρας Σεραφείμ τονίζει ὅτι οὐδέποτε θά ἐγκαταλείψει τόν 
πλάστη του”, ἐνῶ ἄλλος νεομάρτυρας ὑπογραμμίζει ὅτι προσκυνεῖ τόν 
Κύριο ὡς ποιητή καί σωτήρα”. Ὁ Ἰησοῦς εἶναι ἀληθινός ποιητής καί 
πάλι θά ἔλθει νά κρίνει ὅλους τούς ἀνθρώπους»'. Ὁ ἅγιος Μιχαήλ, πού 
μαρτύρησε στή Σμύρνη, ὁμολογεῖ τό Χριστό, Θεό, παντοδύναμο καί 
κριτή ἁπάντων” 

Παρατηρήσαμε ἤδη ὅταν κάναμε λόγο γιά τό Θεό Πατέρα ὡς δη- 
μιουργό, ὅτι καί ὅταν ἀργότερα ἡ ᾿Εκκλησία θά τονίσει ὅτι ὁ Χριστός 
εἶναι δημιουργός τοῦ κόσμου, τοῦτο δέ σήμαινε ὅτι ἐγκατάλειψε τήν 
ἀρχική της διδασκαλία, ὅτι δηλαδή ὁ Θεός Πατήρ ἐνεργεῖ καί δημιουρ- 
γεῖ τόν κόσμο. ᾿Εντούτοις ὁ τονισμός στά κείμενά µας ὅτι ὁ Χριστός 
εἶναι δημιουργός, ποιητής καί πλάστης καί κριτής, προσλαμβάνει ἰδιά- 
ζουσα σημασία, τήν ὁποία καί μποροῦμε ὅλοι µας νά κατανοήσουμε. 
Οἱ Μάρτυρες δίδοντας ἔμφαση στό Χριστό ποιητή καί δημιουργό θέ- 
λουν νά ὑπογραμμίσουν στούς διῶκτες τους, ὅτι ὁ Χριστός δέν εἶναι 
ἕνας προφήτης ὅπως τόν ἀναγνωρίζει τό Κοράνι, ἕνας ἄς ποῦμε ἐκλε- 

κτός τοῦ Θεοῦ κτιστός ἄνθρωπος, ἀλλά ὁ ἴδιος ὁ Θεός. Αὐτός δημιούρ- 
γησε ὄχι µόνο τόν κόσµο καί ὅλα τά ὁρατά καί ἀόρατα ἀλλά καί ὅλους 
τούς ἀνθρώπους, συνεπῶς καί τούς διῶκτες του. Ἡ ἐπανάληψη ἐξάλλου 
ὅτι ὁ Χριστός εἶναι κριτής ἁπάντων, ἀποτελεῖ μιά σαφή προειδοποίηση 
στούς κριτές τους, ὅτι θά βρεθοῦν μπροστά στό φρικτό βῆμα τοῦ Κυ- 
ρίου κρινόμενοι καί αὐτοί. Ἔτσι θά λέγαμε ὅτι ἡ θεολογία τους προσ- 
λαμβάνει ὄχι μόνο ἀπολογητικό ἀλλά καί ἱεραποστολικό χαρακτήρα. 
Ὑπάρχουν ἄλλωστε πολλά παραδείγματα Νεομαρτύρων πού καλοῦν 
τούς κριτές τους ν᾽ ἀρνηθοῦν τό Μωαμεθανισμό καί ν᾽ ἀσπασθοῦν τή 
χριστιανική πίστη. Βλέπουμε λοιπόν καί στίς περιπτώσεις τῶν Νεομαρ- 
τύρων νά ἐπαναλαμβάνεται ἡ ἴδια προτροπή πολλῶν ἀρχαίων Μαρτύ- 
ρῶν πρός τούς κριτές τους. 

Στά κείµενα τῶν Νεομαρτύρων συναντοῦμε καί ἄλλα ἐνδιαφέροντα 
θεολογικά θέµατα. Ὁ Μαυρουδής μεταξύ ἄλλων διδάσκει στόν ἀνακρι- 
τή του, ὅτι ὁ Θεός ἔπλασε τόν ἄνθρωπο καί τόν πρόσταξε νά φυλλάτει 
τίς θεῖες του ἐντολές. Ἡ ἐφαρμογή τῶν ἐντολῶν ἀπέβλεπε στήν τελείω- 
ση τοῦ ἀνθρώπου. Ὁ ἄνθρωπος ὅμως παρέβη τίς ἐντολές τοῦ Θεοῦ καί 
ὑπάκουσε στό διάβολο. Ἡ παρακοή τοῦ θελήματος τοῦ Θεοῦ καί ἡ 
ὑπακοή στό διάβολο ἔγινε μέν µέ τήν ὑποκίνηση τοῦ διαβόλου ὄχι 
ὅμως χωρίς τή θέληση καί τήν συγκατάθεση τοῦ ἀνθρώπου. Ἔτσι ὁ 
ἄνθρωπος πού ἀστόχησε στό σκοπό του καί γνώρισε τό θάνατο ὄχι ὡς 
τιμωρία Θεοῦ, βρέθηκε δέσμιος τοῦ σατανᾶ. “Ωστόσο ὁ Θεός μποροῦσε 


νά ἀπαλλάξει τόν ἄνθρωπο ἀπό τή δυναστεία τοῦ διαβόλου, ἀλλά δέν 


τό ἔπραξε, γιατί μέ τόν τρόπο αὐτό θά ἀδικοῦσε τό διάβολο, ἁρπάζον- 
τας δηλαδή μέ βία ἀπό τά χέρια τοῦ διαβόλου τόν ἄνθρωπο, τόν ὁποῖο 
ὁ σατανᾶς δέν τόν ἀπέσπασε μέ τή βία. ᾿Ακόμα ἄν ὁ Θεός ἐλευθέρωνε 
τόν ἄνθρωπον ἀπό τόν σατανᾶ μέ βία τότε «ἤθελε ἀναιρεθῆ καί τό 
αὐτεξούσιον τοῦ ἀνθρώπου, ἄν ὁ Θεός μέ βίαν καί δυναστείαν τόν 
ἐλευθέρωνε, τό ὁποῖον αὐτό δέν ἦτον ἴδιον Θεοῦ, τό νά ἀφανίζῃ δηλα- 
δή τό ἐδικόν του ἔργον». Γιαὐτό, λοιπόν, παρατηρεῖ ὁ Μαυρουδής, 
ἔπρεπε ἕνας ἄνθρωπος ἀναμάρτητος νά Φέρει τό ἔργο τῆς σωτηρίας. 
Καί ἐπειδή δέν ὑπῆρχε τέτοιος ἄνθρωπος, ἀφοῦ ἡ ζωή τοῦ ἀνθρώπου 
εἶναι ἁμαρτωλή ἔστω καί ἄν εἶναι μιᾶς ἡμέρας, ὁ Θεός Πατήρ ἔστειλε 
τόν Υἱό του νά γίνει καί ἄνθρωπος γιά νά σώσει τόν ἁμαρτωλό”'. 

Ἡ διδασκαλία αὐτή τοῦ Μαυρουδή εἶναι σαφῶς πατερική. Ὁ ἅ- 
γιος ᾿Ιωάννης ὁ Δαμασκηνός παρατηρεῖ: «Οὐκ ἀδύνατος γάρ ἦν ὁ τά 
πάντα δυνάμενος, καί τῇ παντοδυνάμῳ αὐτοῦ ἐξουσία καί δυνάμει ἐξε- 


53. Ν.Μ., σ. 54-55. 

λέσθαι τοῦ τυραννοῦντος τόν ἄνθρωπον: ἀλλ᾽ ἦν ἐγκλήματος τῷ τυραν- 
νοῦντι ὑπόθεσις, ἄνθρωπον νικήσαντι καί ὑπό Θεοῦ βιασθέντι»"', δηλα- 
δή, δέν ἧταν ἀνίκανος βέβαια αὐτός πού μπορεῖ νά κάνει τά πάντα, νά 
διασώσει ἀπό τόν τύραννο τόν ἄνθρωπο καί μέ μόνη τήν παντοδύναμη 
ἐξουσία του (καί ὄχι μέ τό νά γίνει ἄνθρωπος), ἀλλά κάτι τέτοιο θά 
ἔδινε ἀφορμή κατηγορίας στόν τύραννο, ὅτι τάχα ἐνῶ αὐτός νίκησε 
ἄνθρωπο, ἐκβιάστηκε ἀπό τό Θεό (νά τόν δώσει πίσω). 

Ὁ Μαυρουδής ἀναφέρεται ἀκόμα καί στήν κάθοδο τοῦ Κυρίου 
στόν “Αδη γιά νά ζωογονήσει καί σώσει τούς νεκρούς”. Καί ἐνῶ ὁ 
Μαυρουδής περιορίζεται µόνο στήν ἁγιογραφική αὐτή διδασκαλία χω- 
ρίς νά τήν ἀναπτύσσει περισσότερο, ὁ ἅγιος Νικόδημος ὁ Αγιορείτης 
συνδυάζει τή κάθοδο τοῦ Κυρίου στόν “Αδη, τή διδασκαλία δηλ. μέ 
τόν εὐωδιασμό τῶν ἁγίων λειψάνων, καί ἰδιαίτερα βέβαια τῶν Μαρτύ- 
ρῶν. «Καί πληροφορούμεθα, ὅτι καθώς ἡ θεότης τοῦ Χριστοῦ δέν ἐχω- 
ρίσθη ἀπό τό θεὐπόστατον σῶμά του ἐν τῷ τριημέρῳ θανάτῳ, ἔτζη οὐδέ 
ἣ χάρις τοῦ Θεοῦ δέν ἐχωρίσθη µετά θάνατον ἀπό τά λείψανα, καί τά 
κόκκαλα ὑμῶν τῶν Μαρτύρων, κατά τόν Θεσσαλονίκης θεῖον Γρηγό- 
ριον' ὡσαύτως (προσκυνήσεις) καί τάς σορούς τούτων τάς ᾿Αγίας, καί 
εἴτι τῶν ὀστέων λείψανον, οὐ γάρ διέστη τούτων ἡ χάρις τοῦ Θεοῦ, 
ὥσπερ οὐδέ τοῦ προσκυνητοῦ σώματος Χριστοῦ διέστη ἡ θεότης ἐπί 
τοῦ ζωοποιοῦ θανάτου (Ἐν τῷ κατά Χριστόν δεκαλόγῳ)θ. Νωρίτερα 
ἀπό τόν ἅγιο Γρηγόριο τόν Παλαμᾶ, τόν ὁποῖο ἐπικαλεῖται ὁ ἅγιος 
Νικόδημος ὁ "Αγιορείτης, καί ὁ ἅγιος Ἰωάννης ὁ Δαμασκηνός ἐκφρά- 
ζεται ρητά λέγοντας ὅτι ἡ ἀνθρώπινη φύση οὔτε κατά τόν σταυρικό 
θάνατο, ὅταν διαιρέθηκαν σῶμα καί ψυχή, ἔχασε τήν ἔνωσή της μέ τό 
Θεό Λόγο. Ὁ θάνατος, δηλαδή ὁ χωρισμός τῆς ψυχῆς ἀπό τό σῶμα, 
συμβαίνει πραγματικά, ἀλλά καί ἐδῶ συμβαίνει ἡ ἴδια παραχώρηση 
πού συνέβη πρίν. Επομένως ἡ ὑποστατική ἕνωση τῶν δύο φύσεων καί 
ἡ ὑποστατική ταυτότητα μένουν ἀλώβητες. Νά τί λέγει ὁ ἅγιος Ἰωάν- 
νης ὁ Δαμασκηνός: «... τό τε γάρ σῶμα καί ἡ ψυχή κατά ταὐτόν ἐξ 
ἀρχῆς ἐν τῇ τοῦ Λόγου ὑποστάσει ἔσχον τήν ὕπαρξιν, καί ἐν τῷ θανάτῳ 
ἀλλήλων διαιρεθέντα, ἕκαστον αὐτῶν ἔμεινε, τήν μίαν ὑπόστασιν τοῦ 
Λόγου ἔχοντα... οὐδέποτε γάρ οὔτε ἡ ψυχή, οὔτε τό σῶμα ἰδίαν ἔσχον 
ὑπόστασιν παρά τήν τοῦ Λόγου ὑπόστασιν: μιά δέ ἀεί ἡ τοῦ Λόγου 
ὑπόστασις, καί οὐδέποτε δύο»”'. Συνέπεια τῆς ὑποστατικῆς ἑνώσεως 


54. Ἔκδοσις ἀκριβής τῆς Ορθοδόξου πίστεως 3,18, ΡΟ 34,10728. 
55. Ν.Μ., σ. 54. 

56. Ν.Μ., σ. 24. : 

57. "Ἔκδοσις ἀκριβής τῆς ᾿Ορθοδόξου πίστεως 3,21, ΡΟ 94,1007 ΑΒ. 

ἀποτελεῖ τό γεγονός ὅτι τό σῶμα τοῦ Χριστοῦ µετά τό σταυρικό θάνατο 
δέ γνώρισε διαφθορά, ἀλλά µόνο τήν κατά παραχώρηση ἑκούσια φθορά 
πού σημαίνει ὅτι πέθανε πραγματικά. Ἡ διαφθορά, ὡς τάση ἀφανισμοῦ, 
δέν εἶναι δυνατό νά παρασύρει τόν ἐσταυρωμένοθδ., 

Εἴδαμε ὅτι στά κείμενά µας οἱ Λατίνοι χαρακτηρίζονται σχισµατι- 
κοί καί ὅτι γίνεται προσπάθεια νά ἀνασκευασθεῖ ἡ κατηγορία τους, ὅτι 
στήν ᾿Ανατολική Εκκλησία δέν ἀναδείχτηκαν ἅγιοι µετά τό σχίσμα 
καί νά ἀποδειχθεῖ κατ᾽ αὐτούς, ἐσφαλμένη ἡ διδασκαλία τῆς Ὄρθ. 
᾿Ἐκκλησίας. Στά κείμενά µας ὅμως δέ βρήκαμε μιά οὐσιαστικότερη 
ἀντιπαράθεση τῆς ὀρθοδόξου ᾿Ἐκκλησίας πρός τούς Λατίνους. Μιά 
τέτοια ὅμως ἀντιπαράθεση, μᾶς ἐκθέτει ὁ Κ. Σάθας στό Δεύτερο Τόμο 
τῆς Μεσαιωνικῆς Βιβλιοθήκης στήν Κύπρο κατά τά χρόνια τῆς Ἔνετο- 
κρατίας. Συγκεκριµένα μᾶς ἐκθέτει τό μαρτύριο τῶν δεκατριῶν ὁσιομαρ- 
τύρων Κυπρίων ἀπό τό μοναστήρι τῆς ὑπεραγίας Θεοτόκου τῆς Καντα- 
ριώτισσας τό 1231. Πρόκειται γιά τούς Ἰωάννη, Κόνωνα, “Ἱερεμία, 
Μάρκο, Κύριλλο, Θεόκτιστο, Βαρνάβα, Μάξιμο, Θεόγνωστο, ᾿Ιωσήφ, 
Γεννάδιο, Γεράσιμο καί Γερμανό πού ἀφοῦ ὁμολόγησαν ὅτι μυσταγω- 
γοῦν τίς ἱερές ἀκολουθίες «καθώς παρέδωκαν ἡμῖν οἱ ἀπ᾿ ἀρχῆς αὐτό- 
πται καί κήρυκες τοῦ Θεοῦ Λόγου, καί.μετ᾽ αὐτούς αἱ “Αγιαι Οἰκουμε- 
νικαί Σύνοδοι τῶν ἁγίων καί θεοφόρων Πατέρων, ἄρτον ἔνζυμον, καθώς 
καί ὁ τοῦ Θεοῦ Πατρός Λόγος ἐν τῷ μυστικῷ δείπνῳ λαβών ἄρτον καί 
κλάσας, ἔδωκεν τοῖς ἁγίοις αὐτοῦ μαθηταῖς καί ἀποστόλοις εἰπών: 'λά- 
βετε φάγετε, τοῦτό μου ἐστι τό σῶμα τό ὑπέρ ὑμῶν͵ κλώμενον εἰς 
ἄφεσιν ἁμαρτιῶν᾽, οὕτως πιστεύομεν καί οὕτως ὁμολογοῦμεν: ὅ καί 
παρελάβομεν, τοῦτο καί εἰς τήν ὑπόμνησιν ἄγομεν, καί ἄρτον ἔνζυμον 
ὀφείλομεν πάντες οἱ Ορθόδοξοι Χριστιανοί ἱερουργεῖν». Στό Μυστικό 
Δεῖπνο, λέγουν οἱ Κύπριοι ὁσιομάρτυρες, ὁ Κύριος ἔλαβε ἄρτον ἔνζυ- 
μο, ἔμψυχο, τέλειο, ἅγιο, ἀφοῦ δέν ὑπῆρχε τότε ἄζυμος ἄρτος. Ὁ 
χαρακτηρισμός τοῦ ἔνζυμου ἄρτου ὡς «ἐμψύχου» σήμαινε γιά τούς 
᾿Ορθοδόξους τήν ἀκεραιότητα τῆς προσλήψεως τῆς ἀνθρωπίνης φύσεως 
ἀπό τό Λόγο, σέ ἀντίθεση μέ τόν ᾿Απολιναρισμό πού κολόβωνε τήν 
ἀνθρώπινη φύση κατά τό στοιχεῖο τοῦ νοῦ. Οἱ Ἕλληνες, παρατηρεῖ ὁ 
Στῆβεν Ράνσιμαν, σύνδεσαν ἐτυμολογικά τή λέξη ἄρτος μέ τή λ. ἄρ- 
τιος, καί τόνιζαν ὅτι ὁ ἄρτος σήμαινε ὄχι µόνο τό ψωμί μέ ζύμη, ἀλλά 


ε 


καί τό ἄρτιος, τό «τέλειος»";. Οἱ Ἕλληνες ἀποκαλοῦσαν τούς Λατίνους 


58. Βλ. Ν. Ματσούκα, ὅ.π., τόμος Β΄, σ. 288. 
50. Σ. Σάθα, Μεσαιωνική Βιβλιοθήκη 11], Βενετία 1873, σ. 30-39. Βλ. Στῆβεν Ράνσι- 
μαν, ᾿Η μεγάλη ᾿Εκκλησία ἐν αἰχμαλωσίᾳ, Τόμος Α΄, ᾿Αθήνα 1979, σ. 220-221. 

«ἀζυμίτες», ἐννοώντας ὅτι µέ τήν χρήση τοῦ ἄζυμου ἄρτου ἔχαναν τήν 
εὐλογία τοῦ Αγίου Πνεύματος καί ὅτι ἀκολουθοῦσαν ἰουδαϊκή παράδο- 
ση, ὁπωσδήποτε ξένη πρός τήν παράδοση τῆς ᾿Εκκλησίας. Καί πράγ- 
ματι ὁ Ιἱος Κανόνας τῆς Πενθέκτης Οἰκουμενικῆς Συνόδου (691/2) 
ὁρίζει σαφῶς. «Μηδείς τῶν ἐν τῷ ἱερατικῷ καταλεγομένων τάγματι ἤ 
λαϊκός τά παρά τῶν Ιουδαίων ἄζυμα ἐσθιέτω ἤ τούτοις προσοικειού- 
σθω...», Ὁ Μιχαήλ. Κηρουλάριος, πλησιέστερος πρός τήν ἐποχή πού 
μαρτύρησαν οἱ Κύπριοι, κατακρίνει τή χρήση τῶν ἀζύμων πρός τόν 
Πέτρο ᾿Αντιοχείας, ὡς πράξη μή παραδοσιακή”'. ᾿Αργότερα καί ὁ ἅγιος 
Μάρκος ὁ Ἐφέσου θά ἀντιπαραταχθεῖ πρός τή χρήση τῶν ἀζύμων”, 
ἐνῶ ὁ Ἱερεμίας Β΄ θά ὑπογραμμίσει πρός τούς θεολόγους τῆς Τυβίγγης, 
κατά τή γνωστή ἐκείνη ἀλληλογραφία τό δέκατο ἕκτο αἰώνα, ὅτι κατά. 
τήν τέλεση τοῦ μυστηρίου τῆς θείας Εὐχαριστίας ὁ ἄρτος καί ὁ οἶνος 
μεταβάλλονται σέ σῶμα καί αἷμα τοῦ Χριστοῦ. Κατά τήν παράδοση ὁ 
ἄρτος πρέπει νά εἶναι ἔνζυμος”'. 

Ὁ Στῆβεν Ράνσιμαν παρατηρεῖ ὅτι ἡ χρησιμοποίηση τοῦ ἄζυμου 
ἄρτου γιά τήν τέλεση τῆς θείας Εὐχαριστίας ὅπως καί ἡ προσθήκη τοῦ 
ΕἴΊοαυε ἔγιναν τόν ἔνατο αἰώνα, καί βέβαια δημιούργησαν τήν ἔνταση 
μεταξύ ᾿Ανατολῆς καί Δύσεως. “Οπωσδήποτε ὁ Ράνσιμαν θεωρεῖ τίς 
διαφορές τουλάχιστον ὡς πρός τά ἄζυμα ἀσήμαντες΄. Ὡστόσο ὅμως 
οἱ Λατίνοι στήν Κύπρο θανάτωσαν τούς ᾿Ορθοδόξους μοναχούς γιά 
τήν ὀρθόδοξη πίστη τους «εἰς Πατέρα καί Υἱόν καί τό "Αγιον Ηνεῦμα, 
Πατέρα ἄναρχον, Υἱόν συνάναρχον, Πνεῦμα συναῖΐδιον τό ἐκ τοῦ Πα- 
τρός ἐκπορευόμενον, καί ἐν Ὑἱῷ ἀναπαυόμενον, τήν Παναγίαν Τριάδα, 
ὡς οἱ θεῖοι πατέρες ἐδογμάτισαν ἐν τῷ ᾿Αγίῳ Συμβόλῳ» καί «εἰς τό 
πανάγιον αὐτοῦ καί παντέλειον σῶμα ὅπερ ταῖς οἰκείαις χερσί παρέδω- 
κε τοῖς ἁγίοις αὐτοῦ μαθηταῖς καί ἀποστόλοις». Γιά τήν ὁμολογία τους 
αὐτή οἱ ὅσιοι Κύπριοι ἐπισφράγισαν τή ζωή τους μέ αἷμα. Φρονοῦμε 
ὅμως ὅτι ὁ διωγμός πού ὑπέστησαν οἱ ὅσιοι δέν πρέπει νά ἀποδοθεῖ 
μόνο στήν ἐμμονή τους στή χρήση ἐνζύμων, ὅπου Φαίνεται ἡ διαφορά, 
ἀλλά γενικότερα στήν ὀρθόδοξη πίστη τους, ὅπως ἐκφράστηκε μέ τήν 
ὁμολογία τοῦ Συμβόλου τῆς Πίστεως χωρίς τήν προσθήκη τοῦ Εἴ]Ίοηαης. 


60. Βλ. Ἰω. Καρμίρη, ὅ.π., σ. 230. 
61. Βλ. Ἴω. Καρμίρη, ὅ.π., σ. 337. 
62. Βλ. Ἴω. Καρμίρη, ὅ.π., σ. 422. 
63. Βλ. Ἰω. Καρμίρη, ὅ.π., σ. 464. 

Β΄ ΧΑΡΙΣΜΑΤΙΚΗ ΘΕΟΛΟΓΙΑ 


Ι. «Ἔχοντες τόν Παράκλητον ἐν ἑαυτοῖς παράκλητοι Χριστιανῶν χρη- 
ματίσαντες». 


Ὁ Βίος τῶν Χριστιανῶν συνδεόταν γύρω ἀπό τά δύο θεμελιώδη 
μυστήρια, τό βάπτισμα καί τή ϐ. Εὐχαριστία. Ἢ ἀπόλυτη αὐστηρότητα 
τῶν ἠθῶν εἶχε βέβαια σχέση μέ τίς ἔντονες ἐσχατολογικές προσδοκίες, 
ἧταν ὅμως πάντοτε καρπός τοῦ Αγίου Πνεύματος, τοῦ Παρακλήτου. 
Οἱ ὁμολογίες τους θυμίζουν βαπτιστήρια σύμβολα ἤ ἐκκλησιαστικό. 
κανόνα, ἐνῶ ὁ ὅρος Καθολική ᾿Εκκλησία εἶναι ἀναπόσπαστα συνδεδε- 
μένος μέ τή ϐ. Εὐχαριστία, γιά τήν ὁποία εἰδικό λόγο κάνουν, ὅπως 
εἴδαμε, οἱ Μάρτυρες. ; 

Στήν Κ. Διαθήκη ἀναφέρεται ὅτι ὅλοι οἱ βαπτισμένοι Χριστιανοί 
ἔχουν τό “Αγιο Πνεῦμα καί γιαὐτό διαθέτουν διάφορα χαρίσματα. "Αν 
μελετήσουμε προσεκτικά τό 12ο Κεφ. τῆς Α΄ Κορινθίους, θά δοῦμε ὅτι 
γιά τόν ᾿Απόστολο Παῦλο τό νά εἶναι κάποιος µέλος τῆς ᾿Εκκλησίας 
ἰσοδυναμεῖ µέ τό νά ἔχει κάποιο χάρισμα τοῦ Πνεύματος. ᾿Επειδή οἱ 
Κορίνθιοι εἶχαν τήν ἀντίληψη ὅτι μερικοί εἶναι πιό χαρισματοῦχοι 
ἀπό τούς ἄλλους, ὁ Παῦλος ἀποκρούει ἔντονα τήν ἀντίληψη αὐτή καί 
τονίζει ὅτι ὅλοι ἔχουν κάποιο χάρισμα, ἀκόμα καί ὅσοι ἀσκοῦν ἁπλό 
ἔργο διακυβερνήσεως. 

Ἐπίσης ἄν θέλουμε νά δοῦμε µέ περισσότερη προσοχή τήν ἔννοια 
τῆς ἀγάπης θά ταυτίζαμε αὐτή πρός τήν ἔννοια τῆς κοινωνίας πού 
δημιουργεῖ ἡ κοινότητα τῆς Ἐκκλησίας. Ἡ λ. ἀγάπη δέν ἐκφράζει 
κάποιο συναίσθημα τοῦ ἀτόμου, ἀλλά τήν ἀλληλοεξάρτηση τῶν μελῶν 
τῆς Εκκλησίας σ᾽ ἕνα σῶμα. Κατά τόν Παῦλο τό “Αγιο Πνεῦμα ὀνο- 
μάζεται «κοινωνία». Στή Β΄ Κορ. [3,13 ἡ ἔκφραση: «Ἡ χάρις τοῦ Ἢ: 
Κυρίου ἡμῶν Ἰησοῦ Χριστοῦ καί ἡ ἀγάπη τοῦ Θεοῦ καί ἡ κοινωνία 
τοῦ ᾿Αγίου Πνεύματος µετά πάντων ὑμῶν», ὑπάρχει πρίν ἀπό τόν ᾿Από- 
στολο Παῦλο ὡς ἔκφραση λειτουργική πού διατηρεῖται ὥς σήµερα στή 
λατρευτική ζωή τῆς ᾿Εκκλησίας. Τό Πνεῦμα ὅπου πνέει δημιουργεῖ 
κοινωνία καί καταστρέφει τόν ᾿Ατομισμόή'. 

Στήν ἀρχαία Ἐκκλησία τό μαρτύριο θεωρεῖται κορυφή τῆς κλίμα- 
κας τῶν ἠθικῶν πράξεων, ὑπό τήν προὐπόθεση ὅτι ἐμπνεόταν ἀπό τήν 
ἀγάπη, μέ τήν ἔννοια πού εἴδαμε λίγο παραπάνω, καί φυσικά λάμβανε 
χώρα µέσα στήν ἐκκλησιαστική κοινότητα. Ἔτσι ἐξηγεῖται γιατί μόνο 


Ι. Βλ. Ἰω. Ζηζιούλα, Θέματα Χριστιανικῆς Δογματικῆς, σ. 17. 

τό ἐκκλησιαστικό μαρτύριο γίνεται ἀποδεκτό ἀπό τήν κοινότητα, ἔστω 
καί ἄν μαρτυροῦσαν Μαρκιωνιστές ἢ «χαρισματικοῦ Μοντανιστές. 
Μόνο στήν περίπτωση αὐτή τό μαρτύριο εἶναι ὁ μοναδικός τρόπος 
τελειώσεως, γιαὐτό ὁ μάρτυρας σώζεται ἀκόμα καί πρίν ἀπό τό βάπτι- 
σμα, γιατί ὑφίσταται τό βάπτισμα τοῦ αἵματος. Σύμφωνα μέ ἔκφραση 
τοῦ Τερτυλλιανοῦ τό χυνόμενο αἷμα εἶναι τό κλειδί τοῦ παραδείσου". 
Τό “Αγιο Πνεῦμα πού λαμβάνουν οἱ ἄνθρωποι µέ τό βάπτισμα, τούς 
καθιστᾶ χαρισματούχους, πρόθυµους νά ὁμολογήσουν πίστη σ᾽ ἐκεῖνον 
πού κάθεται ἐκ δεξιῶν τῆς μεγάλης δυνάμεως. Παράλληλα ὁ Παράκλη- 
τος ἀναδείχνει τούς Μάρτυρες παράκλητους, δηλαδή παρηγορητές τῶν 
ἀδελφῶν τους. 

Οἱ Μάρτυρες κατά τήν ὥρα τοῦ Μαρτυρίου ἔφταναν σέ τέτοιο 
βαθμό γενναιότητας, ὥστε κανείς τους νά μή γρύξει καί νά μή στενάξει, 
δείχνοντας σ᾽ ὅλους ὅτι οἱ βασανιζόμενοι ἐκείνη τήν ὥρα, ἦταν ἀπόντες 
ἀπό τή σάρκα, ἤ μᾶλλον ὅτι ὁ Κύριος ἦταν παρών καί μιλοῦσε μαζί 
τους”. 

Στό Μαρτύριο τοῦ ἁγίου Πιονίου ἀναφέρεται ὅτι ὁ σατανᾶς ζήτησε 
νά κοσκινίσει τούς ἀγωνιστές σάν τό σίτο (Λουκᾶ 22,31), καί ὅτι τό 
πύρινο πτυάριο βρισκόταν στά χέρια τοῦ Θεοῦ Λόγου γιά νά καθαρίσει 
τό ἁλώνι. Ἴσως µαράνθηκε τό ἅλας καί πετάχτηκε ἔξω καί καταπατεῖται 
ἀπό τούς ἀνθρώπους. ᾽Αλλά πρέπει νά γνωρίζουμε ὅτι ἐμεῖς μέ τή χάρη 
τοῦ Θεοῦ γενήκαμε ἀθάνατοι'. Ἡ ὁμολογία τῶν Μαρτύρων ἐνώπιον 
τῶν κριτῶν τοὺς γινόταν ἐν Πνεύματι ἀφοῦ οἱ ἀληθινοί προσκυνητές, 
ὅπως λέγει ὁ Κάρπος, ἐπικαλούμενος λόγια τοῦ Κυρίου «ἐν Πνεύματι 
καί ἀληθείᾳ προσκυνοῦντες τῷ Θεῷ» (Ἴω. 4,24) ἀφομοιώνονται μέ τή 
δόξα τοῦ Κυρίου καί μετέχουν στήν αἰώνια δόξα τοῦ Κυρίου καί στήν 
αἰώνια ζωή διά τοῦ Λόγου”. 

Στό Μαρτύριο τῶν ἐν Λουγδούνῳ τελειωθέντων ἀναφέρεται ὅτι 
ὅσοι ἀρνοῦνται τό Χριστό μετά τή σύλληψή τους, κλείνονται καί αὐτοί 
σέ σκοτεινά κελλιά καί ὑφίστανται δεινά. Ἡ ἄρνηση τοῦ Χριστοῦ δέν 
τούς ἐξυπηρετοῦσε οὔτε στόν παρόντα κόσμο. ᾿Εκεῖνο ὅμως πού ἐνδια- 
φέρει ἐμᾶς καί τό σημειώνουμε στήν παράγραφο αὐτή, εἶναι τό σημεῖο 
ἐκεῖνο πού ἀφορᾶ στούς ὁμολογητές. Αὐτούς τούς ἀνακούφιζε ἡ χαρά 
τῆς μαρτυρίας, ἡ ἐλπίδα τῶν ἐπηγγελμένων ἀγαθῶν, ἡ ἀγάπη πρός τόν 


2. Ὀδαπίπια 55. Βλ. καί Εἰσαγωγή τῆς ἐκδ. Μ.Α.Χ., σ. 23. 
32 Μ.Α.Χ., σ. 104,2. 

Χριστό καί τό Πνεῦμα τοῦ Πατρός”. Ὁ ἅγιος Κόνων ἀπαντάει ὅτι δέ 
φοβᾶται τά βασανιστήρια «Θεόν γάρ ἔχω τόν ἐνδυναμοῦντα με»’. 

Ἡ Φηλικιτάτη ὡς ἔγκυος δέν ἐπιτρεπόταν νά θηριομαχήσει ἤ νά 
ἐκτελεσθεῖ. Κατά τόν τοκετό, τῆς ἔλεγαν, προσπαθώντας νά κάμψουν 
τό φρόνημά της, ἄν τώρα βασανίζεσαι τόσο πολύ, τί θά κάμεις καθώς 
θά ριφθεῖς στά θηρία πού ἐσύ περιφρόνησες. Εκείνη ἁπαντώντας ἔλε- 
γε. ὅτι τώρα ὅ,τι ὑφίσταμαι τό ὑφίσταμαι ἐγώ. Στό μαρτύριο ὅμως 
αὐτός πού θά πάσχει γιά μένα θά εἶναι ἄλλος, ὅπως τώρα πάσχω ἐγώ 
γιαὐτόν”. Ὁ ᾽Απϕιανός ἐνισχυόμενος ἀπό τή θεία δύναμη δέν ὁμολογεῖ 
τίποτε ἄλλο ἐκτός ἀπό τήν πίστη του στό Χριστό. «Φωνῇ δι᾽ οὖν ἐβόα 
μεγίστη καί λόγῳ τήν εἰς τόν μαρτυρούμενον Θεόν ἀνεκήρυττεν ὁμολο- 
γίαν ἐμαρτύρει τε παρούσης αὐτῷ τῆς Ἰησοῦ καί σωτῆρος ἡμῶν δυνά- 
μεώς»”. 

Ὅ Εὐσέβιος περί τῶν ἐν Παλαιστίνῃ Μαρτυρησάντων καί εἰδικό- 
τερα στό Μαρτύριο τοῦ Καισαρέως Ρωμανοῦ, ἀναφέρει ὅτι ὁ μάρτυς 
Ρωμανός ὑπέμεινε ἀνδρειότατα τήν ἀποκοπή τῆς γλώσσας του καί ἀπό- 
δειξε μ᾽ ὅλα τά ἔργα του ὅτι σ᾽ ὅλους τούς βασανιζόµενους γιά τήν 
εὐσεβή πίστη συμπαρίσταται θεία δύναμη πού ἐλάφρυνε τούς πόνους 
καί τούς δυνάμωνε τήν προθυμία", ᾿Ἐξάλλου.στό Μαρτύριο τοῦ Παμ- 
φίλου καί τῶν συνοδῶν του ὁ Πάμφιλος δέ φαινόταν οὔτε ἀντιλαμβα- 
νόταν τίς ἀλγηδόνες σάν ἄσαρκος καί ἀσώματος". 

Οἱ Μάρτυρες χωρίς δισταγμό, τονίζεται στίς πηγές, ἔστρεφαν κα- 
θαρό τό βλέμμα τῆς ψυχῆς πρός τό Θεό τοῦ παντός καί σκέπτονταν τό 
θάνατο χάρη τῆς εὐσέβειας. Οἱ χαρισματοῦχοι μάρτυρες προσηλώθηκαν 
στήν κλήση τους. Σταυροφόροι καί χριστοφόροι ὑπέμειναν παντοειδεῖς 
ἐπινοήσεις καί κακοποιήσεις καί κάθε πόνο, μερικοί μάλιστα ὄχι μόνο 
μιά φορά ἀλλά καί δεύτερη, γιατί εἶχαν ζηλώσει τά ἀνώτερα χαρίσμα- 
τα 

᾿Από τά παραπάνω παραδείγματα φαίνεται ὅτι στά ἀρχαῖα Μαρτυ- 
ρολόγια τονίζεται ὅτι ἄλλοτε ἐνίσχυε τούς Μάρτυρες τό Πνεῦμα τό 
“Αγιο καί ἄλλοτε πάλι ὁ ἴδιος ὁ Χριστός. Καί ὅταν γίνεται λόγος ὅτι 
ὁ Θεός ἤ θεία δύναμη ἐνίσχυε τούς Μάρτυρες, ὁ ἀναγνώστης ἀποκομί- 
ζει τήν ἐντύπωση ὅτι γίνεται λόγος γιά τόν τριαδικό Θεό. Θά λέγαμε 
ὅτι τά ἀρχαῖα Μαρτυρολόγια δίνουν ἀφορμή γιά μιά συστηματική καί 


6. Μ.Α.Χ., σ. 206.34. 10. Μ.Α.Χ.. σ. 506,2. 
7. Μ.Α.ΙΧ., σ. 1025. Ἢ 11. Μ.ΑΧ., σ. 557,1]. 
89 Μ.Α.Χ., σ. 281,15. 12 Μ.ΑΧ.. σ. 466,10. 

διεξοδική ἐπεξεργασία Χριστολογίας καί Πνευματολογίας, ἀφοῦ δέν 
μπορεῖ κανείς νά διακρίνει κανένα «πατρομονισμό», ἢ «χριστομονι- 
σμό», ἤ «πνευματομονισμό», ἀλλά ἔντονη τήν παρουσία ὅλης τῆς ΄Α- 
γίας Τριάδος. Τά ἀρχαῖα Μαρτυρολόγια εἶναι τριαδοκεντρικά. 

Μέ τό χάρισμα τῆς ᾿Αγίας Τριάδος λοιπόν προχωροῦν οἱ Μάρτυ- 
ρὲς στό μαρτύριο, ἐνῶ ταυτόχρονα οἰκοδομοῦν τά μέλη τῆς Ἔκκλη- 
σίας, ἀφοῦ γίνονται παράκλητοι, δηλαδή παρηγοροῦν τούς λοιπούς 
Χριστιανούς ἀδελφούς τους. Στό Μαρτύριο τῶν ἐν Λουγδούνῳ τελειω- 
θέντων ἀναφέρονται τά ἑξῆς: ἕνας ἀπό τούς ἀδελφούς, ὁ Βέττιος (Οὐέ- 
τιος) ᾿Επάγαθος, εἶχε µεγάλο ζῆλο γιά τό Χριστό. Ἠταν ἄμεμπτος σ᾽ 
ὅλες τίς ἐντολές. Κατεῖχε τό πλήρωμα τῆς ἀγάπης πρός τό Θεό καί τόν 
πλησίον του καί ἔδειχνε τόση σωστή ἀγωγή, ὥστε ἄν καί ἦταν νέος, 
πορευόταν ὀρθά σ᾽ ὅλες τίς ἐντολές. Ἠταν ἀκούραστος σέ κάθε εἴδους 
ὑπηρεσία πρός τόν πλησίον, ἔχοντας ζῆλο Θεοῦ καί φλεγόμενος κατά 
τό πνεῦμα. Αὐτός λοιπόν ὁ νέος ὑπερασπίστηκε τή χριστιανική πίστη, 
λέγοντας πώς τίποτε ἄθεο καί ἀσεβές δέν ὑπάρχει στούς Χριστιανούς. 
Τότε ὁ κυβερνήτης τόν ρώτησε ἄν εἶναι Χριστιανός καί αὐτός μέ ζωη- 
ρή φωνή ὁμολόγησε καί ἀναλήφθηκε στήν τάξη τῶν μαρτύρων. Διετέ- 
λεσε παράκλητος τῶν Χριστιανῶν, γιατί εἶχε τόν Παράκλητο μέσα 
του. «Παράκλητος Χριστιανῶν χρηματίσας, ἔχων δέ τόν Παράκλητον 
ἐν ἑαυτῷ». Ὁ Μάρτυρας Πορφύριος ἔγινε προστάτης τῶν ἀσκητῶν 
τῆς θεοσεβείας, τῶν ἐγκαταλελειμμένων ὀρφανῶν, τῶν ἀπροστάτευτων 
χηρῶν καί βοηθός τῶν φτωχῶν καί ἀσθενῶν, σάν ἐπίσκοπος καί προσ- 
τάτης, σάν πατέρας καί κηδεμόνας. ᾽Αν λάβουμε ὑπόψη µας ὅτι οἱ 
δυσκολίες ἧταν μεγάλες καί ἡ διάρκεια τοῦ σκληροῦ διωγμοῦ, εἶχε 
καταστρέψει ἐγκαταστάσεις, εἶχαν συλληφθεῖ καί ἐκτελεσθεῖ οἱ κληρι- 
κοί, θά κατανοήσουμε πόσο δύσκολο ἧταν τό κοινωνικό ἔργο τῆς Ἔκ- 
κλησίας τήν ἐποχή ἐκείνη". Παρόλα αὐτά ὄχι μόνο ἐργάστηκαν πρός 
τήν κατεύθυνση τῆς ἑδραιώσεως τῶν Χριστιανῶν στήν πίστη ἀνακου- 
φίζοντας ὅσους εἶχαν ἀνάγκη, ἀλλά βοήθησαν καί τούς ἴδιους τούς 
διῶκτες τους νά γνωρίσουν τό μόνο ὑπάρχοντα Θεό ἐγκαταλείποντας 
τήν ἀγνωσία'““, 

Ὡστόσο πρέπει νά ποῦμε ὅτι κατά τούς διωγμούς παρατηρήθηκε 
κάποια κάμψη τοῦ φρονήματος τῶν Χριστιανῶν. Ἡ κάμψη προερχόταν 
ὄχι τόσο ἀπό τό φόβο τοῦ θανάτου, ὅσο ἀπό τή θέα τῶν βασανιστη- 


Ι3. Μ.Α.Χ., σ. ἰ94,1. 
Ι4. Μ.Α.Χ., σ. 562,22. 

ρίων. Αὐτή ἡ θέα τῶν φρικτῶν βασανιστηρίων συνετέλεσε ὥστε ἀρκε- 
τοί ν᾽ ἀρνηθοῦν τήν πίστη τους. Αὐτό σήμαινε ὁπωσδήποτε ὅτι οἱ 
ἀρνησίχριστοι δέν εἶχαν στίς καρδιές τόν Παράκλητο. 


Ὅλοι σχεδόν πού ἀρνήθηκαν τό Χριστό ζητοῦσαν νά ἐπανέλθουν 
στίς τάξεις τῆς ᾿Εκκλησίας. Οἱ ἐκκλησιαστικοί ἡγέτες δίσταζαν νά 
λάβουν ἀποφάσεις καί ἔτσι δημιουργήθηκε σοβαρό πρόβλημα στήν 
Καρχηδόνα ἐπί Δεκίου καί στήν ᾿Αλεξάνδρεια ἐπί Διοκλητιανοῦ. Καί 
στίς δύο περιπτώσεις σέ ὁρισμένους κύκλους ἐπικράτησε ἡ ἄποψη ὅτι 
οἱ ἔγκλειστοι στίς φυλακές ὁμολογητές καί μελλομάρτυρες τῆς πί- 
στεως, ἔχοντας ἐκπληρώσει μέ τά κατορθώματά τους τίς ἀδυναμίες τῶν 
ἀρνησιχρίστων. μποροῦσαν νά παράσχουν συγγνώμη πρός αὐτούς, καί 
τό ἔκαναν. Ἢ πρακτική αὐτή ὅμως δίχασε τήν ᾿Εκκλησία στά δύο 
παραπάνω κέντρα καί στή Ρώμη. 

Στήν Καρχηδόνα ἐπί Κυπριανοῦ δημιουργήθηκε σοβαρό πρόβλημα 
δικαιοδοσίας τῶν ἐπισκόπων σέ σχέση πρός τήν αὐθεντία τῶν ὁμολογη- 
τῶν. Τό πρόβλημα τέθηκε ὡς ἑξῆς: Μποροῦσαν οἱ ὁμολογητές σάν 
«Πνευματοφόρου νά συγχωροῦν τούς «πεπτωκότες», ἀποκτώντας ἔτσι 
ἄν ὄχι περισσότερα, τουλάχιστον ἴσα δικαιώµατα µέ τούς ἐπισκόπους; 
Ἡ Ἐκκλησία ἀπάντησε ἀρνητικά. Πηγή τῶν χαρισμάτων εἶναι ἡ Ἔκ- 
κλησία καί οἱ χαρισματοῦχοι φορεῖς. Ὅπως ἐν προκειμένῳ οἱ ὁμολογη- 
τές, ὀφείλουν ὑπακοή στούς προεστῶτες!». | 

Στήν ᾿Αλεξάνδρεια ἐξάλλου κατά τό διωγμό τοῦ Διοκλητιανοῦ ἡ- 
ταν μαζί ἔγκλειστοι ὁ ἐπίσκοπος ᾿Αλεξανδρείας Πέτρος καί ὁ Θηβαΐδος 
Μελίτιος, οἱ ὁποῖοι εἶχαν διαφορές. Ὁ πρῶτος καί οἱ ὀπαδοί του 
παρεῖχαν ἀμέσως συγχώρεση. Ὁ Πέτρος πιστεύοντας στήν ἁγιότητα 
τῆς ᾿Εκκλησίας καί στή δυνατότητα νά ἁγιασθοῦν καί αὐτά ἀκόμα τά 
ἁμαρτωλά μέλη μέ τή χάρη τοῦ Θεοῦ πού διαθέτει ἡ ᾿Εκκλησία, ἐφάρ- 
µοσε στήν πράξη τήν ἐπιείκεια. Ὁ Μελίτιος ἀκολουθώντας αὐστηρή 
γραμμή καί, εἰδικότερα γιά τούς κληρικούς πεπτωκότες, ζητοῦσε νά 
μήν παραμένουν στίς θέσεις τους, ἀλλά νά ὑποβιβάζονται στήν τάξη 
τῶν λαϊκῶν. Γενικά εἶναι γνωστό ὅτι ὁ Μελίτιος ἀκολουθοῦσε αὐστηρή 
γραμμή, ἐκείνη τῶν Μοντανιστῶν, πού παρότρυναν τούς πιστούς νά 
προσέρχονται στό μαρτύριο. Εἶναι ἐπίσης γνωστό τό λόγιο τοῦ «Παρα- 
κλήτου» διά τοῦ στόματος τοῦ Μοντανοῦ ἤ τῶν Μοντανιστῶν πού 
λέγει ὅτι ἡ ᾿Εκκλησία συγχωρεῖ, ἐγώ δέ συγχωρῶ. Οἱ αὐστηροί χαρα- 
κτήριζαν τούς ἑαυτούς τους «Ἐκκλησία μαρτύρων»'». Ἡ αὐστηρή αὐτή 


15. Στοῦ ᾿Αντ. Παπαδοπούλου, Ὁ Μοναχισµός ἔναντι τῆς αἱρέσεως κ.λπ., 74. 

τάση δημιουργοῦσε αἰσθήματα ἀπελπισίας στούς ἁμαρτωλούς. Τελικά 
τοῦ ὅλου θέματος ἐπιλήφθηκε ἡ Α΄ Οἰκουμενική Σύνοδος. 

᾽Αλλά καί οἱ Νεομάρτυρες μέ τή θυσία τους ὡς χαρισματοῦχοι 
συνέβαλαν στήν οἰκοδομή τῆς χριστιανικῆς κοινωνίας, τῆς Ορθοδόξου 
Ἐκκλησίας. Τά ἐρωτήματα πού θέτει ὁ “Αγιος Νικόδημος ὁ ᾿Αγιορεί- 
της στό Προοίμιο τοῦ Νέου Μαρτυρολογίου του καί οἱ ἀπαντήσεις 
πού ἐπακολουθοῦν, βεβαιώνουν ὅτι οἱ Νεομάρτυρες θυσιασθέντες γιά 
τό Χριστό, συνέβαλαν στήν οἰκοδομή τοῦ σώματος τοῦ Χριστοῦ. 

«Διά ποῖα αἴτια εὐδόκησεν ὁ Θεός νά γίνωνται οὗτοι οἱ Νέοι 
Μάρτυρες εἰς τούς τωρινούς καιρούς»; ἐρωτᾶ ὁ "Αγιος Νικόδημος, καί 
συνεχίζοντας δίνει τήν ἀκόλουθη ἀπάντηση. «᾿Αποκρίνομαι, ὅτι διά 
πέντε τινά’ α) Διά νά ἦναι ἀνακαινισμός ὅλης τῆς ᾿Ὀρθοδόξου πίστεως. 
β) Διά νά μένουν ἀναπολόγητοι ἐν τῇ ἡμέρᾳ τῆς κρίσεως οἱ ἀλλόπι- 
στοι. γ) Διά νά ἦναι δόξα μέν καί καύχημα τῆς ᾿Ανατολικῆς Ἔκκλη- 
σίας, ἔλεγχος δέ καί καταισχύνη τῶν ἑτεροδόξων. ὃ) Διά νά ἦναι παρά- 
δειγµα ὑπομονῆς εἰς ὅλους τούς ᾿Ορθοδόξους Χριστιανούς ὁπού τυραν- 
νοῦνται ὑποκάτω εἰς τόν βαρύν ζυγόν τῆς αἰχμαλωσίας, ε) δέ καί τελευ- 
ταῖον, διά νά εἶναι θάρρος, καί παρακίνησις εἰς τό νά μιμηθοῦν διά τοῦ 
ἔργου τό μαρτυρικόν τους τέλος»'’. Καί οἱ πέντε αὐτοί λόγοι πού παρα- 
τίθενται ἀπό τόν ἅγιο Νικόδημο τόν ᾿Αγιορείτη ἀποβλέπουν στήν οἱ- 
κοδομή τῶν δοκιμαζόμενων Χριστιανῶν μέ τό χάρισμα τῶν Μαρτύρων 
τῆς ᾿Εκκλησίας. 

Οἱ Νέοι Μάρτυρες ἐκριζώνουν ἀπό τίς καρδιές τῶν Χριστιανῶν 
κάθε ἀπορία καί κάθε δισταγμό πῶς οἱ παλιοί Μάρτυρες ὑπέμειναν 
βασανιστήρια γιά τό Χριστό. ᾿Εμφυτεύουν καί ἀνακαινίζουν στίς καρ- 
διές τῶν Χριστιανῶν τήν ἀδίστακτη πίστη. Καί ὅπως ἡ νέα τροφή 
δυναμώνει ὅλα ἐκεῖνα τά σώματα πού ἔχουν ἀδυνατήσει ἀπό τήν πείνα: 
ἡ νέα βροχή ἀναθάλλει τά δένδρα πού ξεράθηκαν ἀπό τή δίψα καί ἡ 
δεύτερη ἀνάληψη τῶν φτερῶν ἀνακαινίζει τό γηρασμένο ἀετό «ἀνακαι- 
νισθήσεται ὡς ἀετοῦ ἡ νεότης σου» (Ψαλμ. 102,5), ἔτσι καί οἱ νέοι 
μάρτυρες ἀναθάλλουν, ἀνακαινίζουν καί δυναμώνουν τήν πίστη τῶν 
χριστιανῶν ὃ. Οἱ Νεομάρτυρες µέ ἄλλα λόγια µέ τό χάρισµά τους οἰκο- 
δομοῦν καί συγκρατοῦν τήν ἐκκλησιαστική κοινότητα, λαμπρύνουν τήν 
᾿Ορθοδοξία σέ μιά ἐποχή πού δεχόταν πυρά ὄχι µόνο ἀπό τούς ἀλλό- 
πιστους ᾿Αγαρηνούς, ἀλλά καί ἀπό τούς ἑτεροδόξους καί μάλιστα τούς 
Λατίνους. Τό Μαρτύριο τούς ἀνέβαζε στόν οὐρανό, ἐνῶ αὐτό συντε- 
λοῦσε στή δόξα τῆς ᾿Εκκλησίας. 


17. Ν.Μ., σ. 10. ΗἪ 186.ΝΜ., σ. 10. 

Μέ τό πνεῦμα αὐτό πρέπει νά κατανοήσουμε καί ὅσα ἀναφέρονται: 
στήν ᾿Ακολουθία τῶν Νεοφανῶν Μαρτύρων: «Απαντες οἱ µετά τήν ἅλω- 
σιν τῆς βασιλίδος, πολλαχοῦ γενόμενοι Χριστομάρτυρες ἀνέτειλαν ἐν 
τῷ τῆς Ἐκκλησίας στερεώματι. Δεῦτε οὖν Φιλέορτοι πάντες χρεωστι- 
κῶς αὐτοῖς προσείπωμεν λέγοντες: χαίρετε, τῆς ὀρθοδόξου πίστεως οἱ 
χρηματίσαντες ἀνακαίνισις, καί τῆς ἀσεβείας τῶν ᾿Αγαρηνῶν ἡ κατάρ- 
γησις. Χαίρετε, τῆς ᾿Ανατολικῆς Εκκλησίας ἡ δόξα, καί ἑτεροδόξων 
ἡ ἀναφαίρετος καταισχύνη. Χαίρετε οἱ τύποι γενόμενοι ὑπομονῆς τοῖς 
πιστοῖς, καί τοῦ διά Χριστόν ἀθλεῖν ἐν καιρῷ τῷ προσήκοντι». Οἱ 
Νεομάρτυρες εἶναι «οἱ τῆς πίστεως πρόμαχοί τε καί φύλακες». «Οἱ 
νέοι Μάρτυρες παλαιάν πλάνην καταστρέψαντες, ὕψωσαν πίστιν, τῶν 
ὀρθοδόξων, καί στερρῶς ἠγωνίσθησαν». Εἶναι «νέοι κομῆται, Ἔκκλη- 
σίας στερέωμα οἱ αὐγάσαντες, καί τήν γῆν οὐρανώσαντεο»!”. 

Θά κατακλείσουµε τήν παράγραφο αὐτή μέ μιά σύντομη ἀναφορά 
στόν “Αγιο Κοσμᾶ τόν Αἰτωλό, ἀφοῦ εὐρύτερος λόγος γιαὐτόν θά γίνει 
ἀπό ἄλλο συνάδελφο. Στό νέο Μαρτυρολόγιο τοῦ ᾿Αγίου Νικοδήμου, 
ὅπου παρατίθεται ὁ βίος του, πληροφορούμαστε ὅτι ὁ ἅγιος Κοσμᾶς 
παρακινοῦσε τούς πλουσίους νά φτιάχνουν κολυμβῆθρες γιά νά βαπτί- 
ζονται τά παιδιά τῶν Χριστιανῶν. Συμβουλεύοντας τούς πλουσίους κα- 
τεβαίνει καί σέ τεχνικές λεπτομέρειες πού ἐντυπωσιάζουν. Δέ συνιστᾶ 
ἁπλῶς στούς πλουσίους νά κάνουν κολυμβῆθρες ἀλλά μεγάλες, ἐνῶ 
στούς ἱερεῖς ἀναφέρει μέ σχολαστικότητα τίς τεχνικές λεπτομέρειες 
πού ἔχουν σημασία: «Ἅγιοι ἱερεῖς», λέγει ὁ ἅγιος Κοσμᾶς, «πρέπει νά 
ἔχετε κολυμβῆθρες μεγάλες εἰς τάς ἐκκλησίας, ὥς ὁπού νά χώνεται 
ὅλον τό παιδίον µέσα, νά κολυμβᾶ, ὁπού μή μείνῃ ἴσα µέ τοῦ ψύλλου 
τό μάτι ἄβρεχτο, διατί καί ἐκεῖ προχωρεῖ ὁ διάβολος, καί διά τοῦτο τά 
παιδιά σας σεληνιάζονται, δαιμονίζονται, ἔχουν φόβον, γίνονται κακο- 
ρίζικα, διατί δέν εἶναι καλά βαπτισμένα». Ζητεῖ µέ ἄλλα λόγια νά 
βαπτίζονται σωστά τά παιδιά γιά νά μή τελοῦν κάτω ἀπό τήν ἐπήρεια 
τοῦ διαβόλου, ἀλλά ἀπό τήν ἐπίδραση καί εὐλογία τοῦ ᾿Αγίου Πνεύμα- 
τος. Ὁ Πατροκοσμᾶς «χαρακτηρίζεται κοινωφελέστατος ἄνθρωπος» 
καί «τοῦ κόσμου κόσμος εὐκοσμότατος». Τό «κοινωφελέστατο» ἔργο 
τοῦ ἁγίου Κοσμᾶ δέν πρέπει νά ἑρμηνευθεῖ µέ τή γλώσσα τῆς κοινωνιο- 
λογίας, ἀλλά µέ τή γλώσσα τῆς χάριτος. Τό χάρισµά του τό καλλιέργη- 
.σε στό “Αγιο Ὄρος, στό μεγάλο αὐτό κέντρο τῆς ᾿Ορθοδοξίας ὅπου 
ἔζησε καί τήν ὀρθόδοξη πνευματικότητα, ὅπως θά ἀναπτύξουμε παρα- 
κάτω. Γιαὐτό θεωροῦμε καί ἐμεῖς «ἀπόλυτα ὕποπτη» τήν παράδοση 

ἐκείνη, πού θέλει τόν ἅγιο Κοσμᾶ, τό χαριτωμένο καί κοινωφελέστατο 
αὐτό ἅγιο, νά γκρεμίζει τάχα ἐκκλησίες γιά νά χτίζει σχολεῖα”.. 


2. Μαρτύριο καί Ὀρθόδοξη πνευματικότητα 


Εἶναι γνωστό ἀπό τήν ἔρευνα τῶν ἁγιολογικῶν πηγῶν ὅτι ὅλοι οἱ 
ἀρχαῖοι Μάρτυρες τῆς ᾿Εκκλησίας πρίν προσφέρουν τή ζωή τους στό 
Χριστό αἰσθάνονταν, ὅπως εἴδαμε στήν προηγούμενη παράγραφο, τό 
Πνεῦμα τό "Άγιο στίς καρδιές τους ἤ τό Χριστό νά τούς κραταιώνει. 
Ἡ καρδιά, κατά τόν “Αγιο Μακάριο, εἶναι ὁ χῶρος στόν ὁποῖο ὁ 
ἄνθρωπος λέγει τό ναί ἤ τό ὄχι στό Θεό. Γιατί ἡ «καρδία ἡγεμονεύει 
καί βασιλεύει ὅλου τοῦ σωματικοῦ ὀργάνου. Καί ἐπάν κατάσχῃ τάς 
νομάς τῆς καρδίας ἡ χάρις, βασιλεύει ὅλων τῶν μελῶν καί τῶν λογι- 
σμῶν: ἐκεῖ γάρ ἐστιν ὁ νοῦς καί ὅλοι οἱ λογισμοί τῆς ψυχῆς»'. Ἡ 
καρδιά θεωρεῖται ἀπό τόν ἅγιο Μακάριο ἡ συνισταμένη ὅλων τῶν 
δυνάμεων τῆς ψυχῆς. Ἡ διδασκαλία αὐτή μᾶς ὁδηγεῖ στό ἀσφαλές 
συμπέρασμα, ὅτι οἱ μάρτυρες τῆς ᾿Εκκλησίας ἦταν καθαροί καί φῶτι- 
σμένοι ἀπό τό Θεό, ἕτοιμοι γιά τό μαρτύριο, πού γίνεται ἔτσι εὐπρόσ- 
δεκτο ἀπό τό Θεό. Οἱ Μάρτυρες εἶχαν τό Πνεῦμα στήν καρδιά. Γιαὐτό 
καί τό μαρτύριο τῆς συνειδήσεως, ὅπως ἐπικράτησε νά ὀνομάζεται τό 
μαρτύριο τῶν μοναχῶν ἀπό τό Μ. ᾿Αντώνιο, ἐνῶ Φαίνεται μεταγενέστε- 
ρο τοῦ μαρτυρίου τοῦ αἵματος, οὐσιαστικά προηγεῖται ἀπ᾿ αὐτό. Κανείς 
δέν ὡριμάζει γιά τή θυσία τοῦ Χριστοῦ, ἄν πρῶτα μέ τή χάρη τοῦ 
“Αγίου Πνεύματος, δέ νικήσει τό σατανᾶ καί τίς δαιµονικές δυνάμεις. 

Καί ἡ Ορθόδοξη πνευματικότητα, γιά τήν ὁποία συχνά γίνεται 
λόγος στήν ἐποχή µας ἰδιαίτερα, συνίσταται στήν καταπολέμηση τοῦ 
σατανᾶ, στήν ἐσωτερική καθαρότητα, στό φωτισμό, στή γνώση τοῦ 
Θεοῦ, στήν ὁμολογία τῆς πίστεως καί στό Μαρτύριο. 

Εἴδαμε σέ προηγούμενη παράγραφο ὅτι ὁ ἀδελφόθεος Ιάκωβος 
ἀπαντώντας στούς Γραμματεῖς καί Φαρισαίους εἶπε ὅτι ὁ ᾿Ιησοῦς κάθε- 
ται ἐκ δεξιῶν τῆς μεγάλης δυνάμεως, καί ἐξηγήσαμε ὅτι ἡ ἀλήθεια 
αὐτή ἐκφράζει τό προνόμιο πού ἔχει ὁ ᾿Ιησοῦς ὡς ἄκτιστος νά δέχεται 
λατρεία. Ὁ Ἰησοῦς ὅμως ἀπαιτεῖ καί θυσία, γιατί ὅποιος λατρεύει «ἐν 
Πνεύματι καί ἀληθείᾳ» τό Θεό, πρέπει νά εἶναι ἕτοιμος ἀκόμα καί νά 
θυσιασθεῖ γιαὐτόν. Αλλωστε ὁ ἴδιος ὁ Χριστός διακήρυξε κατηγορηµα- 


20. Ν.Μ.. σ. 207. Βλ. καί Π.Β. Πάσχου. Κοσμᾶς ὁ Αἰτωλός, ἔκδ. ᾿Ακρίτας, σ. 

τικά. «Πᾶς οὖν. ὅστις ὁμολογήσει ἐν ἐμοί ἔμπροσθεν τῶν ἀνθρώπων, 
ὁμολογήσω κἀγώ ἐν αὐτῷ ἔμπροσθεν τοῦ Πατρός μου τοῦ ἐν οὐρανοῖς: 
ὅστις δ᾽ ἄν ἀρνήσηταί µε ἔμπροσθεν τῶν ἀνθρώπων, ἀρνήσομαι κἀγώ 
αὐτόν ἔμπροσθεν τοῦ Πατρός μου τοῦ ἐν τοῖς οὐρανοῖς» (Ματθ. 10,33). 
᾿Εξάλλου ὁ ᾿Απόστολος Παῦλος στήν Πρός “Εβραίους Ἔπιστολή του 
διδάσκει ὅτι «οὐ γάρ ἔχομεν ὧδε μένουσαν πόλιν, ἀλλά τήν μέλλουσαν 
ἐπιζητοῦμεν» (13.14). Ἢ πόλη στήν ὁποία ἔχουμε πολιτογραφηθεῖ μέ 
τό μυστήριο τοῦ βαπτίσματος, εἶναι μέλλουσα. Αὐτό σημαίνει ὅτι μέ 
τό βάπτισμα οἱ Χριστιανοί χάνουν ἕνα πολίτευμα, καί πολιτογραφοῦν- 
ται σέ μιά ἄλλη πόλη, ἀπό τήν ὁποία παίρνουν τήν ταυτότητά τους. 
Στό πολίτευμα αὐτό ἐντάσσεται ὁ ἄνθρωπος μέ τήν πίστη, πού ἐκφράζει 
ταυτόχρονα καί τήν ἐλευθερία του. Ἢ πίστη εἶναι μιά στροφή πρός 
τήν ᾿Ανατολή, ἀπό τήν ὁποία ἀναμένει τά ἔσχατα καί συνδέεται µέ ὅ,τι 
ἔχει ὑπόσταση, μέ ὅ,τι εἶναι ἀληθινό καί ἄφθαρτο, ὅπως ἀναπτύξαμε 
σέ ἄλλη παράγραφο’. Ὁ ἴδιος ᾿Απόστολος λέγει ἐπίσης: «ἡμῖν ἐχαρί- 
σθη τοῦ ὑπέρ Χριστοῦ, οὐ μόνον τό εἰς αὐτόν πιστεύειν ἀλλά καί τό 
- ὑπέρ αὐτοῦ πάσχειν» (Φιλ. 1,29). Στό Μαρτύριο τοῦ Παμφίλου καί τῶν 
συνοδῶν του, ἀναφέρεται ὅτι ἀνακρινόμενοι οἱ Μάρτυρες ἀντί νά ποῦν 
ἁπό ποῦ κατάγονταν καί νά δηλώσουν τήν πατρίδα τους, εἶπαν ὅτι 
πρέρχονται ἀπό τήν Ἱερουσαλήμ. Φυσικά ἐννοοῦσαν, ὅπως παρατηρεῖ 
τό κείμενο, τήν ἐπουράνιο πόλη τοῦ Θεοῦ πρός τήν ὁποία καί ἔσπευ- 
δαν’. . 

Παρακολουθώντας τά ἀρχαῖα καί τά νέα Μαρτυρολόγια εἶναι δυνα- 
τό νά δοῦμε ὅτι τό μαρτύριο τοῦ αἵματος εἶναι ἢ φυσική κατάληξη τοῦ 
ἐσωτερικοῦ μαρτυρίου τῆς ὀρθοδόξου ζωῆς καί πνευματικότητας. Ὁ 
Εὐσέβιος μᾶς ἀναφέρει ὅτι ὁ ᾿Απφιανός, καταγόμενος ἀπό τή Γάζα, 
πόλη τῆς Λυκίας, παράλια πόλη τῆς Μικρασίας, μαρτύρησε στήν Και- 
σάρεια τῆς Παλαιστίνης τό 306, σέ ἡλικία εἴκοσι (20) χρόνων. Βιολο- 
γικά δέν εἶχε φθάσει ἀκόμα στό εἰκοστό ἔτος τῆς ἡλικίας του. Κατά 
πρῶτο χάρη τῆς κοσμικῆς παιδείας τῶν Ἑλλήνων (ἀνῆκε σ᾽ ἐκείνους 
πού κατεῖχαν πλοῦτο), διέμενε πολύ καιρό στή Βηρυττό. Ὅμως τό πιό 
παράδοξο καί να τό πιστεύσει κανείς γιά μιά τέτοια πόλη εἶναι ὅτι 
στάθηκε ὁ ᾽Απϕιανός καθαρός ἀπό νεανικές ἐπιθυμίες καί δέ διαφθάρη- 
κε ὡς πρός τό ἦθος οὔτε ἀπό τήν ἀκμή τοῦ σώματος οὔτε ἀπό τή 
συντροφιά τῶν νέων. Ὁ ᾿Απφιανός ἀκολούθησε τό δρόμο τῆς σωφρο- 

σύνης, ζώντας κόσμια, σεμνά, καί μέ εὐσέβεια σύμφωνα μέ τό χριστια- 
νικό λόγο. Θά λέγαμε ὅτι ζοῦσε ἀσκητικά”. 

᾿Ανάλογη ἦταν καί ἡ ζωή τοῦ ἀδελφοῦ του Αἰδέσιου. Ὁ Αἰδέσιος 
ἀντιλήφθηκε ὅτι ὁ ἐκεῖ διοικητής ἹἹεροκλής, θεωρητικός τοῦ ἀντιχρι- 
στιανικοῦ ἀγώνα, δίκαζε πάνω ἀπό τά ὅρια. Ἔβριζε σεμνούς ἄνδρες 
καί παρέδιδε γυναῖκες ὑψηλῆς σωφροσύνης καί ἀσκήτριες παρθένες σέ 
πορνοτρόφους, γιά αἰσχρές πράξεις. Ὁ Αἰδέσιος βλέποντας τήν κατά- 
σταση αὐτή ἀντέδρασε ἀποφασιστικά. Προσέρχεται µέ παρρησία καί 
ἐπέρριψε στό δικαστή ντροπή καί ἀτιμία’. Καί τά δύο ἀδέλφια διακρί- 
-νονταν γιά τήν καθαρότητα τοῦ βίου τους, γιά τήν ἁγνεία καί τήν 
σωφροσύνη. Καί τούς δύο αὐτούς τούς διέκρινε ὁ θεῖος πρός τό Χριστό 
ἔρως”. Στό Μαρτύριο τῆς ἁγίας Θεοδοσίας ἀπό τήν Τύρο λέγεται ὅτι 
ἡ ἁγία ἦταν ἀφοσιωμένη στήν παρθενία χάρη τοῦ παιδός τοῦ Θεοῦ”. 

Ὅλοι οἱ Μάρτυρες τῆς ἀρχαίας ᾿Εκκλησίας διακρίνονταν γιά τήν 
καθαρότητα τοῦ βίου τους. Ο Πιόνιος ἦταν ἄμωμος, ἀνέγκλητος, ἀδιά- 
φθορος, ἔχοντας τό νοῦ του στραμμένο στό Θεό παντοκράτορα, καί 
στό μεσίτη Θεοῦ καί ἀνθρώπων, Ἰησοῦ Χριστό. (Α΄ Τιμ. 2,5). Ὁ 
Μάρτυρας ᾽Απολλώνιος ἀπευθυνόμενος πρός τόν ἀνθύπατο Περέννιο 
τόν διαβεβαίωνε ὅτι στούς κύκλους τῶν Χριστιανῶν δέν ὑφίσταται οὔτε 
µόριο ἀκολάστου ἡδονῆς. Ξεριζώνουμε ἀπό τά µάτια µας κάθε αἰσχρή 
θέα καί ἀπό τά αὐτιά µας κάθε λόγο κολάκων, γιά νά μείνει ἄτρωτη ἡ 
καρδιά µας. Αὐτά πού βεβαιώνει ὁ ᾿Απολλώνιος πρός τόν ἀνθύπατο, 
ἀποτελοῦν λέγει, τρόπο ζωῆς χάρη τοῦ ἀληθινοῦ Θεοῦ γιαὐτό καί δέ 
φοβόμαστε τό θάνατο. «Ὅ ἐσμεν διά Θεόν ἐσμεν. Διά τοῦτο καί πάντα 
καρτεροῦμεν ἵνα μή κακῶς ἀποθάνωμεν. εἴτε γάρ ζῶμεν εἴτε ἀποθνή- 
σκοµεν, τοῦ Κυρίου ἐσμέν’»". 

Εἴπαμε ὅτι ἡ Ορθόδοξη πνευματικότητα συνίσταται στήν καταπο- 
λέμηση τοῦ διαβόλου, στήν ἐσωτερική καθαρότητα καί τόν ἁγιασμό, 
πού φυσικά πραγματοποιεῖται ἐν ᾿Αγίῳ Πνεύματι. Γι’ αὐτήν ἀγωνίστη- 
καν οἱ πατέρες τῆς ᾿Εκκλησίας, κατά τό δέκατο τέταρτο μάλιστα αἰώνα, 
ὁ ἅγιος Γρηγόριος ὁ Παλαμᾶς. Ἡ ᾿Ορθόδοξη πνευματικότητα δέν µπο- 
ρεῖ νά βιωθεῖ ἔξω καί μακριά ἀπό τήν ἐκκλησιαστική ζωή, τά μυστήρια 
αὐτῆς καί ἰδιαίτερα τό μυστήριο τῆς θ. Εὐχαριστίας. Ἢ διδασκαλία 
αὐτή συμπεριελήφθηκε στίς ἀποφάσεις τῶν ἡσυχαστικῶν συνόδων τοῦ 


ε 


δεκάτου τετάρτου αἰώνα στίς ὁποῖες δικαιώθηκε ὁ ἅγιος Γρηγόριος ὁ 

Παλαμᾶς, καί μαζί μ᾽ αὐτόν ὁλόκληρη η ἀσκητική θεολογική μέθοδος 
τῆς Ὀρθοδοξίας. Οἱ ἀποφάσεις τῶν Συνόδων τοῦ δέκατου τέταρτου 
αἰώνα συμπεριελήφθηκαν στίς ἀκολουθίες τῆς Κυριακῆς τῆς ᾿Ορθοδο- 
ξίας. | 

Ἢ Ορθόδοξη πνευματικότητα πολεμήθηκε ἀπό τούς ἀντιπάλους 
της, δυστυχῶς κάποια ἐποχή καί σ᾽ αὐτή τήν Ορθόδοξη Ρωσία γιά νά 
ἐπανέλθει ἀργότερα στή μεγάλη αὐτή χώρα. ᾿Αντίθετα ἡ Ορθόδοξη 
πνευματικότητα δέσποζε μεταξύ τῶν Ελλήνων τῆς Ὀθωμανικῆς αὐτο- 
κρατορίας καί διατηρήθηκε ἀλώβητη στά μοναστήρια τοῦ ᾿Αγίου Ὃ- 
ρους. Η ᾿Ὀρθόδοξη πνευματικότητα ἀνέδειξε τούς Κολλυβάδες, τούς 
Νικοδήμους, τούς Νοταράδες, ἕναν Αγιο Κοσμᾶ Αἰτωλό, καί ὅλους 
τούς Νεομάρτυρες τῆς Ὀρθοδόξου Ἐκκλησίας. 

Ὁ "Αγιος Νικόδημος ὁ ᾿Αγιορείτης παροτρύνει τούς πιστούς σέ 
βίο καθαρό. «Διά νά ἔχετε ὅμως στερεότητα εἰς τήν πίστιν, εἶναι ἀνάγ- 
κη νά ἔχετε καί ζωήν χριστιανικήν ἀκόλουθον τῆς τοιαύτης πίστεως: 
ἤγουν συντροφευμένην μέ καλά ἔργα: διά τί καθώς ἡ ὀρθή καί ἁγία 
πίστις γεννᾷ καί στερεώνει τήν ὀρθήν καί ἁγίαν ζωήν, ἔτζη ἀντιστρό- 
φως καί ἡ ἁγία ζωή γεννᾷ καί στερεώνει τήν ἁγίαν πίστιν: καί ἕνα τοῦ 
ἄλλου εἶναι συστατικόν, κατά τόν θεῖον Χρυσόστομον: καί βλέπομεν 
μέ τό ἔργο ὅτι ὅσοι ἀρνοῦνται τήν πίστιν τοῦ Χριστοῦ, ἤ πίπτουν εἰς 
δόγματα πονηρά, οὗτοι εἶναι πρότερον διεφθαρμένοι ἀπό μίαν ζωήν 
πονηράν, ἐμπαθῆ, καί διεστραμμένην, ἐάν τοιαύτην χριστιανικήν ζωήν 
ἔχετε, ὄχι μόνον σεῖς θέλετε φυλάξει τήν ὀρθόδοξον πίστιν, ὄχι μόνον 
σεῖς δέν θέλετε γίνει αἴτιοι νά βλασφημοῦν οἱ ἀσεβεῖς τό ἅγιον ὄνομα, 
καί τήν πίστιν τοῦ Χριστοῦ... ἀλλά καί τούς.ἀλλοπίστους θέλετε παρα- 
κινήσει νά ἐπιστρέφωσιν εἰς αὐτήν»'5, 

Πολλοί ἀπό τούς Νεομάρτυρες, ὅπως ὁ Βίος τους παραδίδεται ἀπό 
τόν “Αγιο Νικόδηµμο τόν ᾿Αγιορείτη, τό Μακάριο Κορίνθου, τό Νεόφυ- 
το Χίο, τόν ᾿Αθανάσιο Πάριο, ἦταν μοναχοί τοῦ ᾿Αγίου Ὄρους ἢ 
ἄλλων μοναστηριῶν, ἀνδρώων ἤ γυναικείων, δηλαδή ἦταν ἱερομάρτυρες 
ἤ ἁπλοί μοναχοί. Πολλοί ἐπίσης πρίν ἀπό τό μαρτύριό τους, καί μάλι- 
στα οἱ ἀρνησίχριστοι, πέρασαν καί ἔζησαν μετανοώντας γιά τήν ἁμαρ- 
τία τους στό “Αγιο Ὄρος. ᾿Εκεῖ γνώρισαν τήν πνευματική ζωή, καί 
ἐκεῖ προετοιμάστηκαν γιά τό μαρτύριο. Τά μοναστήρια Μεγίστη Λαύ- 
ρα, ᾿Αγίου Παύλου, Ξηροποτάμου, Φιλοθέου ἀναφέρονται συχνά χωρίς 
νά ἀποσιωποῦνται καί τά ἄλλα, καί μάλιστα ἡ ἔρημος καί ἰδιαίτερα τά 
Καυσοκαλύβια, προετοίµασαν πνευματικά τούς Νεομάρτυρες τῆς Ὃρ- 
θοδοξίας. 


10. Ν.Μ.. σ. 16. 

᾿]Από τό ἐσωτερικό μαρτύριο διέρχονται ὅλοι οἱ Νεομάρτυρες. 
Πρῶτα ἀσκοῦνται στήν καταπολέμηση τοῦ σατανᾶ, ἐπιδίδονται στήν 
πνευματική ἄσκηση, διέρχονται δηλαδή ἀπό τήν «Κατά Θεόν Σχολήν», 
τήν ἀγρυπνία, τήν προσευχή, τήν ἄσκηση. Στούς Βίους τῶν Νεομαρτύ- 
ρῶν ἐκτίθενται ὅλα ἐκεῖνα τά στοιχεῖα πού συνθέτουν τήν ἐσωτερική 
ἐν Χριστῷ ἀναγέννηση. Κάθαρση ἀπό κάθε εἴδους βρωμιά. Μελέτη 
τῆς ᾿Αγίας Γραφῆς, συμμετοχή στά μυστήρια τῆς ᾿Εκκλησίας, ἀνα- 
στροφή µέ τούς ἁγίους καί συνεχής αὔξηση τῆς πίστεως µέ τή χάρη 
τοῦ Θεοῦ. Ὅλοι οἱ Νεομάρτυρες χαρακτηρίζονται ἀπό τούς βιογράφους 
τους φρόνιμοι, νουνεχεῖς, σώφρονες. Πολλοί μάλιστα ἦταν σώφρονες 
παιδιόθεν, ἐχθροί τῶν «σαρκικῶν ἐπιθυμιῶν καί ἡδονῶν, μιμητές τοῦ 
πάγκαλου Ἰωσήφ''. Γιά ὅλους ἀναφέρεται ὅτι εἶχαν ἀναθέσει τόν ἑαυτό 
τους σέ ἕνα φωτισμένο γέροντα, ἕνα πνευματικό πατέρα, στόν ὁποῖο 
ἐξομολογοῦνταν ὄχι μόνο τίς ἁμαρτίες τους ἀλλά καί τόν ἐσωτερικό 
πόθο πού ἔφλεγε τίς καρδιές τους γιά τό μαρτύριο. Οἱ γέροντες πολλές 
φορές τούς συνιστοῦσαν νά μήν ἐπιδιώκουν «αὐθαδῶς τά τοιαῦτα, ἐπει- 
δή δέν εἶναι συγκεχωρημένον ἀπό τούς Ἱερούς Κανόνας νά πηγαίνουν 
οἱ Χριστιανοί ἀπό λόγου τῶν εἰς τό μαρτύριον, διά τό ἄδηλον τῆς 
ἐκβάσεως, μήπως μή δυνάμενοι νά ὑποφέρουν ἕως τέλους, ἀρνηθῶσι 
τήν πίστιν τῶν»'’, Ωστόσο στούς Βίους τῶν Νεομαρτύρων φαίνεται 
πώς ὅλοι διψοῦν τό μαρτύριο, «τόν ὑπέρ Χριστοῦ θάνατον»). Ἢ πρό- 
θυµη ὁμολογία τους ἐνώπιον τῶν ἀρχόντων καί ὁ ζῆλος τους νά µιµη- 
θοῦν τό Χριστό, παραλληλίζεται μέ τήν πρόθυμη ὁμολογία τοῦ Νέστο- 
ρα, ὁ ὁποῖος µέ τήν εὐλογία τοῦ ἁγίου Δημητρίου πάλεψε καί νίκησε 
τό Λυαῖο, καί τέλος μαρτύρησε γιά τό Χριστό)". Μέ τό παράδειγµα 
αὐτό ἐξαίρεται ἡ πρόθυμη γιά τό Χριστό ὁμολογία ὅπως καί τό μαρτύ- 
ριο. Σ᾽ ὅλες ὅμως τίς περιπτώσεις ὑπενθυμίζεται ἡ ἀνάγκη σχετικῆς 
εὐλογίας ἀπό πνευματικό γέροντα, ὁ ὁποῖος καί μπορεῖ νά διακρίνει 
τήν ὡριμότητα τοῦ ἐπιδιώκοντος τό μαρτύριο. 

Επειδή λοιπόν ὁ δρόμος τοῦ μαρτυρίου εἶναι δύσκολος, οἱ Νεο- 
μάρτυρες γίνονται «ἀγωνιστές τῆς κατά Θεόν ἀσκήσεως καί φύλακες 
κατά πάντα τῶν ἀρετῶν τῶν ἁγίων»!». Ἡ τελευταία αὐτή ἔκφραση, δέν 
εἶναι χωρίς ἰδιαίτερη σημασία, ἀφοῦ οἱ ἅγιοι βίωσαν τό ἐσωτερικό 
μαρτύριο καί πολλοί ἀπ᾽ αὐτούς τό μαρτύριο τοῦ αἵματος. Παρακολου- 
θοῦν μέ προθυμία ὅλες τίς ἐκκλησιαστικές ἀκολουθίες ἀφοῦ αὐτό ἔπρα- 


ΙΙ. Ν.Μ., σ. 59, Ι4. Ν.Μ.. σ. 45. 

ξαν καί οἱ ἅγιοι. Γιά τούς Νεομάρτυρες ὃ ᾿]ησοῦς εἶναι «καί ἔρως, καί 
ἀγάπη, καί ἔφεσις, καί ζωή καί ἀνάστασις, καί βασιλεία οὐρανῶν» 
Εἰδικότερα οἱ ὁσιομάρτυρες ὡριμάζουν πνευματικά γιά τό μαρτύριο 
στά μοναστήρια καί στά ἡσυχαστήρια καλλιεργώντας τίς χριστιανικές 
ἀρετές. Μερικοί ἀπ᾽ αὐτούς οἰκοδομοῦν μοναστήρια καί ἔξω ἀπό τό 
“Αγιο Ὄρος, μεταφυτεύοντας ἔτσι τήν δρα τοῦ ᾿Αγίου “Ὁ- 
ρους στά νέα µοναστικά κέντρα. 

Πολλοί ἀπό τούς Νεομάρτυρες πού ἦταν νέοι στήν ἡλικία δοκιμά- 
ζονται σκληρά ἀπό τούς κριτές τους. Αὐτοί τούς ἕκαναν δελεαστικές 
προτάσεις γιά θέσεις καί ἀξιώματα προκειμένου ν᾽ ἀρνηθοῦν τήν πίστη 
τους. Τούς προκαλοῦσαν καί τούς σκανδάλιζαν γιά ἔκλυτη ζωή νομίζον- 
τας ὅτι αὐτοί ὡς νέοι εὔκολα θά κάμπτονταν. Ὅμως ἀσκημένοι στήν 
πνευματική ζωή καί ἀγωνιστές κατά τῶν σατανικῶν δυνάμεων, ἔμεναν 
ἑδραῖοι στήν πίστη ζώντας μέ σωφροσύνη!΄. ᾿Επιμένοντας στή χριστια- 
νική ζωή, ἀπέβλεπαν στό μαρτυρικό στεφάνι ὃ. Γνήσιο στοιχεῖο τῆς 
ὀρθοδόξου πνευματικότητας εἶναι ἡ ἀληθογνωσία καί ἡ ἀταλάντευτη 
ἐμμονή στήν ἀλήθεια. «Μή μοι γένοιτο νά ἔλθω εἰς τόσην ἀγνωσίαν, 
ὦ κριτά, καί ν᾿ ἀρνηθῶ τόν Χριστόν μου: κάλλιόν µου εἶναι νά ἀποθά- 
νω, καί νά ἧμαι μέ τόν Χριστόν μου, πάρεξ νά ζῶ εἰς τοῦτον τόν 
κόσμον, μέ μυρίας ἀναπαύσεις καί δόξας βιοτικάς»'’ | 

Ἡ ἀγνωσία τοῦ Θεοῦ ἀποτελεῖ πνευματικό σκοτάδι. Ὅσοι ζοῦν σ᾽ 
αὐτό περπατοῦν ἄτακτα στή ζωή τους. Πολλοί ἀπό τούς ἀρνησίχρι- 
στους, στά χρόνια τῆς ἄγνοιας, ζοῦσαν καί περπατοῦσαν ἄτακτα. 'Η 
ἄρνηση τοῦ Χριστοῦ μαρτυρεῖ πώς δέν εἶχαν τήν πνευματική ἐκείνη 
δύναμη ν᾿ ἀντισταθοῦν στίς προκλήσεις τοῦ κόσμου καί σ᾽ ἄλλες δελεα- 
στικές προτάσεις. Ἡ ἄρνηση τοῦ Χριστοῦ, εἶναι ἄρνηση τῆς πνευματι- 
κῆς ζωῆς. 

᾽Από τά πλήθη τῶν Νεομαρτύρων ἀναφέρουμε λίγα μόνο παραδείγ- 
ματα γιά νά κατακλείσουµε τήν παράγραφο αὐτή. Ὁ ἱερομάρτυρας 
Σεραφείμ «ἔφθασεν εἰς μέτρον ἡλικίας» γιατί ἀγάπησε τό μοναχικό 
βίο, μίσησε τόν κόσμο καί τά τοῦ κόσμου”. Ὁ ὁσιομάρτυρας Κυπρια- 
νός, πού μαρτύρησε τό [679 ἔμαθε πρῶτα τά ἱερά γράμματα, ἔγινε 
ὕστερα μοναχός καί τέλος ἀξιώθηκε τό χάρισμα τῆς ἱερωσύνης. Στό 
“Αγιο Ὄρος ἔμεινε «ἐργαζόμενος τό μέλι τῆς ἀρετῆς, καί ὡς Φιλεργός 
μέλισσα συνάγων εἰς τόν ἑαυτόν του ὅλα τά ἄνθη τῶν ἀρετῶν. ᾿Εκεῖ 

οὖν εὑρισκόμενος τοῦ Μακαρίου (μαρτυρίου) ἄναψεν ὁ θεῖος πόθος εἰς 
τήν καρδίαν του, ὅθεν ἠλλοιώθη τήν καλήν ἀλλοίωσιν, καί ἐνετρύφα 
ἀκορέστως τῷ θείῳ ἔρωτι τοῦ Σωτῆρος Χριστοῦ, ὑπό τοῦ ὁποίου κατα- 
φλεγόμενος, ὅσα καί ἄν ἔπραττε, δέν ἐνόμιζε πώς πράττει κανένα ἄξιον 
τῆς ἀγάπης αὐτοῦ: ποῖα δέ ἔργα καί ἀρετάς ἔπραττε; Τήν περιεκτικήν 
ἐγκράτειαν: τήν ἐκτεταμένην νηστείαν: τάς ὁλονυκτίους ἀγρυπνίας, γο- 
νυκλισίας τε, καί χαμαικοιτίας: τό ἀνένδοτον ἐν ταῖς προσευχαῖς, εἰς 
τάς ὁποίας ὡς στῦλος ἀκλόνητος ἵστατο: τό πένθος τό παντοτεινόν, τά 
ἀείρρυτα δάκρυα: τήν ὑψοποιόν ταπείνωσιν, τήν ὑπέρ ἄνθρωπον ἀκτη- 
μοσύνην: τήν τῆς ψυχῆς, καί τοῦ σώματος καθαρότητα: τήν πίστιν τήν 
ἀκλινῆ καί ἀνόθευτον, τήν κραταιάν ἐλπίδα, τήν κορωνίδα τῶν ἀρετῶν, 
τήν ἀγάπην, καί συντόμως εἰπεῖν ὅλον τό πλῆθος τῶν ἀρετῶν»2α, 

Ὁ Δούκας Ράπτης ὁ Μυτιληναῖος ἦταν νέος πολύ καί ὄμορφος. 
Ὑπῆρξε σώφρων καί ἐχθρός τῶν σαρκικῶν ἡδονῶν”.. Ὁ ὁσιομάρτυρας 
Δαμιανός πού γεννήθηκε ἀπό γονεῖς εὐσεβεῖς, ὄντας ἀκόμα νέος, ἐπό- 
θησε τήν ἀληθινήν πολιτεία καί ἀφήνοντας τόν κόσμο καί τά τοῦ 
κόσμου πῆγε στό “Αγιο Ὄρος καί ἐκεῖ στή μονή Φιλοθέου ἔγινε µονα- 
χός2. Ὁ ἅγιος Ἰωάννης ὁ Βλάχος ἦταν σώφρων καί καθαρός”. Ὁ 
ὅσιος Γαβριήλ. ἔγινε μοναχός ἀπό τή νεανική του ἡλικία καί ζώντας 
μέ σωφροσύνη ἔφθασε στήν ἐπιθυμία τοῦ μαρτυρίου”. Ὁ ἅγιος Νική- 
τας «θεούμενος, καθαροτάτῃ μεθέξει, παρίσταται χαίρων τῷ μόνῳ βασι- 
λεῖ»’. Ὁ Νικήτας ἦλθε στή Νέα Μονή (Χίου). Ἐκεῖ φανέρωσε στόν 
ἡγούμενο τί ἄνθρωπος ἧταν καί τί σκοπό εἶχε. Ζήτησε ἀπ᾽ αὐτόν τή 
συμβολή του τί νά κάνει. Ὁ ἡγούμενος τόν ἔστειλε νά ἐξομολογηθεῖ 
σέ ἕνα ἐνάρετο ἀρχιερέα, τόν πρώην Θηβῶν Μακάριο. Ἔπειτα τόν 
κατήχησαν, τόν ἐμύρωσαν καί ἔτσι διέτριβε στό μοναστήρι. ᾿Εκεῖ καλ- 
λιέργησε τόν ἔρωτα πρός τόν Χριστό”, 

Στήν ἀκολουθία τῆς ὁσίας Ματρώνης πού μαρτύρησε τό 1462 λέ- 
γονται τά ἑξῆς: «᾿Αραμένη τόν σταυρόν ἐπί τῶν ὤμων, προθύμως τῷ 
καλοῦντι Χριστῷ ἠκολούθησας: καί διά βίου, πόνοις τῆς ἀσκήσεως 
συσταυρωθεῖσα αὐτῷ, ἀξιοπρεπῶς συνδοξάζῃ σεμνή»’”'. Ἡ ἁγία Μα- 
τρώνα «ἀσκητικήν δδεύσασα ὁδόν, παθῶν σαρκός ἐνέκρωσεν ὁρμάς». 
Τοῦ κόσμου γάρ ὅλως τήν ἡδύτητα ἀπειπαμένη θεόφρον, μόνον τό 
ἀόρατον κάλλος ἐπόθησας: καί παστάδα τήν ἐν γῇ καταλιποῦσα προθύ- 

µως, οὐρανίων µετά τέλος παναοίδιµε θαλάμων ἡξίωσαι: ἐν οἷς νοητῶς 
τῷ σῷ Νυμφίῳ Χριστῷ, μετά τῶν φρονίμων παρθένων, ὣς παρθένος 
ἀδιάφθορος συγχαίρεις, καί γέγηθας ἀκορέστως, ὡραιότητος αὐτοῦ κα- 
τατρυφῶσα τῆς ἀκηράτου». Ἡ ἴδια ἡ Ματρώνα ἀπέφυγε τό γάμο προ- 
τιμώντας νά φυλάξει παρθενία καί ἐσωτερική καθαρότητα γιά νά γίνει 
νύμφη καλή. καί ἄμωμη τοῦ ἀθανάτου Νυμφίου Χριστοῦ. ᾽Αλλ᾽ ἐπειδή 
ἡ ἀληθινή. παρθενία καί ἀφθορία, δέν κατορθώνονται εὔκολα καί µέσα 
στόν κόσμο, ὅπως καί ἡ αὔξηση τοῦ θείου ἔρωτα, ἀναχωρεῖ κρυφά ἀπό 
τούς γονεῖς της καί ἄρχισε νά ζεῖ ἀσκητικά σέ μιά περιοχή τῆς Χίου 
πού λέγεται Κατάβαση. ᾿Εκεῖ ἔκανε σκληρούς ἀγῶνες κατά τῶν δαιμό- 
νῶν μέ νηστεία, ἀγρυπνία καί προσευχή”δ. 


Ὃ "Άγιος Μακάριος, ᾿Αρχιεπίσκοπος Κορίνθου, σέ ἐπιστολή του 
πρός παραμυθίαν τῶν γονέων τοῦ ἁγίου Θεοδώρου πού μαρτύρησε τό 
1795, ἀναφέρει τίς ποικίλες ἀρετές τοῦ μάρτυρα. ᾿Εξαίρει τίς ἄπειρες 
χάρες πού ἀπήλαυσε ἀπ᾽ αὐτόν «τάς ψυχωφελεστάτας καί σωτηρίους, 
καθορῶν ἕνα τοιοῦτον νέον νά διψᾶ τόν ὑπέρ Χριστοῦ θάνατον καί νά. 
ἀγωνίζεται εὐχαρίστως µέ τόσους καί τοιούτους ἀγῶνας διά τήν φλόγα, 
ὅπου ἦψεν ἔνδον ἐν τοῖς σπλάγχοις του διά τόν ἐραστήν καί ἐρωμένον 
Ἰησοῦν»ί. Ὁ ὅσιος Μακάριος ὑπῆρξε ἕνας ἀπό τούς μεγαλύτερους 
ἀγωνιστές τῆς κατά Χριστό ἀσκήσεως, καί τῆς ἀκριβείας τοῦ μοναδι- 
κοῦ βίου, φύλακας καί ζηλωτής κατά πάντα τῶν ἀρετῶν τοῦ διδασκάλου 
του ἁγίου Νήφωνος. Ἔφθασε στό ἄκρο καί τέλειο τῆς θείας ἁγιότητας. 
Ἢ καρδιά τοῦ Μακάριου ποθοῦσε νά τελειώσει τή ζωή του μέ τό 
μαρτύριο”. Ὁ ἅγιος Γεώργιος πού μαρτύρησε στή Σόφια τό 1515, 
ἔλεγε ὅτι ἡ πολιτεία πρέπει νά εἶναι καλή, καί αὐτό ἐξαρτᾶται ἀπό τήν 
πίστη. Ὁ ἄνθρωπος πού ζεῖ µέ πορνεία, μοιχεία, πολυγαµία καί κάθε 
μορφή ἡδονῶν δέ γίνεται δεκτός ἀπό τό Θεό”. Σύμφωνα μέ τά παρα- 
δείγματα πού παραθέσαµε φαίνεται ὅτι ὅλοι οἱ Νεομάρτυρες πρίν µαρ- 
τυρήσουν καί τελειώσουν τή ζωή τους, μαρτυροῦν ἐσωτερικά. Ζοῦν 
πρῶτα τό μαρτύριο τῆς συνειδήσεως καί ἔπειτα τό μαρτύριο τοῦ αἵμα- 
τος. 

Στό μαρτύριο τοῦ αἵματος ἀναβιβάζει τό Χριστιανό ὁ πνευματικός 
βίος. Χωρίς ἐσωτερική καθαρότητα πού νά προηγεῖται µέ τή χάρη τοῦ 
Θεοῦ ὁ πιστός δέν ὠριμάζει. Ὁ θάνατος ξεπερνιέται µόνο µέ τήν αὔξη- 
ση τῆς κατά Θεό ἀρετῆς. «Εἶδες εἰς οἷον ὕψος ἀνεβάζει τόν ἄνθρωπον 

ἣ ἀρετή, καί ὁ τοῦ Χριστοῦ ἔρως; Ὥστε ὁπού τό πάντων δεινότατον, 
καί φευκτόν ἀπ᾽ ὅλους, τόν θάνατον λέγω νά διψᾶ, καί νά τόν ξετρέχῃ. 
Καί δικαίως: ἐπειδή ὁ νικήσας τήν ἁμαρτίαν, οὗτος ἐνίκησε καί τόν 
θάνατον. Ὅθεν εἰς τόν δίκαιον ἄνθρωπον, ὁ θάνατος δέ λογίζεται θά- 
νατος, ἀλλά ἀνάπαυσις καί μετάβασις ἀπό τά λυπηρά καί τά μάταια 
πρός τά χαρμόσυνα καί ἀληθινά: «τίμιος γάρ φησίν ἐναντίον Κυρίου ὁ 
θάνατος τοῦ ὁσίου»”2. 


3. Ὀπτασίες - Ὁράματα 


Ἔχει ἤδη παρατηρηθεῖ ὅτι στήν ἱστορία τοῦ Ἰσραήλ. καί στήν 
Ἐκκλησία τοῦ Χριστοῦ ἔχουμε πολλές μεμονωμένες περιπτώσεις. ἀπο- 
καλύψεως σέ χαρισματικούς φορεῖς διαμέσου ὁραμάτων, σημείων, καί 
ποικίλων συμβόλων. ᾽Αλλά καί ἐδῶ ἰσχύει ὅτι τονίσαµε στήν προηγού- 
µενη παράγραφο’ καμιά ἀπ᾽ αὐτές τίς περιπτώσεις δέν ἀφορᾶ στήν 
ἀτομική ζωή καί τήν προβολή τοῦ Α ἤ τοῦ Β προσώπου μεμονωμένα 
ἀλλά στό μέλλον τῆς κοινότητας. Εἰπώθηκε ἐπίσης ὅτι ἡ ἐπιμέρους 
ἀποκάλυψη ἐξάπαντος εἶναι θεοφάνεια. Μέ ἄλλα λόγια δέν ὑπάρχει 
καμιά ἰδιαίτερη προσωπική ἀποκάλυψη, ἀκόμα καί ὅταν γίνεται «κατ᾽ 
ὄναρ». Οἱ ἀποκαλύψεις αὐτές ὀργανικά εἶναι συνδεδεμένες µέ ὁλόκλη- 
ρη τήν ἱστορία τῆς σωτηρίας". 

᾿Οπτασίες, ὄνειρα καί ἄλλου εἴδους ἀποκαλύψεις ἀναφέρονται στά 
ἀρχαῖα καί τά νέα Μαρτυρολόγια πού συντελοῦν στήν οἰκοδομή ὅλου 
τοῦ σώματος, καί ἀφοροῦν ὅλη τήν ἐκκλησιαστική κοινωνία. Ὁ ἅγιος 
Πολύκαρπος ἐνῶ προσευχόταν γιά τήν ἀνά τήν οἰκουμένη Καθολική 
Εκκλησία, περιῆλθε σέ ὀπτασία καί εἶδε τό προσκέφαλό του νά καί- 
γεται ἀπό φωτιά. Στραφείς πρός τούς συνοδούς του εἶπε: «Δεῖ µε ζῶντα 
καῆναι»”. Καί φαίνεται μέν ὅτι ἡ ἀποκάλυψη γίνεται προσωπικά στόν 
ἅγιο Πολύκαρπο, γνώση ὅμως αὐτῆς λαμβάνουν ὄχι µόνο οἱ περί αὐτόν 
ἀλλά καί ἡ ᾿Εκκλησία πρός τήν ὁποία ἀποστέλλεται τό Μαρτύριο, 
δηλ. στήν ᾿Εκκλησία τοῦ Φιλομηλίου τῆς Φρυγίας. Ἢ κοινοποίηση 
δηλ. τῆς ἀποκαλύψεως γίνεται καί πρός ἐνίσχυση τῶν δοκιμαζομένων 
χριστιανῶν. ᾿Ανάλογη εἶναι καί ἀποκάλυψις πού γίνεται στούς Χριστια- 
νούς πού βλέπουν τή μάρτυρα Βλανδίνα. Ἢ Βλανδίνα μνημονεύεται 
στό Μαρτύριο τῶν ἐν Λουγδούνῳ τελειωθέντων. Κρεμασμένη σέ σχῆμα 


12 ΝΜ..σ. 91. 

σταυροῦ καί προσευχόµενη ζωηρά, προκαλοῦσε πολλή προθυμία στούς 
ἀγωνιζόμενους, οἱ ὁποῖοι ἔβλεπαν καί µέ ἐξωτερικούς ὀφθαλμούς τόν 
ἐσταυρωμένο νά πείθει τούς πιστεύοντας σ᾽ αὐτόν, ὅτι ὅποιος ἔπαθε γιά 
τή δόξα τοῦ Χριστοῦ, ἔχει πάντοτε κοινωνία μέ τόν ζῶντα Θεό’. 

Στό Μαρτύριο τῆς ἁγίας Περπέτουας ἀναφέρονται σχετικά μέ τά 
ὁράματα τά ἑξῆς: Ἔχουν βαριά εὐθύνη ἐκεῖνοι πού κρίνουν ἀπό τή μιά 
τή δύναμη τοῦ ἁγίου Πνεύματος κατά τή χρονολογική της ἐκδήλωση, 
ἐνῶ θά ἔπρεπε τά νεότερα νά θεωροῦνται δυνατότερα, ὡς τελευταῖα, 
ἀφοῦ αὐξάνεται ἡ χάρη πού ὑποσχέθηκε ὁ Θεός, καί ἐννοεῖται βέβαια 
ἣ ἔκχυση τοῦ ἁγίου Πνεύματος. Στό σημεῖο αὐτό γίνεται ἀναφορά 
στόν Ἰωήλ πού προφήτευσε ὅτι «ἐν ταῖς ἐσχάταις ἡμέραις, ἐκχεῶ ἀπό 
τοῦ Πνεύματός µου ἐπί πᾶσαν σάρκα, καί προφητεύσουσιν οἱ υἷοί ὑμῶν 
καί αἱ θυγατέρες ὑμῶν, καί οἱ νεανίσκοι ὑμῶν ὁράσεις ὄψονται καί οἱ 
πρεσβύτεροι ὑμῶν ἐνυπνίοις ἐνυπνιασθήσονται» (Πράξ. 2,17 καί ᾿Ιωήλ 
3,|-5). Τό κείμενο τοῦ Μαρτυρίου παρατηρεῖ καί τά ἑξῆς ἐνδιαφέροντα. 
᾿Εμεῖς ἀναγνωρίζουμε καί τιμοῦμε τίς προφητεῖες καί τίς ὁράσεις, ὑπεν- 
θυμίζουμε ὅμως ὅτι οἱ δυνάμεις αὐτές χορηγοῦνται πρός οἰκοδομή τῆς 
Ἐκκλησίας. Τίς δυνάμεις χορηγεῖ τό “Αγιο Πνεῦμα στήν Ἐκκλησία, 
πρός τήν ὁποία στάλθηκε γιά νά διανέμει ὅλα τά χαρίσματα σ᾽ ὅλους 
κατά τόν καταμερισµό τοῦ Θεοῦ. Ἔτσι δέν μπορεῖ νά εἶναι κάποιος 
ἀβέβαιος καί ὀλιγόπιστος ἤ νά νομίζει ὅτι ἡ χάρη καί ἡ δύναμη τοῦ 
Θεοῦ διδόταν μόνο στούς παλιούς, τούς περιβεβλημένους µέ ἀξιώματα. 
Ὁ Θεός, τονίζεται στό Μαρτύριο, πραγματοποιεῖ τίς ὑποσχέσεις του 
πρός ἐνίσχυση τῶν πιστῶν καί πρός ἐπάνοδο τῶν ἀπίστων στή χριστια- 
νική πίστη. Οἱ ἐμπειρίες πρέπει νά ἀναγγέλονται πρός ὅλους, ὥστε νά 
ἰσχύουν τά λόγια τοῦ Εὐαγγελιστῆ Ἰωάννου «ἅ ἠκούσαμεν καί ἑωρά- 
καμεν καί ἐψηλαφήσαμεν, εὐαγγελιζόμεθα ὑμῖν» (Α΄ ἴω. 1-3). Ἡ κοινο- 
ποίηση τῶν ἐμπειριῶν τῶν Μαρτύρων, ἀποβλέπει, τονίζεται στό κείμε- 
νο, στήν κοινωνία πιστῶν καί Μαρτύρων, πρός οἰκοδομή φυσικά τῆς 
κοινότητας. Ἡ κοινωνία δλοκληρώνεται μέ τήν κοινωνία μέ τό Χριστό, 
πρός τόν ὁποῖο ἀνήκει ἡ δόξα”. 

Στό Μαρτύριο ἀναφέρεται τό ἑξῆς ὅραμα πού εἶδε ἡ ἁγία Περπέ- 
τουα καί τό ὁποῖο καταγράφεται καί μνημονεύεται πρός οἰκοδομή τῶν 
πιστῶν. Ἢ ἁγία Περπέτουα ὅταν ἦταν στή φυλακή εἶδε μιά κλίμακα 
χάλκινη, μεγέθους θαυμαστοῦ, τό μῆκος τῆς ὁποίας. ἔφθανε ὥς τόν 
οὐρανό. Στό ἄκρο τῆς κλίμακας εἶχε φθάσει ὁ Σάτυρος, πού ἧταν 

διδάσκαλος τῆς Περπέτουας καί ἄλλων Χριστιανῶν. ᾿Απ᾽ ἐκεῖ ἀπευθυ- 
νόμενος πρός τή Περπέτουα τῆς λέγει: «Περπετούα, περιμένω σε: ἀλλά 
βλέπε μή σε ὁ δράκων δάκῃ». Πράγματι τό ὅραμα παρουσίαζε στή 
βάση τῆς κλίμακας ἕνα δράκοντα ὑπερμεγέθη, πού προσπαθοῦσε νά 
ἐμποδίσει ὅσους ἀνέβαιναν στήν κλίμακα. Ἢ Περπέτουα πέτυχε ν᾿ 
ἀνεβεῖ τήν κλίμακα, λέγοντας προηγουμένως ὅτι «οὐ μή μέ βλάψῃ ἐν 
ὀνόματι ᾿Ιησοῦ Χριστοῦ». Καί συνεχίζει: «Καί εἶδον ἐκεῖ κῆπον μέγι- 
στον καί ἐν μέσῳ τοῦ κήπου ἄνθρωπον πολιόν καθεζόμενον, ποιμένος 
σχῆμα ἔχοντα, ὑπερμεγέθη, ὅς ἤλμευγε τά πρόβατα: περιειστήκεσαν δέ 
αὐτῷ πολλαί χιλιάδες λευχειμονούντων»΄', Στό Μαρτύριο τῆς ἁγίας 
Περπέτουας γίνεται λόγος γιά ὁράματα τοῦ διδασκάλου καί τῆς µαθη- 
- τρίας. Ἡ κοινότητα στήν ὁποία ἀνῆκαν εἶχε ἀποκαλυπτικές καί ἐνθου- 
σιαστικές τάσεις χωρίς ἔντονη ἀναμονή τῆς παρουσίας. Ἢ κοινωνία 
μέ τό Θεό ἐπιζητεῖται μέ ὁράματα, καί μέ ἄμεση μετάβαση στό χῶρο 
τοῦ θείου. Ἢ παράσταση τῆς οὐράνιας κλίμακας πού χρησιμοποιεῖται 
ἐδῶ, χρειάστηκε νά περάσουν αἰῶνες γιά νά καθιερωθεῖ στήν ἀσκητική 
γραμματεία µέ τήν ἀνάπτυξη τοῦ μοναχισμοῦ. Τονίζεται ἡ ἀξία τῆς 
νέας προφητείας καί τῶν ὁράσεων «ἡμεῖς δέ προφητείας καί ὁράσεις 
κοινάς δεχόμεθα»”. Εἶναι χαρακτηριστικό ὅτι τό θεῖο πρόσωπο, πού 
θεῶνται καί μέ τό ὁποῖο κοινωνοῦν οἱ μάρτυρες, δέν εἶναι ὁ Χριστός, 
ἀλλά ὁ πολιός γέρων, ὁ Θεός Πατήρ. Μιά ἀνάλογη, ἀλλά μυστική 
θεωρία τοῦ Πατρός, συναντοῦμε στόν ᾿Ὠριγένη. Κατά τόν ᾿Οριγένη 
σκοπός τῆς θεωρίας ἧταν ἡ γνώση τοῦ Πατρός διά τοῦ Υἱοῦ. Ἢ «ἁστο- 
ρία» ἔπρεπε νά ἀποτελεῖ μόνο ἀφετηρία στή θεολογία καί στή λατρεία. 
Ὃ «Ἀριστομυστικισμός» τοῦ ᾿Ωριγένη ἦταν µόνο πέρασμα πρός τόν 
«θεομυστικισμό»”. Βέβαια στά ἀρχαῖα Μαρτύρια καί ὅπου γίνεται λόγος 
γιά ὁράματα, οἱ Μάρτυρες ἄλλοτε βλέπουν τό Χριστό καί ἄλλοτε τή 
δόξα τοῦ Χριστοῦ. Ὁ Κάρπος προσηλωμένος στό ξύλο προσεμειδίασε. 
Ὅταν τόν ρώτησαν γιατί μειδιᾷ ἐκεῖνος ἀπάντησε. «Εἶδον τήν δόξαν 
τοῦ Κυρίου καί ἐχάρην»΄. 

Γιά ὀπτασίες μιλάει καί ὁ "Αγιος Νικόδημος ὁ “Αγιορείτης πού 
ἀποβλέπουν στόν ἴδιο σκοπό: νά τονωθεῖ τό ἠθικό τῶν χειμαζόμενων 
Χριστιανῶν τῆς ἐποχῆς του. Γράφοντας τό Προοίμιο τοῦ Νέου Μαρτυ- 
ρολογίου λέγει πρός τούς παραλῆπτες του’ ἄν θέλετε νά πληροφορη- 


4α. Μ.Α.Χ., σ. 260,4. 

θεῖτε γιά τό ἀληθές τῶν ὅσων σᾶς λέγω, ἀναγνῶστε τό Βίο τοῦ ὁσίου 
᾿Ακακίου τοῦ Νέου πού ἀσκήτευσε στά Καυσοκαλύβια τοῦ "Αγίου “Ὁ- 
ρους. Ὁ ὅσιος αὐτός ἀξιώθηκε, γράφει ὁ ἅγιος Νικόδημος, ὀπτασίας 
καί ἀποκαλύψεως. Συγκεκριμένα ἀνυψώθηκε ὁ νοῦς του στόν οὐρανό 
καί εἶδε ἕνα ἀπέραντο τόπο πού ἔμοιαζε µέ κάμπο εὐρύχωρο, ὡραιότατο 
καί φωτεινότατο, γεμάτο ἀπό παλάτια μεγάλα περικαλέστατα. Αὐτά ὅ- 
µως ἧταν ἔρημα ἀπό κατοίκους. ᾿Απορώντας ὁ ἅγιος γιατί δέν ὑπάρχουν 
ἔνοικοι, ὁ ἄγγελος πού τόν ξεναγοῦσε, τοῦ ἀποκρίθηκε ὅτι ὁ τόπος 
αὐτός εἶναι ἑτοιμασμένος γιά νά κατοικήσουν μετά τήν κοινή ἀνάσταση 
ὅλοι ἐκεῖνοι οἱ πιστοί πού πληρώνουν δοσίµατα στούς ᾿Αγαρηνούς καί 
ὑπομένουν μέ καρτερία τά δεινά καί τίς θλίψεις πού τούς προξενοῦν οἱ 
ἐχθροί τῆς πίστεως. Μέ τήν ἁπλοϊκή αὐτή περιγραφή ὁ βιογράφος 
"τοῦ ἁγίου ᾿Ακακίου προσπαθεῖ νά τονώσει τό ἠθικό τῶν πιστῶν τῆς 
ἐποχῆς του στήν ἀνάσταση τῶν νεκρῶν καί στήν αἰώνια ζωή. 

Ὁ "Αγιος Νικόδημος ὁ “Αγιορείτης θά ἐπιδιώξει νά ἐνισχύσει 
τούς χειμαζόμενους Χριστιανούς καί μέ ἄλλα παραδείγματα. ᾿Επικαλού- 
μενος λόγια τοῦ Κυρίου ὅτι «οἱ ἄγγελοι διά παντός βλέπουσι τό πρό- 
-σώπον τοῦ Πατρός µου τοῦ ἐν οὐρανοῖς» (Ματθ. 18.10), παρατηρεῖ τά 
ἑξῆς: ἡ ὅραση τοῦ προσώπου τοῦ Θεοῦ καθιστᾶ τούς ἀγγέλους Μακά- 
ριους. Μακάριοι ὅμως γίνονται καί µέ τήν θέα τῶν Μαρτύρων. Κατά 
τόν ἅγιο Κυπριανό, τόν ὁποῖο ἐπικαλεῖται ὁ Νικόδημος, τό θέαμα τῶν 
Μαρτύρων εἶναι τόσο Μακάριο καί παρέχει τόση μακαριότητα, ὥστε 
οἱ ἄγγελοι δέ νομίζουν ὅτι ἐλαττώνεται ἡ µακαριότητά τους, μέ τό νά 
ἀτενίζουν τούς νέους Μάρτυρες. Καί ὅσο χαίρονται καί μακαρίζονται 
νά βλέπουν τό Θεό ἄλλο τόσο χαίρονται καί μακαρίζονται βλέποντας 
τούς Μάρτυρες”. Μέ τόν τρόπο ὅμως πού ἀφηγεῖται ὁ Αγιος Νικόδη- 
μος ὁ ᾿Αγιορείτης τή θέα τῶν Μαρτύρων ἀπό τούς ἀγγέλους, δίνει τήν 
ἐντύπωση ὅτι οἱ Μάρτυρες βρίσκονται σέ κάποιο ἄλλο χῶρο ἀπ᾽ ἐκεῖνο 
πού εἶναι ὁ Θεός καί ὅτι ἄν ἀποσύρουν τό βλέμμα τους ἀπό τό Θεό, 
θά δοῦν κάπου ἀλλοῦ τούς Μάρτυρες, ὡστόσο ὅμως ἡ µακαριότητά 
τους δέ μειώνεται. Βέβαια ὁ "Αγιος Νικόδημος ἀπευθύνεται στό εὐρύ 
ἀγωνιζόμενο κοινό τῶν πιστῶν καί θέλει νά τονίσει παραστατικά πόση 
ἀξία ἔχουν οἱ μάρτυρες, ἀλλά μέ μιά αὐστηρή θεολογική γλώσσα δέν 
μποροῦμε νά κάνουμε τέτοιου εἴδους διακρίσεις. Ὅλοι οἱ ἅγιοι, καί 
συνεπῶς καί οἱ μάρτυρςε, ἑνώνονται στή δοξασθεῖσα ἀνθρωπίνη φύση 
τοῦ Χριστοῦ καί ἐκεῖ ἑνωμένοι ἀπολαμβάνουν τήν αἰώνια «μακαριότη- 


δ. Ν.Μ., σ. Ι4. 
9. Ν.Μ., σ. 22. 


123 


τα» γιά νά χρησιμοποιήσουμε τή φράση τοῦ ᾽ Αγίου Νικοδήμου. 
Στούς Βίους τῶν Νέων Μαρτύρων μνημονεύονται ἀποκαλύψεις, ὁ- 
ράσεις τοῦ θείου φωτός, καί ἄλλων θαυμαστῶν γεγονότων, πού στοχεύ- 
ουν πάντοτε στήν ἐνίσχυση τῶν πιστῶν. Ὁ ὁσιομάρτυρας Ἰάκωβος 
ἀφοῦ δοκίμασε πολλούς πειρασμούς, ἔλαβε παράκληση τοῦ Αγίου 
Πνεύματος στήν καρδιά του, δηλαδή αἰσθάνθηκε κάποια θέρμη ἀνάμι- 
κτη µέ χαρά καί ἀγάπη πρός τό Θεό καί πρός τόν πλησίον του. Ὕστε- 
ρα ἀπ᾽ αὐτά «φῶς γλυκύ, καί ἀπόρρητον ἔλλαμψεν εἰς τήν ψυχήν του, 
τό ὁποῖον περισσεῦον εἰς αὐτόν, τόν ἥρπασε εἰς ὕψος ἀκατάληπτον, 
καί ἀπό ἐκεῖ ἐπάνω, ἔβλεπεν ὑποκάτωθεν ὅλην τήν αἰσθητήν κτίσιν: 
τόν ἥλιον, τούς ἀστέρας, τήν γῆν, τήν ἄβυσσον, τόν αἰσθητόν παράδει- 
σον: διά τοῦ φωτός τούτου ἡρπάζετο καί ἀνώτερον τοῦ οὐρανοῦ, καί 
ἔβλεπε τόν τόπον τοῦ πρώην ἑωσφόρου καί τῶν ἀγγέλων του, εὔκαιρον 
καί γεμᾶτον ἀπό φῶς καί κάλλος ἄρρητον, καί τά τάγματα ὅλα τῶν 
ἀγγέλων: διά τούτου ἡρπάσθη καί εἰς ὕψος ἀνώτερον, καί εἶδε τόν 
Κύριον ἡμῶν Ἰησοῦν Χριστόν μετά σαρκός, ἀπό ἀπρόσιτον φῶς περι- 
χεόμενον: διά τούτου εἶδε τήν "Ανω Ἱερουσαλήμ, τήν πόλιν τῶν µακα- 
ρίων, καί τά ἄρρητα κάλλη αὐτῆς, τά ὁποῖα οὔτε ὀφθαλμός τά εἶδεν, 
οὔτε αὐτί ἤκουσεν, οὔτε καρδίαν ἀνθρώπου ἀτελοῦς ἐσυλλογίσθη: ἄλλο- 
τε δέ ἡρπάσθη εἰς τά κατώτερα µέρη τῆς γῆς, ὁπού εἶναι τῶν ἁμαρτώ- 
λῶν αἱ ψυχαί, χωρίς νά παιδεύωνται μέν, εἰς τόπον ὅμως σκοτεινόν 
ὥσάν εἰς φυλακήν κεκλεισμέναι: καί σχεδόν κανένα πράγμα ἀπό τά 
ὁρατά καί ἀόρατα, δέν ἧτο ὁπού νά μή τό ἐθεώρησε ὁ μακάριος διά 
τοῦ θείου ἐκείνου φωτός». Ὁ βιογράφος τοῦ ὁσιομάρτυρα ᾿Ιάκωβου 
παρατηρεῖ ἀκόμα πώς ὁ ἅγιος µέ τό θεῖο ἐκεῖνο φῶς ἀξιώθηκε καί τοῦ 
προορατικοῦ καί διορατικοῦ χαρίσματος καί γνώριζε τά κρυπτά τῆς 
καρδίας τῶν ἀνθρώπων''. Στό κείµενο αὐτό ἐκφράζονται οἱ ἑξῆς δογµα- 
τικές ἀλήθειες' α) Ὅτι µέ τή χάρη τοῦ φωτός, τοῦ θαβωρίου θά λέγαμε, 
ὁ μάρτυρας ἀνηρπάγη μέχρι τρίτου οὐρανοῦ, ἔφθασε δηλαδή σέ ἐκστα- 
τικές καταστάσεις, ὅπως τίς παραθέτει ὁ ᾿Απόστολος Παῦλος καί ἐμπει- 
ρικά γνωρίζουν οἱ νηπτικοί Πατέρες, β) ὅτι ἡ ἀνθρώπινη φύση τοῦ 
Κυρίου εἶναι πάντοτε ἑνωμένη μέ τό Λόγο καί ὅτι περιχέεται ἀπό τό 
ἀπρόσιτο φῶς, γ) ὅτι οἱ χαρισµατικοί φορεῖς, ὅπως ἐν προκειμένῳ οἱ 
Μάρτυρες, ἔχουν προορατικά καί διορατικά χαρίσματα, καί δ) οἱ ψυχές 
τῶν ἁμαρτωλῶν δέν παιδεύονται μέν, ἀλλά κλεισμένες σέ τόπο σκοτει- 
νό, προγεύονται τίς συνέπειες τῶν πράξεών τους, περιμένουν δηλαδή 

τήν ὁριστική κρίση. Μέ ὅσα ἐκτίθενται ἐδῶ κατανοοῦμε ὅτι ὁ βιογρά- 
Φος τοῦ Ἰάκωβου κάνει λόγο γιά µερική κρίση. Ὀφείλουμε τέλος νά 
ἐπισημάνουμε ὅτι ὁ νεομάρτυρας Ἰάκωβος πού ἀνηρπάγη μέχρι τρίτου 
οὐρανοῦ βρέθηκε στήν "Ανω Ἱερουσαλήμ, στήν πόλη πού πολιτογρα- 
φοῦνται ὅλοι οἱ Χριστιανοί. 

Γιά ἐκστατικές καταστάσεις καί γιά τή θέα τῆς "Ανω Ιερουσαλήμ 
μᾶς μίλησε ὁ ἅγιος Νικόδημος στό Προοίμιο τοῦ Νέου Μαρτυρολογίου 
ἀναφερόμενος στό Βίο τοῦ ὁσίου ᾿Ακακίου τοῦ Νέου. Ὁ ᾿Ακάκιος ὁ 
Νέος, ὅπως διαβάζουμε στόν ἴδιο του τό Βίο, ἀγωνιζόμενος ἀξιώθηκε 
νοερᾶς προσευχῆς καί θείων ἀποκαλύψεων. Προσευχόμενος ἔστεκε σάν 
στῦλος ἀκλόνητος καί καθήμενος ὅλος μετάρσιος, εἶχει τό νοῦ του 
πρός τά ἄνω χωρίς νά αἰσθάνεται τά γήϊνα. Φαινόταν «ὅλος θεῖος. καί 
θεοειδής τῷ πνεύματι, καί τοῖς ἔξωθεν χαριέστατος»''. Μέ τό χάρισμα 
τῆς νοερᾶς προσευχῆς ἀνῆλθε στήν "Ανω ᾿Ιερουσαλήμ. 

Ὁ ἀναγνώστης τῶν Βίων τῶν Νεομαρτύρων ἀποκομίζει τήν ἐντύ- 
πωση ὅτι διαβάζοντας Βίους Νεομαρτύρων εἶναι σάν νά μελετᾶ Γερον- 
τικό, στό ὁποῖο κρύβεται μεγάλη θεολογική σοφία. Ὁ ὅσιος ᾿Ακάκιος 
ὁ Νέος, ἐπιμένοντας λίγο περισσότερο στό Βίο του, λέγει πρός κάποιο 
συνομιλητή του: «ἀνίσως ὁ Χριστιανός δέν ἀποκτήσῃ τήν ὅρασιν τῶν 
νοερῶν ὀφθαλμῶν, ὅπου νά βλέπῃ καθαρῶς τόν Χριστόν ἐδῶ, δέν εἶναι 
δυνατόν οὔτε ἐκεῖ νά τόν ἰδῇ». Συνεχίζοντας προσθέτει ὅτι ἡ νοερά 
ὅραση τοῦ Χριστοῦ ἐπιτυγχάνεται µέ τήν ἐφαρμογή τῶν ἐντολῶν τοῦ 
Θεοῦ. Αὐτός πού ἐφαρμόζει τίς ἐντολές τοῦ Θεοῦ, φθάνει νά ἀποκτᾶ 
τέτοιο χάρισμα ὥστε βλέπει τά νοερά σάν αἰσθητά, γιατί ἡ αἴσθηση 
τῶν σωματικῶν ὀφθαλμῶν μένει ἀνενέργητη. Καί σωστά γιατί ὁ ἄνθρω- 
πος δέν ἔχει ἀντιληπτική ἱκανότητα πρός ὅραση τοῦ Χριστοῦ, παρά μέ 
τή χάρη τοῦ Πνεύματος. Ὁ "Αγιος ᾿Ακάκιος ἐπικαλεῖται τόν ἅγιο Συ- 
μεών τό Νέο Θεολόγο γιά νά στηρίξει τή διδαχή του ὡς πρός τή 
δυνατότητα ὁράσεως τοῦ Χριστοῦ’. Τό θέµα τῆς γνώσεως τοῦ Θεοῦ, 
καί ἀκριβέστερα τῆς θέας αὐτοῦ διά τοῦ θείου, τοῦ ἀκτίστου φωτός, 
τοῦ θαβωρίου θά λέγαμε, στήν ᾿Ορθόδοξη ᾿Εκκλησία καί θεολογία 
εἶναι ξεκαθαρισµένο ἁγιογραφικά καί ἁγιοπατερικά. Οἱ ἀγῶνες τοῦ Α- 
γίου Γρηγορίου τοῦ Παλαμᾶ ἐναντίον τοῦ Βαρλαάμ τοῦ Καλαβροῦ πού 
δικαιώθηκαν μέ τίς συνοδικές ἀποφάσεις τοῦ δέκατου τέταρτου αἰώνα 
πού προαναφέραμε, στρέφονται γύρω ἀπό τήν δυνατότητα τῆς δράσεως 
τοῦ Θεοῦ ἐν Πνεύματι. Ὅλοι οἱ ᾿Ανατολικοί Πατέρες πού μίλησαν γιά 

τό θέµα αὐτό πρίν ἀπό τόν Παλαμᾶ καί µετά τό θεόπτη "Αγιο, ὑπογράμ- 
µισαν τήν ἁπλή καί σαφή αὐτή διδασκαλία τοῦ Αγίου ᾿Ακακίου, ὅτι 
δηλ. ὁ πιστός πρέπει νά διανύσει περίοδο πνευματικῶν ἀγώνων στή 
ζωή του μέσα στήν ᾿Εκκλησία, νά ἐφαρμόζει τίς ἐντολές τοῦ Θεοῦ, νά 
φθάσει στήν κατά φύση κατάσταση γιά νά ἀποκτήσει αἴσθηση τοῦ 
Θεοῦ. Τότε ἡ συνάντηση µέ τό Θεό πρόσωπο πρός πρόσωπο στή βασι- 
λεία του εἶναι βεβαία, ἀφοῦ ὁ πιστός θά καταυγάζεται ἀπό τή δόξα τοῦ 
Κυρίου πού περιχέει τήν ἀνθρώπινη φύση του. 

᾿Από τό θεῖο φῶς καταφωτίζονται τά λείψανα τῶν Νεομαρτύρων. 
Τό φῶς αὐτό βλέπουν οἱ στενοί φίλοι καί μαθητές τῶν μαρτύρων, 
πράγμα πού σημαίνει ὅτι καταξιώνονται ἀπό τό Θεό τῆς δωρεᾶς αὐτῆς 
μέ τήν πιστότητα καί τήν κοινωνία πού ἔχουν μέ τούς ἁγίους πού 
ἀκολουθοῦν. Οἱ φίλοι καί οἱ µαθητές τοῦ Νεομάρτυρα ᾽Αγγελῆ εἶδαν 
τό φῶς πού καταφώτιζε τό λείψανό του’. 

Τέλος ἀναφέρουμε καί αὐτό. Ὅπως στά ἀρχαῖα Μαρτυρολόγια 
πολλοί Μάρτυρες λαμβάνουν ἀποκάλυψη ἀπό τό Θεό μέ ποιό τρόπο θά 
πεθάνουν, τό ἴδιο ἐπαναλαμβάνεται καί στά Νέα Μαρτυρολόγια. Ὁ 
Θεός ἔδειξε στόν ὁσιομάρτυρα Νικόδηµο, ἀσκούμενο πνευματικά στό 
“Αγιο Ὄρος, µέ ποιό τρόπο ἐπρόκειτο νά μαρτυρήσει, δηλ. μέ ἀποκε- 
φαλισμό, πράγμα πού ἔγινε. Ὁ μάρτυς µέ χαρά περίμενε τό μαρτύριό 
του'“. 


4. Ἡ χάρη τοῦ βαπτίσματος ἀφυπνίζει τούς ἀρνησίχριστους 


Ὁ "Άγιος Νικόδημος ὁ ᾿Αγιορείτης παροτρύνει τούς Χριστιανούς 
νά μήν ἀρνηθοῦν τό Χριστό. Ἡ πίστη καί ἢ ἐμμονή σ᾽ αὐτήν, λέγει, 
κάνει τούς ἀνθρώπους ἀγγέλους. Τούς μεταβάλλει ἀπό ἐπίγειους σέ 
οὐράνιους. ᾿Από ὑλικούς σέ υἱούς τοῦ Θεοῦ καί τούς καθιστᾶ λαμπρό- 
τερους ἀπό τόν ἥλιο, γιατί γίνονται κληρονόμοι τῆς βασιλείας καί 
μέτοχοι τῆς δόξης του. Μήν ἀρνηθεῖτε λοιπόν τό Χριστό, πού εἶναι ὁ 
ἀληθινός Θεός «δι᾽ οὗ ἐκτίσθησαν ὅλα τά πάντα, οὐράνια, ἐπίγεια, καί 
τά καταχθόνια, τόν πλάστην σας: τόν προνοητήν σας: τόν πατέρα σας: 
τόν σωτῆρα σας: τόν εὐεργέτην σας: τόν διδάσκαλόν σας, ὅστις ἐγένετο 
ἄνθρωπος»'. 

Ἡ ἄρνηση τοῦ Χριστοῦ καί τῆς χριστιανικῆς πίστεως ἀποτελεῖ 

μεγάλη πτώση. Χειρότερη ὅμως ἀπό τήν πτώση εἶναι ἡ ἐμμονή σ᾽ 
αὐτήν. Αὐτή χαρακτηρίζεται «ἀξιοδάκρυτον πτῶμα». ᾿Ὠστόσο γιά νά 
βοηθήσει ὁ ἅγιος Νικόδημος τούς ἀρνησίχριστους νά ἐπανέλθουν στήν 
"Ἐκκλησία, ἀφήνει τούς Μάρτυρες νά μιλοῦν, θέτει δηλαδή στό στόμα 
τῶν μαρτύρων, παλιῶν καί νέων, καί μάλιστα ἐκείνων πού ἀρνήθηκαν 
τό Χριστό, λόγια συμπαθείας πρός τούς ἀρνησίχριστους γιά νά ἐνισχύ- 
σουν τήν ἐπιστροφή τους πρός τήν Εκκλησία. Οἱ Μάρτυρες αὐτοί 
ἀπευθυνόμενοι στούς ἀρνησίχριστους καί χαρακτηρίζοντας τούς ἑαυ- 
τούς τους ὁμοιοπαθεῖς, τονίζουν ὅτι τό φαινόμενο τῆς ἀρνήσεως τοῦ 
Χριστοῦ δέν εἶναι παράδοξο. ᾿Εκεῖνο ὅμως πού εἶναι παράδοξο καί 
φοβερό, εἶναι ἡ ἐμμονή στό ἀξιοδάκρυτο πτῶμα. Πρέπει λοιπόν, ὅσοι 
ἀρνήθηκαν τό Χριστό νά μετανοήσουν, νά ἀναλάβουν ἀγώνα κατά τοῦ 
ἐχθροῦ, καί νά τόν συντρίψουν «κατά κράτος»”. 

Ἡ μετάνοια τῶν ἀρνησιχρίστων γίνεται ἀποδεκτή ἀπό τήν Ἔκκλη- 
σία. ᾿Ακόμα γίνονται δεκτοί καί ὡς μάρτυρες, ἐφόσον μαρτυρήσουν 
γιά τήν πίστη. Βέβαια ὑπῆρχε καί ἀντίθετη ἄποψη τήν ὁποία ὅμως δέ. 
δέχονται ὁ ᾿Αθανάσιος Πάριος καί ὁ Νικόδημος ᾿Αγιορείτης. Ὁ πρῶ- 
τος μιλάει γιά φλυαρία καί βλασφημία ὅσων ἀρνοῦνται τή μετάνοια 
τῶν ἀρνησιχρίστων καί ἐπικαλεῖται παραδείγματα ἀπό τήν Ἔκκλησια- 
στική ἱστορία, ἐνῶ ὁ Νικόδημος ὁ ᾿Αγιορείτης Φέρει ὡς πρῶτο παρά- 
δειγµα ἀρνησίχριστου τόν Πέτρο. Ὁ Πέτρος ἀρνήθηκε τό Χριστό με- 
τενόησε γιά τήν πράξη του καί ἀποκαταστάθηκε᾽. Ἡ μετάνοια λοιπόν 
τῶν ἀρνισιχρίστων γίνεται δεκτή. Αὐτή ὅμως γιά νά εἶναι ὁλοκληρω- 
μένη πρέπει νά συνοδεύεται καί ἀπό τό μαρτύριο. Στά χρόνια τῆς 
τουρκοκρατίας καλλιεργεῖται ἢ ἰδέα τοῦ μαρτυρίου καί παρατηρεῖται 
ὅτι ὁ πόθος πρός τό μαρτύριο αὐξάνει ὁλοένα, παρά τό γεγονός ὅτι καί 
μόνη ἢ μετάνοια εἶναι ἀρκετή νά σώσει τούς «πεπτωκότες» στήν πίστη. 
«Εσεῖς ὁπού ἠρνήθητε μιά φοράν τόν Χριστόν, ἀγκαλά καί ἡμπορεῖτε 
νά σωθῆτε διά τῆς μετανοίας, καί ἱκανοποιήσεως, ὅπου διορίζουν οἱ 
ἱεροί κανόνες, χωρίς νά μαρτυρήσετε: ἡ μετάνοιά σας ὅμως δέν εἶναι 
τελεία καί ὁλοκάρδιος. ᾿Αλλ᾽ ἀτελής, µεριµή καί κολοβή, μέ τό νά μήν 
ἐξισοῦται καί νά ἀναλογῇ ὁ Κανόνας καί ἡ ἱκανοποίησις µέ τό σφάλμα 
τῆς ἀρνήσεως, καί μέ τά ἄλλα ἁμαρτήματα ὁπού ἐκάματε εἰς τόν καιρόν 
τῆς ἀρνήσεως. Πάντοτε πρέπει νά ἦναι κάποια ἀναλογία, καί ὁμοιότης 
ἀναμεταξύ εἰς τό σφάλμα, καί εἰς τόν κανόνα τοῦ σφάλματος, καθώς 
οἱ θεολόγοι διδάσκουσι. Διά ταύτην τήν ἀρχήν ὁ Η΄ Κανών τοῦ Ἱερο- 

μάρτυρος Πέτρου ᾿Αλεξανδρείας, διορίζει ὅτι ἡ τελειοτάτη, καί ὁλοκάρ- 
διος μετάνοια τῶν ἀρνησιχρίστων, εἶναι τό νά ὑπάγουν εἰς τόν τόπον 
ἐκεῖνον ὁπού ἠρνήθησαν τόν Χριστόν, καί ἐκεῖ νά τόν ὁμολογήσουν 
πάλιν ἐμπρός εἰς ὅλους, καί ἐν τῇ ὁμολογίᾳ ταύτῃ νά ἀποθάνωσιν»΄. 
Καί εἶναι ἀλήθεια ὅτι ὁ Κανόνας τοῦ Πέτρου ᾽Αλεξανδρείας μιλάει γιά 
ὁλοκάρδια μετάνοια, τά ὅσα ὅμως λέγονται σχετικά µέ τήν ἀνάγκη 
ἱκανοποιήσεως τοῦ κανόνος γιά νά ἐπέλθει ἐξίσωση αὐτοῦ πρός τό 
σφάλμα, φρονοῦμε πώς εἶναι συζητήσιμα ἀπό ὀρθοδόξου ἐπόψεως, για- 
τί θυμίζουν κάπως δικανικά δυτικά σχήματα. 


᾿Ανεξάρτητα ὅμως ἀπό τό θέµα αὐτό ἐγείρονται ἀμέσως δύο ἐρ- 
τήματα: α) ποιά εἶναι ἡ δύναμη ἐκείνη πού ἀφυπνίζει τόν ἀρνησίχριστο 
σέ μετάνοια καί τόν ὠθεῖ μάλιστα ὡς τό μαρτύριο, καί β) ἄν ἡ προσέ- | 
λευση στό μαρτύριο εἶναι κάτι ἀνάλογο πρός ἐκεῖνο τῶν «χαρισματού- 
χων» ἐξωεκκλησιαστικῶν Μοντανιστῶν. Θά ἀρχίσουμε μέ τό δεύτερο 
ἐρώτημα, γιά νά μείνουμε στή συνέχεια περισσότερο στό πρῶτο. 

Εἶναι προφανές ὅτι ἡ ὁμολογία τῆς πίστεως στό Χριστό ἐκείνων 
πού τόν ἀρνήθηκαν διαφέρει ἀπό τούς αὐτόκλητα καί προκλητικά προ- 
σερχόμενους στό μαρτύριο Μοντανιστές στήν ἀρχαία Ἐκκλησία. Τό 
ἕνα εἶναι ἐπανόρθωση τῆς ἀξιοδάκρυτης πτώσεως, ἐνῶ τό ἄλλο ἰσοδυ- 
ναμεῖ μέ αὐτοκτονία. Ὁ ἴδιος ἄλλωστε ὁ Πέτρος ᾿Αλεξανδρείας, ὅπως 
εἴδαμε, ἦταν ἐναντίον τῶν Μοντανιστῶν καί τῶν τάσεών τους στήν 
ἐποχή του. ᾿Ἐπιπλέον παρατηροῦμε ὅτι ἡ ἴδια ἡ ᾿Εκκλησία παροτρύνει 
τούς πεπτωκότες σέ μετάνοια καί προσφέρει συγχώρηση σ᾽ αὐτούς, 
ἐνῶ ἀντίθετα οἱ Μοντανιστές δέν παρεῖχαν μετάνοια, θέτοντας ἔτσι 
τούς ἑαυτούς τοὺς πάνω ἀπό τήν ᾿Εκκλησία. 

Πέρα ὅμως ἀπό τή γενική αὐτή παρατήρηση, κατά τήν ὁποία σα- 
φῶς φαίνεται πόσο διαφέρει ἡ πράξη τῆς ᾿Εκκλησίας ἀπό τούς αἱρετι- 

κούς Μοντανιστές ἀπέναντι στούς πεπτωκότες, στούς Βίους τῶν Νεο- 
μαρτύρων ἐξαίρεται τό μαρτύριο ὄχι µόνο γιατί ἐκφράζει τήν ὁλοκάρ- 
δια μετάνοια, ἀλλά διότι αὐτό ἀποπλύνει κάθε ἁμαρτία. Ἡ θυσία γιά 
τό Χριστό δέν ἀφήνει περιθώρια νέων ἁμαρτιῶν. Ὅποιος βαπτίζεται 
«δι᾽ ὕδατος καί Πνεύματος» ὑπόκειται πάλι σέ κίνδυνο τοῦ μολυσμοῦ 
τῆς ἁμαρτίας. Ὁ φωτοειδής ὅμως χιτώνας ἐκείνων πού βαπτίζονται τό 
βάπτισμα τοῦ μαρτυρίου παραμένει ἄχραντος στούς αἰῶνες. Οἱ ἅγιοι 
Μάρτυρες λούονται «ἐν ταῖς ροαῖς τῶν αἱμάτων» καί ἐμφανίζονται κα- 
θαρότεροι. Ὅσοι δέχονται τό βάπτισμα τοῦ μαρτυρίου δέ μολύνονται 
ἀπό τήν ἁμαρτία. «Οἱ γενναῖοι Κυρίου ἀθλοφόροι, τῶν αἱμάτων τοῖς 
ρείθροις βαπτισθέντες, δευτέροις ρύποις οὐ κατεμολύνθησαν: καί στε- 
φανηφόροι µετά τῶν ἀγγέλων, χορεύουσιν ἀπαύστως», 

Στό Βίο τοῦ Νεομάρτυρα Δημητρίου τοῦ Πελοποννήσιου πού µαρ- 
τύρησε τό 1803, λέγεται χαρακτηριστικά τό ἑξῆς: «Τό Μαρτύριον εἶναι 
βάπτισμα διά τοῦ αἵματος γινόμενον, ὁπού καθώς λέγει ὁ Θεολόγος 
Γρηγόριος δέν φοβεῖται ὁ βαπτισθείς διά τοῦ μαρτυρίου νά μολυνθῇ μέ 
δευτέρους μολυσμούς ἁμαρτίας»”. Ὁ Νεομάρτυρας Ἰωάννης ἐν ᾿Ασπρο- 
κάστρῳ εὐχαριστώντας τό Θεό ἔλεγε: «Εὐχαριστῶ σοι Δέσποτα Θεέ 
μου, ὁπού µέ ἠξίωσας διά τοῦ αἵματός µου νά πλυθῶ καί νά καθαρισθῶ 
ἀπ᾿ ὅλας τάς ἁμαρτίας μου»΄. Ἐξάλλου ὁ νεομάρτυρας Λουκᾶς παραλ- 
ληλίζοντας τόν εὐνοῦχο τῆς Κανδάκης μέ τόν ἑαυτό του, ἐπιζητοῦσε 
νά τελειώσει τόν ἀγώνα του μέ τό μαρτύριο τοῦ αἵματος, πού εἶναι 
μεγαλύτερο καί δυσκολότερο. Καί ὅπως ἐκεῖνος (ὁ εὐνοῦχος) μόλις 
εἶδε νερό ζητοῦσε µέ προθυμία νά βαπτισθεῖ, τό ἴδιο ἔκαμε καί ὁ 
Λουκᾶς: ὅταν συνάντησε Τούρκους τούς προκαλοῦσε γιά νά ὁλοκλη- 
ρώσει τή ζωή του μέ τό μαρτύριο τοῦ αἵματος᾽ Πρέπει ὅμως νά ὑπο- 
γραμμίσουμε ὅτι καί στίς περιπτώσεις αὐτές ἰσχύει, ὅ,τι εἴπαμε γιά τό 
μαρτύριο ὅλων τῶν ἄλλων πιστῶν πού τό ἐπιζητοῦσαν. Προηγεῖται ἡ 
πνευματική ὡρίμανση, ἀναγνωρίζουν τό Χριστό ὡς ἀληθινό Θεό, καί 
ἔχουν τήν συμπαράσταση καί τήν καθοδήγηση τοῦ πνευματικοῦ γέρον- 
τα. Αὐτός θά διακρίνει τήν ὡριμότητα τοῦ ἐπιζητοῦντος τό μαρτύριο. 
Καί τόσα ὡς πρός τό θέµα αὐτό. Τό ἐρώτημα ὅμως πού πρέπει νά μᾶς 
ἀπασχολήσει ἰδιαίτερα εἶναι ποία δύναμη ἀφυπνίζει τή συνείδηση τῶν 


4α. Βλ. Μηναῖον Ἰουλίου, 29 Κανών τοῦ ἁγίου, ᾿Ωδή δ΄, καί Παρακλητική, 
Ἠχος πλ. δ΄, Δευτέρα πρωΐ, Κανών τῶν ᾿Ασωμάτων, Ὠδή η΄, Μαρτυρικά. 

ἀρνησιχρίστων γιά τή μετάνοια. | 

Στούς Βίους τῶν Νεομαρτύρων, καί συγκεκριμένα σ᾽ ἐκείνους πού 
ἀρνήθηκαν τό Χριστό, ἀναφέρεται ὅτι πολλοί ἀπ᾽ αὐτούς ἔπεσαν στό 
ἀξιοδάκρυτο πτῶμα «ἐν μικρᾷ ἡλικίᾳ, καί ἐτούρκισαν ἀπό νηπιοφρο- 
σύνην». Δέν παραλείπεται νά τονισθεῖ ἀκόμα ὅτι πολλοί δελεάστηκαν 
ἀπό τούς Τούρκους, ἄλλοι σχεδόν χωρίς νά τό καταλάβουν βρέθηκαν 
περιτετμημένοι καί ἐν πάσῃ περιπτώσει ἡ πτώση τους συνοδευόταν μέ 
βίο ἄτακτο. Γιά τούς βίαιους ἐξισλαμισμούς δέ θά κάνουμε λόγο, ἀφοῦ 
τό θέμα ἐκφεύγει τά ὅρια τῆς δικῆς µας ἐργασίας. Ωστόσο ὁ ἀναγνώ- 
στης μπορεῖ νά ἀνατρέξει σέ εἰδικές γιά τό θέμα αὐτό ἱστορικές πηγές". 

Οἱ Νεομάρτυρες Θεόδωρος, Γεώργιος, Μιχαήλ. καί πάλι ἄλλος 
Γεώργιος ἀπό τή Σαμοθράκῃ «ἐν μικρᾷ ἡλικίᾳ αἰχμαλωτισθέντες, 
βιαίως ὑπήχθησαν τῇ πλάνῃ καί ἀσεβείᾳ»'. Ὁ Νεομάρτυρας Θεοφάνης 
πού μαρτύρησε τό 1558 «Νέος ὤν καί πολλά, καί ὡραῖος εἰς τήν ὄψιν, 
ἠπατήθη ἀπό τούς ᾿Αγαρηνούς διά τήν νηπιοφροσύνην του, καί ἠρνήθη 
φεῦ! τόν Χριστόν καί ἐτούρκισεν»!'. ᾿Από νηπιοφροσύνη ἀρνήθηκε τό 
Χριστό καί ὁ Νεομάρτυρας Δημήτριος᾽'. ᾿Από νηπιοφροσύνη ἀρνήθη- 
καν τό Χριστό καί πολλοί ἄλλοι”. 

Στά κείµενα τῶν Νεομαρτύρων λέγεται ὅτι οἱ ἀρνούμενοι τό Χρι- 
στό ἐγκαταλείπονται ἀπό τή χάρη του. Στό Βίο τοῦ Νεομάρτυρα ᾿Ιωάν- 
νου τοῦ Θεσσαλονικέως ἀναφέρεται ὅτι εἶχε κυκλοφορήσει ἡ φήμη 
πώς ἐτούρκισε. Οἱ γονεῖς καί οἱ φίλοι του ὀδύρονταν πιστεύοντας ὅτι 
ἡ χάρη ἀπεχώρησε ἀπό τή ψυχή του. Ὁ βιογράφος του ὅμως σπεύδει 
νά καθησυχάσει τούς ἀναγνῶστες του λέγοντας πώς δέ συνέβη κάτι 
τέτοιο. Μή νομίσετε ὅτι ἡ χάρη ἐγκατέλειψε τόν Ιωάννη, σημειώνει. 
Ὁ Ἰωάννης ἐξακολουθεῖ νά εἶναι καί πάλι κεχαριτωµένος' ἡ θεία χάρη 
ἐνοικεῖ σ᾽ αὐτόν παντοτεινά. Λέγοντας αὐτά ὁ βιογράφος τοῦ Ἰωάννη 
θέλει νά ὑπογραμμίσει καί νά δηλώσει μέ τόν πιό κατηγορηµατικό 
τρόπο ὅτι ὁ Ἰωάννης δέν ἐτούρκισε, ἀλλά προσποιήθηκε κάτι τέτοιο 
μόνο καί μόνο γιά νά προκαλέσει τό μαρτύριο, ἀφοῦ ὕστερα ἐμφανίζε- 
ται μετανοιωμένος γιατί τάχα ἐτούρκισε!΄5, Από τήν ἀφελή αὐτή ἀφή- 


8. Ὁ ἀναγνώστης ὅμως μπορεῖ νά δεῖ τήν ἐνδιαφέρουσα µελέτη τοῦ Ἴω. ᾿Αναστα- 
σίου, «Σχεδίασµα περί τῶν Νεομαρτύρων», Μνήμη 1971], Θεσσαλονίκη 1971, σ. 9 κ.ἕ., 
ὅπου καί ἄλλη βιβλιογραφία. 

9. Σ.Ν., σ. 426. 

Ι0. Ν.Μ., σ. 58. 

ΗΠ. Ν.Μ., σ. 78. 

γηση καί ἀνεξάρτητα ἀπό τίς ἐπιδιώξεις τοῦ Ιωάννη, ἐκεῖνο πού ἀφή- 
νεται νά κατανοήσει ὁ ἀναγνώστης εἶναι, ὅτι ἡ ἄρνηση τοῦ Χριστοῦ 
συνεπάγεται τήν ἐγκατάλειψη τῆς χάριτος πού ἔλαβε ὁ ἄνθρωπος μέ τό 
βάπτισμα. Καί ἀποτελεῖ μέν διδασκαλία τῶν πατέρων ὅτι τό μυστήριο 
τοῦ βαπτίσματος εἶναι τέλειο, ἀλλά ὁ ἄνθρωπος δέν τελειώνεται ὅταν 
μένει µακριά ἀπό τή χριστιανική ζωή!”, ὡστόσο ὅμως ἡ χάρη δέ φαί- 
νεται νά ἐγκαταλείπει τελείως τόν ἄνθρωπο τόν ὁποῖο καί βοηθεῖ νά 
ἀνανήψει. Σ᾽ ἕνα ἄλλο κείµενο ἀναφέρονται τά ἑξῆς ἀξιοσημείωτα καί 
ὅπως νομίζουμε πολύ ἐνδιαφέροντα. «᾿Εξώμοσε μέν ὁ ᾿Ελευθέριος, ἀλλ’ 
ἢ χάρις ἀπ᾽ αὐτόν παντελῶς δέν ἀπεχώρησεν. Ὅθεν εὑρισκόμενος εἰς 
ἀφορήτους πόνους τῆς περιτομῆς, ἐνεθυμεῖτο πάλιν τήν πάτριόν του 
θρησκείαν καί εὐσέβειαν, ἀναπολῶν εἰς τόν νοῦν του τό ὄνομα τοῦ 
γλυκυτάτου ᾿Ιησοῦ, ἀναμιμνήσκετο τοῦ οὐρανίου πατρός, ὡς ὁ ἄσωτος 
υἱός»'“. Στό κείµενο αὐτό ἐκφράζεται ἡ πεποίθηση ὅτι ἡ χάρη τοῦ 
βαπτίσματος δέν ἀποχωρεῖ παντελῶς ἀπό τίς καρδιές τῶν ἀνθρώπων, 
ἀκόμα καί στίς περιπτώσεις τῆς ἀρνήσεως, καί ὅτι αὐτή ἡ χάρη ἀφυ- 
πνίζει τήν συνείδηση καί δυναμώνει τόν πεσμένο στήν ἁμαρτία ἀκόμα 
καί στήν ἀποστασία ἄνθρωπο νά ξαναβρεῖ τό δρόμο τῆς ἐπιστροφῆς 
του. Μποροῦμε νά ποῦμε, µέ βάση αὐτό τό κείμενο, ὅτι ἡ χάρη ἀφοῦ 
δέν ἀποχωρεῖ παντελῶς, μένει ἀνενέργητη, ἀναζητοῦσα τόν κατάλληλο 
καιρό γιά νά βοηθήσει τόν παραπεσόντα. Στό Βίο τοῦ ὁσιομάρτυρα 
Προκοπίου πού μαρτύρησε στή Σμύρνη τό 1810 ἀναγράφονται τά ἑξῆς 
πού ἐνισχύουν τήν παραπάνω θέση μας. Ἢ ἄρνηση, λέγεται στό κείμε- 
νο, ρίπτει τόν ἄνθρωπο στόν κρημνό τῆς ἀπωλείας, τόν κάνει ἀρνητή 
τῆς ἀμωμήτου πίστεως. ᾿Αλλ᾽ ὅταν, µετά τήν πτώση, «ἐπιλαμφθῇ θείῳ 
ἐλέει ἡ κατακεντηθεῖσα συνείδησις ὑποδεικνῦσα τό μέγα ἄτοπον καί 
ὅταν ἡ ἐλπίς τοῦ ἀπείρου ἐλέους τοῦ Ὑψίστου Θεοῦ ἐμφυτευθῇ εἰς τήν 
καρδίαν τοῦ εἰς βάθος κακῶν ἐμπεσόντος, καί ἀντιπολεμήσῃ ὁ λογι- 
σμός τῆς μετανοίας τόν ψυχώλεθρον λογισμόν τῆς πρίν. ἀπογνώσεως, 
ἔρχεται πάλιν ὁ ἐλεεινός ἄνθρωπος εἰς αἴσθησιν, ἀναλαμβάνει τήν 
φρόνησιν, στοχάζεται τό μέγα κακόν ὅπερ ἔπραξε: καί ἐπιστρέφων εἰς 
τόν πανάγαθον Θεόν τόν ἐν ἐλέει ἀνείκαστον, μετά πάσης προθυμίας 
καί θερμῆς ἀγάπης καί ἐγκαρδίων ἀναστεναγμῶν, ἀξιοῦται πάλιν θείου 
ἐλέους, ἀποπλύνεται καί ἀποκαθαίρεται ἤ διά δακρύων ἤ διά τοῦ ο. 
αἵματος τῶν οἰκείων ἁμαρτημάτων καί σώζεται καθώς πιστεύομεν»'᾽ 


13. Στοῦ ᾽Αντ. Παπαδοπούλου, ὁ Μοναχισμός ἔναντι τῆς αἱρέσεως κ.λ.π., σ. 23. 
Ι4. Σ.Ν., σ. 358. 

Ὁ Μάρκος ὁδηγήθηκε στή μετάνοια ἀπό τό πῦρ τῆς ἀγάπης πρός τόν 
Θεό, πού ἄναψε φλόγα λαμπρή στή καρδιά του καί δέν σκεπτόταν 
τίποτε ἄλλο παρά τό Χριστό". | 


Στή θεία χάρη πού ἔλαβαν οἱ Χριστιανοί κατά τό βάπτισμα θά 
πρέπει νά ἀποδώσουμε καί τήν ἀφύπνιση τῆς συνειδήσεως σ᾽ ὅσους 
ἀπό τούς ἀρνησίχριστους βρῆκαν τό δρόμο τῆς ἐπιστροφῆς. Ἢ συνεί- 
δηση πού ἀφυπνίζεται βοηθεῖ τόν ἁμαρτωλό νά ἔλθει «εἰς ἑαυτόν», 
ὅπως τονίζεται σέ πολλούς βίους Νεομαρτύρων. Οἱ ἀναφερθέντες παρα- 
πάνω Θεόδωρος, Γεώργιος, Μιχαήλ καί ὁ δεύτερος Γεώργιος ὁμολο- 
γοῦν: «Ἤδη γνόντες οἷον κακόν πεπόνθαμεν, κυλισθέντες τῷ βυθῷ τῆς 
ἀπάτης, ἐπανήλθομεν τῇ τοῦ Χριστοῦ χάριτι, εἰς τό θαυμαστόν αὐτοῦ 
φῶς, καί οὐδόλως ἀρνούμεθα τήν ἀλήθειαν, ἀλλ᾽ ἑτοίμως ἔχομεν ἀποθα- 
νεῖν ὑπέρ Χριστοῦ, τοῦ μόνου ἀληθινοῦ Θεοῦ». Οἱ ἴδιοι θά προσθέσουν 
καί τά ἑξῆς: «Ἡμεῖς μόνο ἀνεχόμεθα ὑπαχθῆναι αὖθις τῇ ἀσεβείᾳ. 
Χριστός ἐστιν ἡ ζωή ἡμῶν») 

: Ὁ Νεομάρτυρας Θεοφάνης τχομένος ἀπό τή συνείδησή του. 
ἀποφάσισε νά ἐπανέλθει στήν πίστη!ξ. Γιά ἔλεγχο συνειδήσεως γίνεται 
λόγος σέ πολλούς Βίους Νεομαρτύρων πού εἶχαν ἐξωμόσει καί τελικά 
ἐπανῆλθαν στήν πίστη. Ὁ ἅγιος Γεώργιος ἀπό τήν Ἔφεσοί”, ὁ ἅγιος 
᾿Αλέξανδρος ὁ Δερβίσης”, ὁ ἅγιος ᾿Ελευθέριος καί πολλοί ἄλλοι ἄκου- 
σαν τή φωνή τῆς συνειδήσεώς τους καί ἐπέστρεψαν στή χριστιανική 
πίστη. Τήν συνείδηση τήν ἄκουγαν σάν «ἀλέκτορα» «φωνοῦντα καί 
ἐλέγχοντα διά τό τόλμημα τῆς ἐξωμόσεως»’”'. Γιά ἄλλους ἀρνησίχρι- 
στους ἀναφέρεται ὅτι βοηθούμενοι καί αὐτοί ἀπό τή θεία χάρη «ἦλθον 
εἰς ἑαυτούς». Ὁ Μιχαήλ. ἀπό τή Σμύρνη, νέος 18 χρόνων ἐξώμοσε, καί 
«ὅταν ἦλθεν ἡ Αγία ᾿Ανάστασις τοῦ Κυρίου, ἀκούων τούς συνομιλή-. 
κους του καί ὅλως ἁπλῶς τούς Χριστιανούς νά ἑορτάζουσι τήν λαμπρο- 
φόρον ἡμέραν καί νά ψάλλουν μέ ἀγαλλίασιν καί χαράν µέσα εἰς τό 
χάνι τοῦ Κιζλαραγᾶ τό κοσµοπόθητον τροπάριον, τό Χριστός ἀνέστη, 
ἦλθεν εἰς αἴσθησιν τοῦ κακοῦ ὁπού ἔπαθε καί μετανοήσας καθ᾽ ἑαυτόν 
διά τοῦτο ἄφησε τήν ὑπηρεσίαν τοῦ καφενέ καί συνέψαλε καί αὐτός τό 
Χριστός ἀνέστη: ἀκούοντες δέ οἱ παρόντες ἐκεῖσε, ἐμπόδιζον αὐτόν 

λέγοντες ὅτι εἶναι ἀνοίκειον εἰς ἕνα Τοῦρκον νά λέγῃ τοιαῦτα λόγια, 
τά ὁποῖα εἶναι οἰκεῖα εἰς μόνους τούς Χριστιανούς: ὁ δέ ἀποκριθείς 
εἶπεν: αὔριον θέλετε ἰδῆ ποῖος ἤμουν καί ποῖος θέλω γίνει», Ὁ ἅγιος 
Νικόλαος πού μαρτύρησε στά Τρίκαλα τό 1617 «ἦλθεν εἰς ἑαυτόν» 
μετά τήν πτώση του καί µετανόησε΄’. Τό ἴδιο καί ὁ νεομάρτυρας Ναύ- 
κληρος πού μαρτύρησε στήν Κῶ, ἦλθε «εἰς ἑαυτόν». Ὁ Δημήτριος ὁ 
Πελοποννήσιος”, ὃ ὁσιομάρτυρας Παῦλος, ἔγινε Τοῦρκος «ἐλθών εἰς 
ἑαυτόν» αἰσθάνθηκε τό κακό πού ἔπαθε καί μετανόησε”. Ὁ Χατζή 
Θεόδωρος πού μαρτύρησε στή Μυτιλήνη, ἀρνήθηκε τό Χριστό καί 
δέχτηκε τό «Μωαμετισμό». ᾿Αφοῦ «ἐξεσκοτίσθη, καί ἦλθε εἰς τόν ἑαυ- 
τόν του ἐμετανόησε διά τό κακόν ὅπου ἔπαθεν»’’. Ὁ ἅγιος ὁσιομάρτυ- 
ρας ᾿Ακάκιος «παιδίον ἐννέα χρόνων τήν ἡλικίαν ὤν ἀπατηθείξ» ἀπό 
τούς Τούρκους, ὕστερα ὅμως ἦλθε «εἰς τάς φρένας του». Ὅλοι αὐτοί 
μετανοοῦν καί φθάνουν μάλιστα «εἰς ἄκραν μετάνοια»΄'. Συγκινητική 
εἶναι ἡ προσευχή τοῦ ἁγίου Νεκταρίου: «Θεέ µου εὔσπλαχνε. Παντο- 
κράτορ καί ἐλεῆμον. Φώτισόν με, ἵνα γνωρίσω ὁδόν, ἐν ᾗ πορεύσομαι: 
μή ἀποστρέψῃς τό πρόσωπόν σου ἀπ᾽ ἐμοῦ: μή νικήσῃ τό μέγεθος τῶν 
ἁμαρτιῶν µου τήν ἄμετρόν σου εὐσπλαγχνίαν». 
| Ἢ χάρη τοῦ Βαπτίσματος πιστεύουμε ὅτι ἀφυπνίζει τούς ἀρνησί- 
χριστους σέ μετάνοια καί ἡ ἴδια ἡ χάρη τοῦ "Αγίου Πνεύματος καθιστᾶ 
ἰσχυρούς καί γενναίους τούς μάρτυρες μπροστά στό μαρτύριο. Ὁ χαρα- 
κτηρισµός τοῦ Μανουήλ. Γεδεών «ὡς παραφρόνων» «τῶν ἐπί τουρκο- 
κρατίας δῆθεν μαρτυρησάντων» ἐκείνων πού εἶχαν ἐξωμόσει, ὅπως ἀνα- 
φέρει «ἕνεκεν ἔρωτος παραφόρου πρός ὀθωμανήν τινα πλουσίαν, ἤ 
ὡραίαν, ἕνεκα δίψης χρήματος, ἤ χάριν δόξης ψωραλέας, µετά πέντε, 
δέκα ἔτη, ἤ συντομότερον, μεταμελούμενοι... οἱ τοιοῦτοι ὕβριζον τήν 
θρησκείαν τοῦ Μωάμεθ, ἤ ρίπτοντες τό '᾿σαρίκι᾽ αὐτῶν κατά γῆς ἐποδο- 
πάτουν, ἤ προέβαινον εἰς κινήματά τινά ἀπονενοημένα καί παγγέλα- 
στα», καί ὅσα λέγει γιά «μοναχικό φανατισμό» καί γιά «πνευματικούς» 
ἁγιορεῖτες, σαφῶς εἰρωνευόμενος αὐτούς”', δέν ἀποτελοῦν μόνο «ἀ- 
κραῖες καί συζητήσιμες» προσωπικές ἀπόψεις τοῦ Γεδεών, ὅπως σωστά 
παρατήρησε ὁ καθηγητής Ἴω. Φουντούλης προλογίζοντας τήν ἔκδοση 


22. ΝΜ. σ. 192. 28. Σ.Ν., σ. 901. 
23. Ν.Μ.. σ. 67. 29. Ν.Μ., σ. 208. 
24. Ν.Μ., σ. 83. 30. Σ.Ν., σ. 672. 
25. Σ.Ν., σ. 448. | 31. Μ. Γεδεών, ᾿Αγιοποιήσεις. Τό καθεστώς τῆς 
26. Σ.Ν., σ. 54]. ἐν ἁγίοις συναριθµήσεως, Θεσσαλο νίκη 984, σ. 65. 


27. Ν.Μ., σ. 213. 


133 


ἀλλά καί παραποίηση τῆς ἱστορίας, γιατί ὅπως εἴδαμε, οἱ πνευματικοί 
γέροντες δέν παρακινοῦσαν ὅλους στό μαρτύριο παρά μόνο τούς πνευ- 
ματικά ὥριμους. Δείχνει ἐπίσης καί ἄγνοια τῆς πνευματικότητας γιατί 
τό ἀποκορύφωμα τῆς ὁμολογίας εἶναι ἡ θυσία γιά τό Χριστό. Ἡ περί- 
πτωση τοῦ Θεόδωρου τοῦ Βυζαντιέως ἐνισχύει τή θέση µας αὐτή. Ὁ 
Θεόδωρος, γράφει ὁ βιογράφος του «ἔκαμε χρεία νά ἔμβῃ εἰς τήν 
καρδίαν του ἄνωθεν μία οὐράνιος καί πολλά δραστήριος δύναμις, ἢ 
ὁποία καί κατά ἀλήθειαν εἰσῆλθε καί τοῦ ἐμετέβαλε καί τόν νοῦν καί 
τάς φρένας καί τόν ἔκαμε νά μισήσῃ ὅλα ἐκεῖνα τά φαινόμενα, ὅλην 
ἐκείνην τήν βασιλικήν φιλοφροσύνην καί αὐτούς τούς ἰδίους καί τήν 
θρησκείαν των». Στή συνέχεια ἀναφέρονται καί τά ἑξῆς γιά τόν ἴδιο. 
τό Θεόδωρο τό Βυζάντιο: «Τίς λοιπόν δέν θέλει ὁμολογήσει, ὅτι τόν 
πρώην δειλότατον τοῦτον νέον, δύναμις ἄνωθεν θεϊκή τόν ἐγκατέστησεν 
ὕστερον ἀνδρειότατον, γενναιότατον, καί ἁπλῶς εἰπεῖν οὐρανόφρονα, 
καί θεόφρονα, τόσον ὁπού μακρόθεν ἐκίνησε, καί ἐπῆγε νά πάθῃ διά 
τόν Χριστόν ὅλα ἐκεῖνα, ὁπού ἐστοχάζετο, πώς ἠμποροῦσαν νά τοῦ 
κάνουν οἱ τύραννοι; Κατά ἀλήθειαν ὅποιος δέν ὁμολογεῖ ταύτην τήν 
ἀλήθειαν, δηλαδή ὅτι δύναμις θεία ἔβαλεν εἰς αὐτόν (καθώς βέβαια 
πρέπει νά ὁμολογήσωμεν καί διά κάθε ἄλλον), τήν τόσην ἀνδρείαν, καί 
καρτερίαν εἰς τάς βασάνους, ὅποιος, λέγω τοῦτο δέν ὁμολογεῖ, ἤ ἐχθρός 
εἶναι τῆς πίστεως, καί ὁλότελα ἄθεος, ἤ ἄλογος εἶναι παντελῶς καί 
ἀναίσθητος. ᾽Απαράλλακτα σχεδόν αὐτά ταῦτα εὑρίσκομεν ὁπού ἔγιναν 
καί εἰς ιούς “Αγίους ᾿Αποστόλους καί μαθητάς τοῦ. Χριστοῦ εἰς τόν 
καιρόν τοῦ πάθους, ἐπειδή ἀκόμα ἦταν ἀτελεῖς καί ἀσθενεῖς, τόσος 
φόβος ἐπέπεσεν εἰς αὐτούς, ὥστε ὁπού ἄλλοι τόν ἄφησαν καί ἔφυγον, 
ἄλλοι τόν ἠρνήθησαν, ὡς ὁ Πέτρος: ὕστερον ὅμως ἀπό τήν ᾿Ανάστασιν, 
ὅπου ἔλαβον τό Πνεῦμα τό ἅγιον, καί ἐνεδύθησαν τήν ἐξ ὕψους δύνα- 
μιν, εἰς τήν ἡμέραν τῆς Πεντηκοστῆς, ὄχι μόνον κάθε λογῆς δειλίαν 
καί φόβον ἀπέβαλον, ἀλλά μάλιστα καί ἐδιψοῦσαν τά πάθη, καί τούς 
πειρασμούς»ὀ2. Ἡ προσευχή τοῦ Θεόδωρου πού μαρτύρησε στή Μυτι- 
λήνη τό 1715 ἐκφράζει τήν ἴδια βεβαιότητα, ὅτι δηλ. μόνο μέ τή χάρη 
τοῦ Θεοῦ ὁ ἄνθρωπος καθίσταται δυνατός. «Κύριε ᾿Ιησοῦ Χριστέ ὁ 
ἰατρός τῆς ἀθλίας µου ψυχῆς, μή βδελύξῃ µε τόν ἁμαρτωλόν, ἀλλ. 
ἐνδυνάμωσον τήν ἀσθενῆ καί πεπωρωμένην καρδίαν μου, καί θέρμανον 
αὐτήν εἰς τόν ἔρωτα τοῦ ὑπέρ σοῦ Μαρτυρίου: ἵνα καθώς σέ ἀρνήθηκε 
τόν πλάστην μου καί εὐεργέτην, χωρίς νά μέ βιάσῃ τινάς, καί ἔγινα 
δοῦλος τοῦ μιαροῦ διαβόλου καί παίγνιον τῶν δαιμόνων, καί εὑρισκό- 


32. Ν.Μ., σ. 248,255. 


134 


µην ὑπό τήν αὐτῶν ἐξουσίαν, ὑποτασσόμενος τοῖς αὐτῶν καί ἐμοῖς 
θελήμασι, οὕτω πάλιν διά τῆς σῆς χάριτος ἀνυπερβλήτου μακροθυμίας, 
ἥτις μέ ἐβοήθησε καί ἔφυγα τάς παγίδας αὐτῶν, ἀξιώσῃς µε τόν ἐλεει- 
νόν καί ἄθλιον καί ἀνάξιον τῆς κλήσεως τῶν Χριστιανῶν, νά σέ ὁμολο- 
γήσω ἐνώπιον τῶν ἀρχόντων καί τυράννων”. ᾿Από τά παραπάνω παρα- 
δείγματα πιστεύομεν ὅτι γίνεται φανερό ὅτι οἱ ἀρνησίχριστοι ἀφυπνί- 
ζονται σέ μετάνοια ἀπό τήν χάρη τοῦ βαπτίσματος πού δέν ἀποχωρεῖ 
παντελῶς ἀπό τίς καρδίες τῶν βαπτισμένων καί κατόπιν ἐνισχύεται ὁ. 
μετανοῶν ἀκόμα περισσότερο ἀπό τή θεία χάρη ὥστε νά ἐπιθυμεῖ νά 
ὁλοκληρώσει γενναία τήν μετάνοιά του. Βέβαια λαμβάνουν, ὅπως ὑπο- 
δεικνύει ὁ Νικόδημος, τή δεύτερη χρίση, τή χρίση τοῦ Αγίου Μύρου». 
Νά ζητήσετε νά λάβετε τήν δευτέραν χρίσιν τοῦ ᾿ἈἉγίου Μύρου κατά 
τήν διάταξιν τῆς ᾿Εκκλησίας»”' παρακινεῖ. 


Οἱ Νεομάρτυρες πιστεύοντας στή χάρη τοῦ βαπτίσματος προκα- 
λοῦν πολλές φορές τούς κριτές τους νά γίνουν καί αὐτοί Χριστιανοί. 
Παροτρύνοντας αὐτούς τούς λέγουν νά πιστεύσουν στό Χριστό καί νά 
βαπτισθοῦν στό ὄνομα τῆς “Αγίας Τριάδος. "Αν βαπτισθεῖτε, ἔλεγαν 
στούς κριτές τους, θά ὁμολογεῖτε καί σεῖς τόν Κύριο ἡμῶν ᾿Ιησοῦ 
Χριστό, Θεό ἀληθινό, ποιητή οὐρανοῦ καί γῆς καί ἁπάντων τῶν κτι- 
σμάτων,. ὁρατῶν καί ἀοράτων. Κύριο ζώντων καί νεκρῶν, «"Άμποτε καί 
ἐσεῖς νά ἐγνωρίζετε τήν ἀληθινήν καί ἀκατηγόρητον πίστιν ἡμῶν τῶν 
χριστιανῶν» λέγει ὁ ὅσιος Μακάριος πρός τόν κριτή του, «καί νά 
ἐβαπτίζεσθε εἰς τό ὄνομα τοῦ Πατρός, καί τοῦ Υἱοῦ καί τοῦ “Αγίου 
Πνεύματος, εἰς τήν. ολο Τριάδα, καί νά ἐλευθερώνεσθε ἀπό τήν. πε- 
πλανημένην θρησκείαν». ᾿Αξιοπαρατήρητη εἶναι ἡ πἐρίπτωση .τοῦ 
᾿Αχμέτ, πού βαπτίσθηκε καί ἔγινε Χριστιανός, ἀλλά γιά κάµποσο καιρό 
παρέμεινε κρυπτοχριστιανός. Σέ δεδομένη ὅμως στιγμή ἡ χάρη τοῦ. 
“Αγίου Πνεύματος πού ἔλαβε μέ τό μυστήριο τοῦ βαπτίσματος, τόν 
ἔκανε νά ὁμολογήσει ὅτι «Μεγαλωτάτη ἀπ᾽ ὅλα εἶναι ἡ πίστις. τῶν 
,'” καί ὅλον τό Μαρτύριον τῆς ἐνσάρκου οἰκονομίας τοῦ μη 
στοῦ» | | | 
Τέλος πρέπει νά σημειώσουμε καί τοῦτο, ὅτι ὅσοι ἐπανέρχονται 
στή χριστιανική πίστη μετανοώντας, ἐπιζητοῦν νά ἀνακτήσουν τά πα- 
λαιά τους χριστιανικά ὀνόματα. Ἡ ἀνάκτηση τῶν παλιῶν ὀνομάτων 
δέν εἶναι ἄσχετη µέ ὅσα εἴπαμε σχετικά µέ τήν πολιτογράφηση τῶν 


33 ΣΝ. σ. 305 35 ΣΝ. σ. 63. 
34. ΝΜ. σ. 67.213.124.19. 36. ΝΜ. σ. 101. | ε-ἡ 

χριστιανῶν στήν "Ανω “Ἱερουσαλήμ. Στό Βίο τοῦ ᾿Αγίου Εὐθυμίου τοῦ 
Πελοποννήσιου ἔχουμε τήν ἑξῆς πληροφορία. Τόν Εὐθύμιο πού γεννή- 
θηκε μέ δυσκολίες, οἱ γονεῖς του τόν ἀφιέρωσαν στόν ἅγιο ᾿Ελευθέριο 
γιαὐτό τόν ἔλεγαν καί ᾿Ελευθέριο. Ὅταν ὕστερα ἀπό ἄρνηση τῆς πί- 
στεως ἐπανῆλθε στήν Ἐκκλησία, ἔλαβε τό ἅγιο μύρο, ἔγινε πάλι Χρι- 
στιανός καί ξαναγράφηκε στόν οὐράνιο κατάλογο. ᾿Αφοῦ ἄκουσε τίς 
ἱλαστήριες εὐχές «κατά τήν διάταξιν τῆς ᾿Εκκλησίας, καί οὕτω µετά 
τεσσαράκοντα ἡμέρας» χρίστηκε μέ τό ἅγιο μύρο καί ἔγινε πάλι δοῦλος 
Χριστοῦ, «ἀναδεχόμενος τήν πρώτην ὀνομασίαν Χριστιανός, καί πάλιν 
γραφόμενος .εἰς τόν οὐράνιον κατάλογον τῶν ὀρθοδόξων, λαμβάνων τό 
δικαίωµα νά ἧναι κληρονόμος Θεοῦ συγκληρονόμος Χριστοῦ». Ὁ 
νεομάρτυρας Ζαχαρίας, ἀποβάλλει τό ὄνομα Μεεμέτης μέ βδελυγμία, 
καί ξαναπαίρνει τό βαπτιστικό του, Ζαχαρίας. ᾿Αρνοῦμαι, λέγει τήν 
πίστη σας, καί ἐπιθυμῶ νά ἐνδυθῶ τό Χριστό πού ἀρνήθηκα”'. «Χρι- 
στιανός εἶμαι. Νικήτας ὀνομάζομαι καί Νικήτας μέλλω νά ἀποθάνω»””. 
Τό ἴδιο ἐπαναλμβάνει καί ὁ Νεομάρτυρας Ζώρζης πού μαρτύρησε στή 
Μυτιλήνη”. Πολλοί ἀπό τούς Νεομάρτυρες, πού τούς ρωτοῦν οἱ κριτές 
τους ἄν εἶναι Ρωμαῖοι ἤ Τοῦρκοι, ἐκεῖνοι ἀπαντοῦν. «Χριστιανός, ἤ- 
μουν, καί πάλι Χριστιανός εἶμαι καί τόν Χριστόν µου προσκυνῶ»”'. 


31. Σ.Ν., σ. 363. 40. Ν.Μ., α. 190. 
38. Σ.Ν., σ. 244. 4]. Ν.Μ., σ. 71. 
39 Σ.Ν., σ. 628. 

ΕΠΙΛΟΓΟΣ 


Εἴδαμε ὅτι ὁ Άγιος Νικόδημος ὁ “Αγιορείτης στό Προοίμιο τοῦ 
"Νέου Μαρτυρολογίου του μιλάει γιά τήν ταυτότητα τῶν ὀνομάτων, 
παλιῶν καί νέων μαρτύρων, καί γιά τήν ὁμοιότητα τῶν Μαρτυρίων 
τους. ᾿Επιθυμώντας ὅμως νά ἐξάρει κάπως περισσότερο τούς Νεομάρτυ- 
ρες παρατηρεῖ ὅτι «οὗτοι ἔχουσί τι περισσότερον ἀπό ἐκείνους: καθ᾽ ᾿ 
ὅτι ἐκεῖνοι μέν ἠγωνίσθησαν κατά τῆς πολυθεῖας, καί εἰδωλολατρίας, 
ἥτις εἶναι μία προφανής ἀσέβεια, ὁπού δύσκολα ἠμπορεῖ νά ἀπατήσῃ 
ἕνα λογικόν νοῦν, οὗτοι δέ ἠγωνίσθησαν κατά τῆς τῶν ἀλλοπίστων 
μονοπροσώπου μονοθεῖας, ἥτις εἶναι μία κεκρυμμένη ἀσέβεια ὁπού εὐ- 
κόλως δύναται νά ἀπατήσῃ τόν νοῦν»'. Μολονότι ἡ ἄποψη αὐτή τοῦ 
“Αγίου Νικοδήμου δέ μᾶς βρίσκει ἀπόλυτα σύμφωνους, γιατί καί στήν 
ἀρχαία Ἐκκλησία πολλοί φιλόσοφοι μιλοῦσαν γιά ἕνα Θεό, παρά τό 
γεγονός ὅτι ἐξακολουθοῦσαν νά δέχονται τήν ὕπαρξη καί δευτερευόν- 
τῶν θεῶν, ἀποτέλεσμα τῆς παλιᾶς πολυθεῖας, ἐντούτοις καί ἀνεξάρτητα 
ἀπό τό σημεῖο αὐτό, φρονοῦμε ὅτι οἱ Νεομάρτυρες ἔδωσαν κάτι περισ- 
σότερο. Βοήθησαν τό γένος τό ἑλληνικό νά ἐπιζήσει. | 

Παρατηρήθηκε’ ὅτι οἱ χρησιμοποιούμενες λέξεις «Τοῦρκος» καί 
«τουρκίζω», ἐκφράζουν θρησκευτικό περιεχόµενο καί χρησιμοποιοῦνται 
περισσότερο ἀπό τίς λέξεις «μωαμεθανός» καί «μουσουλμᾶνος». Τό 
βάρος τῆς θρησκευτικῆς καί θεολογικῆς ἀπόψεως πέφτει στήν ὑπομονή 
καί στόν ἀγώνα διασφαλίσεως τῆς πίστεως. Ἡ πίστη ὅμως εἶναι ἄρρη- 
κτα δεμένη μέ τήν ἰδιότητα τοῦ «Ρωμαίου», ἐνῶ ἡ ἄρνηση τῆς πίστεως 
εἶναι «τουρκισμός» δηλ. ἀπώλεια ὄχι τῆς πίστεως μόνο ἀλλά καί τῆς 
ἑλληνικότητας. | 

Οἱ νεομάρτυρες µέ τή θυσία τους εὐεργέτησαν τό γένος. «Τό γένος 
τό ἀσθενές νῦν ἐθριάμβευσε τῶν δυναστῶν τάς ἀρχάς καί τάς ἐξουσίας 
τοῦ σκότους». Οἱ Μάρτυρες λάμπουν «ὡς ἥλιοι λαμπροί ἐν νυκτί τῆς 
δουλείας, ὡς ἄγκυραι στερραί ἐν καιρῷ τρικυμίας»”. | 

Ὁ θρίαμβος τοῦ γένους κατά τῶν δυναστῶν ὀφείλεται στήν πίστη 
ὅτι ὁ «Θεός ἐστί», πού εἶναι τό γνήσιο, τό ὄντως, τό ἀληθινό εἶναι, τό 
«ὡσαύτως ἀεί», τό «ὡσαύτως εἶναι». Σ᾽ αὐτό τό «ὡσαύτως ἀεί» στόν 
αἰώνιο καί ἀναλλοίωτο Θεό, τόν Κύριο ᾿Ιησοῦ Χριστό, στηρίχτηκε τό 
γένος καί χάρη στήν πίστη αὐτή ἐπέζησε καί ζεῖ ὡς σήμερα. - 


Ἱ. Ν.ΙΜ.. σ. Ι2. 
2, Βλ. Ἴω. ᾿Αναστασίου. ὅ.π.. σ. 55-58. 
3. Ν.Μ.. σ. 264.266. 


ΕΓΚΩΜΙΑ ΣΤΟΝ ΑΓΙΟ ΔΗΜΗΤΡΙΟ ΚΑΤΑ ΤΗΝ 
ΠΑΛΑΙΟΛΟΓΕΙΑ ΕΠΟΧΗ 
ΚΑΙ Ο ΕΟΡΤΑΣΜΟΣ ΤΟΥ ΑΓΙΟΥ ΣΤΗ 
ΘΕΣΣΑΛΟΝΙΚΗ” 


λ 


1. Στήν παραδοσιακή ἁγιολογική φιλολογία, τή σχετική μέ τόν µε- 
γαλομάρτυρα καί πολιοῦχο τῆς Θεσσαλονίκης ἅγιο Δημήτριο (Μαρτύ- 
ρια, Θαύματα, Ὕμνοι), ἀνήκουν καί οἱ Ἐγκωμιαστικοί λόγοι κάθε ἐπο- 
χῆς, ἰδιαίτερα βέβαια τῆς περιόδου πού μᾶς ἐνδιαφέρει. 

Στά Μαρτύρια καί Θαύματα καί τά ἄλλα σχετικά µέ τόν ἅγιο Δημή- 
τριο κείµενα ἤ σ᾿ ἄλλες ἱστορικές πηγές ἐξαίρεται ἡ θέση τῆς Θεσσαλο- 
νίκης, ἐγκωμιάζονται οἱ ἀρετές τῶν κατοίκων της καί ὑπερτονίζεται ἡ ἀ- 
γάπη τοῦ μάρτυρα πρός τή γενέτειρά του. Ὁ Ἰωάννης, ἀρχιεπίσκοπος 
Θεσσαλονίκης (7ος αἰ.), ὁ Ἰωάννης Καμενιάτης (10ος αἰ.), ὁ διάκονος 
καί ρεφερενδάριος Γρηγόριος (10ος αἰ.) καί πολλοί ἄλλοι μιλοῦν µέ θαυ- 
μασμό γιά τή θέση τῆς Θεσσαλονίκης καί τήν εὐσέβεια τῶν κατοίκων 
της. Ἡ ἀνέγερση μεγάλων ναῶν ὅπως «ὁ τοῦ ὑπερουσίου Λόγου καί τοῦ 
τῆς τοῦ Θεοῦ Σοφίας», τῆς ᾿Αειπαρθένου πανάγνου καί Θεομήτορος τῆς 
᾽Αχειροποιήτου, καί βέβαια ὁ ναός τοῦ πανενδόξου μάρτυρα Δημητρίου, 
ἀποτελεῖ καρπόν τοῦ ὀρθοδόξου φρονήματος τῶν κατοίκων της. ᾿Αργό- 
τερα ὁ Σταυράκιος (13ος αἰ.), θά ἐπαναλάβει ὅτι ἡ Θεσσαλονίκη εἶναι 
πόλη ἐπιφανής «κορυφή τῶν Μακεδόνων», «ὑπεριδρυμένη καί ὑπερέχου- 
σα καί τῆς Θεσσαλίας». Στά κείμενά µας ἡ Θεσσαλονίκη χαρακτηρίζε- 
ται «θεοπαίδευτος», «πόλις ὁμοφρονοῦσα», ἐνῶ οἱ Θεσσαλονικεῖς «φιλο- 
μάρτυρες», «ἀκριβεῖς» καί «ἀσφαλεῖς περί τήν πίστιν»!. 

Στόν ἁγιόδωρο ναό του, πού ἡ ἱστορία του, σύμφωνα καί µέ τήν ἀρ- 


5 (Ἀνάτυπο τοῦ Κέντρου Ἱστορίας Θεσσαλονίκης τοῦ Δήμου Θεσσαλονίκης. Αὐτοτελεῖς 
᾽ ἐκδόσεις ἀρ. 3 ΚΒ᾿ Δημήτρια -- Ἐπιστημονικό Συμπόσιο Χριστιανική Θεσσαλονίκη -- Πα- 
λαιολόγειος ᾿Εποχή). ᾿Ανάτυπο Θεσσαλονίκη 1980, 

1]. Στοῦ ᾿Αντ. Μ. Παπαδοπούλου, Ὁ ἅγιος Δημήτριος εἰς τήν Ἑλληνικήν καί Βουλγα- 
ρικήν παράδοσιν, Θεσσαλονίκη 197], σ. 57-6]. 


138 


χαιολογική σκαπάνη, ἀρχίζει ἀπό τήν πρώιμη κωνστάντεια ἐποχή καί 
κατόπιν στόν πρῶτο ναό τοῦ ἁγίου πού κτίστηκε ἀπό τόν Λεόντιο µετα- 
ξύ τοῦ 412-413, συγκεντρώνονταν πλήθη εὐσεβῶν ἀπ᾽ ὅλη τήν αὐτοκρα-. 
τορία. Μαζί μέ τό λαό καί οἱ αὐτοκράτορες συνέβαλαν στή διάδοση τῆς 
«λατρείας» τοῦ ἁγίου Δημητρίου (στήν ἀνάπτυξη δηλαδή τῆς ἐντός τῆς 
Εκκλησία τοῦ Χριστοῦ τιμῆς του). Εἶναι γνωστή ἡ ἀπόπειρα τοῦ Ἰουστι- 
νιανοῦ Α᾿ καί τοῦ Μαυρικίου νά ἀποσπάσουν µέρος τῶν ἁγίων του λει- 
ψάνων γιά νά τά μεταφέρουν στήν Κων/πολη, ἀλλά ἐμποδίστηκαν ἀπό 
τόν ἴδιο τήν ἅγιο, πού ἤθελε νά διατηρηθεῖ ἀκέραιο τό λείψανό του στήν 
πατρίδα του. ᾿Από ἐπιγραφές καί ἄλλες ἱστορικές πηγές πληροφορούμα- 
στε γιά τήν εὐλάβεια τῶν αὐτοκρατόρων πρός τό μάρτυρα. 

᾿Από τόν οἶκο τῶν Μακεδόνων οἱ ἡγεμόνες αὐτοῦ ἐπικαλοῦνταν 
τούς στρατηλάτες ἁγίους Θεωδώρους, ἅγιο Γεώργιο καί ἅγιο Δημήτριο. 
Ἰδιαίτερα ὁ Βασίλειος ὁ Βουλγαροκτόνος ἐπικαλεῖται τούς ἁγίους. Ἡ ἀ- 
ναφορά αὐτή στούς στρατηλάτες ἐπηρέασε τή χάραξη βυζαντινῶν νομι- 
σμάτων καί τή δημιουργία σφραγίδων, ὅπου ὑπάρχουν οἱ μορφές τους 
καί ἰδιαίτερα ἡ μορφή τοῦ ἁγίου Δημητρίου. Τήν πράξη αὐτή τῶν Ελλή- 
νῶν θά μιμηθοῦν λίγο ἀργότερα καί οἱ Βούλγαροι κατά τή δημιουργία 
τοῦ δευτέρου Βουλγαρικοῦ κράτους. Ἔτσι ἔχουμε πλῆθος νομισμάτων 
καί σφραγίδων πού φέρουν τή µορφή τοῦ ἁγίου Δημητρίου, τόν ὁποῖο ὡς 
ὀρθόδοξοι καί αὐτοί, ὑπερύψωσαν σέ προστάτη τους ἅγιο, κατά τή δη- 
μιουργία τοῦ δευτέρου κράτους τους. Τό ἴδιο ἔγινε καί στή Ρωσία:. 

Σεβασµό πρός τόν ἅγιο καί τό ναό του ἔδειξαν ἀπό τόν οἶκο τῶν 
Κομνηνῶν ὁ ᾿Αλέξιος), καί ὁ Μανουήλ. Ὁ δεύτερος τό 1149 μετέφερε 
τήν εἰκόνα τοῦ μάρτυρα ἀπό τή Θεσσαλονίκη στήν Κωνσταντινούπολη 
καί συγκεκριμένα στή Μονή τοῦ Παντοκράτορα, γιά νά ἔχουν οἱ κάτοι- 
κοι «συλλήπτορα καί μέγιστον βοηθόν». | 

Φθάνοντας στήν ἐποχή τῶν Παλαιολόγων πρῶτα, ὁ Μισαήλ. Η᾿ 
(1259-1282), ὅπως φαίνεται ἀπό ἐπιγραφή του πού ἀναλύει ὁ Γ. Σωτηρίου, 


2. Στοῦ ᾿Αντ. Μ. Παπαδοπούλου, ὅ.π., σ. 8-86. Βλ. Γἱππγὶ ΟδοίθηδὭὯν, Τηε ου] οἳ 5ι. 
ὈῬεπιείγίιι5 οἳ Τῃεςοα]οπἰΚ! 1Π {πε Ηἰδίοτν οἵ Βγζαπίΐπε-- 9|4ν Κε[αίίοηο, Βαἰἱκατ 5ιυάἰεο Υο]απιε 
15, Νιωπιῦε 1, ΤΠςςςα]οπἰκὶ 1974, σ. 13, 15. 

3. Μῖρηε ΡΟ 11], 413 Βς. 

4. Α. Παπαδοπούλου-Κεραμέως, Διήγησις περί τῆς κοµισθείσης εἰκόνος τοῦ ἁγίου Δη- 
μητρίου, ἐκ Θεσσαλονίκης εἰς τήν ἱεράν Μονήν Παντοκράτορος Κ/πόλεως, ᾿Ανάλεκτα ']ε- 
ροσολυμιτικῆς Σταχυολογίας, ΙΝ, Βτυχε]]ες 19632, ΙΝ, 238-357. Βλ. Μέγα Συναξαριστή τῆς 
Ὀρθοδόξου Ἐκκλησίας, ἕκδ. Β. Ματθαίου, Μήν ᾿Οκτώβριος, σ. 502. | 

ἐπισκεύασε τή στέγη τοῦ ναοῦ. Ἡ ἐπιγραφή εἶναι πολύτιμη γιά τήν πλη- 
ροφορία της, ἀπό τήν ὁποία φαίνεται ὅτι ἡ στέγη πού κάηκε τό 1917 δέν 
ἦταν τοῦ ἑβδόμου αἰώνα ἀλλά τοῦ δεκάτου τρίτου”. 

2. Στήν παλαιολόγεια εἰδικότερα ἐποχή ἐξαίρεται ἡ θέση τῆς Θεσσα- 
λονίκης, πού ἐξαιτίας τῶν σταυροφοριῶν καί τῶν τουρκικῶν ἐπιθέσεων 
ἀπό τά τέλη τοῦ δεκάτου τρίτου καί ὅλου τοῦ δεκάτου τετάρτου αἰώνα 
ἀναπτύχθηκε σέ σπουδαῖο πολιτικό καί πνευματικό κέντρο, ἐνῶ τό δέ- 
κατο πέμπτο αἰώνα ἐμφανίστηκαν στόν ὁρίζοντα σύννεφα ἀπειλητικά 
πού συνετέλεσαν στήν πτώση της τό 1430. Οἱ ἐγκωμιαστές ἐξυμνοῦν τή 
Θεσσαλονίκη καί τόν πολιοῦχο τους ὅπως ἄλλωστε οἱ ᾿Αθηναῖοι. Ὁ Αἱ- 
σχύλος, ὁ Σοφοκλής, ὁ Πλάτων, ὁ Ξενοφών, εἶχαν ἐγκωμιάσει τήν ᾿Αθή- 
να. | 

Ὁ Θεόδωρος Μετοχίτης, ὅταν ἔγραψε τό ᾿Εγκώμιό του στόν ἅγιο 
Δημήτριο τό 1292,ἦταν μόλις 22 χρόνων. Ὁ νεαρός τότε ἐγκωμιαστής θά 
ἐξελιχθεῖ σέ μεγάλο λογοθέτη καί σέ ὕπατο τῶν φιλοσόφων ἐπί βασιλείας 
Ανδρονίκου Β΄. Θά εἶναι ὁ πολιτικός πού γιά µιά ὁλόκληρη εἰκοσαετία 
θά κατευθύνει μέ τόν αὐτοκράτορα τήν τύχη τῆς αὐτοκρατορίας. Ὁ Με- 
τοχίτης στό ᾿Εγκώμιό του βρίσκει τή Θεσσαλονίκη ὄχι µόνο ἀνώτερη ἀ- 
πό ὅλες τίς πόλεις τῆς Ἑλλάδος, ἀλλά σχεδόν καί ἀπό τίς πόλεις τῆς 
Εὐρώπης. Εἶναι πόλη μέ μεγάλη ἐνδοχώρα, ναυτική, βρίσκεται σέ γεω- 
γραφικό σημεῖο ἀπ᾽ ὅπου εἶναι προσιτός καί ὁ Εὔξεινος Πόντος καί ἡ 
«πρός Αἴγυπτον θάλασσα». Ἐκεῖνο πού εἶναι ἀξιοθαύμαστο στήν πόλη 
εἶναι ἡ εὐγένεια, ἡ ἰσότητα, ἡ ἄνεση τῶν τρόπων. Ὁ Θεόδωρος Μετοχί- 
της ἐγκωμιάζοντας τή Θεσσαλονίκη τονίζει ἐκεῖνο πού ἰδιαίτερα τή δια- 
κρίνει. Αὐτό εἶναι «ἡ περί τό δόγμα τῆς ᾿Ορθοδοξίας ὀρθότης, ἡ ὡραιό- 
της τῶν ἐκκλησιῶν, τά πολλά καί μεγάλα ἱδρύματα καί τά µοναστικά 
αὐτῆς κέντρα». 

Μέ τόν Νικόλαο Καβάσιλα καί τά Ἐγκώμιά του στόν ἅγιο Δημήτριο 
εἴχαμε τήν εὐκαιρία ν᾽ ἀσχοληθοῦμε διεξοδικότερα στό πρόσφατο πα- 
ρελθόν. Στήν παρούσα εἰσήγηση περιοριζόµαστε µόνο νά κάνουμε ἆνα- 

φορές στά συμπεράσματά µας. Νεαρός φοιτητής στήν Κωνσταντινούπο- 


5, Στοῦ Γ. Σωτηρίου, Ἡ Βασιλική τοῦ ἁγίου Δημητρίου, ᾿Αθῆναι 1952, σ..223. 

6. Θεοδώρου Μετοχίτου, Εἰς τόν ἅγιον μεγαλομάρτυρα καί μυροβλύτην Δημήτριον, 
ἔκδ. Β. Λασύρδα, Μακεδονικά 4 (1955-60) 56-82. Βλ. ἐπίσης Β. Λαούρδα, ᾿Εγκώμια εἰς τήν 
ἅγιον Δημήτριον κατά τόν δέκατον τέταρτον αἰῶνα, Ἐπετηρίς Ἑταιρείας Βυζαντινῶν 
Σπουδῶν (ΕΕΒΣ), 24 (1954) 276-277. 

λη συμμετεῖχε σέ διαγωνισμό πού εἶχε προκηρύξει ὁ «ὕπατος τῶν φιλο- 
σόφων Ἰωάννης "Αμπαρης», γράφοντας ἕνα ᾿Εγκώμιο «Εἰς τόν ἔνδοξον 
τοῦ Χριστοῦ μεγαλομάρτυρα καί θαυματουργόν καί μυροβλύτην Δημή- 
τριον». Τό κείµενο αὐτό βελτιωμένο δόθηκε μέ ἄλλη μορφή. «Προσφώ- 
νηµα εἰς τόν ἔνδοξον τοῦ Χριστοῦ μεγαλομάρτυρα Δημήτριον». Τά δύο 
αὐτά κείµενα ὅπως καί ἕνα τρίτο,-Εγκώμιο στόν ἴδιο ἅγιο, συνταγµένο 
ἐπί τῆς προσωδίας, ἔρχονται νά συμπληρώσουν τίς «κλασσικές σπουδές 
πού συμβαδίζανε μέ τίς θεολογικές συζητήσεις καί μερικές φορές μάλι- 
στα ἡ χριστιανική θεολογία καί ἡ κλασσική φιλολογία ἦταν σάν νά συµ.- 
πλήρωνε ἡ μία τήν ἄλλη, ὅπως γινόταν πάντοτε στίς μεγάλες ὧρες ἀνθί- 
σεως τοῦ βυζαντινοῦ πολιτισμοῦ». Ἡ συμπλήρωση αὐτή προήγαγε τήν 
«Ἑλληνική ᾿Ὀρθοδοξία»”. | ο. 

Παρατηρήθηκε ἀπό τόν ἀείμνηστο Β. Λαούρδαδ, ἐκδότη πολλῶν 
᾿Εγκωμίων στόν ἅγιο Δημήτριο, καί τό ὑπογραμμίσαμε καί ἐμεῖς σέ µε- 
λέτες µας, ὅτι τό θέμα τοῦ ἁγίου Δημητρίου στήν ἐποχή πού ἐξετάζουμε 
ήταν ἀπό τά πιό προσφιλή. Οἱ ἐγκωμιαστές δέ βιογραφοῦν, ἀφοῦ τά βιο- 
γραφικά στοιχεῖα τοῦ ἁγίου εἶναι γνωστά. ᾽Αν μάλιστα λάβουμε ὑπόψη 
μας ὅτι οἱ ἐγκωμιαστές τοῦ ἁγίου Δημητρίου δέν κάνουν ἐπίδειξη ρητορι- 
κῆς τέχνης καί δέν «κενολογοῦν», πρέπει νά δεχθοῦμε ὅτι προσπαθοῦν 
νά περάσουν μέσα ἀπό τά κέμενά τους, ἐν προκειμένω μέσα ἀπό τά Ἐγ- 
κώμια, θέσεις ὑψηλές. | 

Ὁ Καβάσιλας ἐξυμνεῖ, ὅπως καί ἄλλοι ἐγκωμιαστές, ἀρχικά. τή 
Θεσσαλονίκη. Τό κλίμα, τή γεωγραφική θέση, τόν πλοῦτο τῶν ἔμπορευ- 

μάτων καί εἰδικότερα τήν πνευματική της παράδοση. Καμμιά ἄλλη πόλη 
δέν ἔχει νά παρουσιάσει τόσους πολλούς καί τόσους ἐκλεκτούς διανοου- 
μένους ὅπως ἡ Θεσσαλονίκη. Ἡ νομοθεσία τῆς πόλεως εἶναι ὑποδειγμα- 
τική, ἀνώτερη ἀπό τήν ἰδεώδη πολιτεία πού ὁραματίσθηκε ὁ Πλάτων. Ἡ 
ὑπεροχή αὐτή ὀφείλεται στό γεγονός ὅτι σ᾽ αὐτήν τήν πόλη ἀσκεῖ µεγάλη 
ἐπίδραση τό “Αγιο ρος πού συνεχῶς ρίχνει τίς πνευματικές του ἀκτί- 
νες ἐπάνω της. 

᾿Εγκωμιάζοντας στή συνέχεια τόν ἅγιο Δημήτριο θά μιλήσει γιά τήν 
καταγωγή καί τήν παιδεία του. Ὁ ἅγιος «μετέσχε τῆς σοφίας τοῖς ἐν µα- 
θήμασι καί λόγοις». Μετά θά ἐξάρει τή θεία σοφία πού διέκρινε τόν ἅγιο, 


7. Βλ. Β. Λαούρδα, Ἡ κλασσική φιλολογία εἰς τήν Θεσσαλονίκην κατά τόν δέκατον 
τέταρτον αἰῶνα, Θεσσαλονίκη 1960, σ. 5. 
8. ᾿Εγκώμια εἰς τόν ἅγιον Δημήτριον κατά τόν δέκατον τέταρτον αἰῶνα κλπ., σ. 276. 

καί ἡ ὁποία τόν κατέστησε «διδάσκαλον ἀγαθόν»᾽. Στήν ἐποχή τοῦ Κα- 
βάσιλα ὁ ἅγιος Δημήτριος εἶναι γνωστός σ᾽ ὁλόκληρο τό σλαβικό κόσµο 
ὡς διδάσκαλος τῆς ᾿Ορθοδοξίας. Τό Σίρµιο, ἡ ᾿Αχρίδα, τό Κίεβο, τό 
Βλαδιμήρ, τό Τύρναβο, πίστευαν μέσω τῶν ἔργων τῶν ἁγίων Κυρίλλου 
καί Μεθοδίου καί τοῦ Κλήμεντος ᾽Αχρίδας, στήν ὀρθόδοξη διδασκαλία, 
τῆς ὁποίας κήρυκας ὑπῆρξε ὁ ἅγιος Δημήτριος!0, Ἡ πόλη τοῦ Βισγκο- 
ρότ κοντά στό Κίεβο, ὀνομάζεται ἀπό Ρώσους χρονογράφους «δεύτερη 
Θεσσαλονίκη χ}0α͵ 

Ὁ: Καβάσιλας ὅμως θά ἐπιμείνει καί θά ἀποδώσει στόν ἅγιο Δημή- 
τριο µοναχικές ἀρετές γιά ν᾽ ἀποδειχθεῖ ἀργότερα ὅτι καί ὁ ἴδιος ἦταν 
«Φιλομόναχος καί Φιλομάρτυς»!]. Τόν ἐνδιαφέρει νά κοσμήσει τόν µάρ- 
τυρα µέ µοναχικές ἀρετές γι’ αὐτό καί θά ὑπογραμμίσει ὅτι ὁ ἅγιος Δη- 
μήτριος «ἐφίλησε τήν παρθενίαν», «ἐφίλησε τήν ἐγκράτειαν» καί σ᾽ ὅλη 
του τή ζωή προσπάθησε νά διατηρήσει τόν ἑαυτό του καθαρό ἀπό τήν ἆ- 
μαρτία. Ἐπίσης ὁ ἅγιος Δημήτριος ἐπιδίωξε τήν ἀπάθεια, πού δέν εἶναι 
κατά τούς ἡσυχαστές νέκρωση τῶν παθῶν, ἀλλά μετάβαση «ἐπί τά 
κρείττω». Τέλος ὁ Καβάσιλας θέλει τόν ἅγιο Δημήτριο πρότυπο ἀγάπης, 
ἀφοῦ καρπός τῆς ο τελειώσεως, τῶν ἡσυχατῶν, ἦταν καί εἶναι 
ἡ ἀνιδιοτελής ἀγάπηΪ2 

Ἐνδιαφέρον παρσυδιάζει τό Ἐγκώμιο τοῦ Κωνσταντίνου ᾿Αρμενο- 
πούλου πού ἐκφωνήθηκε τήν παραμονή τῆς γιορτῆς τοῦ ἁγίου Δημητρίου 
στό ναό τῆς Θεοτόκου τῆς ᾿Αχειροποιήτου. Ὁ ᾿Αρμενόπουλος συγκρίνει 
τόν ἅγιο Δημήτριο μέ τή Θεοτόκο, τό πρότυπο τῆς παρθενίας, ὄχι βέ- 
βαια, ὅπως λέγει ὁ ἴδιος γιά νά ὑπερβάλει τό Δημήτριο, ἀλλά γιατί ἐμ- 
πνεύστηκε ἀπό τό γεγονός ὅτι στήν ᾿Αχειροποίητο γιόρταζαν οἱ Θεσσα- 
λονικεῖς τόν ἅγιο Δημήτριο μαζί µέ τή Θεοτόκο. Ὁ ᾽Αρμενόπουλος ἐξαί- 
ρει τήν πάναγνο Θεοτόκο, ὅπως ἐξαίρει καί τήν «ἐξ ἀρετῆς εἰς ἀρετήν ᾱ- 
νάβασιν» τοῦ ἁγίου Δημητρίου. Παρακαλεῖ ὅμως νά µήν τόν κατηγορή- 


9. Βλ. ᾽Αντ. Παπαδοπούλου, Νικόλαος Καβάσιλας, Φιλομόναχος καί φιλομάρτυς (ἀνά- 
τυπο ἀπό τόν τόμο τοῦ συνεδρίου γιά τήν ἁγιοποίηση (519) τοῦ Νικολάου Καβάσιλα), Θεσ- 
σαλονίκη 1984, σ. 178 κ. ἐξ. | 

10. Βλ. ᾿Αντ. Παπαδοπούλου, Ὁ ἅγιος Δημήτριος εἰς τήν Ἑλληνικήν καί Βουλγαρικήν 
παράδοσιν κλπ., σ. 67. 

]0α. Βλ. Ρ. ΟὐΡοί6ησΚγ, ὅ.π., σ. 16. 

11. Αντ. Παπαδοπούλου, Νικόλαος Καβάσιλας, Φιλομόναχος καί φιλομάρτυς κλπ. 

12. Νικολάου Καβάσιλα, Προσφώνημα καί Ἐπιγράμματα εἰς τόν ἅγιον Δημήτριον, ἔκδ. 
Θεοφ. ᾿Ιωάννου, Μνημεῖα ἁγιολογικά, Βενετία 1884, σ. 15 | 

σουν «ἐπί ἀπειροκαλίᾳ». Ὁ ᾽Αρμενόπουλος ἐπιδιώκει τή σύγκριση αὐτή 
γιά νά διασκεδάσει τήν ἐντύπωση, ὅτι ἦταν ἐναντίον τῶν ἡσυχαστῶν. Ὁ 
Ἐγκωμιαστής τοῦ ἁγίου Δημητρίου χρησιμοποιεῖ φραστικούς τρόπους 
τῶν ἡσυχαστῶν σέ μιά ἐποχή (τό 1350) κατά τήν ὁποία ἡ διαμάχη τῶν ἡ- 
συχαστῶν μέ τούς ὁπαδούς τοῦ Βαρλαάμ ἦταν ὀξύτατη/». 

Μεταξύ τῶν ἐτῶν 1355-1359 πρέπει νά χρονολογηθεῖ καί τό ᾿Εγκώ- 
μιο τοῦ ἁγίου Γρηγορίου τοῦ Παλαμᾶ, δηλαδή σέ ἐποχή πού ὁ ἅγιος εἶχε 
ἐγκατασταθεῖ ὁριστικά στή Θεσσαλονίκη ὡς ἀρχιεπίσκοπος. Ὁ ἅγιος 
Γρηγόριος ἐγκωμιάζοντας τόν ἅγιο Δημήτριο µέ τή γλώσσα τῶν ἡσυχα- 
στῶν, τῶν ὁποίων ἦταν ἄλλωστε ὁ κύριος ἐκπρόσωπος, παρατηρεῖ τά ἑ- 
ξῆς: «ἐτελειώθη (ὁ Δημήτριος) ἐν καθαρότητι» καί «ἐπελέγη μυστικῶς» 
ἀπό τόν Θεάνθρωπο γιά τήν ἀποστολή του. Ἡ στρατιωτική του στολή, ὁ 
δακτύλιος καί ἡ χλαμύδα ἦταν «σύμβολα» τοῦ ἀξιώματος τοῦ διδασκά- 
λου, πού τοῦ ἔδωκε «μυστικῶς» ὁ Σωτήρας. Ὁ ἅγιος Δημήτριος, θά το- 
νίσει καί ὁ Παλαμᾶς, διακρίνεται μεταξύ τῶν προφητῶν, τῶν ἀποστό- 
λων καί τῶν διδασκάλων τῆς Ἐκκλησίας, ὅπως ἐπίσης διακρίνεται καί 
μεταξύ ὁσίων ἀσκητῶν. Ὁ Παλαμᾶς στό ᾿Εγκώμιό του θά τονίσει καί τά 
ἑξῆς: Μέ τόν θάνατο τοῦ Δημητρίου ἡ πόλη τῆς Θεσσαλονίκης συμφι- 
λιώθηκε μέ τό Χριστό. Ἡ ἀσέβεια παρῆλθε, ὁ φόβος τῶν εὐσεβῶν ἔπαυ- 
σε νά ὑφίσταται, οἱ χριστομάχοι ἐξαφανίστηκαν. «Πάντα λέλυται τά δει- 
νά, πάντα προσεγένοντο τά χρηστά»!4. 

Ἐγκώμιο στόν ἅγιο Δημήτριο ἔγραψε καί ὁ βιογράφος τοῦ ἁγίου 
Γρηγορίου τοῦ Παλαμᾶ, ὁ πατριάρχης Κωνσταντινουπόλεως Φιλόθεος 
Κόκκινος. Τό Ἐγκώμιό του πρέπει νά γράφηκε κατά τή δεύτερη πα- 
τριαρχία του μεταξύ τοῦ 1367-1373, Ὁ Φιλόθεος ἐξαίρει τή διδασκαλία 
τοῦ ἁγίου Δημητρίου, µέ τήν ὁποία ἀπέρριπτε τήν ἀσέβεια τῆς εἰδωλολα- 
τρίας καί εὐαγγελιζόταν τόν Χριστό. Στούς ἀκροατές του ὁ ἅγιος Δημή- 
τριος κήρυττε τήν ἁγία Τριάδα. Στά «Θαύματα» τοῦ ἁγίου Δημητρίου 
καί σέ προηγούμενα Ἐγκώμια τοῦ ἑβδόμου αἰώνα φαίνεται ὅτι ὁ ἅγιος 
Δημήτριος διεξήγαγε θεολογικές συζητήσεις µέ Ιουδαίους ἀποκρούον- 


[3, Στοῦ ᾽Αντ. Παπαδοπούλου, Ὁ ἅγιος Δημήτριος εἰς τήν Ἑλληνικήν καί Βουλγαρικήν 
παράδοσιν κλπ., σ. 120 καί 124. Βλ. ἐπίσης Β. Λαούρδα, ᾿Εγκώμια εἰς τόν ἅγιον Δημήτριον 
κλπ., σ. 282-283. 

14. Γρηγορίου τοῦ Παλαμᾶ, Εἰς τόν ἐν ἁγίοις µεγαλομάρτυρα καί θαυματουργόν µυρο- 
βλύτην Δημήτριον, ΡΟ 151, 536-558. Βλ. Β. Λαούρδα, ᾿Εγκώμια εἰς τόν ἅγιον Δημήτριον, σ. 
283. | | 

τας τόν µονοπρόσωπο μονοθεϊσμό τους καί µέ νεοπλατωνικούς φιλοσό- 
φους ἀποκρούοντας ἀντιλήψεις ἀντίθετες πρός τή νέα θρησκεία τοῦ 
Χριστοῦ/θα, 

Ὁ ἅγιος Φιλόθεος, γιά νά ἐπιστρέψουμε σ᾽ αὐτόν, σκόπιµα ἐπιμένει 
στήν περί Αγίας Τριάδος διδασκαλία τοῦ ἁγίου Δημητρίου, γιατί ἐπιθυ- 
μεῖ μέ τό Ἐγκώμιό του νά ἐπικρίνει τήν προσθήκη τοῦ ΕΙίσαιε, πού στήν 
ἐποχή του, ὅπως καί σήµερα, ἀποτελοῦσε ἐπίμαχο θεολογικό θέµα. Εἴ- 
χαµε παρατηρήσει καί ἄλλοτε, τό ἐπισημαίνουμε καί σήµερα, ὅτι ἡ ἐπί- 
κριση αὐτή τῆς προσθήκης τοῦ ΕΙοαιε στό Σύμβολο τῆς πίστεως ἀπό 
τό Φιλόθεο σέ συνδυασμό μέ τήν ἔξαρση τοῦ ὀθοδόξου φρονήματος τοῦ 
ἁγίου Δημητρίου σέ µιά ἐποχή διαλόγου γιά τήν ἕνωση τῶν ἐκκλησιῶν, 
φέρει τόν ἅγιό µας στό ἐπίκεντρο τόσων σοβαρῶν συζητήσεων ὄχι μόνο 
στή Θεσσαλονίκη ἀλλά καί στή βασιλεύουσα, ἀφοῦ ὁ λόγος αὐτός τοῦ 
Φιλοθέου γράφηκε στήν Κωνσταντινούπολη. Ἔτσι ὁ ἅγιος Δημήτριος γί- 
νεται σύμβουλος τῆς "Ἑλληνικῆς ᾿Ορθοδοξίας!». 

Ἕνα ἄλλο θέµα πού μόλις θά τό θίξουµε, γιατί ἀσχολήθηκε διεξοδι- 
κότερα ὁ καθητητής Α. Βακαλόπουλος, εἶναι οἱ ἀνανεωτικές ἐκεῖνες τά- 
σεις πού ἐμφανίζονται ἔντονα στήν ἐποχή αὐτή καί συμβάλλουν στή δη- 
μιουργία τοῦ Νέου Ἑλληνισμοῦ, καί µέ τίς ὁποῖες οἱ ἐγκωμιαστές συνδέ- 
ουν τόν ἅγιο Δημήτριο. ᾿Από τά χρόνια τῆς Φραγκοκρατίας ἀναφαίνον- 
ται νέες τάσεις πνευματικές καί καλλιτεχνικές στίς ἑλληνικές περιοχές, 
ἔκδηλες στήν ἄνθηση τῶν τεχνῶν, στήν ἀναζωπύρωση τῶν κοινῶν θε- 
σμῶν, στά δημώδη ἄσματα καί σ᾽ ἄλλες ἐκδηλώσεις. Τά φιλολογικά 
κείμενα, κληρικῶν καί λαϊκῶν, μνημονεύουν ἀρχαίους θεούς, φιλοσό- 
φους, ρήτορες καί πάνω ἀπ᾽ ὅλα τούς Μακεδόνες βασιλεῖς, τό Φίλιππο 
καί τόν Μ. ᾿Αλέξανδρο. Ἡ πνευματική αὐτή κίνηση ἐπηρεάζει καί τούς 
ἐγκωμιαστές τοῦ ἁγίου Δημητρίου. Τόν συνδέουν µέ τούς Μακεδόνες βα- 
σιλεῖς, Φίλιππο καί Μ. ᾿Αλέξανδρο. ᾿Εκεῖνος πού διανθίζει τά κείμενά 
του µέ τά παραπάνω στοιχεῖα εἶναι ὁ Νικόλαος Καβάσιλας. Ὁ Καβάσι- 
λας θά χαρακτηρίσει τή Θεσσαλονίκη, ὅπως καί ἄλλοι ἐγκωμιαστές, 


14α. Στοῦ ᾽Αντ. Παπαδοπούλου, Ὁ ἅγιος Δημήτριος εἰς τήν ἑλληνικήν καί βουλγαρικήν 
παράδοσιν κλπ., σ. 27-31. | 

15. Φιλοθέου, Πατριάρχου Κ/πόλεως, ᾿Εγκώμιον εἰς τόν ἅγιον Δημήτριον, ἔκδ. Β. Λα- 
ούρδα, Μακεδονικά 2 (1941-1952) 570. Βλ. καί 4. Τσάμη, Φιλοθέου Κοκκίνου, ᾿Εγκώμιο 
στόν ἅγιο Μεγαλομάρτυρα Δημήτριο τό μυροβλύτη, Ἔπιστ. Ἔπετ. Θεολογικῆς Σχολῆς, 
τόμος 26, (ἀνάτυπο), Θεσσαλονίκη 1981, σ. 70. Ϊ 

κέντρο πνευματικό τῶν «ἁπανταχοῦ Ἑλλήνων». Οἱ γονεῖς τοῦ Δημη- 
τρίου ἦταν Ἕλληνες καί ὁ ἴδιος ἔλαβε ἀνάλογη μόρφωση, «συγγεγονώς 
τῶν Ἑλλήνων». Μέ τή διδασκαλία του θά διαλυθεῖ ἡ εἰδωλολατρία στήν 
Ἑλλάδα. Ὁ Δημήτριος, θά ὑπογραμμίσει ὁ Καβάσιλας, θά γεμίσει μέ. 
φόβο ὅλους τούς βαρβάρους καί θά κοσμήσει τήν Ἑλλάδα µέ νίκες. Σέ 
παλιότερα κείµενα τοῦ ἕβδομου αἰώνα καί συγκεκριµένα στά βιβλία τῶν 
«Θαυμάτων» τοῦ ἁγίου Δημητρίου, ὅπου γίνεται λόγος γιά ὀδύνη τοῦ Ρω- 
μαϊκοῦ κράτους ἐξαιτίας τῶν βαρβαρικῶν ἐπιδρομῶν, λέγεται ὅτι ὁ ᾱ- 
γιος Δημήτριος κόσµησε «νίκαις τό Ρωμαϊκόν». Ὁ Σταυράκιος ἀργότε- 
ρα σέ Ἐγκώμιό του στήν ἅγιό µας, χρησιμοποιεῖ τό ὄνομα «Ρωμαῖς» 
προκειµένου γιά τή χώρα. Οἱ βάρβαροι δέν ἔπαυσαν νά λυμαίνονται τή 
Ρωμαῖδα, ἀλλά ὁ ἅγιος Δημήτριος τήν προστάτευσε. Ὁ Καβάσιλας πού 
ἀναφέρεται στά ἴδια γεγονότα καί στίς ἴδιες νίκες τῶν Ἑλλήνων ἐναν- 
τίον τῶν ἐχθρῶν, χρησιμοποιεῖ τό ὄνομα Ἑλλάς ἐννοώντας ὁλόκληρη 
τήν αὐτοκρατορία καί τό ὄνομα Ἕλλην τόν κάτοικο τῆς χώρας!6, 

Λίγα χρόνια ἀργότερα, µετά τό Ἐγκώμιο τοῦ ἁγίου Φιλοθέου, θά 
ἀρχίσουν νά συσσωρεύονται ἀπειλητικά σύννεφα κατά τῶν Ἑλλήνων. Ἡ 
εἰκόνα τῆς πόλεως ἀλλάζει. Κατά τήν περίοδο ἀπό 1383-1403 γίνονται 
στή Μακεδονία πολεμικές ἐπιχειρήσεις Ἑλλήνων καί Τούρκων. Ἡ Θεσ- 
σαλονίκη κυριεύεται ἀπό τόν Μουράτ Α᾿ τό 1387. Στά δραματικά αὐτά 
γεγονότα ἀναφέρονται οἱ ἐγκωμιαστές τοῦ ἁγίου Δημητρίου ᾿Ισίδωρος, 
Γαβριήλ, καί Δημήτριος Χρυσολωρᾶς, ἐνῶ ὁ Συμεών Θεσσαλονίκης θά 
μᾶς ἐκθέσει λίγο ἀργότερα καί ἄλλες περιπέτειες τῆς πόλεως ἐκφράζον- 
τας τήν ἀγωνία του γιά τό μέλλον τῆς πόλεως. 

Ὁ Ἰσίδωρος, ἀρχιεπίσκοπος Θεσσαλονίκης, σέ μιά ὁμιλία του πού 
ἐκφωνήθηκε στήν περίοδο τῶν πολεμικῶν ἐπιχειρήσεων ἐπειδή φοβόταν 
μήπως ἡ Θεσσαλονίκη πέσει στά χέρια τῶν Τούρκων, προσπαθεῖ νά προ- 
καλέσει τή μετάνοια τῶν ἀκροατῶν του, ἔτσι ὥστε καί ὁ ἀθλοφόρος 
προστάτης τῆς πόλεως νά εἶναι κοντά τους]. 


16. Γιά περισσότερα στοῦ ᾿Αντ. Παπαδοπούλου, Ὁ ἅγιος Δημήτριος εἰς τήν ἑλληνικήν 
καί βουλγαρικήν παράδοσιν, σ. 100-109. 

17. Ισιδώρου, ᾿Αρχιεπισκόπου Θεσσαλονίκης, ὉΟμιλίαι εἰς τάς ἑορτάς τοῦ ἁγίου Δημη- 
τρίου, ἕκδ. Β. Λαούρδα, Θεσσαλονίκη 1954 (παράρτημα Ἑλληνικά 5), βλ. ὁμιλία 1,29 καί 
τίς εἰσαγωγικές παρατηρήσεις τοῦ Β. Λαούρδα, σ. 11. Ἐπίσης βλ. Απ. Βακαλοπούλου, Οἱ 
ὁμιλίες τοῦ Ισιδώρου ὡς ἱστορική πηγή γιά τή γνώση τῆς πρώτης τουρκοκρατίας στή Θεσ- 
σαλονίκη (1387-1403), Μακεδονικά 4 (1955-60) 32-34. | 

Στήν ἴδια περίοδο ἀναφέρεται ὁ Ἰσίδωρος καί σ᾽ ἄλλη ὁμιλία του. 
Οἱ ἀσεβεῖς προξενοῦν καθημερινά καί νέες καταστροφές. Αἰχμαλωτίζουν 
καί σύρουν τούς Χριστιανούς σέ σφαγή. Ὁ ἅγιος Δημήτριος μολονότι 
βλέπει τήν τραγικότητα τῶν στιγμῶν, δέν ἐπεμβαίνει, γιατί οἱ Θεσσαλο- 
νικεῖς ἐξακολουθοῦν νά εἶναι ἀμετανόητοι. 

“Ωστόσο ὁ Ἰσίδωρος προσπαθεῖ νά ἐνισχύσει τούς κατοίκους τῆς 
πόλεως. Γιά τή διάσωσή τους ἕνας µόνο τρόπος ὑπάρχει: ἡ μετάνοια. 
Καθαροί μποροῦν νά πλησιάσουν τόν καθαρό Θεό καί τόν μάρτυρά τους, 
ἀπό τόν ὁποῖο θά ἔχουν τή βοήθεια πού θέλουν: «Εἰ τοίνυν, ἀδελφοί, τῶν 
ἀνομημάτων ἑαυτούς ἐκκαθάρομεν καί καθαροί τῷ καθαρωτάτῳ μάρτυ- 
ρι τήν δέησιν ἀναπέμψομεν, θᾶττον ἕξομεν ὅσα ἄν αἰτώμεθα»!δ, 

Ἐπακολούθησαν ὅμως οἱ δύο καταλήψεις τῆς πόλεως’ ἐπί Μουράτ 
Α᾿ καί Βαγιαζίτ Α΄. Σ᾽ ἄλλη ὁμιλία του ὁ Ισίδωρος τονίζει ὅτι ἡ ὑποδού- 
λὠση στούς Τρούρκους ἔγινε ἐξαιτίας τῶν ἀνομημάτων, ἡ δέ μικρή ἆ- 
παλλαγή ἀπ᾽ αὐτήν ὀφείλεται στήν ἀγάπη τοῦ ἁγίου Δημητρίου. Μ᾽ ὅσα 
ὑπαινίσσεται ἐδῶ ὁ Ἰσίδωρος ἀναφέρεται στά προνόμια ἐκεῖνα πού χο- 
ρήγησε ὁ Βαγιαζίτ Α᾿ στούς Θεσσαλονικεῖς μεταξύ τῶν ὁποίων καί τήν 
παροχή ναῶν καί ἄλλων. Φλέγοντα κοινωνικά θέµατα πού ἀπασχολοῦ- 
σαν τή Θεσσαλονίκη ἀντιμετωπίζονταν σέ δημόσιες ὁμιλίες καί μάλιστα 
στό ὄνομα τοῦ µεγαλομάρτυραίδα, 

Μέ τό ἴδιο πνεῦμα ἀναφέρεται στά γεγονότα αὐτά καί ὁ Γαβριήλ 
Θεσσαλονίκης. Ἔχοντας ὑπόψη του τά δεινά πού ὑπέφεραν οἱ Θεσσαλο- 
νικεῖς κατά τήν κατάληψη τῆς πόλεως ἐπί Βαγιαζίτ Α᾿ καί τήν ἐπανακα- 
τάληψη αὐτῆς ἀπό τούς Ἕλληνες, ἀποδίδει τήν ἐλευθερία τῆς πόλεως 
στόν ἅγιο Δημήτριο!”. 

Στά ἴδια γεγονότα τῆς ἀπελευθερώσεως τῆς πόλεως τό 1403 ἀναφέ- 
ρεται καί ὁ Χρυσολωρᾶς προσθέτοντας καί ἕνα ἀκόμα στοιχεῖο. Οἱ ἀντι- 
μαχόμενες μερίδες ἐξασθενοῦσαν τό κράτος καί δέν ἔδιναν ἐλπίδες σω- 
τηρίας. Τήν ἀπελευθέρωση ὅμως τῆς Θεσσαλονίκης ἀποδίδει στό φρου-. 
ρό τῆς πόλεως]”α͵ | 

Τήν ἴδια ἀγωνία ζεῖ κατά τήν ἐποχή αὐτή καί ὁ Δημήτριος Καντα- 


18. Ὁμιλία 1,30. 
18α. Ομιλία 1ΙΥ, 56. 
19. Δημητρίου Χρυσολωρᾶ, ᾿Εγκώμιον εἰς τόν ἅγιον Δημήτριον, ἔκδ. Β. Λαούρδα, Γρη- 
γόριος ὁ Παλαμᾶς 40 (1957) σ. 349. 
19α. Γαβριήλ Θεσσαλονίκης, Ὁμιλίαι, ἔκδ. Β. Λαούρδα, ᾿Αθηνᾶ 57 (1953), Ὁμιλία 6, 
167-168. Βλ. καί παρατηρήσεις τοῦ ἐκδότου σ. 167-168. 

κουζηνός, γόνος τῆς οἰκογενείας τῶν Καντακουζηνῶν. Αὐτός μολονότι 
ζεῖ στή Σερβία, σκέπτεται ὅμως ὡς Ἕλληνας. Βλέποντας νά ἔρχεται ἡ 
συντριβή ὄχι µόνο τῆς αὐτοκρατορίας, ἀλλά καί ὅλων τῶν ζωντανῶν 
τμημάτων, ἐπικαλεῖται τή βοήθεια τοῦ ἁγίου Δημητρίου γιά νά βοηθήσει 
τούς Ἕλληνες ἀπό τήν τουρκική ἐπέλασηζῦ, 

Ὁ Συμεών, ἀρχιεπίσκοπος Θεσσαλονίκης, πού πέθανε τό 14209, δη- 
λαδή λίγο πρίν ἀπό τήν πτώση τῆς ἀγαπημένης του πόλεως τό 1430, 
συμπάσχει μέ τό ποίμνιό του πού τό βοηθεῖ ποικιλοτρόπως. ᾿Αποκαλεῖ 
τόν ἅγιο Δημήτριο κήρυκα καί ὑπέρμαχο τῆς «τριάδος». Θά ἀποκαλέσει 
ἐπίσης τόν ἅγιο Δημήτριο «μέγαν κήρυκα Θεοῦ», «ἄλλον ἀπόστολον», 
«διδάσκαλον τῶν μυστηρίων Χριστοῦ», «προφήτην», «ἀπόστολον», «ἱξ- 
ραπόστολον» καί «εὐαγγελιστήν τῆς βασιλείας τοῦ Χριστοῦ». Ὁ ἅγιος 
Δημήτριος κήρυξε τή μία δόξα τοῦ Πατρός, τοῦ Υἱοῦ καί τοῦ "Αγίου 
Πνεύματος. Οἱ χαρακτηρισμοί αὐτοί πρός τόν ἅγιο Δημήτριο ἔχουν ση- 
μασία ἰδιάζουσα. Δέν κινεῖται ὁ Συμεών ἁπλῶς στό πνεῦμα τῶν ἄλλων 
ἐγκωμιαστῶν, ἐπαναλαμβάνοντας ὅσα ἐκεῖνοι γιά τό διδακτικό του ἔργο 
εἶπαν. Ὁ παραμµυθητικός ἱεράρχης ἀποβλέπει σ᾽ ἐνίσχυση τῶν κατοί- 
κων. Ἡ Θεσσαλονίκη τότε περνοῦσε κρίσιμες στιγμές. Ἐπρόκειτο νά 
παραδοθεῖ στούς Βενετούς (1423). Ὁ Συμεών ὅμως φρόντισε νά ὑπογρα- 
φοῦν συνθῆκες «ἵνα μή τά τῆς Ἐκκλησίας ἀπόληται». Φρόντιζε νά ὁμο- 
λογεῖται καί νά ἐξυμνεῖται ἡ ᾿Ορθοδοξία. Ἡ ὀρθοτόμηση τοῦ λόγου τῆς 
ἀληθείας θά ἧταν δυνατή καί ἡ ἀληθινή πίστη θά διετηρεῖτο στή Θεσσα- 
᾿λονίκη µόνο ἐφόσον οἱ δοκιμαζόμενοι κάτοικοι θά τελοῦσαν ὑπό ἀρχιε- 
ρέα µέ κανονική ἱερωσύνη ἀπό τόν Πατριάρχη Κωνσταντινουπόλεως, 
γιατί χωρίς ἀρχιερέα θά σαλεύονταν τά τῆς ὀρθοδοξίας, ἀφοῦ ἡ «ἀρχιε- 
ρωσύνη τυγχάνει θεμέλιο τῆς πίστεως». Καί εἶχε ἀπόλυτα δίκιο ὁ σοφός 
ἱεράρχης ἀφοῦ ὅλα τά μυστήρια τῆς Πεντηκοστῆς μεταδίδονται μέ τήν 
ἱερωσύνη. 


20. Στοῦ Αντ. Παπαδοπούλου, Ὁ ἅγιος Δημήτριος εἰς τήν ἑλληνική καί βουλγαρικήν 
παράδοσιν, σ. 108-109. 

21. Βλ. «Λόγον εἰς τόν ἐν ἁγίοις μέγιστον ἀθλητήν καί μυροβλύτην Δημήτριον ἐν ἱστο- 
ρίας τύπῳ τά νεωστί αὐτοῦ γεγονότα διηγούμενος θέματα, ἔκδ. Ῥ. Βα]ίου!, Ροἰϊ{ἰςο- 
Ηιςιοτίσαἰἱ Χ/οτκο οἳ 5γπιεπο ΑτοΠὈίςςηορ οἱ ΤΗεςςα]οπίσα (1416/17 1ο 1429), ΝίΊεπετ ὈγΖαπί!π|- 
ο[ίοσπε 5(μαίεπ. Βαπά ΥΠ, ΊΝΙεπ 1979,σ. 39-69. Τοῦ λοιποῦ θύ -αραπέμπουμε ὡς ἑξῆς: Λό- 
γος Πρῶτος. Βλ. ἐπίσης στοῦ ᾿Αντ. Παπαδοπούλου, Ὁ ἅγιος Δημήτριος εἰς τό συγγραφι- 
κόν ἔργον τοῦ Συμεών Θεσσαλονίκης (᾿Ανάτυπον ἐκ τοῦ τόμου Πρακτικά λειτουργικοῦ Συ- 
νεδρίου εἰς τιμήν καί μνήμην τοῦ ἐν ἁγίοις πατρός ἡμῶν Συμεῶνος ἀρχιεπισκόπου Θεσσα- 
λονίκης τοῦ θαυματουργοῦ (15.9.81), Θεσσαλονίκη 1983, σ. 197-209. 

Ὁ Συμεών ἐπιθυμώντας ἀκόμα νά παραμυθήσει τούς Θεσσαλονικεῖς 
ἀναφέρεται καί αὐτός στίς περιπέτειες τῆς πόλεως γιά νά ὑπενθυμίσει ὅτι 
ὅπως στό παρελθόν ὁ ἅγιος Δημήτριος «ἔφιππος ὑψηλός τε καί θαυμα- 
στός τῆς ἔξωθεν ἑωρᾶτο, τό τεῖχος τε τρέχων ἄνωθεν καί ἐκβαλών τούς 
κατά τῆς πόλεως κινούμενος» ἔτσι καί κατά τήν ἐποχή του, τό ἴδιο θά ἕ- 
καµε ὁ προστάτης τους ἅγιοςξ]α, 

Ἡ δεύτερη κατάληψη τῆς Θεσσαλονίκης ἐπί Βαγιαζίτ Α᾿ τό 139] ἡ- 
ταν βιαία. Τότε «κατέπεσον οἶκοι, ὧν πρῶτος ἦν ὁ ἐν τῇ ἀκροπόλει τοῦ 
Σωτῆρος, θεῖος ναός, καί ὅσοι ἐκεῖσε λοιποί, καί ἔτι ὅσαι µοναί τῇ ἀ- 
κροπόλει ἐγγίζουσαι». Ὁ Συμεών γνωρίζει μέ κάθε λεπτομέρεια καί περι- 
γράφει µέ ὀδύνη ψυχῆς «τάς περιφρονήσεις», τούς «μυκτηρισμούς τῶν 
σεβασμίων εἰκόνων», «τάς ἐνυβρίσεις τοῦ τιμίου σταυροῦ», «τάς ἐξουθε- 
νώσεις», τούς «ἐμπαιγμούς τῶν ἱερῶν ἀνδρῶν καί τοῦ σχήματος» καί 
«τάς παντοίας ἀκαθαρσίας» τῶν ἀθέων. Τήν ἀπελευθέρωση τῆς Θεσσα- 
λονίκης τό 1403 ἀποδίδει καί ὁ Συμεών στόν ἀθλητή ΔημήτριοΣ!β. 

᾿Αλλ᾽ ὁ Συμεών γνωρίζει καί νέες περιπέτειες τῆς Θεσσαλονίκης. 
Κατά τή διάρκεια τῶν πολέμων μεταξύ τῶν διαδόχων τοῦ Βαγιαζίτ Α΄, ἡ 
πόλη πολιορκεῖται δύο φορές ἀπό τά τουρκικά στρατεύματα, τό 1412 
καί τό 1416, ἐνῶ ἡ Μακεδονία διασχίζεται συνεχῶς πρός τή μία καί τήν 
ἄλλη κατεύθυνση ἀπό τά στίφη τῶν φιλοδόξων γιῶν τοῦ Βαγιαζίτ. Ὁ φό- 
βος καί ὁ τρόμος συνέχουν τίς καρδιές τῶν κατοίκων. Ὁ Συμεών γνωρί- 
ζει τίς πολιορκίες οἱ ὁποῖες καί λύονται. Ὁ Θεός δέχεται τῆς Θεομήτο- 
ρος «τάς λιτάς» καί «τάς προσευχάς τοῦ μεγίστου ἐν ἀθληταῖς». Λυπεῖ- 
ται ὅμως ὁ σοφός ποιμενάρχης ὅτι οἱ ἄρχοντες διαπράττουν ἀδικίες, 
«οὐδέν ἀποδίδοντες εἰς τόν Θεόν», ἐνῶ οἱ πένητες «ἁρπακτικῶς καί πλε- 
ονεκτικῶς ὁπλίζονται κατ᾽ ἀλλήλων». Ἡ ἐποχή πού ζεῖ ὁ Συμεών ἦταν Ἢ 
ἐποχή «ἀνωμαλίας καί καιρικῆς στενώσεως». Ὁ Συμεών προσπαθεῖ νά 
θεραπεύσει τήν κατάσταση ἐπικαλούμενος τόν ἅγιοξ!γ. 

Τό 1423 ἡ Θεσσαλονίκη παραδίδεται στούς Βενετούς. Τό 1425 πο- 
λιορκεῖται ἀπό τό Μουράτ Β. Ὁ Δημήτριος ὅμως ἀγρυπνεῖ. Ἡ ἐπισιτι- 
στική κατάσταση εἶναι δεινή. Ἡ πόλη δέ θά ἔπρεπε νά πέσει στά χέρια 
ο τῶν Τούρκων. Ἦταν καί ἔπρεπε νά παραμένει φρουρός τῶν «περί ταύ- 
την» πόλεων, καί «ἔρεισμα καί συνεργός τῆς βασιλευούσης». Ὁ μάρτυς 


2]α. Λόγος πρῶτος, σ. 44. 
21β. Λόγος Πρῶτος, σ. 42. 
21γ. Λόγος Πρῶτος, σ. 47. 

πού εἶχε καταστεῖ ἡ ψυχή τῆς πατρίδος του, κατά τήν ἔκφραση τοῦ Θεο- 
δώρου Μετοχίτη, ἦταν φυσικό νά τονώσει τό φρόνημα τῶν συμπατριώ- 
τῶν του, μ᾽ ὅσα ὁ ἅγιος Συμεών θέτει στό στόμα του. «Μή δειλιᾶς, ὦ πα- 
τρίς µου, Θεσσαλονίκη πόλις ἣν ἐκ δεινῶν ἐλευθερῶ ἀεί ταῖς προσευ- 
χαῖς. Ἐκλυτρώσομαι γάρ καί τῶν ἐκ θλίψεων καί πληρώσω ἐνθέων ἀμέ- 
τρων ἀγαθῶν καί φυλάξω καί σώσω»2!δ. 

Ὁ Συμεών, ὅπως εἴπαμε πέθανε ἕξι μῆνες πρίν ἀπό τήν ἅλωση τῆς 
πόλεως (1429). Ὁ θάνατος ἑνός τόσο παραμυθητικοῦ ποιμενάρχου θεῶ- 
ρήθηκε ὡς προμήνυμα κακῶν. Οἱ Θεσσαλονικεῖς ὅμως εἶχαν γαλουχηθεῖ 
καί ἀπό τόν Συμεών γι’ αὐτό καί δέν ἀποθαρρύνθηκαν οὔτε πρίν ἀπό τήν 
πρώση οὔτε µετά, ὅπως μᾶς πληροφορεῖ ὁ Ἰωάννης ᾿Αναγνώστης. Αὐτό 
ἄλλωστε φαίνεται καί ἀπό τά ἐγκώμια τῆς περιόδου τῆς τουρκοκρα- 
τίας22, | 

Ἔχει τονισθεῖ ἀπό τόν Ναδί]εν ὅτι τήν ὥρα τῆς πολιτικῆς καί οἶκο- 
νομικῆς ἀγωνίας τοῦ Ἑλληνισμοῦ, αὐτός συγκεντρώνει ὅλες του τίς δυ- 
νάµεις γιά νά δείξει τή ζωτικότητά του. Ὁ Ἑλληνισμός πρόκειται ὕστε- 
ρα ἀπό λίγο νά ὑποδουλωθεῖ, ἔχει ὅμως ρίψει τίς ρίζες του γιά τήν ὁριστι- 
κή του ἀνάσταση στό μέλλον. Γι’ αὐτήν τήν ἀνάσταση θά προσεύχονται 
οἱ Ἕλληνες καί θά περιμένουν τή βοήθεια τοῦ Θεοῦ µέ τίς πρεσβεῖες τοῦ 
ἁγίου2”. 

3. Γιά τίς γιορτές τοῦ ἀθλονίκου καί μεγαλομάρτυρα Δημητρίου μᾶς 
πληροφοροῦν γιά μέν τόν δωδέκατο ἤ δέκατο τρίτο αἰώνα ἕνας ἄγνω- 
στος συγγραφέας τοῦ ὁποίου διεσώθηκε διάλογος μέ τόν τίτλο «Τιμα- 
ρίων»2”α γιά δέ τήν κυρίως ἐποχή πού μᾶς ἐνδιαφέρει παραθέτουμε τίς 
πληροφορίες τοῦ ἁγίου Γρηγορίου τοῦ Παλαμᾶ, τοῦ Κωνσταντίνου ᾿Αρ- 
μενοπούλου, τοῦ Νικηφόρου Γρηγορᾶ, τοῦ Ισιδώρου Θεσσαλονίκης, τοῦ 
Γαβριήλ. Θεσσαλνίκης καί τέλος τοῦ Συμεών, ἀρχιεπισκόπου Θεσσαλονί- 
κης. 


21δ. Λόγος Πρῶτος, σ. 59-63. Κανών προεόρτιος εἰς τόν ἅγιον Δημήτριον, προσόµοιος 
τοῦ Μ. Σαββάτου, ὠδή 9’, ἔκδ. Ἱ. Φουντούλη, Συμεών ἀρχιεπισκόπου Θεσσαλονίκης, Τά 
λειτουργικά Συγγράμματα 1, Εὐχαί καί Ὕμνοι, Θεσσαλονίκη 1968, σ. 203. 

22. Ἰω. ᾿Αναγνώστου, Διήγησις περί τῆς τελευταίας ἁλώσεως τῆς Θεσσαλονίκης, ἔκδ. 
Βόννης 1838, σ. 520, 527. 

23, Στοῦ ᾿Απ. Βακαλοπούλου, Ἡ ἱστορική συνείδηση καί τό ἀγωνιστικό πνεῦμα τοῦ νέ- 
ου Ἑλληνισμοῦ, Θεσσαλονίκη 1957, σ. 13. ᾽ 

23α. Βλ. τήν νεότερη ἔκδ. ἀπό τόν Α. Εἰ[ίστοη, Απαϊεκίεπ ἀετ πιἰ[ἰεὶ- ιπἁ πειιργἰεςΠίοςΠπεπ 
Γ1ιεταίατ, Πεἰρζὶρ 1860, τόμος 4. 

Σύμφωνα μέ τίς πληροφορίες τοῦ «Τιμαρίωνα» οἱ γιορτές τοῦ ἁγίου 
Δημητρίου καί ἡ ἐμπορική πανήγυρη ἄρχιζαν ἕξι μέρες πρίν ἀπό τήν κυ- 
ρίως ἑορτή καί στή συνέχεια ἀκολουθοῦσαν ἄλλες δύο. Ἡ περίοδος ἀπό 
τίς εἴκοσι Οκτωβρίου ὡς τήν κυριώνυμη μέρα, ἀποτελοῦσε τά «Προεόρ- 
τια». Ὁ ΤαίταΙ ἔχοντας ὑπόψη του τίς πληροφορίες αὐτές μιλάει γιά 
τρεῖς περιόδους: α) Τά προεόρτια, ἀπό 20-25 Οκτωβρίου, κατά τά ὁποῖα 
τελεῖτο ἐμπορική πανήγυρη, β) τήν κυρίως ἑορτή, τό ἀπόγευμα τῆς 25ης 
καί ὁλόκληρης τῆς 26ης Ὀκτωβρίου, καί γ) τό ὀκταήμερο ἀπό τίς 27 ὡς' 
τήν 3η Νοεμβρίου. Ἢ 

Σύμφωνα ὅμως μέ τίς πληροφορίες τοῦ ᾿Αρμενοπούλου, τοῦ Γρηγο- 
ρᾶ, τοῦ Ισιδώρου ὁ χρόνος τῶν προεορτίων, κατά τήν περίοδο πού μᾶς 
ἐνδιαφέρει ἦταν μακρότερος. Ὁ ᾽Αρμενόπουλος μιλάει γιά διάρκεια ὁλό- 
κληρου μήνα: «Μῆνα μέν ὑπέρ ὅλον συνεχῶς ὑμνουμένη, δώδεκα δ᾽ ἐν 
τῷ μεταξύ προεορτίοις ἑορταῖς καί μεθεόρτῳ ὑπέρ ἑορτήν ἑκάστην ταῖς 
μέν διωρισµένως ταῖς δέ συνεχῶς ὑπερυμνουμένη»Ζ’. Ὁ Γρηγορᾶς παρα- 
τηρεῖ ὅτι γιά τούς Θεσσαλονικεῖς ὁ σπουδαιότερος μήνας ἦταν ὁ Ὀκτά- 
βριος, γι᾿ αὐτό καί πρέπει ὁ μήνας αὐτός νά ὀνομάζεται «ἱερομηνία»26, 
Μάλιστα στίς πηγές τῆς περιόδου αὐτῆς γίνεται λόγος καί γιά νηστεία 
καί συνδέεται μέ τά προεόρτια. ᾿Από τίς ὁμιλίες ἐξάλλου τοῦ Ισιδώρου, 
πού ἐκφωνήθηκαν κατά τήν πρώτη καί δεύτερη Κυριακή τοῦ Ὄκτω- 
βρίου, πού ὁ ἴδιος τίς χαρακτηρίζει «Κυριακές τῶν Προεορτίων» φαίνε- 
ται ὅτι ὁ κύκλος τῶν ἑορτῶν ἄρχιζε μέ τά προεόρτια πού ἐπεκτείνονταν 
σέ δύο Κυριακές, κορυφώνονταν στήν κυρίως ἑορτή, τήν 26η Ὄκτω- 
βρίου καί ἔληγε μέ τό ὀκταήμερο µεθεόρτια τήν 3η Νοεμβρίουἑ᾽. 

Ὁ Τιμαρίων μᾶς πληροφορεῖ ὅτι µέ τήν εὐκαιρία τῆς θρησκευτικῆς 
ἑορτῆς τελεῖτο καί ἐμπορική πανήγυρη πού τήν ὀνομάζει «Δημήτρια» κα- 
τά τά Παναθήνια καί τά Πανιώνια. Ἔμποροι συνέρρεαν ἀπό πολλά 
σημεῖα ὄχι µόνο τῆς αὐτοκρατορίας ἀλλά καί ἀπό ἄλλες χῶρες, ἔτσι ὥ- 
στε ἡ ἑορτή προσελάμβανε χαρακτήρα οἰκουμενικό. Ἐκφράζοντας τό 
θαυμασμό του ὁ Τιμαρίων γιά τή μεγάλη συγκέντρωση τοῦ πλήθους 


24. Βλ. Α. Εἰ{ἱεοθη, ὅ.π., σ. 44. Ο. Τα[τα]!, Τπεοςα]οπἰκί αὐ ΧΙΥ6 οἰέςίε, Ρατὶς 1919, σ. 138. 

25. Δημ. Γκίνη, Λόγος ἀνέκδοτος Κων/νου ᾿Αρμενοπούλου, ΕΕΒΣ 2ἱ (1951) 145-162. 

26. Β. Λαούρδα, Νικηφόρου Γρηγορᾶ, Εἰς τόν ἅγιον µεγαλομάρτυρα καί μυροβλύτην 
Δημήτριον, Μακεδονικά 4 (1955-51) 174. 

27. Ισιδώρου, Ὁμιλία 4 καί 5. Πρβλ. 4. Γκίνη, ὅ.π., σ. 148. Β. Λαούρδα, ᾿Ισιδώρου 
᾿Αρχιεπισκόπου Θεσσαλονίκης, στίς ὑποσημειώσεις, σ. 10. 

λέγει: «Τοσοῦτον αὐτῷ τῆς δόξης κατά τήν Εὐρώπην παρίστησιν»όδ, Ὁ 
Γρηγορᾶς ἀναφερόμενος στή φήμη τοῦ ἁγίου Δημητρίου παρατηρεῖ ὅτι 
αὐτή ἦταν ξακουστή ὄχι µόνο στήν Εὐρώπη, ἀλλά καί στήν Αἴγυπτο, τή 
Λιβύη, τήν ᾿Αραβία, τόν Καύκασο ὡς τίς ἐκβολές τῆς Τυναῖδος. Στίς 
χῶρες αὐτές «εἰκόνες καί ναούς εὑρήσεις τοῦ μάρτυρος καί ὑπομνήματα 
ζήλου»2᾽. Ὁ ᾽Αρμενόπουλος ἐξάλλου μᾶς πληροφορεῖ ὅτι οἱ γιορτές τοῦ 
ἁγίου Δημητρίου ξεσήκωναν ὅλο τόν κόσμο. «Καί πολλῷ γε μᾶλλον τήν 
ξύμπασαν συνελών, ἥ τῆς οἰκουμένης τῇ μετά θαύματος φήμη τά πέρατα 
δίεισι καί ἤ τήν ἐγκόσμιον τάξιν τῷ εὖ αὐτῆς διά πάντων ἡρμοσμένη μι- 
μεῖται»)ῦ, Ὁ πληθυσμός τῆς πόλεως ἐξαιτίας τῆς κοσμοσυρροῆς κατά 
τήν ἑορτή πολλαπλασιαζόταν, ἔτσι ὥστε καί ἡ πόλη ἀπολάμβανε «εὐω- 
δίας πανταχόθεν». 

Κατά τή διάρκεια τοῦ ἑορτασμοῦ σχηματιζόταν μιά πρόσθετη πόλη. 
Αὐτή ἦταν ἐκτεταμένη, θαυμάσια σχεδιασμένη καί ρυμοτομημένη. Ἡ 
πόλη δημιουργεῖτο ἔξω ἀπό τό δυτικό κάστρο τῆς πόλεως, ἀνάμεσα στό 
τεῖχος καί στή Χρυσόπορτα καί στήν πεδιάδα τοῦ ᾿Αξιοῦὐ!. 

Γιά τήν πνευματική κίνηση τῆς Θεσσαλονίκης κάναμε λόγο ὅταν ἀ- 
ναφερθήκαμε στά Ἐγκώμια τοῦ ἁγίου. Περιοριζόµαστε ἐδῶ ν᾽ ἀναφερ- 
θοῦμε στό θαυμασμό τῶν ἐγκωμιαστῶν πού παρέχουν πληροφορίες γιά 
τίς ἑορτές του. Ὁ ᾿Αρμενόπουλος τονίζει ὅτι ἡ Θεσσαλονίκη θαυμάζεται 
ἰδιαίτερα γιά τήν ἀγχίνοια καί τή σοφία τῶν ἀνθρώπων. Ὁ Ἰσίδωρος θε-. 
ωρεῖ τή Θεσσαλονίκη ἐπιφανεστέρα στή Δύση, ὅπως στήν ᾿Ανατολή ἡ- 
ταν ἡ Κωνσταντινούπολη. Στίς στοές, τά θέατρα, τά Μουσεῖα δίδονταν 
διαλέξεις καί διδάσκονταν διάφορα μαθήματα. Στίς ἀνώτερες σχολές δι- 
δασκόταν ἡ Φιλοσοφία, ἡ Ρητορική, ἡ Νομική, ἡ ᾿Ιατρική καί τά Μαθη- 
ματικά. Μέ τήν καλλιέργεια τόσων ἐπιστημῶν ἡ Ῥεσσολονέςη ἔδινε τήν 
ἐντύπωση χώρου πανεπιστημιακοῦ”2. 

Γιά τίς ἐκκλησιαστικές μμ καί στη γιά τήν παλαιολόγεια ἐ- 
ποχή πληροφορίες μᾶς παρέχουν ὁ Γρηγορᾶς, ὁ ο αρος καί ὁ ἅγιος 
Γρηγόριος ὁ Παλαμᾶς, ἐνῶ γιά τόν δέκατο πέμπτο αἰῶνα ὁ ἅγιος Συµε- 


28. Α. Εἰ/ί5σθη, ὅ.π., σ. 46. 

29. Νικηφόρου Γρηγορᾶ, Εἰς τόν ἅγιον µεγαλομάρτυρα καί μυροβλύτην Δημήτριον, ἔκδ. 
Β. Λαούρδα, Μακεδονικά 4 (1955-56) 89. 

30. 4. Γκίνη, ὅ.π., σ. 159. 

3]. Βλ. ᾿Αντ. Παπαδοπούλου, Αἱ ἑορταί τοῦ “Αγίου Δημητρίου ἐν Θεσσαλονίκῃ, Γρηγό- 
ριος ὁ Παλαμᾶς 46 (1963) 361. 

32. Στοῦ Αντ. Παπαδοπούλου, Αἱ ἑορταί κλπ., σ. 36] κ.ἑξ. 

ών Θεσσαλονίκης. Ὁ Γρηγορᾶς καί ὁ Ἰσίδωρος μιλᾶνε γιά τέσσερα 
«συστήματα» πού συμβολίζουν ἄλλοτε :τά τέσσερα σημεῖα τοῦ κόσμου 
καί ἄλλοτε τίς τέσσερις ἐποχές. 

«Κατά τό πρῶτο σύστημα, τήν 26η ᾿Οκτωβρίου, παραβρισκόταν ὁ ἡ- 
γεμόνας ἤ σπάνια ὁ βασιλιάς. Ἡ «βασιλική πανήγυρις» κατά τόν Γρηγο- 
ρᾶ ἀντιστοιχεῖ πρός τίς ἀρχές τοῦ ἔτους. Ἡ παρουσία τοῦ βασιλιᾶ προ- 
σέδιδε λαμπρότητα στόν ἑορτασμό, ἐνώπιον τοῦ ὁποίου ἐκφωνοῦνταν 
λόγοι ἐγκωμιαστικοί. 

Κατά τό δεύτερο σύστημα, τήν 27η ᾿Οκτωβρίου, τήν κυρίως τιµητι- 
- κή θέση κατεῖχε ὁ ἱεράρχης, ἀκολουθούμενος ἀπό τόν κλῆρο καί τούς 
μοναχούς. 

Ἡ Τρίτη μέρα ἦταν ἀφιερωμένη στούς μοναχούς, ἀφοῦ ἡ θέση τους 
ἦταν ἰδιάζουσα. Πολλοί ἀπό τούς ἐγκωμιαστές, ὅπως εἴδαμε, ἀπέδιδαν 
στόν ἅγιο Δημήτριο, ἀσκητικές ἀρετές, µάλιστα ὁ Ἰσίδωρος ἐπιδίωξε 
τήν ἀνόρθωση σφαλμάτων τοῦ μοναχικοῦ βίου μέ τήν προβολή τῶν ἀ- 
σκητικῶν ἀρετῶν τοῦ μάρτυρα. | 

Τέλος, ὀκτώ μέρες µετά τήν κυριώνυµη ἑορτή, γιόρταζε ὁ πολύς κό- 
σµος. Ἡ ἑορτή ὀνομαζόταν «ὀκταήμερος». Κατά τήν ἑορτή αὐτή διδό- 
ταν ἡ εὐκαιρία στούς ὁμιλητές νά θίξουν δημόσια προβλήματα πού ἀφο- 
ροῦσαν τήν πόλη». | 

Οἱ ἑορτές τοῦ ἁγίου Δημητρίου συμβολίζουν τό χριστοµίµητο τοῦ 
μαρτυρίου του. Ὁ ἅγιος Γρηγόριος ὁ Παλαμᾶς μιλώντας γιά τή σύλληψη 
τοῦ ἁγίου Δημητρίου στήν Καταφυγή καί γιά τό μαρτύριό του μᾶς λέγει 
τά ἑξῆς: «Ταῦθ᾽ ἡμεῖς εἰκονίζοντες, κατ᾽ ἔτος εἰκότως, ἐκεῖ μέν τῆς πα- 
νηγύρεως ποιούμεθα τήν ἀρχήν, ὧδε δέ τήν τελείωσιν, ἐπεί καί ὁ μάρτυς 
οὕτως εἶχεν, ἑλκόμενος εἰς σφαγήν τηνικαῦτα διά Χριστόν»). Ἐξάλλου 
ὁ ᾿Αρμενόπουλος παρατηρεῖ: «Ἡ πόλις ξύμπασα κοσμίως εὖ μάλα ἐπέ- 
τειον ἱεράν ποιεῖται καί θείαν πομπήν τό τούτου χριστομίμητον ἐξεικονί- 
ζουσα πάθος καί ἐκεῖθεν εἰς τό μαρτύριον αὐτοῦ μετά πομπῆς 
ἀγαγεῖν»᾽᾽’. Ἡ μεγαλοπρεπής πομπή ἄρχιζε ἀπό τό ναό τῆς Καταφυγῆς, 
γιά τήν ὁποία μιλοῦν ὁ Γρηγόριος ὁ Παλαμᾶς, ὁ ᾿Αρμενόπουλος καί ὁ 
Συμεών, ἔφθανε στήν ᾽Αχειροποίητο καί κατέληγε στό ναό τοῦ ἁγίου Δη- 
μητρίου. 


33, Στοῦ ᾿Αντ. Παπαδοπούλου, Αἱ ἑορταί κλπ., σ. 36] κ.ἑξ. 
34. Ὅ.π., Μίρπε ΡΩ 15], 544. 
35, Δ. Γκίνη, ὅ.π., σ. 160, 420. 

Οἱ διῶκτες τοῦ Δημητρίου συλλαμβάνοντας, διακωμωδώντας καί 
- φρυλακίζοντας τόν ἅγιο ἀπέβλεπαν στή μείωση τοῦ μάρτυρα, ὅπως εἶχαν 
πράξει καί οἱ στρατιῶτες στό Χριστό. Οἱ Χριστιανοί ὅμως κατά τή Θ. 
Λειτουργία πού βλέπουν τόν Κύριο νά σταυρώνεται, νά πεθαίνει καί ν᾿ ἀ- 
νίσταται, τόν δοξάζουν. Τό ἴδιο γίνεται καί µέ τόν ἅγιο Δημήτριο. Ἡ ἐ- 
ξεικόνιση τῶν ἑορτῶν του συμβολίζει τό μαρτύριό του, πού ὡστόσο συνέ- 
βαλε στή δόξα τοῦ Χριστοῦ καί τῆς Ἐκκλησίας του. 

Ὁ Συμεών Θεσσαλονίκης, τόν δέκατο πέμπτο αἰώνα, περιγράφει μέ 
κάθε λεπτομέρεια τή λιτανεία τῶν ἑορτῶν τοῦ μεγαλομάρτυρα. Ὁ ἴδιος, 
ἄν καί δέν εἶναι ὁ εἰσηγητής, εἶναι ὅμως ὁ Κύριος ἐνσαρκωτής τῆς ἐξο- 
μοιώσεως τῶν Προεορτίων ἀκολουθιῶν καί τῆς μνήμης τοῦ “Αγίου Δη- 
μητρίου πρός τή Μ. Εβδομάδα καί τό Πάσχα. Ἔτσι ἄλλωστε μπορεῖ νά 
αἰτιολογηθεῖ καί τό πανηγυρικό ὕφος τοῦ Συμεών µέ τήν εὐκαιρία τῆς ἑ- 
ορτῆς τοῦ ἁγίου Δημητρίου, τήν 26η ᾿Οκτωβρίου. «Τίς ἡ λαμπρά αὕτη ἡ- 
μέρα, τήν ἀνάστασιν τοῦ Σωτῆρος ἐξεικονίζουσα; Τίς ἡ τηλικαύτη λαμ- 
προφορία, τό μέγα φῶς καί ἄδυτον προσημαίνουσα»””α, Γιά τίς τυχόν 
μεταρρυθμίσεις πού εἶχε ὑποστεῖ ὁ ἑορτασμός τοῦ ἁγίου Δημητρίου στίς 
μέρες τοῦ ἁγίου Συμεών, γιά τή συγκέντρωση τοῦ κλήρου στό ναό τῆς ἆ- 
γίας Σοφίας καί γιά τό καθαρῶς λειτουργικό χαρακτήρα τῆς λιτανείας 
μέ ὅλες τίς λεπτομέρειες ἴσως ἀκούσουμε περισσότερα ἁπό τόν λειτουρ- 
γιολόγο καί εἰδικότερα µέ τόν ἅγιον Συμεών ἀσχοληθέντα Καθηγητή Ἰω. 
Φουντούλη. ᾿Εξάλλου ἐκφεύγει ἀπό τά ὅρια τῆς δικῆς µας εἰσηγήσεως ν᾿ 
ἀσχοληθοῦμε μέ τό πρόβλημα πού προέκυψε σχετικά μέ τήν Καταφυγή, 
τήν ὁποία ὁ Συμεών ὀνομάζει ναό τῆς Θεοτόκου. Προβληματική παρα- 
μένει ἡ ταύτιση τοῦ ναοῦ τῆς Θεοτόκου τῆς Καταφυγῆς πρός ἕνα ἀπό 
τούς ναούς πού διασώζονται στή Θεσσαλονίκη. 

Περιοριζόµαστε νά ἐπισημάνουμε ὅτι ὅσοι μᾶς παρέχουν πληροφο- 
ρίες γιά τόν ἑορτασμό τοῦ ἁγίου Δημητρίου κατά τήν ὑπόψη ἐποχή ὅπως 
ὁ Παλαμᾶς, ὁ ᾿Αρμενόπουλος, ὁ Συμεών, μᾶς πληροφοροῦν ὅτι αὐτή ἦ- 
ταν λαμπρή. Ὁ ᾿Αρμενόπουλος ἀναφερόμενος στήν πομπή λέγει ὅτι ἡ 
ἐμμέλεια τῶν ὕμνων πού ψάλλονταν, ἡ φωτοχυσία, ἡ εὔρυθμη κρούση 
τῶν κωδώνων, τό πλῆθος πού κρατοῦσε ἀναμμένες λαμπάδες, ὁ ἦχος 
τῶν σαλπίγγων καί ἄλλων ὀργάνων προσέδιδε μεγαλοπρέπεια. Ὁ ᾽Αρμε- 


35α. Βλ. «Λόγον εἰς τήν λαμπράν ἑορτήν τοῦ μεγίστου ἐν ἀθληταῖς ἁγίοις θαυματουργοῦ 
καί μυροχεύμονος Δημητρίου», ἕκδ. Ὀ. Βαί]οι', ᾿Αγίου Συμεών ᾿Αρχιεπισκόπου Θεσσαλο- 
νίκης (1416/17-1429). Ἔργα Θεολογικά, Θεσσαλονίκη 1981, (Λόγος Δεύτερος), σ. 187. 

νόπουλος θαυμάζοντας τήν πομπή λέγει ὅτι αὐτή ἦταν μοναδική «ἧς οὐ- 
δέποτε παρ᾽ οὐδέσιν ἐξ ἴδου γέγονε, ἤ ἐγγύς, οὐδ᾽ οὕτω κατ᾽ αὐτῶν μεγα- 
λοπρεπής». Ὅλοι οἱ δρόμοι καί μάλιστα ἡ Ἐγνατία ἧταν φωταγωγηµέ- 
νοιὀό, 

Ὅπως σέ κάθε ἐποχή ἔτσι καί στήν ἐποχή πού μᾶς ἐνδιαφέρει, δη- 
λαδή ἡ Παλαιολόγεια, ἡ Θεσσαλονίκη διακρινόταν ὡς σπουδαῖο κέντρο 
ἐμπορικό, πολιτιστικό καί προπάντων πνευματικό. Διακρίνεται γιά τήν 
᾿Ορθοδοξία της ἀφοῦ ὁ σπόρος τῆς ἀληθείας ρίφθηκε ἀπό τόν ᾿Απ. Παῦ-. 
λο καί ἀναπτύχθηκε ἀπό τόν Μεγαλομάρτυρα Πολιοῦχο Δημήτριο. 

Ἡ Θεσσαλονίκη θά πρέπει νά παραμείνει πάντοτε κέντρο πνευματι- 
κό, πολιτιστικό καί προπάντων προπύργιο ᾿Ὀρθοδοξίας. 


36. Δ. Γκίνη, ὅ.π., σ. 160. 


Η ΕΥΣΕΒΕΙΑ ΤΗΣ ΘΕΣΣΑΛΟΝΙΚΗΣ ΑΠΟ ΤΗΝ ΙΟΥΣΤΙΝΙΑΝΕΙΑ 
ΕΠΟΧΗ ΩΣ ΤΗΝ ΕΠΟΧΗ ΤΟΥ ΙΩΑΝΝΗ ΚΑΜΕΝΙΑΤΗ7 


Πρίν προχωρήσουμε στήν ἀνάπτυξη τοῦ θέματός μας, πού ἐπεκτεί- 
νεται πέρα ἀπό τήν ᾿Ιουστινιάνεια ἐποχή, καί λέμε τοῦτο γιατί τά κείμε- 
νά µας ἀρχίζουν ἀπό τόν ἕκτο αἰώνα, θά προσδιορίσουμε τό περιεχόμενο 
τῆς λ. εὐσέβεια, βιβλικά καί πατερικά, ἀφοῦ τό ἀκροατήριο στό ὁποῖο ἀ- 
πευθυνόμαστε δέν ἀποτελεῖται µόνο ἀπό θεολόγους, καί στή συνέχεια θά 
δείξουμε πῶς καλλιεργήθηκε ἡ εὐσέβεια στή Θεσσαλονίκη. Ἐπειδή µαρ- 
τυρολόγια, ἐγκώμια, ὕμνοι καί λοιπές ἱστορικές πηγές ἐμφανίζουν τόν ἅ- 
γιο Δημήτριο πρωτοστατοῦντα καί ἀγωνιζόμενο γιά τήν εὐσέβεια τῆς πό- 
λεως, ὄχι µόνο ὅσο ζοῦσε, ἀλλά καί µετά τό σεπτό του μαρτύριο, θά 
προσπαθήσουμε νά ἑρμηνεύσουμε θεολογικῶς τήν παρουσία καί τή συμ- 
βολή του στήν ἑδραίωση τῆς εὐσεβείας στήν πόλη του. 

Α. Ὁ ᾿Απόστολος Παῦλος γράφοντας στό μαθητή του Τιμόθεο χα- 
ρακτηρίζει τό μυστήριο τῆς εὐσεβείας μέγα: «“Ομολογουμένως μέγα ἐστίν 
τό τῆς εὐσεβείας μυστήριον» καί προσδιορίζει στή συνέχεια τοῦ λόγου 
του ποιό εἶναι ἤ σέ τί συνίσταται τό μυστήριο τοῦτο: «Θεός ἐφανερώθη ἐν 
σαρκί, ἐδικαιώθη ἐν πνεύματι, ὥφθη ἀγγέλοις, ἐκηρύχθη ἐν ἔθνεσιν, ἐπι- 
στεύθη ἐν κόσμῳ, ἀνελήφθη ἐν δόξη»Ι. Ὁ ἅγιος Κύριλλος ᾿Αλεξαν- 
δρείας ἑρμηνεύοντας τόν Παῦλο, σέ μιά ἐποχή ἐντόνου συζητήσεως τοῦ 
χριστολογικοῦ δόγματος, παρατηρεῖ εἰς τό Περί Ἐνανθρωπήσεως τοῦ 
Μονογενοῦς ὅτι ὅλοι ὅσοι δέ γνωρίζουν τίς Γραφές πλανῶνται κατά τό 
λόγιον: «Πλανᾶσθε μή εἰδότες τάς Γραφάς». Ἐντοπίζοντας καί αὐτός τό 
μυστήριο τῆς εὐσεβείας ὄχι µόνο παραθέτει αὐτολεξεί τά λόγια τοῦ ᾿Απο- 
στόλου Παύλου, ἀλλά ἐπιχειρεῖ καί τήν ἀναίρεση ὅλων τῶν μέχρι τῆς ἐ- 
ποχῆς του χριστολογικῶν κακοδοξιῶν. Καταφέρεται κατά τῶν δοκητῶν, 
τῶν μοναρχιανῶν, τροπικῶν καί δυναμικῶν, καί κυρίως κατά τῶν αἱρε- 
τικῶν τῆς ἐποχῆς του, δηλ. τῶν νεστοριανῶν. «Εἰ γάρ σκιά καί δόκησις 
ἦν, καί οὔτε σάρκωσις ἀληθῶς, οὔτε μήν τέτοκεν ἡ Παρθένος, οὐκ ἐπε- 


" Εἰσήγηση πού ἔγινε µέ τήν εὐκαιρία τῶν Δημητρίων σέ Ἐπιστημονικό Συμπόσιο «Χριστια- 
νική Θεσσαλονίκη» 1989. 
Ι. Α΄ Τι. 3,16. 

λάβετο σπέρματος ᾽Αβραάμ ὁ ἐκ Θεοῦ Πατρός Λόγος, οὐχ ὡμοιώθη τοῖς 
ἀδελφοῖς»2. Ὁ Λόγος τοῦ Θεοῦ, συνεχίζοντας λέγει, «Θεός οὖν ὑπάρχων 
καί τῶν ὅλων Κύριος, κατά τάς Γραφάς, ὁ Μονογενής, ἐπέφανεν ἡμῖν. 
ἜὌφθη γάρ ἐπί γῆς, καί ἐπέλαμψε τοῖς ἐν σκότει, γενόμενος ἄνθρωπος, 
οὐ δοκήσει, μή γένοιτο’ μανία γάρ τοῦτο φρονεῖν ἤ λέγειν: οὔτε μήν εἰς 
σάρκα παρενεχθείς κατά μετάστασιν καί τροπήν: ἀναλλοίωτος γάρ, καί 
ἀεί κατά τά αὐτά καί ὡσαύτως ἔχων, ὁ ἐκ Θεοῦ Λόγος: ἀλλ᾽ οὐδέ ὁμό- 
-χρονον τῇ σαρκί τῆν ὕπαρξιν ἔχων: αὐτός γάρ ἐστι τῶν αἰώνων ὁ 
ποιητής: οὔτε μήν ὡς λόγος ἀνυπόστατος, οὐδέ ὡς ρῆμα ψιλόν ἐν ἀν- 
θρώπῳ γεγονώς: ὁ γάρ τοι καλῶν τά οὐκ ὄντα ποτέ πρός ὕπαρξίν τε καί 
γένεσιν, προὐφέστηκεν ἀναγκαίως: αὐτός γάρ ἐστιν ἡ ζωή πεφυκώς ἐκ 
ζωῆς τοῦ Θεοῦ καί Πατρός ὄντος τε καί νοουμένου κατ᾽ ἰδίαν ὑπόστα- 
σιν»). Μέ ὅσα διδάσκει ὁ ἅγιος Πατήρ ἀναφέρεται καί στή θεολογία καί 
στήν οἰκονομία. Ὁ ἅγιος Κύριλλος ἐξετάζοντας τό μυστήριο τῆς εὖσε- 
βείας δίνει διευκρινήσεις γύρω ἀπό τά δύο ὀνόματα «Μονογενής» καί 
«Πρωτότοκος». Καί τά δύο ὀνόματα ἀναφερόνται στό ἴδιο πρόσωπο, 
στόν «ἕνα» καί «μόνον» Υἱό, τόν ᾿Ιησοῦν Χριστόν. Τό ὄνομα μονογενής 
ἀναφέρεται στή θεολογία, στή σχέση Υἱοῦ πρός τόν Πατέρα, ἐνῶ ἡ προ- 
σωνυμία «Πρωτότοκος», περισσότερο στήν οἰκονομία, διότι ὁ Κύριος εἷ- 
ναι πρωτότοκος «ἐν πολλοῖς ἀδελφοῖς»΄. ᾿Εξάλλου ὁ ἴδιος ὁ ἅγιος Πα- 
τήρ ἀντιμετωπίζοντας τόν Νεστόριο ἐπικαλεῖται καί τόν Ματθαῖο καί 
τόν ψαλμωδό γιά νά ἀναφερθεῖ πάλι στό μυστήριο τῆς εὐσεβείας, δηλα- 
δή σ᾽ ὁλόκληρη τήν “Αγία Τριάδα. Λέγει ὁ ἅγιος Κύριλλος. «Γράφει δέ 
που καί ὁ μακάριος Εὐαγγελιστής Ματθαῖος 'Καί πᾶς ὁ ὄχλος ἐζήτει 
ἅπτεσθαι αὐτοῦ, ὅτι δύναμις παρ᾽ αὐτοῦ ἐξήρχετο, καί ἰᾶτο πάντας”, 
Δύναμις οὖν αὐτοῦ, τό Πνεῦμα αὐτοῦ: καί πιστώσεται λέγων ὁ θεσπέσιος 
Δαβίδ “Τῷ λόγῳ Κυρίου οἱ οὐρανοί ἐστερεώθησαν, καί τῷ Πνεύματι τοῦ 
στόματος αὐτοῦ πᾶσα ἡ δύναμις αὐτῶν). Στόμα δέ Θεοῦ καί Πατρός, 
τόν ἐξ αὐτοῦ φησι ο οὗ τῷ Πνεύματι διακρατεῖται πρός ὕπαρξιν, τά 
δι᾽ αὐτοῦ γεγονότα»δ. Ὅλο τό χωρίο, παρατηρεῖται ὁ ἅγιος Κύριλλος µι- 


2. Μίρηε Ρ Ο 75,1196 ΑΒς. 

3. Μίρπε ΡΟ 75,1220ς. 

4. Βλ. Χρυσ. Σταμούλη, Ἡ Θεοτόκος κατά τόν Κύριλλο ᾿Αλεξανδρείας, Θεσσαλονίκη 
1989, σ. 75. 

5. Τό χωρίο ἀνήκει στό Λουκᾶ 6,19. 

6. Ψαλ. 32,6. 

λάει γιά τήν ᾿Αγία Τριάδα καί ἐκφράζει τό μυστήριο τῆς εὐσεβείας. Τό 
μυστήριο αὐτό ἐνῶ «καί παρ᾽ αὐτοῖς τεθαύμασται τοῖς ἁγίοις ἀγγέλοις» 
μειώνεται ἀπό τόν Νεστόριο, ἀρνούμενο νά δεχθεῖ τήν ἐνσάρκωση τοῦ 
Λόγουθα, . 

- Ὁ ΝιοοΙᾶς Ατεεπὶε[ ἀναφερόμενος στό μυστήριο τῆς εὐσεβείας, λέγει 
ὅτι αὐτό εἶναι ἀποφασιστικό στήν ὀρθόδοξη Ἐκκλησία εἶναι ἡ θεωρία τῆς 
δόξης τοῦ σταυρωθέντος Λόγου. Ἡ θεωρία αὐτή εἶναι «ἰωάννεια» καί ταυ- 
τόχρονα «παύλεια». Στό μυστήριο τῆς συγκαταβάσεως τοῦ Κυρίου, πού 
δέν ἔχει ὅρια, στό γεγονός ὅτι ὁ Λόγος σάρξ ἐγένετο καί στή δυνατότητα 
τῆς ὁράσεως τῆς δόξης τοῦ Θεοῦ διά τοῦ μυστηρίου εἶναι ἡ εὐσέβεια τῆς 
Ὀρθοδοξίας”. Ἔγινε νοµίζουµε σαφές ὅτι στή µιά τοῦ Θεοῦ Λόγου φύση. 
«σεσαρκωμένην καί ἐνανθρωπήσασαν» καί στήν ὅραση τῆς δόξης αὐτοῦ, 
πού εἶναι κοινή στήν "Αγία Τριάδα, ἐντοπίζεται τό «μέγα μυστήριον τῆς εὐ- 
σεβείας». 

Β'. Ἡ Θεσσαλονίκη εἶχε τήν εὐλογία παρά τοῦ Θεοῦ νά γνωρίσει πο- 
λύ γρήγορα τό μυστήριο της εὐσεβείας καί νά τό βιώσει στίς μετέπειτα ἐ- 
ποχές παρά τήν κατ᾽ αὐτῆς πολεμικήν ἁπό τούς διωγμούς καί αἱρέσεις. 
Ὁ πρῶτος διδάσκαλος τοῦ μυστηρίου στήν πόλη τῆς Θεσσαλονίκης ὗ- 
πῆρξε ὁ ᾿Απόστολος Παῦλος, πού ἔσπειρε τόν σπόρο της εὐσεβείας καί 
τῆς ἀληθείας. Ἡ πόλη, λέγει, ὁ Καμενιάτης, μέ προθυμία δέχτηκε τή 
χριστιανική πίστη ἀπό τόν σκαπανέα τοῦ Χριστιανισμοῦ, τόν ᾿Απόστολο 
Παῦλο. Μετά τόν Παῦλο ὁ ἅγιος Δημήτριος καλλιέργησε τόν σπόρο καί 
τό δενδρύλιο πού φύτρωσε ποτίστηκε μέ τό αἷμα τοῦ ἁγίου/α, Τό δενδρύλιο 
τῆς χριστιανικῆς εὐσεβείας ποτίστηκε καί μέ αἷμα ἄλλων μαρτύρων, ὅ- 
πως φαίνεται ἀπό τό Μαρτυρολόγιο τῶν Αγίων ᾿Αγάπης, Εἰρήνης καί 
Χιόνης. 

Στά ἀρχαία μαρτύρια καί στούς πρώτους ἐκκλησιαστικούς ὕμνους 
διασώζεται μέν ὑλικό ἀπό τήν ἐποχή τοῦ ἁγίου Δημητρίου, γράφηκε αὐτό 
ὅμως τόν ἕκτο αἰώνα ἐνῶ γιά τήν περίπτωση τῶν τριῶν ἁγίων ᾿Αγάπης, 
Εἰρήνης, Χιόνης «τό μαρτυρολόγιον τοῦτο προέρχεται ἀπό τήν ἐποχή 


όα. Κατά Νεστορίου δυσφημιῶν. Πεντάβιβλος ἀντίρρησις, Μίρπε Ρ Ω 16,176 Α. 

7. Βλ. Ν. Αιοοπὶεξ, Θεμελιακά χαρακτηριστικά τῆς λειτουργικῆς «Θεωρητικῆς καί Μυ- 
στηριακῆς ζωῆς», στό Λαό τοῦ Θεοῦ, Δοκίμια Εὐχαριστιακῆς Θεολογίας, ἔκδ. Σπορά, σ. 
13-15. 

Τα. Βλ. Ἰωάννου Καμενιάτου, Εἰς τήν ἅλωσιν τῆς Θεσσαλονίκης, ἔκδ. Βόννης 1838, σ. 
490 καί Μίρπε Ρ Ο 109,528 ΟΡ. 


158 

τοῦ ἐπεισοδίου καί αἱ παραθέσεις ἀπό τήν Α᾿ πρός Θεσσαλονικεῖς ἐπι- 
στολήν τοῦ Παύλου ὀφείλονται εἰς τήν δικαιολογηµένην προσπάθειαν 
τοῦ συντάκτου νά ἀποδείξῃ ὅτι αἱ τρεῖς νεάνιδες ἀποτελοῦν νέαν δόξαν 
διά τήν Θεσσαλονίκην, τήν ἔνδοξον ἤδη ἐκ της πίστεως καί ἀγάπης τῶν 
Χριστιανῶν τῆς ἐποχῆς τοῦ ἀποστόλου»ϑ. Στά κείμενά μας, συναξάρια 
καί ὕμνους, ἀναφέρεται ὅτι ὁ ἅγιος Δημήτριος ὑπῆρξε διδάσκαλος τῆς 
εὐσεβείας ἀφοῦ κήρυττε μέ παρρησία βασικές ἀλήθειες τῆς Ἐκκλησίας, 
καί συγκεκριµένα τήν Αγία Τριάδα καί τή σάρκωση τοῦ Θεοῦ Λόγου. 
Κατά τά συναξάρια καί τά μετέπειτα ἐγκώμια, πού τοποθετοῦνται ἐντός 
τῆς ἐποχῆς πού ἐξετάζουμε, ὁ ἅγιος Δημήτριος κατεφώτισε καί κατηύ- 
γασε µέ τή διδασκαλία του «οὐ μόνον πᾶσαν τήν ἑσπέριον, ἀλλά καί αὐ- 
τά τά ἔσχατα τῆς ἑώας». Ἡ θεολόγος γλώσσα του «ὡς ἐξ ἀεννάου κρή- 
νης, ἔρρεε τά θεῖα καί μελισταγῆ τοῦ Σωτῆρος λόγια»”. 

Ὁ ᾿Αναστάσιος ὁ Βιβλιοθηκάριος καί ὁ Συμεών ὁ Μεταφραστής ἕ- 
χοντας ὑπόψη τους τά ἀρχαῖα Μαρτύρια, ὑπογραμμίζουν ὅτι ὁ ἅγιος µέ 
τή διδασκαλία του στερέωσε τήν εὐσέβεια στήν πόλη. Ἡ διδασκαλία του 
ἧταν ἀναγκαία ἀφοῦ ἡ θεοσέβεια σφοδρῶς πολεμεῖτο ἡ δέ «θεοσύλλεκτος 
Ἐκκλησία» πιεζόταν ἀπό τούς ἐχθρούς τῆς πίστεως!0͵ 

Ὁ ἅγιος Δημήτριος ἐξυμνεῖται ὡς στρατιώτης τῆς ἀληθείας, κρα- 
ταιός καί ἀήττητος ὁπλίτης τῆς εὐσεβείας, πύργος τῆς Θεσσαλονίκης ἀ- 
πόρθητος, στύλος τῆς Ἐκκλησίας ἀσάλευτος. Ὁ ἅγιος Δημήτριος χα- 
ρακτηρίζεται διδάσκαλος τῆς θεοσεβείας, φωστήρ λογικός τῆς εὖσε- 
βείας, στόμα Χριστοῦ ἅγιο, στόμα χρυσαυγέστατο, στόμα Θεοῦ!!. 

Τό Μαρτυρολόγιο τῶν "Αγίων ᾿Αγάπης, Εἰρήνης καί Χιόνης δείχνει, 
ὅπως εἴπαμε, ὅτι οἱ τρεῖς νεάνιδες ἀποτελοῦν τή δόξα τῆς Θεσσαλονί- 
κης. Ἡ πίστη πού ὁμολογοῦν οἱ τρεῖς νεάνιδες ἀναφέρεται στόν παντο- 
κράτορα Θεό καί τόν μονογενή Υἱό του, τόν Κύριο Ἰησοῦ Χριστό. Ἡ 
κατακλείδα τοῦ Μαρτυρίου ἀποτελεῖ ὕμνο στόν Τριαδικό Θεό. «Ἡ δέ ἁ- 
γία Εἰρήνη, ψάλλουσα καί δοξάζουσα τόν Θεόν, ἔρριψεν ἑαυτήν κατά 
τῆς πυρᾶς καί οὕτως ἐτελειώθη ὑπατείας Διοκλητιανοῦ αὐγούστου τό ἕ- 


8. Βλ. «Μαρτυρία τῶν ᾿Αρχαίων Χριστιανῶν», Πατερικαί ἐκδόσεις «Γρηγόριος ὁ Παλα- 
μᾶς», Θεσσαλονίκη 1978, Εἰσαγωγή Π. Χρήστου, σ. 80. 

9. Πλουτίνου, ᾿Αρχιεπισκόπου Θεσσαλονίκης, ᾿Εγκώμιον εἰς τόν πανένδοξον τοῦ Χρι- 
στοῦ μάρτυρα Δημήτριον, ἔκδ. Θεοφίλου Ἰωάννου σ. 42. 

10. Στοῦ ᾽Αντ. Παπαδοπούλου, Ὁ ἅγιος Δημήτριος εἰς τήν ἑλληνικήν καί Βουλγαρική 
παράδοσιν, Θεσσαλονίκη 1971, σ. 19. 

1]. Στοῦ ᾽Αντ. Παπαδοπούλου, ὅ.π., σ. 21. 

ναντον καί Μαξιμιανοῦ Αὐγούστου τό ὄγδοον, καλάνδαις ᾿Απριλίαις, βα- 
σιλεύοντος εἰς τούς αἰῶνας Ἰησοῦ Χριστοῦ, τοῦ Κυρίου ἡμῶν, μεθ᾽ οὗ τῷ 
πατρί ἡ δόξα σύν ἁγίῳ Πνεύματι εἰς τούς αἰῶνας τῶν αἰώνων. ᾿Αμήν»!2, 

Ἡ θεμελιωθεῖσα ὅμως εὐσέβεια ἀπό τήν ἐποχή τοῦ Παύλου καί τό αἷ- 
μα τῶν ἁγίων πού πότισαν τό δενδρύλιο τῆς Ἐκκλησίας, πολύ γρήγορα 
ἄρχισε νά κλονίζεται ἀπό ποικίλες αἱρέσεις, ἀλλά καί ἀπό τόν ἀνταγωνι- 
σµό τῶν ὑπολειμμάτων, νεοπλατωνικῶν φιλοσόφων καί τῶν Ιουδαίων τῆς 
πόλεως. Ἡ Θεσσαλονίκη γνώρισε τή διάδοση τοῦ ᾿Αρειανισμοῦ, τῶν 
Πνευματομάχων, τοῦ Νεστοριανισμοῦ, τοῦ Μονοφυσιτισμοῦ, τοῦ Μονοθε- 
λητισμοῦ, τῶν Μανιχαίων - Παυλικιανῶν, εἰκονομάχων καί ἄλλων. “Ο- 
λες αὐτές οἱ αἱρέσεις προσβάλλουν καί θίγουν τή θεολογία καί τήν θεία οἱ- 
κονομία. Ἡ κοινότητα τῆς Θεσσαλονίκης διέτρεξε τότε μεγάλο κίνδυνο 
ἀπό τούς ἐχθρούς τῆς ὀρθοδοξίας[ 2. 

Ἡ αἵρεση, ὅπως εἶναι γνωστό, δέν ἀποτελεῖ µόνο ἑτεροδιδασκαλία, 
νεωτερισµό καί νεωτεροποιία, κατά τούς πατέρες καί τούς ἐκκλησιαστι- 
κούς συγγραφεῖς, συντελεῖ στή διάσπαση τῆς κοινότητας καί ἐμποδίζει 
τήν ἐκκλησιαστικοποίηση τοῦ κόσμου. Ἡ Ἐκκλησία, στήν ὁποία κεφα- 
λή δόθηκε ὁ Χριστός, ὅπως λέγει ὁ ἅγιος Κύριλλος ᾽Αλεξανδρείας, ἑνω- 
ποιεῖ μέ τή χάρη τῆς Πεντηκοστῆς τά μέλη της καί ἀποβλέπει στήν ἕνο- 
ποίηση ὁλόκληρης τῆς ἀνθρωπότητας, ἐνῶ ἡ αἴρεση ἐμποδίζει τό ἔργο 
αὐτό. Ὁλόκληρος ὁ κόσμος, ἐπενοήθη νά γίνει οἶκος Θεοῦ, μιά 
οἰκογένεια: αὐτή τήν οἰκογένεια ἐμποδίζει ἡ αἴρεση. Γι’ αὐτό καί ἡ αἴρε- 
ση ἀποκαλεῖται «δυσσέβεια». Εὐσέβεια λοιπόν, ἡ πίστη στόν Τριαδικό 
Θεό καί στό μυστήριο τῆς ἐνανθρωπήσεως, δυσσέβεια ἡ καταπολέμηση 
τοῦ μυστηρίου αὐτοῦ. | 

Οἱ αἱρέσεις πού μνημονεύουμε παραπάνω, καί οἱ ὁποῖες ἀναφέρον- 
ται σέ ἁγιολογικές καί ἄλλες ἱστορικές πηγές τῆς περιόδου πού ἐξετάζου- 
με, ἕκαναν τήν ἐμφάνισή τους µετά τό μαρτύριο τοῦ ἁγίου Δημητρίου. 
Στά κείμενά µας ἐμφανίζεται ἄλλοτε νά ἀντιμετωπίζει ὁ ἴδιος ὁ ἅγιος 
Δημήτριος τίς αἱρέσεις καί ἄλλοτε νά καταπολεμοῦνται αὐτές ἐν ὀνόμα- 
τα τῆς εὐρύτατα διαδεδοµένης λατρείας του, δηλ. τῆς τιμητικῆς του µέ- 
σα στήν Ἐκκλησία προσκυνήσεως. 

Καταρχήν σέ Ἐγκώμια τοῦ ἑβδόμου αἰώνα ὁ ἅγιος Δημήτριος πα- 


12. Βλ. Μαρτύριον ᾿Αγίων ᾿Αγάπης, Εἰρήνης καί Χιόνης, στά Μαρτύρια τῶν ἀρχαίων 
χριστιανῶν κ.τ.λ. σ. 326. 
13. Στοῦ 'Αντ. Παπαδοπούλου, ὅ.π., ο. 22-39. 

ρουσιάζεται προσωπικῶς νά προασπιζεται τή νέα θρησκεία ἕναντι τῶν 
νεοπλατωνικῶν φιλοσόφων καί Ἰουδαίων. Ὁ Νεοπλατωνισµός ὑφίστατο 
στήν ᾿Αθήνα ὥς τήν ἐποχή τοῦ ᾿Ιουστινιανοῦ. Οἱ πλούσιες πηγές ἐκτός 
τῶν ἐγκωμίων, μιλοῦν γιά ὑπολείμματα νεοπλατωνικῶν, πού φαίνεται ὅτι 
τόν ἕκτο αἰώνα ἔκαναν τήν ἐμφάνισή τους καί στή Θεσσαλονίκη]3α͵ ᾽Αντι- 
μετωπίζοντας τούς νεοπλατωνικούς ὁ ἅγιος Δημήτριος, ὅπως φαίνεται 
σέ ἐγκώμιο, μιλάει γιά ἕνα Θεό ἄκτιστο καί ἀΐδιο, ποιητή ὁρατῶν καί ἀ- 
οράτων πού δημιουργεῖ, καί δέ διαπλάσσει τόν κόσμο, ἐκ τοῦ μηδενός, 
ἐνῶ ἔναντι τῶν κακοτρόπων Ἰουδαίων ὑπερασπίζεται τό μυστήριο τῆς 
“Αγίας Τριάδος καί τό μυστήριο τῆς ἐνσαρκώσεως τοῦ Θεοῦ Λόγου. Ὁ 
Θεός Πατήρ ὄντας ἀσώματος καί ἄκτιστος γέννησε «κατά φύσιν οἱ- 
κείαν» τόν Λόγο ὅπως γνωρίζει ὁ Πατήρ ἀπαθῶς, καί προάγει τό Πνεῦμα 
τό “Αγιον. Τά τρία πρόσωπα, ὁ Πατήρ, ὁ Υἱός καί τό “Αγιο Πνεῦμα, λέ- 
γει ὁ ἅγιος Δημήτριος, εἶναι μιᾶς οὐσίας, μιᾶς δυνάμεως, εἶναι αἴδια καί 
ἔχουν τήν ἴδια γνώμη καί τήν αὐτήν δόξαν!ή. 

Στήν ἀντιμετώπιση τῶν θεολογικῶν καί χριστολογικῶν αἱρέσεων, ὅ- 
πως λέγει ὁ Ἰωάννης, ἀρχιεπίσκοπος Θεσσαλονίκης τόν ἕβδομο αἰῶνα, 
πάλι ὁ ἴδιος ὁ ἅγιος παρουσιάζεται νά ἀναιρεῖ τίς αἱρέσεις τῶν ᾿Αρεια- 
νῶν, Πνευματομάχων πού ὁπωσδήποτε δέν εἶχαν ἐμφανισθεῖ στήν ἐποχή 
τοῦ Δημητρίου, ἐνῶ δέν μποροῦμε νά ποῦμε ὅτι βρίσκονταν σέ ἔξαρση 
στήν ἐποχή τοῦ Ἰωάννου. Ὁπωσδήποτε ὅμως ὑπῆρχαν ὑπολείμματα 
διαφόρων θεολογικῶν καί μάλιστα χριστολογικῶν αἱρέσεων, πράγμα 
πού φαίνεται ἀπό τή συγκρότηση τῆς ΣΤ᾽ Οἰκουμενικῆς Συνόδου, στήν 
ὁποία ἔλαβε µέρος καί ὁ ἴδιος ὁ ἐγκωμιαστής/”. 

Οἱ αἱρετικοί, φαίνεται νά λέγει ὁ ἅγιος Δημήτριος, «ἐπεχείρησαν τήν 
θεοσέβειαν οὐχί φιλοθέῳ ἀλλά κακοδόξῳ λογισμῷ». Τό «θεολογεῖν», δέν 
εἶναι καρπός λογικῆς ἐπινοίας, ἀλλά δῶρο θεῖοίθ. Οἱ χριστιανικές ἁλή- 
θειες τῆς ᾿Ορθοδοξίας, καί συγκεκριμένα περί Θεοῦ Λόγου καί ἐνανθρω- 
πήσεως, δέν κατανοῦνται µέ λόγια ἀνθρώπινα. Στό σημεῖο αὐτό νομίζου- 
µε ὅτι μελετοῦμε ἤ ἀκούουμε μυστικούς θεολόγους καί μεγάλους Πατέ- 
ρες πού θεολόγησαν φωτιζόμενοι ἀπό τό ἅγιο Πνεῦμα, ἔχοντας δηλ. ἐμ- 


]13α. Στοῦ Αντ. Παπαδοπούλου, ὅ.π., σ. 22. Ὁ ἀναγνώστης μπορεῖ νά βρεῖ στή σελίδα 
αὐτή τή σχετική βιβλιογραφία. 
14. Στοῦ ᾽Αντ. Παπαδοπούλου, ὅ.π., σ. 23. 
15. Στοῦ ᾽Αντ. Παπαδοπούλου, ὅ.π., σ. 28. 
16. Στοῦ Αντ. Παπαδοπούλου, ὅ.π., σ. 3]. 

πειρία τοῦ θείου φωτός, καί ὄχι ὁδηγούμενοι ἀπό τόν ὀρθό λόγο. Εἶναι 
χαρακτηριστικό ὅτι ὁ ἅγιος Δημήτριος, κατά τόν ἐγκωμιαστή, φαίνεται 
ν᾽ ἀναιρεῖ ὅλες τίς χριστολογικές αἱρέσεις καί ἰδιαίτερα τοῦ Νεστορίου 
γιά νά ὑπογραμμίσει τά ἑξῆς: Ὁ Θεός Λόγος, συναΐδιος ὑπάρχοντας 
πρός τόν Πατέρα καί ἀχώριστος, κατῆλθε θεοπρεπῶς ἀπό τόν οὐρανό, 
«εὐδοκίᾳ τοῦ Πατρός σύν ᾿Αγίῳ Πνεύματι» χάρη τῆς σωτηρίας καί ὄχι 
γιά τόν ἑαυτόν του: εἰσέδυσε στήν καθαρή μήτρα τῆς Παρθένου, ἡ ὁποία 
οὐδέποτε ἄλλοτε συνέλαβε. ᾿Από τήν Παρθένο ἔλαβε σάρκα ψυχωθεῖσα, 
ψυχή λογική καί νοερά, καί ἐνέδυσε αὐτή στήν ὑπόστασή του. Ἔτσι γεν- 
νήθηκε ἕνα πρόσωπο. Ὁ ἅγιος Δημήτριος, κατά τόν ἐγκωμιαστή, στρε- 
φόμενος πρός τό θεοφρούρητο ποίμνιο τῆς Θεσσαλονίκης, καλοῦσε αὐτό 
νά μένει πιστό στήν ᾿Ορθοδοξία καί νά ὁμολογεῖ Θεόν Λόγο, «σεσαρκώ- 
μένον ἀληθῶς καί ἐνανθρωπήσαντα». Ἡ φράση αὐτή πού τίθεται στό 
στόμα τοῦ ἁγίου «Θεόν Λόγον σεσαρκωμένον καί ἐνανθρωπήσαντα» 
χρησιμοποιεῖται στά κείµενα τοῦ ἁγίου Κυρίλλου ᾽Αλεξανδρείας στήν ἀν- 
τιμετώπιση τοῦ νεστοριανισμοῦ. Σήµερα μάλιστα ἡ φράση τοῦ ἁγίου Κυ- 
ρίλλου «Μία φύσις τοῦ Θεοῦ Λόγου σεσαρκωµμένη» ἀποτελεῖ ἕνα ἀπό τά 
συζητούμενα θέµατα τοῦ διαλόγου ᾿Ορθοδόξων καί ᾿Αρχαίων ᾿Ανατολι- 
κῶν Ἐκκλησιῶν]!”. 

Σ ἄλλα κείµενα, ὕμνους καί ἐγκώμια, ἡ εὐσέβεια στή Θεσσαλονίκη 
ἑδραιώνεται µέ ἐπίκληση τοῦ ἁγίου, τιμωμένου στήν ᾿Ανατολή καί στή 
Δύση. Οἱ Μανιχαῖοι ἤ Παυλικιανοί, ὅπως ἀναφέρονται στό ᾿Εγκώμιο τοῦ 
Ἰωάννου, τόν ἕβδομο αἰώνα, καί σέ ὕμνους πού ἐξέδωκε ὁ Ν. Τωμαδά- 
κης, ὅπως καί οἱ εἰκονομάχοι, ἀντιμετωπίζονται µέ τήν προβολή τῆς δι- 
δασκαλίας τοῦ ἁγίου Δημητρίου. Στούς ὕμνους κατά Μανιχαίων ἤ Παυ- 
λικιανῶν ἐξαίρεται ἰδιαίτερα ἡ ἐνανθρώπηση τοῦ Χριστοῦ, ἡ παρθενία 
τῆς Θεοτόκου, ἡ χρηστότητα τοῦ Ἰησοῦ, τό πάθος καί ἡ ἀνάσταση αὐ- 
τοῦ. Καί ὅλα αὐτά γιατί γιά τούς Μανιχαίους ἤ Παυλικιανούς τό ἐπί τοῦ 
σταυροῦ πάθος τοῦ Χριστοῦ δέν εἶναι πραγματικό, ἱστορικο γεγονός, ἆλ- 
λά μυθολογικός συμβολισμός. ᾽Αμϕισβητεῖται ἡ ἐνανθρώπηση τοῦ Χρι- 
στοῦ καί ἡ λήψη σώματος ἀπό τήν Παρθένο Μαρία. Ὁ Χριστός δέ γεν- 
νήθηκε ἀπό τήν παρθένο, γεγεννημένος ὤν ὑπεισῆλθε καί ἐξῆλθε. Ἔξ αἷ-. 
τίας τοῦ δοκητισμοῦ τους μποροῦμε νά συμπεράνουμε ὅτι δέ δέχονταν 


17. Βλ. Μ. Κοπιαπἰαϊς, δι. Ογτ]}ο, «Όπε ΡΗγδὶ5 ο: Ηγροδί8οἰς οἳ Οοἱ (ε Γοβο5 ἱπςαγηβίε» 
8Πά (Πα]ςεἆοη, στό «ἰ]πο{Πεἰα] Οοποι]{α{1οη Ὀείννεεη ΤΠεο[ορἰᾶπο οἵ Εαςίεγη Ογἰποάοχ απά 
Οτίεπία| Οτίποάοχ («Πυτοᾗες», ἔκδ. (ΟΟΤΗ.Κ, Χ2 1964-65) 682-102. 

πραγματική σταύρωση καί ἀνάσταση παρά µόνο φαινομενική. Ὁ ἅγιος 
Δημήτριος ὅμως, ὅπως ἀναφέρεται στούς ὕμνους, τόνιζε ὅτι ὁ Χριστός 
γεννήθηκε ἐκ τῆς παρθένου, ἔπαθε, ἀπέθανε καί ἀνέστη! ϑ. 

Ἡ εἰκονομαχία ἀποτελεῖ συνέχεια τοῦ χριστολογικοῦ θέματος. Οἱ 
εἰκονομάχοι οὐσιαστικά θίγοντας τή θεολογία τῆς εἰκόνας τοῦ Χριστοῦ 
κατά πρῶτον λόγο καί ἔπειτα τῆς Θεοτόκου καί τῶν ἁγίων, στρέφονταν 
' κατά τῆς ἐνσαρκώσεως τοῦ Θεοῦ Λόγου. Ἡ Ἐκκλησία εἰκονίζει ὄχι τόν 
ἀόρατο, ἀλλά τόν ὁρατό γενόμενο Λόγο διά τῆς ἐνανθρωπήσεως, ἐνῶ τι- 
-μάει τά «δεδοξασμένα μέλη τοῦ σώματος τοῦ Χριστοῦ. «Οἱ Εἰκονομάχοι 
ἔθιγαν τήν εὐσέβεια, ἡ ὁποία εἶναι ὁμολογία τῆς ἐνανθρωπήσεως. Ἡ Ἔ- 
νανθρώπηση διακηρύσσεται ὄχι μόνο μέ τήν εἰκονογράφηση τοῦ Χριστοῦ 
καί τῆς Θεοτόκου, ἀλλά καί τῶν ἁγίων ἀφοῦ οἱ ἅγιοι οἰκειοποιοῦνται 
τούς καρπούς τῆς θείας οἰκονομίας»᾽᾽. Οἱ εἰκονομάχοι παράλληλα µέ 
τήν καταπολέμηση τῶν εἰκόνων, δέ δέχονταν τήν πρεσβεία τῶν ἁγίων 
καί τήν τιμητική προσκύνηση τῶν λειψάνων. Ἢ παρουσία χιλιάδων προ- 
: σκυνητῶν στό ναό τοῦ ἁγίου ἀπό πολλά σημεῖα τοῦ κόσμου, βεβαίωνε 
τήν πίστη τῆς Ἐκκλησίας στήν πρεσβεία τῶν ἁγίων καί ἰδιαίτερα τοῦ ἆ- 
γίου Δημητρίου. Ὁ ᾿Ιωσήφ, ἀρχιεπίσκοπος Θεσσαλονίκης, ἀντιμετωπί- 
ζοντας τούς εἰκονομάχους, βροντοφωνοῦσε ἐνώπιον ἑνός πυκνοῦ ἆκροα- 
τηρίου τά ἑξῆς: «Ποῖος γάρ ἐμβρόντητος καί γλῶσσα παράνομος, ἤ μή 
πρεσβεύειν μάρτυρας µετά θάνατον ἤ τά λείψανα αὐτῶν θείας ἐνεργείας 
χάριτος ἅμοιρα εἶναι ἀπεφθέξατο:»20 

Ἡ Θεσσαλονίκη, παρά τήν ποικιλία τῶν αἱρέσεων, παρέμεινε εὖσε- 
βής. Εἶναι γι’ αὐτό «θεοφύλακτος μητρόπολις». Διάγει ἐν ὁμοφροσύνη ἐ- 
πειδή διακρίνεται γιά τήν εὐσέβειά της. Ἡ Θεσσαλονίκη ἀπέβαλε κάθε 
κακοδοξία. Οἱ κάτοικοί της διατήρησαν τήν ᾿Ορθοδοξία γιατί δέ δέχτη- 
καν τά ζιζάνια τῶν αἱρέσεων. Ὁ Καμενιάτης ἀναφερόμενος στή μεγάλη 
ἔριδα πού προῆλθε ἀπό τήν εἰκονομαχία καί ἡ ὁποία συγκλόνισε ἐπί ἕνα 
ἁϊώνα τήν Ἐκκλησία, ὑπογραμμίζει ὅτι στή Θεσσαλονίκη διατηρήθηκε ἡ 
ὈρθοδοξίαΖ!. Ἐγκώμιο ἀποδιδόμενο στό Θεόδοτο ᾽Αγκύρας μιλάει γιά 


18. Στοῦ ᾽Αντ. Παπαδοπούλου, ὅ.π., σ. 33. Ὁ ἀναγνώστης μπορεῖ νά δεῖ στίς σσ. 31-37 
ὅλες τίς ἀναλύσεις γιά τούς Μανιχαίους καί Παυλικιανούς ὅπως καί τό πηγαῖο ὑλικό τῶν 
ὕμνων πού ἐξέδωκε ὁ Ν. Τωμαδάκης. 

19. Βλ. Δ. Τσελεγγίδη, Ἡ Θεολογία τῆς εἰκόνας καί ἡ ἀνθρωπολογική σημασία της, 
Θεσσαλονίκη 1984, σ. 83. 

20. Στοῦ ᾽Αντ. Παπαδοπούλου, ὅ.π., σ. 38. 

21. ὍὉ.π., σ. 502 καί Μῖρηςε Ρ Ο 109,528 ΟΡ. 

τήν εὐσέβεια τῆς Θεσσαλονίκης, πού ἐκδηλώθηκε στίς μέρες τοῦ Λέοντα: 
Γ᾽. Στό Ἐγκώμιο αὐτό γίνεται λόγος γιά διωγμό τοῦ «ἀσεβοῦς Λέοντος» 
τοῦ «φοβήτρου τῶν Χριστιανῶν». Κατά τόν διωγμό ἡ Θεσσαλονίκη δία- 
τήρησε τήν εὐσέρειά της, ἐνισχυομένη ἀπό τήν συνεχή λατρεία τοῦ ἁγίου 
της22, 

Ὁ Καμενιάτης ἀναλύοντας τό περιεχόµενο τῆς εὐσεβείας τῶν Θεσ- 
σαλονικέων ἑκτός ἄλλων τονίζει ὅτι οἱ κάτοικοι αὐτῆς ἀνήγειραν παμµε- | 
γέθεις καί περικαλλεῖς ναούς, μέ τούς ὁποίους κόσμησαν τήν πόλη τους. 
Σπουδαῖοι ναοί ἀναφέρονται ἀπό τόν Καμενιάτη «ὁ τοῦ ὑπερουσίου Λό- 
γου καί τῆς τοῦ Θεοῦ Σοφίας», τῆς ᾿Αειπαρθένου καί Πανάγνου καί Θεο-. 
μήτορος καί ἰδιαιτέρως τοῦ πανενδόξου “Αγίου Δημητρίου, πού µέ τό αἷ- 
μα του πότισε τό δένδρο τῆς εὐσεβείας2᾽ 

Οἱ εὐσεβεῖς ἐκκλησιαζόμενοι καί λατρεύοντας τό Θεό, ἰδιαίτερα στό 
ναό τοῦ πολιούχου, μάλιστα κατά τήν περίοδο τῶν ἑορτῶν του, αἰσθά- 
νονταν χαρά καί ἀγαλλίαση τονόνωντας ἔτσι τήν εὐσέβειά τους. Τήν εὐ- 
σέβεια τῶν Θεσσαλονικέων καλλιεργοῦσαν μέ τόν ἐνάρετο βίο τους καί 
ὁσιότατοι μοναχοί πού ἀσκοῦνταν, ὅπως λέγει ὁ Καμενιάτης, σέ κάθε εἴ- 
δους ἀρετῆς ζώντας μακρυά ἀπό πολιτικές ταραχές. 

Μέ ὅσα λέγει ὁ Καμενιάτης ἀποκομίζουμε τήν ἐντύπωση ὅτι ἡ εὐσέ- 
βεια τῶν Θεσσαλονικέων ἦταν µεγάλη, ἐνισχυόμενη µέ τή λατρεία τοῦ ἆ- 
γίου Δημητρίου. Ὁ Καμενιάτης ὅμως δέν παραλείπει νά τονίσει καί τά 
κατά καιρούς ἀτοπήματα καί ἠθικά σφάλματα τῶν Θεσσαλονικέων, τά 
ὁποῖα ὅμως ποτέ δέν ἔφθαναν ὥς τό σημεῖο ἐκεῖνο, ὥστε οἱ Θεσσαλονι- 
κεῖς Χριστιανοί ν᾿ ἀποβάλουν τήν ὀρθή πίστη τους 

Δ᾽ "Ας ἔρθουμε τώρα στό τελευταῖο σημεῖο τῆς εἰσηγήσεώς µας. 
Πῶς ὁ ἅγιος Δημήτριος θεωρεῖτο παρών ἤ ἐμφανιζόταν παρών σέ µε- 
ταγενέστερες ἐποχές μετά τό μαρτύριό του συνεργώντας στήν παραπέρα 
ἑδραίωση τῆς ᾿Ορθοδοξίας; - 

Κατά τήν ὀρθόδοξη παράδοση οἱ ἅγιοι τελειούμενοι εἰσέρχονται στή... 
δόξα τοῦ Θεοῦ, παρίστανται «τῇ ᾽Αγίᾳ Τριάδι» καί «συμβασιλεύουν τῷ 
Σωτῆρι Χριστῷ εἰς τούς αἰῶνας»ᾖ-. Οἱ ἅγιοι παραμένουν ἅγιοι στό «διη- 


22. Θεοδότου ᾿Ἐπισκόπου ᾽Αγκύρας, Λόγος εἰς τόν ἅγιον µεγαλομάρτυρα Δημήτριο χει- 
ρόγραφο τῆς Ἐθνικῆς Βιβλιοθήκης Νεαπόλεως, {1 ς 33,Φ.3Ρ. | 

23. Ὅ.π., σ. 502, καί Μῖρπε Ρ Ο Ι09,540 Γ. 

24. Ὅ.π., σ. 517, Μίρπε Ρ Ο Ι09,556 Βς. 
ο 25. Βλ. Αντ. Παπαδοπούλου, Ὁ ἅγιος Δημήτριος εἰς τό συγγραφικό ἔργον τοῦ Συμεών 
Θεσσαλονίκης, ᾿Ανάτυπον ἀπό τά Πρακτικά Λειτουργικοῦ Συνεδρίου εἰς τιμήν καί μνήμην 

νεκές». Κατά τόν Μ. Βασίλειο ὁ πιστός µέ τή χάρη τοῦ ἁγίου Πνεύματος 
γίνεται κοινωνός τῆς χάριτος τοῦ Χριστοῦ, χρηματίζει τέκνο φωτός καί 
μετέχει στήν ἀΐδια δόξα τοῦ Θεοῦζό, ἐνῶ κατά τόν ἅγιο Γρηγόριο Νύσ- 
σης ὁ πιστός «ἐκβαίνει τήν ἑαυτοῦ φύσιν» καί καθίσταται «ἀθάνατος ἐκ 
θνητοῦ καί ἐξ ἐπικήρου ἀκήρατος καί ἐξ ἐφημέρου ἀΐδιος καί τό ὅλον 
Θεός ἐξ ἀνθρώπου γινόμενος: ὁ γάρ Θεοῦ Υἱός γενέσθαι καταξιωθείς ἕξει 
πάντως ἐν ἑαυτῷ τοῦ Πατρός τό ἀξίωμα»΄΄. Οἱ ἅγιοι, εἶναι «ναός τοῦ “Α- 
γίου Πνεύματος», λέγει ὁ Μ. ᾿Αθανάσιος, ἀφοῦ ἐνοικεῖ σ᾿ αὐτούς ἡ χάρη 
τῆς ᾿Αγίας Τριάδος, ὁλόκληρη ἡ “Αγία Τριάδα: «Τοῦ Πνεύματος ὄντος ἐν 
ἡμῖν, καί ὁ Λόγος ὁ τοῦτο διδούς ἐστιν ἐν ἡμῖν, καί ἐν τῷ Λόγῳ ἐστίν ὁ 
Πατήρ. Καί οὕτως ἐστί τό ἐλευσόμεθα ἐγώ καί ὁ Πατήρ, καί μονήν παρ᾽ 
αὐτῷ ποιήσομεν»άδ, 

Ὁ "Αγιος Γρηγόριος ὁ Παλαμᾶς, σέ μεταγενέστερη ἐποχή, θά ἕρμη- 
νεύσει τά χωρία Β᾽ Κορ. 6,15-16 «ἡμεῖς γάρ ναός Θεοῦ ἐσμέν ζῶντος» 
καί Ἔβ. 3,6 «Χριστός δέ ὡς υἱός ἐπί τόν οἶκον αὑτοῦ: οὗ οἶκος Κυρίου» 
στά ὁποῖα γίνεται λόγος γιά ναό τοῦ Θεοῦ καί οἶκο Θεοῦ λέγοντας τά 
ἐξῆς' Ὁ Θεός «πάρεστιν πανταχοῦ», «ἐνοικεῖ δέ ἐν μόνοις τοῖς ἁγίοις», 
καί προσθέτει: «Τό γάρ ἐνοικεῖν, χρῆσθαι αὐτοῖς ἐστιν, ἐνδιαιτώμενον 
αὐτοῖς καί δι᾽ αὐτῶν ὡς ὀργάνων τῆς οἰκείας ἐνεργοῦντα τε καί γνωριζό- 
μενον». 

Κατά τήν ᾿Ορθόδοξη Ἐκκλησία, ἡ δύναμη ἐκείνη πού τελειοποιεῖ 
τούς πιστούς καί τούς ἀναδεικνύει φίλους τοῦ Θεοῦ εἶναι τό μυστήριο 
τοῦ σταυροῦ καί τῆς ἀναστάσεως, δηλ.. ἡ βίωση τῆς εὐσεβείας. Μέ τήν Ἄ- 
πακοή πού ἐκδηλώνουν στό Θεό Οἱ πιστοί ἡ χάρη τοῦ Θεοῦ μεταβάλλει 
τήν «ὑποστατική» ἰδιοτέλεια τοῦ πιστοῦ σέ ἀνιδιοτελῆ ἀγάπη καί ἔτσι ὁ 
Χριστιανός θεώνεται καί γίνεται συγγενής τοῦ Θεοῦ καί ἀδελφός καί 
συμβασιλέας κατά χάρη μέ τόν Χριστόν καί θετός υἱός τῆς Παρθένου, 
πού βρίσκεται στήν κορυφή τῶν ἁγίων. 

Μέ τή θεολογική αὐτή ἑρμηνεία ὅτι οἱ ἅγιοι τελειούμενοι εἰσέρχονται 
στή δόξα τοῦ Θεοῦ καί συμβασιλεύουν μέ τό Χριστό στούς αἰῶνες, µπο- 


τοῦ ἐν ἁγίοις πατρός ἡμῶν Συμεῶνος ᾿Αρχιεπισκόπου Θεσσαλονίκης τοῦ θαυματουργοῦ 
(15-9-81), Θεσσαλονίκη 1983, σ. 204 κ.ἕξ. 

26. Μ. Βασιλείου, Περί "Αγίου Πνεύματος 15, Μίρπε Ρ Ο 33,132 Β. 

27. Γρηγορίου Νύσσης, Λόγος 7 εἰς Μακαρισμούς, Μῖρηςε Ρ Ο 441280 ς. 

28. Μ. ᾿Αθανασίου, Πρός Σεραπίωνα, Μῖρηε Ρ Ο 26,600 Β. 

29. Γρηγορίου Παλαμᾶ, Πρός Δαμιανόν 12,15-20, Σύγγραμμα τοῦ Γρηγορίου Παλαμᾶ, 
ἔκδ. β᾽ ἔκδ. Π. Χρήστου, Θεσσαλονίκη 1966, σ. 465. 


165 


ροῦμε νά αἰτιολογήσουμε τή συνεχή παρουσία τῶν ἁγίων στά προβλήμα- 
τά µας καί τήν πρεσβεία τους καί κατά συνεκδοχή τήν παρουσία τοῦ ἆ- 
γίου Δημητρίου ἀνάμεσα στούς συμπατριώτες του ἐνισχύοντας αὐτούς 
στήν κατά Θεό εὐσέβεια. 


